
Cuprins 

Introducere 

1. Comportamente subconștiente 
care te impledică să ai viaţa pe 
care ţi-o dorești 

2. Psihologia rutinei zilnice 

3. Zece lucruri pe care nu le fac 
oamenii inteligenţi emoţional 

4. Cum redevin străini oamenii pe 
care l-am iubit cândva 

5. Șaisprezece semne ale unei 
persoane cu inteligenţă socială 
ridicată 

6. Träiri incomode care îţi arată, 
de fapt, că ești pe drumul cel bun 
7. Ce încearcă să îţi transmită 
trăirile pe care le reprimi cel mai 
mult 

8. Părţile din tine care nu sunt 
„eu“ 

9. Douăzeci de semne care îţi 
arată că viaţa ta e mai bună decât 
crezi 

10. Depășirea „zonei de confort“ 
șI modul în care oamenii își pun 
singuri piedici în atingerea 
adevăratei fericiri 

11. Fericirea excelentei 


12. Prăpastia dintre a ști și a face: 
de ce evităm să facem ce știm că 
este bine pentru noi și cum să 
depășim definitiv aceasta 
rezistenţă 

13. 101 lucruri la care merită să 
te gândești în loc să te lași 
măcinat de griji 

14. Așteptări de care trebuie să te 
debaresezi până ajungi la 30 de 
ani 

faci“ cu viaţa ta 

16. Opt prejudecăţi cognitive care 
determină modul în care îţi 

17. Ce nu fac oamenii puternici 
emoţional 

18. Zece lucruri despre emoţii pe 
care trebuie să le știi 

19. Detalii care, fără să-ţi dai 
seama, îţi influenţează părerea 
pe care o ai despre corpul tău 

20. Ce obiective să-ţi propui ca să 
te poţi bucura de ce ai în loc să 
alergi după ce-ţi lipsește 

21. 102 moduri prin care să nu 
lași gândurile iraționale să-ţi 
strice viaţa 

22. Starea de zen a creativităţii 


23. Totul este aici ca să te ajute: 
oamenii motivaţi intrinsec ajung 
la cele mai bune versiuni ale lor 
24. Cum să îţi dai seama dacă 
singurul care stă în calea fericirii 
tale ești chiar tu 

25. Psihologia ieșirii din starea de 
plafonare și cele trei etape 
necesare pentru ca obiceiurile să 
devină autonome 

26. Singura intrebare pe care 
trebuie să ţi-o pui dacă simţi că ai 
obosit să mai lupti pentru 
dragostea cuiva 

27. Fii conectat cu tine însuţi: 
mantre care îţi vor reaminti că 
viaţa ta se petrece chiar acum 

28. Șaisprezece întrebări care îţi 


Eo m e. Ai 


F == Îi. 


menit să faci) 

29. Cum să afli dacă ai evoluat 
mai mult decât îţi dai seama 

30. Semne că unica problemă cu 
viaţa ta este modul în care te 
gândeşti la ea 

31. Aduci argumente inteligente 
când te certi? De la atitudinea 
defensivă la infirmare, cele șapte 
moduri principale în care ne 
ceartăm 


32. Semne care arată că o criză de 
epuizare nervoasă este, de fapt, o 
revelaţie emoţională 

33. Cum să nu te mai preocupi de 
modul în care arată viaţa ta și să 
incepi să te concentrezi asupra 
felului în care te simţi în viaţa ta 
34. De ce nu trebuie să cauţi 
confort 

35. Cel șase stâlpi ai stimei de 
sine: de ce este important ce crezi 
că poţi să realizezi, iar nu ce 
simţi că poți 

36. De ce ar trebui să le 
multumesti acelora care te-au 
rănit cel mai tare 

37. Ce te ţine pe loc este chiar 
incercarea de a-ţi găsi un sens în 
Viață 

38. Cum să îţi detoxifici mintea 
(fară să te izolezi de societate) 

39. Douăsprezece semne care îţi 
arată că problema ta e că te 
gândești prea mult la viaţă în loc 
să o trăiești 

40. De ce persoanele logice duc 
vieţi mal bune (într-o perioadă în 
care se pune mare preţ pe 
„pasiune“) 


41. Lucruri pe care trebuie să le 
afli despre tine înainte de a trâi 
viaţa pe care ţi-o dorești 

42. Lucruri pe care oamenii 
sănătoși emotional știu cum să le 
facă 

43. Cum să cuantifici o viaţă bună 
44. Există o voce care nu folosește 
cuvinte — iată cum să o asculti 

45. Experiente care încă nu au 
nume 

46. Cum devii cel mai rău dușman 
al tău (fără să conștientizezi asta) 
47. Dacă am vedea suflete în loc 
de trupuri 

48. Şaisprezece motive pentru 
care încă nu ai dragostea pe care 
49. Modul (practic) prin care iţi 
poţi schimba viaţa anul acesta 

50. Cum ne pierdem busola 
crezând în valorile celorlalți 

51. Cum ne detașăm de amintirea 
persoanei iubite 

52. De ce ne place subconștient să 
ne creăm probleme 

53. De ce vrea sufletul un trup? 


54. Importanţa inactivităţii: de ce 
este imperativ necesar să ne 
găsim timp pentru a nu face 
NIMIC 

55. De ce te chinui în relaţiile 
tale, în funcţie de tipul de 
atașament pe care il ai 

56. Șaisprezece moduri în care 
emoţiile reprimate apar în viaţa 
ta 

57. 50 de oameni își împărtășesc 
gândul cel mai eliberator pe care 
l-au avut vreodată 

58. Încă nu ai împlinit 30 de ani. 
Nu e prea târziu să o iel de la 
inceput 

59. Saptesprezece idei despre 
viaţa ta care nu fac altceva decât 
să te ţină pe loc 

60. Cum devii persoana care 
merită viaţa pe care și-o dorește 
61. Lucruri pe care le așteptăm 
de la ceilalţi (dar pe carerareori 
ne gândim să le schimbăm noi 
înșine) 

62. Nu trebuie să te iubești în 
totalitate pentru a fi demn de 
iubirea altcuiva 


63. 30 de întrebări pe care trebuie 
să ţi le pui dacă nu ai găsit incă 
relaţia pe care ţi-o dorești 

64. Cel mai mare tabu din cultura 
noastră este onestitatea radicală 
— ȘI exact asta e problema 

65. Sapte motive pentru care a 
avea inima frântă este adesea 
esenţial ca să evoluezi ca 
persoană 

66. De ce ne agăţăm de lucruri 
care nu ne sunt menite 

67. Lucruri pe care e bine să le 
eviti între 20 și 30 de ani 

68. Cu cât ești mai împăcat cu 
decizia luată, cu atât simţi mai 
puţin nevoia aprobării celorlalți 
şi alte unsprezece lucruri pe care 
le le știu oamenii impliniți 

69. Ce știu oamenii care au fost 
pâărăsiţi 

70. Simplitatea 

71. Optsprezece mementouri 
pentru cel care nu știu ce să facă 
cu viaţa lor 

72. Arta conștientizării. Sau cum 
să nu te urăști 

73. Zece întrebări pe care să ţi le 
pui când nu știi în ce direcţie ar 


„a A 


trebui s-o ia viaţa ta 


74. Pierderile nu trebuie 
depășite, ci doar acceptate 

75. Ești o carte de povestiri, nu un 
roman 

76. Semne zilnice care ne arată că 
lumea trece printr-o perioadă de 
treziri ale conștiinței 

77. De ce punem atâta preţ pe 
suferinţa noastră? 

78. Ce găsești in solitudine 

79. Cum să crești o generaţie de 
copii fără probleme de anxietate 
80. Ghidul începătorului pentru 
dobândirea inteligenţei 
emoţionale: de ce avem nevoie de 
durere 

81. Fiecare relaţie pe care o ai 
este o relaţie cu tine însuţi 

82. Cincisprezece moduri prin 
care să al o relaţie mai profundă 
cu orice persoană 

83. Îngăduie-ţi să fii mai fericit 
decât crezi că meriti 

84. Cum să gândești singur: un 
ghid în opt pași 

85. Cel mai important motiv 
pentru care alegem să iubim 
oameni care nu ne potiubi la 


rândul lor 


86. Nu toţi te vor iubi într-un mod 
pe care să îl întelegi 

87. Cum să Îţi controlezi demonii 
interiori 

88. De ce respingem gândirea 
pozitivă 

89. Filozofia neîmpotrivirii: 
diferenţa dintre „a te lăsa dus de 
val“ și a accepta orice 

90. Fii cel mai bun cu tine atunci 
când pare că meriţi cel mai puţin 
91. Cele mai comune 
cincisprezece tipuri de gândire 
distorsionată 

92. 101 lucruri mult mai 
importante decât felul în care 
arăţi 

93. Sapte principii zen (și cum se 
pot aplica în viaţa modernă) 

94. Sase semne care îţi arată că ai 
o sensibilitate socială sănătoasă 
95. Prezentul este tot ce ai 

96. Arta nepăsării 

97. Diferenta dintre cum te simti 


„n 


ÎI „e ă 


98. Puterea gândirii negative 

99. Ce trebuie să faci pentru a 
elimina anxietatea din viaţa ta 
100. Nu mai alerga după fericire 


101. Ce ar trebui să știi dacă te 
confrunţi cu metanola - o 

schimbare a gândirii, simţirii, 
sinelui sau a modului de viaţă 


INTRODUCERE 


In Sapiens, Yuval Noah Harari arată cà, în trecutul 


foarte îndepărtat, pe Pământ trăiau simultan mai 


multe specii de hominizi în afară de Homo sapiens} 


Mai exact, se presupune că sunt şase specii care au 
convieţuit în aceeași perioadă: Homo sapiens, Homo 
neanderthalensis, Homo soloensis, Homo erectus etc. 

În timp ce restul speciilor au dispărut, Homo sapiens 
şi-a continuat existenţa până în ziua de azi, deoarece 
avea cortex prefrontal, aspect care se poate deduce din 
structura scheletelor fosilizate. Cu alte cuvinte, noi, 
oamenii, aveam capacitatea de a gândi mai complex, 
find astfel capabili să ne organizăm, să cultivăm 
pământul, să învăţăm, să exersăm, să ne acomodăm ȘI 
să lăsăm moștenire urmașilor o lume adecvată 
supravieţuirii speciei. Datorită capacităţii noastre de a 
ne imagina, am reuşit să transformăm radical 
Pământul, aducându-l la forma din zilele noastre — și 
am pornit de la zero. 

Concepţia potrivit căreia gândurile creează 
realitatea este mai mult decât o idee interesantă — 
reprezintă totodată un factor de evoluţie. Limbajul și 


gândirea au făcut posibilă conceperea unei lumi noi în 


mintea noastră şi, în cele din urmă, tocmai prin 
limbaj și gândire am evoluat şi am construit societatea 
în care trăim astăzi — cu bunele şi cu relele ei. 

Aproape toți marii maestri, artisti, profesori, 
inovatori, inventatori și, în general, cam toate 
persoanele fericite își atribuie succesul personal 
înţelegerii acestui fapt. Multi dintre „cei mai buni“ 
oameni ai lumii au înţeles că înainte să-și schimbe 
viaţa trebuie să-și schimbe modul în care gândesc. 

Tot ei sunt cei care ne-au transmis înţelepciunea 
îndelung propovăduiră că a crede înseamnă a deveni, 


că trebuie să-ţi stăpâneşti mintea şi că obstacolul este 


calea care te ajută să te autodepășești.2 Deseori, cel 
mai intens disconfort al nostru precedă şi dă naștere 
unui mod de a gândi pe care înainte nici nu îl puteam 
concepe. Această conștientizare creează posibilități 
care nu ar fi existat niciodată dacă nu am fi fost forţaţi 
să învăţăm ceva nou. De ce au ajuns strămoşii noștri 
să dezvolte agricultura, societatea, medicina și altele 
asemenea? Pentru a supraviețui. loate elementele 
lumii în care trăim azi au fost pe vremuri doar soluţii 
pentru temerile noastre. 

Ca să formulez mai clar, dacă înveţi în mod 
conștient să vezi „problemele“ din viaţa ta ca pe nişte 
oportunităţi de a înţelege lucrurile mai bine și de a 
adopta un stil de viață mai bun, vei ieși din labirintul 
suferinţei și te vei simţi împlinit. 

Consider că, pentru a deveni oameni în adevăratul 
sens al cuvântului, trebuie ca mai întâi să învăţăm să 


gândim. Abia apoi vom putea învăța ce înseamnă 


iubirea, generozitatea, convieţuirea, toleranța, creaţia 
şi aşa mai departe. Cred că prima și cea mai 
importantă obligaţie pe care o avem este aceea de a 
actualiza potenţialul cu care ne-am născut — atât 
pentru noi înșine, cât și pentru cei din jurul nostru. 

Convingerea care stă la baza a tot ce scriu este: 
„Această idee mi-a schimbat viata.“ Pentru că ideile 
sunt cele care ne transformă existenţa — și aceasta a 
fost prima care mi-a schimbat mie viaţa. 


BRIANNA WIEST — iulie 2016 
1 Yuval Noah Harari, A Brief History of Humankind, Harper, 2015 


[Yuval Noah Harari, Sapiens, Scurtă istorie a omenirii, traducere de 
Adrian Şerban, Polirom, 2017] 

2 Ryan Holiday, Zhe Obstacle îs the Way, Portfolio, 2014 [Ryan 
Holiday, Obstacolul este calea, traducere de Dragoș Tudor, Editura 


Seneca Lucius Annaeus, 2017] 


COMPORTAMENTE 
SUBCONŞTIENTE 
CARE TE ÎMPIEDICA 
SĂ AI VIAŢA PE CARE ȚI-O 
DOREŞTI 


Fiecare generatie are o cultură de un anumit fel, un 
tipar care o guvernează sau un sistem de valori pe care 
oamenii îl acceptă în mod inconstient drept „adevăr“. 

Ne vine uşor să identificăm cultura Germaniei din 
anii 1930 sau pe cea a Americii din 1776. Pentru 
oamenii din acele timpuri și acele locuri, este clar care 
erau „binele“ şi „răul“, chiar dacă, în realitate, ideile 
lor erau deseori eronate. 

Este dificil să avem obiectivitatea necesară care să ne 


ajute să vedem efectele culturii dominante din ziua de 


azi. Odată acceptată o anumită idee ca fiind „adevăr“, 
aceasta nu mai e considerată „subiectivă“ sau drept 
ceva „care ţine de cultura locului“. 

Mare parte din zbuciumul nostru interior provine 
din faptul că ducem o viaţă pe care, de fapt, nu ne-o 
dorim, iar asta pentru că acceptăm, fără să ne dăm 
seama, un anumit discurs despre ce înseamnă 
„normal“ şi „ideal“. 

Orice cultură determină modul în care ne stabilim 
motivele pentru care trăim (naţiune, religie, împlinire 
personală etc.), dar ne și pune piedici atunci când 
încercăm să ne dezvoltăm. lată opt dintre cele mai 
răspândite astfel de obstacole: 

1. Consideri că modul cel mai bun de a crea viaţa 
pe care ţi-o doreşti este să decizi ce vrei, şi apoi să 
urmăreşti acest ţel, însă, în realitate, ești psihologic 
incapabil să prevezi ce te va face fericit.2 

Creierul nostru poate percepe doar ce cunoaște, 
astfel că atunci când alegem ce vrem pentru viitor, 
practic doar recreăm o soluţie sau un ideal din trecut. 
Când lucrurile nu ies cum ne dorim, ne gândim că 
am eşuat doar pentru că nu am recreat acel lucru pe 
care l-am perceput drept dezirabil. În realitate, cel mai 
probabil am creat ceva mai bun, dar diferit, iar 
creierul nostru l-a interpretat drept „greșit . (Morala 
poveștii: Să trăieşti în prezent nu este un ideal măreț 
rezervat doar celor iluminaţi și celor care ajung în 
starea de zen, ci este singurul mod de a trăi o viaţă 
necontaminată de iluzii. A trăi în prezent este singurul 


lucru pe care creierul tău îl înţelege cu adevărat.) 


2. Tinzi să consideri momentul actual ca 
reprezentativ pentru cine eşti tu de fapt, deoarece 
crezi că succesul este un punct în care trebuie să 
„ajungi“, astfel că îţi evaluezi constant situaţia, ca să- 
ti dai seama dacă ai voie să fii fericit. 

le convingi că fiecare moment este reprezentativ 
pentru întreaga ta viaţă, deoarece noi, oamenii, 
suntem făcuţi să credem că succesul este un punct la 
care ajungi când ai atins obiectivele şi ai finalizat 
etapele. Ne evaluăm constant momentele din viaţă 
după cât de „finalizare“ sunt, după cât de bine sună 
povestea noastră, după cum ar judeca alţii viaţa 
noastră sintetizată în câteva fraze. Ne trezim 
gândindu-ne: „Asta e tot?“, deoarece uităm că totul 
este trecator și niciun moment nu poate sintetiza 
întregul. Nu există o destinaţie finală unde trebuie să 
„ajungem. Nu ne grăbim decâr spre moarte. Nu 
atingerea obiectivelor reprezintă succesul, ci cât de 
mult reușești să te dezvolți pe parcurs. 

3. Dacă te iei după intuiţie, tinzi să crezi că 
fericirea este „bună“, iar frica şi durerea sunt „rele“. 

Când îţi propui să faci ceva ce îţi place cu adevărat 
ȘI în care investesti timp și efort, te cuprinde un val de 
teamă Și presimti că vei avea parte de durere - în 
general, pentru că te simţi vulnerabil. Sentimentele 
neplăcute nu trebuie să te descurajeze. Ele por 


semnala că ești implicat în ceva care te sperie, dar care 


merită eforturile tale. Dacă nu dorești să faci un lucru, 
înseamnă că acel lucru te lasă indiferent. Frica denotă 


interes. 


4. Creezi probleme și crize inutile în viaţa ta, 
pentru că ţi-e teamă să o trăieşti efectiv. 

Obiceiul de a crea crize inutile în viaţa ta 
reprezintă, de fapt, o tehnică de evitare. Le distrage de 
la necesitatea de a fi efectiv vulnerabil sau de la 
asumarea răspunderii pentru ceva ce te sperie. Rareori 
ești supărat din cauza motivului pentru care ai 
impresia că ești supărat: la baza nevoii tale de a crea o 
problemă stă chiar frica de a fi cine ești şi de a trăi 
viața pe care ţi-o dorești. 

5. Consideri că, pentru a-ţi schimba convingerile, 
trebuie să adopţi un nou tip de gândire, în loc să 
cauţi experienţe care fac evident acest tip de gândire. 

O convingere este un adevăr pe care experienţa 
trăită de tine ţi l-a impus ca fiind evident. Dacă vrei să 
îţi transformi viaţa, schimbă-ţi convingerile. Iar dacă 


vrei să-ţi schimbi convingerile, dă-ţi voie să ai 


experienţe care să-ţi demonstreze că acele convingeri 
sunt adevărate pentru tine — iar nu invers. 

6. Consideri că „problemele“ sunt obstacole în 
calea atingerii obiectivelor tale, când, în realitate, ele 
sunt doar căile prin care le vei îndeplini. 

Marcus Aurelius a sintetizat foarte bine acest aspect: 
„Impedimentul de a acţiona stimulează acţiunea. Ceea 
ce stă în cale devine cale.“ Cu alte cuvinte, când 


abordezi direct o „problemă“, acest lucru te obligă să 


o  soluţionezi. Această abordare te va conduce 
inevitabil la un mod diferit de a gândi, de a te 
comporta și de a alege. „Problema“ devine un 
catalizator care te ajută să transpui în realitate viaţa pe 
care ai visat-o dintotdeauna. Doar te scoate din zona 
de confort. 

7. Crezi că trecutul te defineşte şi, mai mult, că 
este o realitate de neschimbat, când, de fapt, 
percepţia ta asupra trecutului se schimbă pe măsură 
ce tu însuţi te schimbi. 

Dat find că experienta este întotdeauna 
pluridimensională, există o varietate de amintiri, 
experiente, sentimente, conexiuni pe care alegi să ţi le 
reaminteşti — iar ceea ce îţi reamintești arată care este 
starea ta mentală actuală. Foarte mulţi sunt prinși în 
trecut şi Îi permit să îi definească sau să îi bântuie, 
doar pentru că nu au evoluat spre locul de unde ar 
putea vedea că trecutul nu i-a împiedicat să trăiască 
viaţa pe care și-au dorit-o, ci le-a înlesnit-o. Asta nu 
înseamnă că trebuie să ignorăm sau să romanţăm 
evenimentele dureroase sau traumatice, ci doar să le 
putem accepta și să le integrăm în povestea evoluţiei 
noastre personale. 

8. Încerci să schimbi persoane, situaţii și lucruri 
(ori doar te plângi de ele sau te superi din cauza lor) 
când, de fapt, nemulţumirea ta este o formă de 
autocunoaştere. Majoritatea reacţiilor emoţionale 
negative îţi semnalează că ai identificat un aspect 


disociat în interiorul tău. 


„Umbrele sinelui“ reprezintă acele trăsături din tine 
despre care la un moment dat ai fost condiţionat să 
crezi că „nu erau în regulă“, astfel că le-ai reprimat și 
ai făcut tot ce ti-a Stat în putere să nu le accepţi. Cu 
toate acestea, nu-ţi displac aceste părți ale tale. Astfel 
că, atunci când vezi că altcineva afișează una dintre 
aceste trăsături, te înfurie nu pentru că îţi displac 
efectiv, ci pentru că trebuie să te lupti cu propria 
dorinţă de a le integra în personalitatea ta. Ce iubesti 
la alții reprezintă ceea ce iubeşti la tine. Ce urăşti la 


alții sunt lucrurile pe care nu le poţi accepta la tine. 
3 Daniel Gilbert, Stumbling on Happiness, Random House, 2007 
[Daniel Gilbert, Cum să dai peste fericire, traducere de Aloma 
Ciomâzgă-Mărgărit, Litera, 2019] 


PSIHOLOGIA RUIINEI 
ZILNICE 


Cei mai de succes oameni din istorie — cei pe care 
lumea îi consideră „genii“ sau maeştri în domeniile 
lor — au avut în comun nu doar talentul, ci și 
următorul lucru: toţi aveau rutine rigide (şi specifice). 

Rutinele par să fie plictisitoare şi total opuse ideii de 
„viaţă bună“ cu care am fost obișnuiți. Considerăm că 
fericirea înseamnă să obţinem mereu „mai mult“, 
indiferent ce înseamnă acest „mai mult“. Totusi, ce nu 
înţelegem este că a urma o rutină nu înseamnă a sta 
zilnic în același birou timp de un anumit număr de 
ore. Rutină poate să însemne să călăroreşti în fiecare 
lună în altă ţară. Sau poţi să stabilești că rutina ta 


consta în a face schimbări în mod constant. Nu 


contează în ce constă rutina, ci cât de stabilă și sigură 
devine mintea subconștientă ca urmare a unor acţiuni 
repetitive, care produc rezultate previzibile. 

Nu are importanţă în ce vrei să constea rutina ta 
zilnică. Important este să decizi din ce să he alcătuită 
și să îi rămâi fidel. Pe scurt, rutina este importantă 
pentru că obiceiurile îţi determină starea de spirit, iar 
starea de spirit îţi consolidează personalitatea — în 
plus, arunci când te lași pradă impulsivităţii, se 
creează un teritoriu propice pentru manifestări pe care 
nu ţi le dorești. 

Majoritatea lucrurilor care te fac cu adevărat fericit 
nu sunt recompensele imediate și temporare, ci acele 
realizări care cer sacrificii şi se obţin cu greu. În plus, 
sentimentul de „sacrificiu“ poate fi anulat atunci când 
integrăm un obiectiv dificil în ceea ce considerăm a fi 
viaţa noastră „normală“ sau când ne forțăm limitele în 
mod regulat. lată de ce este rutina imperios necesară 
(și de ce oamenii care au o rutină sunt mai fericiţi): 

1. Obiceiurile îti creează starea de spirit, iar starea 
ta de spirit este un filtru prin care îţi trăieşti viața. 

La prima vedere, pare că stările de spirit sunt create 
de gânduri și de factori de stres, care se adună pe 
parcursul zilei şi ne dau peste cap. Dar lucrurile nu 
stau aşa. Psihologul Robert Lhayer consideră că stările 
de spirit sunt create de obiceiurile noastre: cât 
dormim, cât de activi suntem, ce gânduri avem, cât 


sunt de recurente aceste gânduri etc. Ideea este că nu 


doar un singur gând ne aruncă într-o stare depresivă, 
ci un tipar al recurentei acelui gând, care duce la 


efectul nedorit şi îl validează. 


2. Trebuie să înveţi să laşi deciziile conştiente să îti 
dicteze ziua, nu temerile sau impulsurile. 

O minte necontrolată reprezintă un câmp minat. În 
lipsa unor reguli, a concentrării, a unei rutine sau a 
autocontrolului, poţi ajunge să gândești că îţi doreşti 
ceva ce, de fapt, nu îţi doreşti. „Aș vrea să ies în oraș, 
nu să învăţ pentru examenul de mâine“ pare un gând 
valabil pe termen scurt, însă pe termen lung este 
dezastruos. Nu merită să periclitezi o întâlnire foarte 
importantă doar pentru o seară de distracţie. Să înveţi 
să-ţi creezi o rutină echivalează cu a învăţa să lași 
deciziile conştiente să îţi dicteze ce să faci, ignorând 
ideile lipsite de valoare. 

3. Fericirea nu constă în cât de multe lucruri faci, 
ci în cât de bine le faci. 

Mai mult nu înseamnă mai bine. Fericirea nu 
înseamnă să experimentezi ceva nou tot timpul, ci să 
experimentezi în moduri noi ceva ce ai dobândit deja. 
Din păcate, deoarece suntem educați că fiecare gând, 
acţiune și decizie trebuie să fie ghidare de pasiune, 
suntem practic torturați de teama că suntem nefericiţi 
din cauză că nu facem „destul“. 

4. Când îţi reglezi acţiunile zilnice, îţi dezactivezi 
instinctul de „luptă sau fugi“, pentru că nu te mai 


confrunţi cu necunoscutul. 


Acesta este motivul pentru care unii au probleme cu 
schimbările, iar cei constanti în obiceiurile lor sunt așa 
de mulţumiţi. Mai simplu spus, fricile lor sunt anulate 
pe o perioadă suficient de îndelungată, încât să aibă 


timp să se bucure de lucrurile cu care sunt obișnuiți. 


5. În copilărie, rutina ne dădea o senzaţie de 
siguranţă. În perioada adultă ne dă sentimentul că 
avem un scop. 

E interesant că aceste două trăiri sunt mai 
asemănătoare decât ne imaginam (cel puţin, au o 
origine comună). La fel se întâmplă şi cu teama de 
necunoscut: în copilărie, nu știm să ne orientăm, nu 
știm de ce suntem pe lume sau dacă o activitate pe 
care nu am mai desfășurat-o până la acel moment ne 
va pune în pericol sau ne va înspăimânta. Când 
suntem adulți cu o rutină stabilită, ne liniştim cu 
ideea că am mai făcut asta, aşa ca știm ce avem de 
făcut. 

6. Te simţi mulţumit pentru că rutina reafirmă 
deciziile pe care deja le-ai luat. 

Dacă decizia despre care vorbim este aceea de a scrie 
O carte, și te angajezi să scrii câte trei pagini pe zi, 
indiferent de cât îţi ia să duci la bun sfârşit sarcina asta 
îti reafirmi nu doar decizia, ci şi capacitatea de a o 
duce la îndeplinire. Iar acesta e cel mai bun mod de a 


te simţi validat. 


7. Odată ce corpul tău se autoreglează, rutina 


devine calea de a obţine „starea de Aux“£. 


Pe scurt, „starea de flux“ (în cazul în care nu știai — 
dar probabil că știi deja) este starea pe care o 
experimentăm când ne implicăm total în ceea ce 
facem: toate ideile și grijile dispar și suntem complet 
prinşi în îndeplinirea obiectivului. Odată ce ţi-ai 
instruit corpul să răspundă la o rutină — de exemplu, 
la 7:00 te trezesti, la 14.00 te apuci de scris şi aşa mai 
departe —, intri în starea de flux în mod natural, pur și 
simplu din obișnuinţă. 

8. Când nu ne-am stabilit o rutină, ne învăţăm să 
credem că „frica“ este un indicator a ceva ce facem 
greșit, în loc să înțelegem că doar ne arată că suntem 
foarte implicaţi în a ajunge la un rezultat. 

Lipsa unei rutine este doar un teren propice pentru 
amânare. Ne oferă goluri și spaţii libere în care mintea 
subconștientă poate spune: „OK, acum poți să lei O 
pauză“, când, de fapt, ai un termen-limită de 
respectat. Însă, dacă îţi dai voie să iei o pauză în acel 
moment, asta se întâmplă doar pentru că „aşa faci 


mereu. 


4 Mihaly Csiksentmihalyi, 7e Psychology of Optimal Experience, 
Harper Perennial Modern Classics, 2008 [Mihaly Csiksentmihalyi, 
Flux. Psihologia fericirii, traducere de Monica Lungu, Publica, 2015] 


ZECE LUCRURI PE CARE 
NU LE FAC 
OAMENII INTELIGENȚI 
EMOȚIONAL 


Inteligenta emoţională este probabil cea mai 
puternică, dar şi cea mai subevaluară trăsătură din 
societatea noastră. 

Credem în fundamentarea deciziilor noastre pe 
logică şi rațiune, însă, după lungi perioade de analiză, 
ajungem la aceeași concluzie pe care am fi luat-o 
printr-o hotărâre instantanee.? 

Liderii noştri trec prea uşor cu vederea elementul 
uman din problemele sociopolitice, şi nu trebuie să 


invoc ratele de divorț din societăţile contemporane ca 


să te conving că nu știm să ne alegem partenerul 
perfect (şi că nici nu avem abilitatea de a menţine 
relații intime pentru o perioadă mai lungă de timp). 

Oamenii par să creadă că cel mai inteligent lucru pe 
care îl pot face este să nu aibă niciun fel de emotii. Ca 
să fii eficient trebuie să funcţionezi ca o mașinărie, ca 
un produs al vremurilor noastre: un robot 
consumerist bine uns, adaptat la era digitală, care nu e 
conştient de sine, dar e foarte funcţional. Și tocmai de 
aceea suterim. 

În continuare voi enumera obiceiurile oamenilor 
care au capacitatea de a conștientiza ce simt, ale celor 


care ştiu cum Să-și exprime, să-și proceseze, sa-și 


demonteze şi să-și ajusteze experiențele, pentru că 
dețin controlul asupra propriei vieţi. Ei sunt adevărații 
lideri, cei care trăiesc cel mai autentic și mai deplin — 
și de la ei ar trebui să învăţăm. Mai jos sunt 
enumerate lucrurile pe care nu le fac oamenii 
inteligenţi emoţional: 

l1. Aceştia nu presupun că modul în care gândesc și 
simt în legătură cu o situaţie reflectă realitatea și 
deznodământul respectivei situaţii. 

Ei înţeleg că emoţiile lor sunt reacţii faţă de ce se 
întâmplă, iar nu indicatori exacţi ai situaţiei cu care se 
confruntă. Acceptă că acele reacţii pot avea de-a face 
cu propriile probleme mai degrabă decât cu situaţia 
obiectivă în cauză. 

2. Reperele lor emoţionale nu sunt externe. 

Emoţiile lor nu sunt lucrătura altcuiva şi, prin 


urmare, nu sunt probleme pe care alţii trebuie să i le 


rezolve. Deoarece înţeleg că ei sunt cauza absolută a 
ceea ce trăiesc, nu alunecă pe panta pasivităţii 
indignate și nu îşi spun că universul le-a greșit, deci 
universul trebuie să corecteze acea greșeală. 

3. Nu presupun că ştiu ce îi va face cu adevărat 
fericiți. 

Având în vedere că singurul nostru cadru de 
referință din orice moment dat este ce s-a întâmplat în 
trecut, chiar nu avem mijloacele de a stabili ce ne-ar 


face cu adevărat fericiţi, ci doar ce ne-ar putea „salva“ 


de orice ne-a displăcut în experienţele noastre 
anterioare. Înţelegând acest lucru, se deschid față de 
orice experienţă spre care îi conduce viaţa, ştiind că în 
orice lucru sunt şi părți rele, dar și părţi bune. 

4. Nu consideră că dacă se tem sunt pe calea 
greşită. 

Indiferenta este un semn care ne arată cå suntem pe 
calea greşită. Frica este un indiciu că facem progrese 
spre ceva ce iubim, însă vechile credinţe sau traumele 
nevindecate ne stau în cale. (Sau, mai degrabă, se cer a 
fi vindecate.) 

5. Știu că fericirea este o alegere, însă nu simt 
nevoia să facă permanent această alegere. 

Aceste persoane nu sunt blocare în iluzia că 
„fericirea“ este o stare continuă de bucurie. Oamenii 
inteligenţi emoţional ÎȘI dau voie să proceseze tot ceea 
ce trăiesc. Îşi dau voie să trăiască în starea lor naturală. 
Își găsesc multumirea tocmai în starea de 
netm potrivire. 


6. Nu permit să li se inducă gânduri. 


Recunosc faptul că, prin condiţionare socială şi 
mimetism, pot fi deseori distrași de gânduri, credinţe 
şi mentalități care nu au fost niciodată ale lor. Pentru 
a le combate, își fac inventarul propriilor convingeri, 
reflectă asupra originii lor și decid dacă respectivul 
cadru de referinţe chiar îi reprezintă. 

7. Își dau seama că un calm infailibil nu înseamnă 
inteligență emoţională. 

Aceştia nu îşi ascund sentimentele şi nici nu 
încearcă să le tempereze până la a le suprima. Însă au 
capacitatea de a-și întârzia răspunsul emoțional până 
când ajung într-un mediu în care este oportun să-și 
exprime sentimentele. Aşadar, nu își reprimă 
sentimentele, ci și le administrează eficient. 

8. Știu că un sentiment nu îi va ucide. 

Şi-au dezvoltat suficient capacitatea de 
conștientizare şi au suficientă putere încât să ştie că 
toate lucrurile, chiar şi cele mai rele, sunt trecătoare. 

9. Nu se împrietenesc cu oricine. 

Înţeleg că încrederea ȘI intimitatea se construiesc în 
timp şi că trebuie să alegi cu cine vrei să-ţi petreci 
timpul. Asta nu înseamnă că stau la distanţă sau că 
ridică ziduri în jurul lor, ci doar că sunt atenţi cui îi 
permit să intre în viaţa şi în inima lor. Sunt buni cu 
toţi cei din jur, însă cu adevărat deschişi doar cu 


câţiva. 


10. Nu confundă un sentiment neplăcut cu o viaţă 


neplăcută. 


Sunt conştienţi de complexitatea vieții și evită 
extrapolarea care proiectează momentul prezent 
asupra viitorului predictibil: știu că momentul de fată 
nu constituie esenta întregii lor vieţi, ci doar o 
experienţă temporară, tranzitorie dintr-un întreg. 
Oamenii inteligenți emoţional își permit să aibă „zile 
proaste“, adică își permit să fe complet umani. Și își 
găsesc liniștea cea mai profundă tocmai în această 


neîmpotrivire faţă de cursul firesc al vieţii. 

5 Malcolm Gladwell, Blink: Ihe Power of Thinking Without Thinking, 
Black Bay Books, 2007 [Malcolm Gladwell, Bink. Decizii bune în 2 
secunde, traducere de Irina Henegar, Publica, 2011] 


CUM REDEVIN STRĂINI 
OAMENII 
PE CARE I-AM IUBIT 
CÂNDVA 


Este interesant că oameni care cândva însemnau 
totul pentru noi nu mai înseamnă acum nimic. Cum 
învăţăm să uităm? Cu ce îi înlocuim pe perioada 
dintre relaţii? Dinamica instalată după încheierea unei 


relații îţi spune întotdeauna mai multe decât relaţia 


propriu-zisă — durerea este un învățător mai bun decât 
bucuria —, dar ce înseamnă când redevenim străini 
unii pentru alții? Pentru că niciodată nu vom uita că 
ne-am cunoscut, în sensul intimităţii care ne-a legat. 
Uneori, poate că nu avem de ales ȘI, în mintea 


noastră, îi transformăm în altcineva: nu mai sunt 


persoanele care ne știau neliniștile zilnice, care ne 
cunoșteau corpul în detaliu, care ne făceau să plângem 
şi pe care le iubeam cu toată fiinţa. 

Când Viaţa noastră gravitează in jurul cuiva, situația 
nu se schimbă dintr-odată după ce persoana respectivă 
nu mai e lângă noi. Întotdeauna vor rămâne amintiri 
în mintea noastră, amintiri ale locurilor unde am fost 
împreună, ale lucrurilor pe care le-am spus și ale 
melodiilor pe care le-am ascultat. 

Fiecăruia dintre noi i s-a întâmplat ca, în timp ce 
stătea la coadă într-un magazin, să audă una dintre 
aceste melodii şi să simtă cum gravitează din nou în 
jurul unei persoane din trecut. Sau poate că niciodată 
nu ne-am oprit. 

Uirăm vreodată cu adevărat zilele de naștere ale 
iubiților sau primele întâlniri cu ei? Au redevenit oare 
vreodată aniversările voastre niște zile obişnuite, ca 
toate celelalte zile ale anului? S-au șters cu adevărat 
lucrurile sau promisiunile pe care vi le-aţi făcut? Sunt 
ele nule acum, că v-aţi despărţit, sau doar le-ai ignorat 
în mod voit, pentru că nu ai avut altă soluţie? 
Probabil că mintea îţi spune să mergi mai departe şi te 
obligă să faci la fel și cu inima ta. 

Înclin să cred că fie iubeşti pe cineva, într-un 
anumit fel, pentru totdeauna, fie nu l-ai iubit 
niciodată deloc. Odată ce două substanțe chimice 
interacționează, nu mai sunt niciodată la fel. Rănile pe 
care ni le-a făcut cineva sunt uneori prea adânci ca să 


mai riscăm să ne reîndrăgostim de acea persoană. Nu 


cred că ne stergem complet din mintea celorlalți doar 


pentru că pur şi simplu nu mai contăm pentru ei. Știu 
că dragostea nu este ceva de care ne putem lipsi. Și mă 
întreb dacă nu cumva uneori o alungăm din viaţa 
noastră numai pentru că nu avem de ales. 

Poate asta se întâmplă doar pentru că noi suntem 
centrul micilor noastre universuri, iar uneori ele se 
suprapun cu ale altor persoane, şi acele mici 
suprapuneri produc schimbări ale respectivelor 
universuri. Coliziunea ne poate avaria, ne poate 
schimba, ne poate scoate de pe cursul nostru. Uneori 
ne contopim Într-o singură persoană, iar alteori ne 
scindăm, pentru că asta învinge confortul de a nu 
pierde ceea ce am crezut că știm. 

Oricum ar fi, dezvoltarea este inevitabilă. Rămâi cu 
ce ai învăţat despre dragoste şi despre cum te poate 
schimba, despre suferinţa pricinuită de singurătate, de 
locul gol din par sau de scaunul gol de lângă tine când 
stai la masă. Nu știu dacă golul acesta va mai fi 
umplut din nou de persoana care a plecat. Şi nu știu 
nici dacă golul lăsat de cel cu care te-ai contopit atât 


de profund va putea fi umplut de altă persoană. 


Cu roții pornim la drum ca străini. lar alegerile pe 
care le facem în sfera dragostei par, de obicei, 
inevitabile. Întâlnim persoane care, în mod irațional, 
ni se par indispensabile. Dam peste suflete făcute din 
același material ca al nostru — colegi, parteneri, vecini, 
prieteni de familie, veri şi surori —, iar vieţile noastre 
se intersectează într-un mod care ne face să ne simţim 
de parcă nu am fost niciodată entităţi separate. Și asta 


e minunat. Dar nu după ușurință şi disponibilitate 


cânjim. Nu despre asta vorbesc. Nu spre asta gravităm 
după ce a plecat. Aşteptăm să apară un alt univers cu 
care să intrăm în coliziune, care să schimbe ce nu 
putem noi înșine. După ce trece furtuna, vedem 
stelele diferit, dar nu ştim şi nu putem alege a cui 
epavă o poate ajuta pe a noastră. 

Începem ca nişte străini, însă uităm că uneori 


alegem şi cine va ajunge să ne fie din nou străin. 


ȘAISPREZECE SEMNE ALE 
UNEI PERSOANE 
CU INTELIGENȚĂ 
SOCIALĂ RIDICATĂ 


Chiar dacă nu ştii ce face o persoană inteligentă 


social, cu siguranță ai experimentat tipul de 


incapacitate de relationare socială care te face să te 
simţi frustrat, în cel mai bun caz, sau chiar fizic 
inconfortabil, în cel mai rău caz. 

Manierele reprezintă o codificare culturală a 
inteligenţei sociale. Cu toate astea, „politeţea” 
tradițională începe să nu mai fie de bonton — poate fi 
interpretată ca o anulare a personalităţii, în favoarea 
unui comportament uniform. Deşi vrem să putem 
comunica cu ceilalți într-o manieră confortabilă 


pentru toată lumea, nu ar trebui să sacrificăm 


exprimarea autentică pentru obținerea unei aprobări 
politicoase sau a unui zâmbet drăguţ. Cele două nu ar 
trebui să se excludă una pe cealaltă. 

Oamenii inteligenţi social gândesc şi se comportă 
într-un mod care depășește ce este acceptabil cultural 
într-un anumit moment. Ei funcționează într-un mod 
care le permite să comunice cu alţii şi îi face să se 
simtă confortabil, fără să se sacrifice pe sine şi ce vor 
să spună. Aceasta este baza conexiunii cu ceilalți, 
lucrul pe care creierul nostru este programat să şi-l 
dorească şi pe seama căruia prosperăm la nivel 
personal. 

lată care sunt trăsăturile de bază ale unei persoane 
inteligente social: 

1. Nu încearcă să obţină o reacţie emoţională 
puternică de la o persoană cu care poartă o 
conversaţie. 

Nu comunică astfel încât să-și glorifice realizările ca 
să smulgă un răspuns de laudă Şi NICI NU-ŞI exagerează 
greutăţile pentru a obține o reacţie de empatie. Asta se 
întâmplă, în general, când subiectul în discuţie nu 
merită un răspuns atât de puternic și, prin urmare, îi 
face pe ceilalți să se simtă incomod, fiind obligaţi să 
mimeze o reacție emoţională. 

2. Nu emit judecăţi de valoare despre oameni, 
politică sau păreri. 

Cea mai sigură cale pentru a părea neinteligent este 
să afirmi: „Ideea asta este greşită.“ (Poate ideea 
respectivă este greşită pentru tine, dar ea există pentru 


că cineva a considerat că este corectă.) Oamenii 


inteligenţi se exprimă astfel: „Nu înțeleg sau nu sunt 
de acord cu această idee.“ Să spui fără echivoc ceva 
despre o persoană sau o idee înseamnă să fii orb faţă 
de multitudinea de perspective a celor din jur. O astfel 
de catalogare denotă o minte îngustă și o persoană 
limitată. 

3. Nu resping imediat criticile şi nu reacţionează 
puternic emoţional la acestea, astfel încât să devină 
inabordabili sau incapabili de schimbare. 

Unii dintre cei mai dificili oameni cu care poţi 
relaţiona sunt aceia care se simt atât de ameninţaţi de 
cea mai mică sugestie potrivit căreia comportamentul 
lor este dăunător, încât ajung să se înfurie pe persoana 


care sugerează asta, nefăcând altceva decât să reafirme 


comportamentul problematic. Persoanele inteligente 
social ascultă criticile înainte să răspundă la ele — un 
răspuns emoţional imediar fără o analiză atentă 
reprezintă doar o stare de defensivă. 

4. Nu consideră opiniile pe care le au despre 
cineva ca fiind adevăruri despre aceștia. 

Persoanele inteligente social nu spun despre cineva: 
„E un prost“, ca şi cum ar fi o certitudine. Ci se 
exprimă astfel: „Am avut o experienţă neplăcută cu el 
și m-am simţit foarte incomod.“ 

5. Nu fac niciodată generalizări despre alte 
persoane prin prisma anumitor comportamente 
particulare ale acestora. 

Nu folosesc expresii precum „tu întotdeauna“ sau 


„tu niciodată“ pentru a ilustra un punct de vedere. De 


asemenea, îşi bazează argumentele pe afirmații care 


încep cu „simt că“, nu cu „tu eşti“. Procedează astfel 
pentru că cel mai bun mod prin care faci o persoană 
să fie receptivă la ce ai de spus este să foloseşti un 
limbaj care nu e perceput drept ameninţător de către 
acea persoană şi care iniţiază cu adevărat un dialog 
care poate schimba lucrurile. 

6. Vorbesc clar. 

Spun ce vor să zică fără să se învârtă în jurul 
problemei. Vorbesc calm, simplu, concis și atent. Se 
concentrează să comunice o chestiune, nu doar să 
primească un răspuns de la altii. 

7. Ştiu cum să facă disocieri sănătoase. 

Cu alte cuvinte, aceste persoane ştiu că lumea nu se 
învârte în jurul lor. Sunt în stare să îi asculte pe ceilalți 
fără să se teamă că orice afirmaţie pe care o fac este, de 
fapt, într-o anumită măsură, îndreptată împotriva lor. 
Sunt capabile să se disocieze de propriile proiecţii şi 
măcar încearcă să înţeleagă perspectiva altei persoane, 
fără să presupună că totul are de-a face cu perspectiva 
lor. 

8. Nu încearcă să le arate celorlalți că sunt 
ignoranti. 

Atunci când arăţi cuiva că greșește, îi anulezi orice 
șansă de a analiza alte perspective, astfel că persoana în 
cauză nu are altă variantă decât să intre în defensivă. 
Dacă, în schimb, întâi îi validezi punctul de vedere 
(„Interesant! Nu m-am gândit niciodată în felul ăsta 
la...“), apoi îţi prezinti propria opinie („De curând, 
am aflat că... “), iar în cele din urmă îi arăţi că încă 


este îndreptăţit să ia parte la conversaţie și să își 


exprime opinia („Ce crezi despre asta?“), iniţiezi un 
dialog, real din care toată lumea poate învăţa, în loc să 


intre în defensivă. 


9. Validează sentimentele celorlalți. 

Să validezi sentimentele altcuiva înseamnă să 
accepti ca simt aşa cum simt, fără să încerci să 
foloseşti logica pentru a le anula sau a le schimba 
părerea. De exemplu, cineva zice: „Astăzi sunt trist“, 
iar tu răspunzi: „Păi nu ar trebui. Ai o viaţă 
minunată! . 

Marea neînțelegere în Situaţia asta e că, dacă 
validezi sentimentele cuiva, nu înseamnă că-i validezi 
și ideile. Sunt o mulţime de idei care nu merită sau nu 
au nevoie de validare, însă sentimentele tuturor 
trebuie percepute, confirmate şi respectare. Să validezi 
emoţiile cuiva înseamnă să validezi respectiva 
persoană, chiar dacă tu ai răspunde diferit la o situaţie 
dată — cu alte cuvinte, înseamnă să validezi o persoană 
aşa cum este, chiar dacă e diferită de tine. 

10. Înţeleg că „umbrele sinelui“ lor sunt, de fapt, 
trăsăturile, comportamentele și tiparele care îi irită la 
ceilalți. 


Dispreţul unei persoane față de un politician prost 


informat poate să fie o proiecţie a propriei temeri de a 


fi neinteligent şi necalificat. Dispreţul profund faţă de 


atitudinea excesiv de pasivă a unui prieten poate 
indica identificarea propriei înclinații de a da unor 


oameni putere asupra vieții lor. 


Conexiunea nu este întotdeauna evidentă, însă 
când există un raspuns emoțional puternic, aceasta 
există cu siguranţă. Pentru că, dacă ne displace foarte 
tare ceva, răspunsul nostru emoţional este de a ne 


detașa de acel lucru. 


11. Nu intră în dispute verbale cu oamenii care 
doresc doar să câștige, nu să înveţe. 

Este lesne să identificăm cazurile în care oamenii 
încep să „tragă“ de argumente sau să apeleze la o 
logică ce lasă de dorit, doar ca să pară că sunt în 
avantaj. Persoanele cu inteligenţă socială știu că nu 
toată lumea dorește să comunice, să înveţe sau să se 
conecteze — aşa că nu încearcă să forţeze pe nimeni în 
acest sens. 

12. Ascultă doar pentru a auzi, nu pentru a 
răspunde. 

În timp ce îi ascultă pe ceilalți, aceste persoane se 
concentrează pe ce se spune, nu pe ce urmează să 
răspundă. Această practică este cunoscută sub 
denumirea de „alocarea de spaţiu mental. 

13. Nu postează online niciun lucru pe care nu l-ar 
putea spune în faţă unui părinte, pe care nu l-ar 
putea explica unui copil sau pe care n-ar vrea să-l 
descopere angajatorul lui. 

Pe lângă faptul că, mai devreme sau mai târziu, 
aceste lucruri vor trece şi nu vor mai avea nicio 


importanță, să postezi ceva ce nu poţi să sustii cu 


încredere înseamnă să nu fii autentic cu tine însuţi 
(adică te comporți în acord cu acea parte din tine care 
își doreşte validarea din partea celorlalți). 
14. Nu se consideră deținători ai adevărului. 
Aceste persoane evită să zică „gresesti“, ci preferă să 


wr wi + 
spună „cred că greşești . 


15. Nu „otrăvesc fântânile“ sau nu folosesc atacul 
la persoană pentru a combate o afirmaţie. 

Să „otrăveşti fântânile“ înseamnă un atac la 
caracterul unei persoane pentru a abate atenţia de la 
argumentul (probabil foarte solid) adus în discuţie de 
acea persoană. De exemplu, dacă cineva care mănâncă 
trei batoane de ciocolată pe zi spune: „Nu cred că este 
sănătos pentru copii să mănânce prea multe dulciuri 
în fiecare zi“, o persoană cu inteligenţă socială nu i-ar 
răspunde: „Nu eşti tu cea mai potrivită persoană să 
spui asta“, ci ar fi capabilă să înţeleagă afirmaţia în 
mod obiectiv, făcând abstracţie de obiceiurile 
persoanei care a făcut afirmaţia. De obicei, chiar 
persoanele cele mai afectate de o problemă sunt cele 
îndreptăţite să vorbească despre importanţa ei (chiar 
dacă la suprafaţă pare ipocrizie). 

16. Relaţia lor cea mai importantă este cea pe care 
o au cu ele însele și lucrează permanent la 
îmbunătățirea ei. 

Principalul lucru pe care îl înțeleg persoanele cu 
inteligenţă socială este că relaţia pe care o avem cu 
oricine altcineva este doar o extensie a relaţiei pe care 


O avem cu noi înșine. 


TRĂIRI INCOMODE 
CARE ÎŢI ARATĂ, DE 
FAPT, 

CĂ EȘTI PE DRUMUL CEL 
BUN 


Disconfortul apare când suntem pe cale să facem o 
schimbare. Din păcate, deseori îl confundăm cu 


nefericirea și încercăm să ne consolăm, fugind de fapt 


de schimbare. De obicei, este nevoie de o anumită 
doză de disconfort pentru a ajunge la un nou prag de 
înţelegere, pentru a te elibera de limitări și pentru a 
produce o schimbare reală. Disconfortul reprezintă un 
semnal — unul foarte bun, de obicei. Mai jos, sunt 
prezentate câteva senzaţii (mai puţin dezirabile) care 


îți arată că, de fapt, eşti pe drumul cel bun: 


1. Te simţi de parcă retrăieşti frământările din 
copilărie. 

Constaţi că în viaţa ta de adult reapar probleme cu 
care te-ai confruntat în copilărie și, la prima vedere, 
poate părea că nu ai depăşit problema, când, de fapt, 
înseamnă că devii conştient de motivul pentru care 
gândeşti și simţi așa, astfel încât poţi produce o 
schimbare în viaţa ta. 

2. Te simţi pierdut sau lipsit de direcţie. 

Să te simţi pierdut este, de fapt, un semn că devii 
mai prezent în propria-ţi viaţă — trăieşti mai puţin in 
scenariul și în ideile create chiar de tine și tot mai 
mult în momentul prezent. Până când te obişnuieşti 
cu asta, te vei simţi „în derivă” (deşi nu ești). 

3. Ceaţa „emisferei stângi“ 

Uneori, când foloseşti mai mult emisfera dreaptă 
(când ești mai intuitiv, procesezi emoţii, eşti creativ), 
ai senzaţia că funcţiile emisferei stângi te fac să te 
simţi ca în ceață. Deodată, lucruri precum 
concentrarea asupra unui aspect, organizarea, 
amintirea detaliilor devin dificile. 

4. Apariţia unor accese de furie iraţională sau de 
tristeţe care se intensifică până când nu mai pot fi 
ignorate 

Când emoţiile erup, ele se cer recunoscute, iar 
treaba noastră este să învăţăm să nu ne mai luăm la 
trântă cu ele și să nu le mai opunem rezistenţă, ci pur 
şi simplu să le conștientizăm pe deplin (după aceea, 
noi le vom controla pe ele, iar nu viceversa). 


5. Ai un somn superficial și/sau insomnii. 


Dormi fie mult mai mult, fie mult mai puţin decât 


de obicei, te trezești la miezul nopţii pentru că nu te 


lasă gândurile să dormi, te trezești plin de energie sau 
complet extenuat şi doar arareori echilibrat. 

6. Are loc sau tocmai a avut loc un eveniment care 
îţi schimbă viaţa. 

Trebuie să te muţi sau să divorţezi, ţi-ai pierdut 
slujba sau trebuie să îţi schimbi maşina etc. 

7. Simţi nevoia intensă de a fi singur. 


Deodată nu te mai încântă să socializezi la fiecare 


sfârșit de săptămână, iar problemele celorlalți mai 
degrabă te secătuiesc în loc să te intereseze. Asta 
înseamnă că te recalibrezi. 

8. Ai vise intense, aproape „reale“, pe care ţi le 
amintești în detaliu. 

Dacă visele sunt modul în care mintea ta 
subconștientă comunică cu tine (sau dacă ele 
proiectează o imagine a experienţei tale), atunci 
mintea ta cu siguranţă încearcă să spună ceva. De 
obicei, sunt vise cu o intensitate pe care nu ai mai 
experimentat-o până acum. 

9. Reducerea grupului de prieteni: te simți din ce 
în ce mai inconfortabil în preajma oamenilor 
negativiști. 

Problema cu oamenii negativiști este că rareori își 
dau seama că sunt astfel şi, pentru că te simţi stânjenit 
să le spui ceva (dar te şi simţi incomod dacă îi păstrezi 


în viața ta), ajungi să ieşi mai puţin cu prietenii vechi. 


10. Simţi că visurile pe care le-ai avut pentru viaţa 
ta se cam năruiesc. 

Ce nu realizezi în aceste momente este că 
schimbările care se petrec în viaţa ta fac loc unei 
realităţi mai bune decât ţi-ai putea imagina, una care 
este mai în acord cu cine eşti de fapt, nu cu cine 
credeai că vei fi. 

11. Simţi că cei mai mari dușmani ai tăi sunt 
gândurile tale. 

Începi să conștientizezi că gândurile tale îţi 
determină experienţa și, de multe ori, încerci să preiei 
controlul asupra lor abia când eşti împins la limită = și 
atunci îţi dai seama că deţineau pe deplin controlul. 

12. Te simţi nesigur și nu ştii cine eşti cu adevărat. 

Iluziile tale din trecut despre cine „ar trebui să fii 
se dizolvă. Te simţi nesigur când nu știi cum se vor 
schimba lucrurile. Treci printr-un proces de evoluţie — 
şi, de obicei, când ne schimbăm în rău nu ne simţim 
nesiguri, ci suntem supăraţi şi ne închidem în noi. Cu 
alte cuvinte: dacă te confrunţi cu sentimentul de 
nesiguranţă, de obicei aceasta te va duce la ceva mai 
bun. 

13. Recunoşti că mai e drum lung până unde 
trebuie să ajungi. 

Realizezi acest lucru când poți vedea și încotro te 
îndrepţi — înseamnă că, în sfârșit, ştii unde eşti și cine 


vrei să fii. 


14. Accepţi lucruri pe care nu ai vrea să le știi, cum 
ar fi ce simte cineva cu adevărat sau că o anumită 
relaţie nu va dura ori că nu vei mai rămâne mult 
timp la actualul loc de muncă. 

Mare parte din anxietatea „iraţională“ pe care o 
simţim provine din intuirea subconștientă a unui 
lucru pe care nu ne vine să-l luăm în serios, pentru că 
nu pare logic. 

15. Ai o dorinţă intensă de a-ți susține opiniile. 

Dacă începe să te supere că te-ai lăsat călcat în 
picioare multă vreme sau că te-ai lăsat influenţat prea 
mult timp de alţii e un semn că în sfârșit ești gata să te 
asculti și să te iubeşti, respectându-te mai întâi pe tine 
însuţi. 

16. Conștientizezi că eşti singura persoană 
responsabilă pentru viaţa şi fericirea ta. 

Acest tip de autonomie emoţională inspiră teamă, 
deoarece înseamnă că, dacă dai greș, tu eşti singurul 
responsabil. În același timp, realizezi că este singurul 
mod de a fi cu adevărat liber. Riscul asumat face să 


merite întotdeauna recompensa care îl însoţeşte. 


CE ÎNCEARCĂ SĂ ÎŢI 
TRANSMITĂ TRĂIRILE 
PE CARE LE REPRIMI CEL 
MAI MULT 


Inteligenta emoţională nu se referă la cât de rar te 
simţi „rău“, deoarece ai dezvoltat o disciplină 
interioară şi ai căpătat înţelepciunea „de a nu simti“. 
Nu se referă nici la uşurinţa cu care alegi ce gândești, 
la cum te afectează gândurile tale sau la câr de placid 
reacționezi la orice situaţie dată. 

Adevărata maturitate emoţională se referă la cât de 
plenar îţi permiti să simţi ceva, indiferent de trăire. Ea 
constă pur şi simplu în înţelegerea faptului că cel mai 
rău lucru care s-ar putea întâmpla vreodată este, până 


la urmă, doar o emoție. 


Da, atât — o emotie! Imaginează-ţi cel mai urât 
scenariu de viață posibil; ei bine, singurul lucru 
neplăcut la situaţia respectivă ar fi... cum te simţi în 
legătură cu ea: cum o percepi, care ai presupune că 
sunt repercusiunile şi cum ar afecta în cele din urmă 
acestea... felul în care te simti. 

O senzaţie de teamă, o strângere de inimă, un 
tremur sau un nod în gât. Un gol în stomac sau un 
afront adus egoului tău. Sentimentul lipsei de valoare 
personală, sentimentul de  neapartenenţă. (Este 
interesant că senzațiile fizice sunt întotdeauna rapide 
şi trecătoare, însă ideile care ne rămân în minte despre 
durere par să he permanente.) Dar evităm să simţim 
anumite lucruri deoarece am fost învăţaţi că trăirile 
noastre au propria existență. Că vor continua să existe 
la infinit dacă le conştientizăm, chiar și numai pentru 
o clipă. 

Ai simţit vreodată bucurie mai mult de câteva 
minute? Sau furie? Nu? Dar anxietate, depresie sau 
tristeţe? Au durat mai mult, nu-i aşa? Săptămâni, luni, 
chiar ȘI ani, aşa-l? Asta pentru că ele nu sunt senzaţii, 
ci simptome. Dar vom ajunge la cauzele lor imediat. 

Ce trebuie ştiut e că suferinţa reprezintă doar 
refuzul de a accepta cum stau lucrurile. Asta e tot. 
Etimologic, „suferinţă“ provine dintr-un cuvânt latin 
care înseamnă „a rezista, a îndura, a pune dedesubt“. 

Aşadar, vindecarea înseamnă, de fapt, doar să îţi 
permiţi să simţi. 


Vindecarea presupune să-ţi scoţi la iveală traumele, 


disconfortul și pierderile, și să le dai voie să se 


manifeste emoţiilor pe care nu le-ai putut exprima în 


momentul când ai trăit acele experienţe. Presupune 
să-ţi îngădui să filtrezi și să procesezi ce a trebuit să 
reprimi la momentul respectiv pentru a merge mai 


departe, poate chiar pentru a supravieţui. 


Cu toţii ne temem că trăirile noastre sunt prea 
puternice, mai ales în clipa când le simţim efectiv. Am 
fost învăţaţi să nu fim prea iubitori, pentru că am 
putea fi răniţi; să nu fim prea deştepţi, pentru că am 
putea fi hărțuiţi; să nu ne exprimăm frica, pentru că 
am putea deveni vulnerabili. Și, în general, să ne 
conformăm la ceea ce au vrut alţii să simţim. În 
copilărie, eram pedepsiţi când plângeam în public, 
dacă experiența noastră emoţională nu era pe placul 
părinţilor noştri. (Nu e de mirare că încă reacționăm 
așa cum o facem.) 

Ideea e că nu ţie îţi este frică să simţi prea mult, ci 
acelora care ti-au spus Că exaperezi, cå ai ieşiri 
dramatice şi greşite. Aceștia sunt oamenii care nu știu 
să gestioneze emoţiile, care vor ca tu să nu evoluezi. Ei 
sunt cei care vor să nu simţi, nu tu. Ştii de unde știu? 
Pentru că să fii amortit nu înseamnă că nu simti 
nimic, ci că simţi multe, dar nu ai învăţat să-ți 
procesezi emoţiile. A fi neutru înseamnă să nu simţi 
nimic. În schimb, amorţeala înseamnă să simţi totul 
deodată și să nu ştii ce să faci. 

Deoarece tristeţea ta spune: „Mi-aș dori ca lucrurile 
să fie altfel“, iar vina ta spune: „Mi-e teamă că am 
greșit faţă de cineva“, în timp ce rușinea şoptește: „Mă 


tem că m-am făcut de râs în ochii cuiva“. 


Anxietatea denotă împotrivirea ta faţă de acest 
proces, ultimele tale încercări de a deţine un control 
pe care devii din ce în ce mai conștient că nu-l ai. 
Oboseala reprezintă rezistenţa ta fată de cine eşti cu 
adevărat, fată de persoana care vrei să fii de fapt. 
Supărarea ta este furie reprimată. Depresia ta, dând la 
o parte factorii biologici, desigur, reprezintă tot acest 
cumul care iese la suprafaţă, în timp ce tu urli în gând 
și încerci să dai totul deoparte. 

lar când ajungi la concluzia că nu poţi continua așa, 
că te pierzi, că ai deraiat și te simţi blocat și pierdut, 
atunci conştientizezi că nu trebuie să-ţi schimbi 
trăirile. Trebuie doar să înveţi să le aprofundezi și să 
vezi ce încearcă să-ţi comunice. 

A încerca să schimbi felul în care te simţi e ca și 
cum al găsi un indicator rutier care arată în direcţia 
opusă celei în care intenţionai să mergi, și în loc să te 
îndrepţi pe sensul de mers corect, te oprești și încerci 
să răsuceşti indicatorul. 

lar arunci când mascăm emoţiile care ne însoțesc 
experienţele, când nu ne acordăm niciodată timp să le 
procesăm, când ne forţăm să simţim într-un anumit 
fel la un moment dat, ignorăm de fapt ce ne-ar oferi 
pacea supremă: să ne permitem să simţim, fără să ne 
judecăm. 

Deci nu trebuie să-ţi schimbi emoţiile, ci doar să le 
asculţi. Nu trebuie să accepţi ceea ce par ele să 


însemne — asta este important —, ci să-ţi urmărești cu 


adevărat instinctele spre ce încearcă ele să-ţi 
semnaleze. Ele sunt modul în care comunici cu tine 
însuţi. 

Fiecare senzaţie contează. Pierzi foarte mult timp 
încercând să le schimbi sau crezând că unele sunt 
corecte, iar altele greşite, că unele sunt bune, iar altele 
rele şi, deci, nu ar trebui să nu le ai — şi toate astea 
deoarece ţi-e teamă că îţi vei spune în sinea ta ceva ce 
nu vrei så auzi. 

Trăirile pe care ţi le reprimi cel mai mult sunt cele 
care te pot ghida cel mai bine. Reticenţa ta fată de a te 
asculta nu reprezintă propria ta dorinţă. Este teama că 
s-ar putea să nu fii suficient de bun, sau că eşti mai 
rău decât alţii, sau pur și simplu diferit de ceea ce 
oamenii din jurul tău ţi-au sugerat că vor accepta. 

Când alegi să pui preţ pe aprobarea din partea 
celorlalți în detrimentul tău, accepti soarta de a-ţi 
înfrâna instinctele pentru a le asimila nevoilor impuse 
de egourile altora. Între timp, ratezi în mod constant 
accesul la o lume și o viaţă pline de ascultare, sprijin, 
sens, înţelegere, simtire și experimentare. 

Tristeţea nu te ucide. Nici depresia nu o face. Dar 
ignorarea ei, da. Încercarea de a fugi de ea în loc s-o 
confrunţi, da. Negarea ei, da. Înăbușirea ei, da. Dacă 
nu-i permiţi să se manifeste în niciun alt loc în afară 
de subconstientul tău profund, asupra căruia va prelua 
controlul, te va ucide. Nu pentru că îţi vei lua viața 
sau vei distruge tot ce este bun în ea (deşi este 


posibil). 


Însă te va ucide prin aceea că îţi va răpi fărâma de 
viaţă pe care o ai: fie îţi permiti să simţi totul, fie devii 
amorţit şi nu mai simţi nimic. Nu-ţi poţi alege 
emoţiile. Fie ești în acord cu fluxul lor, fie i te 


împotrivești. În cele din urmă, alegerea iți aparține. 


PĂRŢILE DIN TINE CARE 
NU SUNT „EU“ 


Să ne imaginăm pentru o clipă că ţi-am scos toate 
organele şi le-am așezat pe o masă. 

Încearcă să-ţi simţi bătăile inimii; imaginează-ţi 
cum bare în afara ta. Nu te-ai uita la inima ta și ai 
spune: „Aceea sunt eu“, ci te-ai gândi: „Aceasta este 
inima mea“. 

Acum concentrează-te asupra respirației. Percepe-o 
în tandem cu bătăile inimii. De multe ori, nu eşti 
conştient nici de inima, nici de plămânii tăi, deşi sunt 
în continuă mișcare. Nu te gândeşti: „Eu sunt 
respiraţia mea“, ci îţi spui: „Respir“. 

Gândeşte-te la ficatul rău. La rinichii tăi, la oasele şi 
la sângele rău. La picioarele, degetele, părul şi creierul 
tău. Le concepi în mod obiectiv. Sunt doar nişte 


componente. În fond, sunt (în bună parte) detașabile 


şi se pot înlocui — şi sunt toate temporare. Nu te 
gândeşti la ele și re vezi pe tine. Te gândești la ele și 
vezi lucruri. Dacă le-ai desprinde de tine, ar fi doar 
nişte aglomerări de celule. Nu le vezi şi-ţi spui în 
gând: „Aceasta sunt eu“, ci: „Acestea Îmi aparțin“. 

De ce se schimbă lucrurile când le punem pe toate 
laolaltă? 

Simţim o concentrare de energie, o prezenţă 
puternică la nivelul pieptului şi gâtului și poate putin 
la nivelul capului. Este centrată. Nu o simţi la nivelul 
picioarelor. Nu simţi emoţii la nivelul braţelor. Le 
simţi în centrul corpului. 

Organele cu care nu ne identificăm și energia cu 
care ne identihicăm coexistă în același spaţiu. Dacă am 
elimina energia, ce ar mai rămâne? Ce există fără tine? 

Ai stat vreodată să meditezi asupra acestui lucru? 
Ţi-ai simţit fiecare parte din corp și ai realizat că toate 
aceste părti nu sunt ceea ce te reprezintă? Ai simţit 
vreodată prezenţa care le însuflețeşte pe toare? Ti-ai 
dar seama de diferenţa dintre ceea ce numești „al 
meu“ şi ceea ce numesti „eu“? 

Să ştii cine eşti te ancorează în realitate, Îți dă un 
sens. Dar când atribuim semnificatii şi nume 
lucrurilor care ne plac, pe care le pretuim şi ni le 
dorim, creăm ataşamente. Apoi ne străduim să 
menţinem lucrurile în parametrii pe care i-am stabilit 
deja. În felul acesta, creăm premisele unor ratări. 
Facem rău sinelui nostru. Începem să credem că o 


idee statică poate reprezenta o ființă dinamică, în 


evoluţie. Faprul că nu ne ridicăm la înălțimea ideilor 
din mintea noastră devine nemulțumirea noastră cea 
mal mare. 

Cred că uneori ne ataşăm de aparente pentru că nu 
ne place conţinutul. Preţuim mai mult cum suntem 
percepuți decât ceea ce suntem, suntem mai atașați de 
titulatura funcţiei pe care o ocupăm decât de munca 
efectivă pe care trebuie s-o facem, ne agăţăm de 
„promit că te voi iubi pentru totdeauna“ în loc să 
pretuim iubirea reală de zi cu zi. Asta înseamnă că ne 
găsim împlinirea în ideile despre ce sunt lucrurile, nu 
în ce sunt ele cu adevărat. Ne place să ne gândim la 
noi înșine ca la nişte corpuri, pentru că în felul acesta 
nu ne mai întrebăm ce „altceva“ suntem. 

Dar, dacă acel „altceva“ nu este gândul final, ci 
începutul? Poate că realizarea acestui fapt ne-ar elibera 
de multe lucruri, ne-ar potoli multe gânduri şi ne-ar 
vindeca multe dureri. Dacă a te vindeca nu înseamnă 
a stabili o atitudine, a schimba o părere, a modifica un 
aspect exterior ci a schimba o prezenţă, o 
conștientizare, o energie? 

În acest caz, repararea părților nu poate vindeca 
întregul. 

Singurul lucru care te schimbă pe tine și viaţa ta 
este conştientizarea părților care nu sunt „eu“. Esenţa 


ta unică, prezenţa dinăuntrul tău care se schimbă și 


evoluează de-a lungul vieţii dă naștere conștientizării 
că ești mai mult decât suma părţilor din care e alcătuit 
corpul tău. 

Nu îţi cer să analizezi aceste teorii. Te întreb doar 


dacă simţi sau nu asta în adâncul tău. 


DOUAZECI DE SEMNE 
CARE ÎȚI ARATĂ CĂ 
VIAŢA TA E MAI BUNĂ 
DECÂT CREZI 


I. Ai plătit facturile luna aceasta și poate ai mai 
avut și niște bani în plus de cheltuit pe lucruri 
neesenţiale. Nu contează cât de mult ai muncit 
pentru veniturile obținute, important e că ai reușit, ai 
scos-o la capăt. 

2. Îţi pui întrebări. Te îndoieşti de viaţa ta. Te 
simţi nefericit în unele zile. Asta înseamnă că încă ești 
deschis spre evoluţie. Adică poţi fi obiectiv şi conştient 
de tine însuți. Cei mai buni oameni ajung acasă la 
sfârșitul zilei și se gândesc: „Dar dacă există o altă 


cale?“ 


3. Ai o slujbă. Indiferent câte ore muncești, oricât 
ai câștiga, faci bani care îţi acoperă cheltuielile cu 
mâncarea, ai unde dormi şi cu ce te îmbrăca în fiecare 
zi. Nu înseamnă că ai eşuat dacă lucrurile nu sunt 
cum credeai că vor fi — îţi preţuieşti independenţa și 
îţi asumi responsabilitatea pentru tine însuţi, 

4. Ai timp să faci ceva ce îţi place, fie şi doar să stai 
pe canapea, să comanzi cina și să te uiţi la un film pe 
Netflix. 

5. Nu ești îngrijorat pentru următoarea ta masă. 
Este mâncare în frigider sau în cămară și ai destule din 
care să alegi ce vrei să mănânci. 

6. Poţi mânca doar pentru că îţi face plăcere. 
Mâncarul nu este pentru tine o chestiune de pură 
supravieţuire. 

7. Ai unul sau doi prieteni realmente apropiaţi. 
Oamenii își fac griji cu privire la cantitate, dar în cele 
din urmă tind să realizeze că numărul de oameni 
despre care poţi pretinde că fac parte din „tribul tău“ 
nu are nicio relevantă pentru intimitatea, acceptarea 
sau bucuria pe care le simti. La urma urmei, tot ce ne 
dorim cu adevărat sunt câțiva oameni apropiați care 
ne cunosc şi ne iubesc indiferent de circumstanţe. 

8. Îți poți permite o călătorie cu metroul, o ceașcă 
de cafea sau benzina pentru un drum cu mașina. Ai 
parte constant de cele mai mici semne de bunăstare (şi 


de tot ce-ţi trebuie pentru traiul zilnic). 


9. Nu mai ești aceeași persoană de acum un an. 
Inveţi, evoluezi şi poţi identifica modurile în care te-ai 


schimbat în bine sau în rău. 


10. Ai timp şi mijloace pentru a face lucruri care 
nu ţin de strictul necesar. Ai fost la un concert în 
ultimii câţiva ani, poti să-ţi cumperi cărţi și ai putea 
face o excursie de o zi într-un oraș învecinat dacă ai 
vrea — deci nu trebuie să muncesti toată ziua pentru a 
supravieţui. 

11. Dispui de o varietate de haine. Nu trebuie să te 
ingrijorezi că nu ai ceva de pus pe cap sau mănuși 
când este frig, ai haine răcoroase pentru vară și ceva de 
purtat la o nuntă. Nu numai că îţi poţi îmbrăca și 


proteja corpul, dar poţi face acest lucru în mod 


corespunzător, pentru o varietate de împrejurări. 

12. Poţi simţi ce nu este bine în viaţa ta. Primul și 
cel mai important lucru este pur și simplu să fii 
conştient, adică să fii capabil să-ţi spui: „Ceva nu e în 
regulă, deși nu sunt încă sigur ce ar trebui să fac să mă 
simt mai bine.“ 

13. Dacă ai putea vorbi cu eul tău mai tânăr, ai 
putea să îi spui: „M-am descurcat, am reușit, am 
supravieţuit acelui eveniment teribil.“ Deseori, 
oamenii își poartă traumele trecute în viaţa lor 
prezentă, iar dacă vrei o dovadă că în noi încă trăiesc 
versiuni mai vechi ale noastre, nu trebuie decât să fi 


atent la cât se bucură copilul tău interior când îi spui: 


„O să fie bine.“ 


14. Ai un spaţiu al tău. Nici măcar nu trebuie să fie 
o casă sau un apartament (deși e grozav dacă le ai). 
Tot ce-ţi trebuie e doar o cameră, un colț, un birou 
unde să poți crea sau să te poţi odihni când ai chef, 
unde tu decizi cine poate face parte din mica ta lume 
ciudată şi în ce calitate — este o formă de control 
asupra vieţii noastre. 

15. Ai pierdut relaţii. Mai important decât simplul 
fapt că ai avut aceste relaţii este că fostul tău partener 
sau tu ai ales să nu te multumesti cu un compromis. 
Te-ai deschis la posibilitatea că poate mai există și 
altceva pe lume. 

16. Te interesează ceva. Fie că e vorba despre cum 
să trăieşti o viaţă mai fericită sau cum să păstrezi relaţii 
mai bune, despre lectură, filme, sex, societate sau axa 
pe care se învârte lumea, ceva te îndeamnă s-o 
explorezi. 

17. Ştii să ai grijă de tine. Ştii de câte ore de somn 
ai nevoie ca să te simţi bine a doua zi, la cine să 
apelezi când ai inima frântă, ce te distrează, ce să nu 
faci când nu te simţi bine etc. 

18. Ai un scop pe care vrei să îl atingi. Chiar dacă 
te simţi epuizat, ai un vis, oricât de vag ar fi el 
creionat şi oricât de departe ai fi de îndeplinirea lui. 

19. Nu te-ai decis asupra viitorului tău. Unii 
dintre cei mai fericiţi și mai bine adaptaţi oameni sunt 
cei care pot face din orice situaţie una ideală, cei care 
sunt prea ancorati în clipa de fată pentru a planifica în 
mod complex şi pentru a se angaja cu hotărâre pentru 


atingerea unui anumit rezultat. 


20. Ai trecut prin tot felul de situaţii. Poţi să te uiţi 
la provocările cu care te confrunţi în prezent și să le 
compari cu cele din trecut pe care nu credeai că le vei 


depăși vreodată. Te poţi linişti cu ajutorul propriei 


experienţe. Viaţa nu a devenit mai Ușoară, ci tu ai 


devenit mai inteligent. 

DEPĂȘIREA „ZONEI DE 
CONFORT“ ȘI MODUL ÎN 
CARE OAMENII ÎȘI PUN 
SINGURI PIEDICI ÎN 
ATINGEREA ADEVĂRATEI 
FERICIRI 


Majoritatea persoanelor nu vor să fie fericite, motiv 
pentru care nici nu sunt. Pur şi simplu nu își dau 
seama că tocmai acesta este motivul. 

Oamenii sunt programaţi să-și urmărească dorinţa 
principală cu aproape orice preţ. (Gândeşte-te la 
puterile supranaturale alimentate de adrenalină pe 


care le dezvoltă cei aflaţi în situaţii de viaţă și de 


moarte.) Cel mai mult contează care este dorinţa cea 
mai importantă. Deseori, aceasta este confortul. Sau 
familiaritatea. 

Există numeroase motive pentru care oamenii Își 
pun piedică în a atinge fericirea, dar multe dintre 
acestea vin din presupunerea că înseamnă renunţarea 
la a obține mai mult. Nimeni nu vrea să creadă că 
fericirea este o alegere, pentru că ar însemna să fie 
singurii responsabili pentru ea. lot de aceea se ȘI 
autocompătimesc oamenii: ca să întârzie trecerea la 
acţiune ŞI să se plângă lumii întregi, ca ȘI când, cu cât 
repetă mai mult cât de rele sunt lucrurile cu atât este 
mai probabil ca altcineva să le schimbe. 

Fericirea nu este un val de emotie pozitivă provocat 
de evenimente întâmplătoare care confirmă felul în 
care crezi că ar trebui să meargă ceva. Nu o fericire 
durabilă, oricum. Sentimentele adevărate sunt 
produse de o practică zilnică, asumată conștient — iar 
pentru asta e nevoie să decidem că ne vom dedica 
unei asemenea practici. 

Fiecare are o anumită toleranţă la fericire — sau o 
„limită superioară“ a fericirii, după cum afirmă Gay 
Hendricks. Altfel spus, fiecare are o anumită 
capacitate de a se simti bine. Alti psihologi o numesc 
„reper“, adică acea cantitatea de fericire pe care o 
simțim „în mod natural“ și la care revenim, chiar dacă 
anumite evenimente sau circumstanţe ne abat 
temporar de la starea noastră obişnuită. 

Noi, oamenii, nu ne permitem ca aceste abateri să 


devină repere din cauza limitei superioare a fericirii — 


de îndată ce împrejurările în care ne aflăm ne oferă o 
cantitate de fericire şi de confort mai mare decât cea 
CU care suntem obișnuiți, inconștient începem să ne 
autosabotăm. 

Suntem programaţi să căutăm ceea ce cunoaștem. 
Aşa că, deşi credem că ne aflăm în căutarea fericirii, 
încercăm de fapt să găsim acele lucruri cu care suntem 
cel mai obișnuiți și le proiectăm la nesfârşit peste orice 
există în jurul nostru. Acestea sunt doar câteva dintre 
multele impedimente psihologice care ne împiedică să 
avem viața emoţională pe care pretindem că ne-o 
dorim. lată alte câteva: 

1. Toată lumea are o toleranţă limitată la a se simţi 
bine. 

Când se depășește această limită, ne sabotăm ca să 
putem reveni la zona noastră de confort. Clişeul de a 
păși în afara ei serveşte unui scop de importanţă 
majoră: îi face pe oameni să se simtă confortabil în 
situaţii cu un grad mare de disconfort, aceasta fiind 
cheia extinderii toleranţei faţă de fericire. 

2. Există o „limită de plăcere“ sub care oamenilor 
le place să rămână: fiecare are un nivel de „succes“ pe 
care îl percepe a fi dezirabil - și neameninţător 
pentru ceilalți. 

Majoritatea lucrurilor pe care le fac oamenii se 
subsumează efortului de a „câştiga“ iubirea celor din 
jur. Multe dorinţe, visuri şi ambiţii sunt construite pe 
baza unei lipse severe a iubirii. Acesta este motivul 


pentru care persoanele cu mari nevoi emoționale sunt, 


de multe ori, şi cele mai de succes: își folosesc dorinţa 
de acceptare, de iubire și de integrare drept 
combustibil pentru reușită. 

Ideea este următoarea: odată ce oamenii depășesc 
punctul în care cred că lumea îi va judeca şi ridiculiza 
pentru succesul lor (în loc să îi laude), se limitează 
imediat sau cel puţin își minimizează drastic 
realizările, pentru a păstra o relaţie bună cu cei de la 
care doresc aprobarea. (În fond, oamenii nu preţuiesc 
egoul şi posesiunile materiale în detrimentul iubirii, ci 
consideră că acestea le vor aduce dragostea.) 

3. Majoritatea preferă confortul oferit de ceea ce 
cunosc în detrimentul vulnerabilităţii pe care o 
implică necunoscutul. 

Asta se întâmplă chiar și atunci când 
„necunoscutul“ este, obiectiv vorbind, mult mai bun. 
Dacă redefinim „fericirea“ în termeni de ceea ce își 
doresc în mod înnăscut oamenii (confort, incluziune, 
sens în viaţă etc.), atunci putem alege să ne căutăm 
confortul în lucrurile care ne oferă ceea ce ne dorim să 
obţinem. 

4. Mulţi se tem că „a fi fericit“ înseamnă a renunţa 
la a obţine mai mult. 

Fericirea este, în fond, o formă de acceptare. Ea 
presupune să atingi obiectivul final, iar când treci de 
linia de sosire, să te lași cuprins de valul împlinirii. 
Decizia de a ne simţi aşa în fiecare zi ne poate face să 
credem că marea cursă s-a încheiat, așa că asociem 
subconștient „fericirea“ şi „acceptarea cu 


„renunţarea“. Dar este exact invers: calea către o viaţă 


mai bogată nu înseamnă să tragi din greu până obţii 
un anumit lucru, ci să construieşti treptat, bucată cu 
bucată, având parte de sens, mici bucurii și 
recunoștință. 

5. Deşi ştiu adevărul, oamenii întârzie să 
acţioneze — iar în intervalul dintre a şti şi a face se 
naște suferinţa. 

De cele mai multe ori, problema nu e că nu ştii ce 
să faci (sau că nu știi cine ești), ci că există o luptă 
între ce este corect şi ce este ușor, între ce este mai 
bun pe termen lung și ce e indicat pe termen scurt. 
Ne auzim instinctele, dar pur și simplu nu le dăm 
ascultare. Aceasta este cea mai comună sursă a 
disconfortului: distanţa dintre a şti și a face. Suntem 
dependenţi din punct de vedere cultural nu de 
amânare, ci şi de evitare. Neacţionând imediat, ne 
imaginăm că putem crea spaţiu pentru ca adevărul să 
se schimbe, când, de fapt, creăm doar disconfort, 
astfel încât îl putem simţi mai din plin (deci suferim 
inutil în acest proces). 

6. Oamenii cred că apatia înseamnă siguranţă. 

Tuturor ne este frică să nu pierdem persoanele și 
lucrurile care ne compun viaţa. Unii încearcă să o ia 
pe scurtătură ca să evite durerea şi nu își dau voie să 
simtă, să-și trăiască emoţiile, ca și când nu le-ar plăcea 


și nu ar fi atașați de acele persoane și lucruri. Această 


temere se bazează pe sentimentul că totul este trecător 
și, în cele din urmă, se termină — da, aşa este, însă 
există ceva mai important, anume că moartea dă sens 


vieții. Faptul că putem pierde anumite persoane le 


face sacre, preţioase şi minunate. Deci nu te gândi la 
durerea pe care o vei avea de îndurat, ci la motivul 
suferinţei tale. Poţi alege să nu re bucuri de viaţă, 
astfel încât să atenuezi sentimentul de pierdere și să 
trăieşti în amorțeală, sau poţi avea o viaţă incredibilă 
și să plângi din tor sufletul când se termină — dar cel 


puţin a avut un sens. 


7. Puţini ştiu să exerseze starea de bine (sau de ce 
este necesar să facem acest lucru). 

Este esenţial să îţi crești „limita superioară” a 
fericirii, să îţi extinzi reperul și, în cele din urmă, să 
asimilezi noile capitole din viaţa ta fără a le subestima 
din cauză că nu-ţi sunt familiare. Să exersezi starea de 
bine înseamnă pur și simplu să îţi oferi răgaz pentru a 
te simti pe tine însuţi. Prelungește acest răgaz cu doar 
câteva clipe, meditează la lucrurile din viaţa ta pentru 
care eşti recunoscător și  lasă-te cuprins de 
recunoștință cât mai mult posibil. Caută ce este 
pozitiv şi vei descoperi că limita ta emoţională creşte 
atât cât decizi tu că se poate. 

8. Oamenii cred că fericirea este un răspuns 
emoţional înlesnit de un set de circumstanţe, nu o 
alegere și o schimbare a percepţiei sau a nivelului de 
conștientizare. 

Se pare că persoanele care sunt ferme în 
convingerea lor că împrejurările creează fericirea nu se 
lasă influențate — și e de înţeles. Acest lucru se 
întâmplă din același motiv pentru care atât de multi 


cred asta: pentru cå este mai uşor. Aceasta e 


modalitatea de a o lua pe scurtătură în viaţa ta 
emoțională. Aparent, așa este logic și ușor, așa că de ce 
să nu susţii cu înverșunare această idee? Pentru că, de 
fapt, este o premisă falsă. Conform acesteia, trebuie să 


aştepţi să te simţi fericit şi, după cum știm, dacă nu îţi 


cultivi reperele fericirii pentru a-ţi crește nivelul 
general, îţi vei petrece restul vieţii trecând de la o 
aşteptare ridicată la alta. Statistic vorbind, unele 
dintre cele mai fericite ţări din lume sunt în pragul 
sărăciei. Unii dintre cei mai notabili și pașnici indivizi 
care au binecuvântat prin prezenţa lor pământul au 
murit aproape fără nicio avere pe numele lor. Ce îi 
aseamănă e că au avut cu toţii în vieţile lor un scop, 
sentimentul de apartenenţă şi de iubire — și tu poţi 
alege să le simţi și să le cultivi, indiferent de situaţia ta 
materială. 

9. Cei mai mulți oameni nu știu că este posibil să- 
şi schimbe reperele fericirii, deoarece își spun deseori 
că așa sunt ei „din naștere“. 

De câte ori n-am auzit femei care suferă de 


anxietate spunând: „Așa sunt eu.“ Sau bărbaţi cu o 


mulţime de temeri iraționale pe care le atribuie 
„personalităţii lor“. Ideea este că nimic nu trebuie să 
fie o parte esenţială a ta decât dacă decizi că este — deci 
poţi decide că anxietatea și frica nu sunt părți esenţiale 
din personalitatea ta. 

De fapt, aceste lucruri nu fac niciodată parte din 
personalitatea cuiva, ci sunt comportamente învăţate, 
Sunt reacţii necontrolate ale egoului. Ele sunt semnale 


date de subconstientul nostru că ceva nu e în regulă — 


dar noi evităm să facem o schimbare (dând vina, de 
cele mai multe ori, pe circumstanțe care nu ţin de 
noi). 

10. Oamenii cred că suferinţa îi face merituoși. 

A avea lucruri minunate în vieţile noastre fără a fi 
suferit pentru ele se traduce prin faptul că ne simţim 
ca şi cum nu le-am „meritat“ cu adevărat și, prin 
urmare, nu sunt complet ale noastre. 

Pe de altă parte, ideea că lucrurile frumoase şi vesele 
ar putea fi pur și simplu ale noastre fără să le merităm 
în niciun fel este înspăimântătoare, deoarece opusul 


poate fi la fel de adevărat. 


11. Mulţi cred că pot învinge frica. 
Ingrijorarea este o trăsătură de bază a culturii 


occidentale și, în esenţă, este o expresie a faptului că 


oscilăm între extreme: fie să nu ne pese de nimic, fie 
să ne pese atât de mult de un singur lucru, încât acesta 
ne-ar putea distruge cu totul. 

Îngrijorarea ne pregătește pentru cele mai rele 
rezultate posibile, pentru ca acestea să nu provoace 
atât de multă durere dacă se întâmplă. Analizăm 
fiecare posibilitate iraţională, ca să putem găsi o 
explicaţie pentru aceasta, ca să ne pregătim pentru ea, 
înainte de a ne surprinde. Încercăm să ne imaginăm 
fiecare lucru „rău“ pe care îl poate spune o persoană 
despre noi, pentru a nu fi luaţi prin surprindere. 

Dar asta nu schimbă nimic. lot nu te vei fi pregătit 
pentru lucrurile neplăcute care apar. Nu vei şti 


niciodată ce gândesc oamenii cu adevărat sau cât de 


des. Nu te vei putea pregăti să faci faţă fricilor tale 
iraționale, pentru că nu știi ce-ţi rezervă realitatea. Nu 
poți învinge frica. Nu poţi păcăli durerea. Tot ce poţi 
obţine în această încercare e și mai multă suferinţă. 

12. Oamenii fericiţi sunt adesea percepuți ca fiind 
naivi și vulnerabili. 

Pe scurt, cei fericiți sunt stigmatizaţi ca neștiutori, 
prost informaţi, optimişti patologici și deconectaţi de 
la realitate, dar singurii care îi percep astfel sunt cei 
care fac tot ce pot pentru a justifica negativismul din 
viaţa lor, pe care simt că nu îl pot controla. Oamenii 
care nu aleg o viaţă mai bună sunt, de fapt, cei naivi și 
cu adevărat vulnerabili, deoarece — e drept — oamenii 
fericiţi pot pierde tot ce au, însă cei care nu aleg 


niciodată să-și trăiască viaţa din plin NU au NIMIC. 


6 Gay Hendricks, The Big Leap: Conquer your Hidden Fear and Take 
Life to the Next Level, HarperOne, 2010 

FERICIREA EXCELENTEI 


Eric Greitens consideră că există trei forme 


principale de fericire: cea oferită de plăcere, cea 


spirituală şi fericirea excelenţei.2 Ele sunt asemenea 
celor trei culori primare, baza pe care este creat 


întregul spectru al culorilor. 


Fericirea oferită de plăcere este în mare măsură 
senzorială: o masă bună când ţi-e foame, mirosul 
aerului după ploaie, să te trezeşti în patul tău cald şi 
confortabil. Fericirea spirituală se caracterizează prin 
recunoştinţă. Când îţi priveşti alesul sau aleasa inimii 
dormind lângă tine și îţi vine să șopteşti „multumesc“. 
Înseamnă să faci un inventar a ceea ce ai. Să vorbeşti 
cu ceva mal presus decât tine ȘI Să-ţi exprimi 
recunoştinţa Și smerenia. 

Cea de-a treia este fericirea excelentei, adică 


fericirea care vine din căutarea a ceva extraordinar. Nu 


se referă la momentul când ajungi în vârful muntelui 
şi ridici pumnii în semn de victorie, ci la întregul 
proces, la satisfacția de a parcurge drumul până acolo. 
Este vorba de o muncă asiduă, de un flux neîntrerupt. 
Acest tip de fericire e oferit de un scop care îţi creează 
o identitate, îţi formează caracterul și îţi canalizează 
energia câtre ceva mai mare decât urmărirea zilnică, 
neabătută a dorințelor noastre trecătoare. 

Aşa cum eliminarea uneia dintre culorile primare ar 


face imposibilă crearea multor altora (fără galben, nu 


poţi avea nicio nuanţă de verde), fără oricare dintre 
aceste tipuri de fericire este aproape imposibil să ai o 
viaţă împlinită. Una dintre ele nu o poate înlocui pe 
alta. Toate sunt necesare. Dar noi tot încercăm să ne 
dispensăm de una dintre aceste forme de fericire. 

De exemplu, a bea în exces — fericirea oferiră de 
plăcere — este o acţiune comună atunci când nu se 
încearcă dobândirea fericirii excelentei. Dar nu este și 
nu va fi niciodată soluţia. Pentru că o mulțime de 
nuanţe de roșu nu vor alcătui niciodată culoarea 
albastru. Plăcerile nu te vor face niciodată un om 
împlinit. 

Fericirea excelentei este rezultatul perseverenţei 
emoţionale. Se situează pe cea mai înaltă poziţie în 
ierarhia lui Maslow. Este calculată, deliberată și 


consecventă, fiind deseori evitată, deoarece 


disconfortul pe care îl presupune este evident, iar 
recompensa nu este instantanee. Nu simţi nicio 
exaltare în primele zile de antrenament pentru 


maraton, când plămânii îţi iau foc şi îţi vine să vomiti. 


Dar în timp îţi dezvolți abilităţile. Începi să-ţi 
imaginezi ce ai putea realiza. Te îndrăgosteşti de 
proces. 

Deşi cele trei tipuri de fericire sunt diferite, toate 
sunt modelate de context. Cineva care a rămas fără 
mâncare timp de trei zile este mai înclinat spre 
fericirea adusă de plăcere decât aceia pentru care 
mesele și un cămin sigur reprezintă o certitudine. 

În același fel, cei care nu s-au familiarizat niciodată 
cu puterea şi plăcerea de a lucra pentru un scop 


alimentat nu de scânteia pasiunii temporare, ci de 


jarul unei hotărâri ferme, consecvente nu ştiu că 
răsplata pentru efortul depus este o satisfactie 
profundă. 

Mulţi dintre noi suntem orbi la bucuriile și 
complexitatea vieții noastre, şi asta pentru ca ne 
lipseşte o parte a fundaţiei. Vrem să fim scriitori, dar 
nu vrem să dezvoltăm disciplina necesară pentru a ne 
așeza ŞI a scrie timp de patru ore pe zi, ani la rând. Am 
vrea să devenim legende, genii şi maeştri, dar nu ne 
interesează să dezvoltăm disciplina de care am avea 
nevoie pentru a trece în contul nostru cele 10.000 de 
ore de practică necesare excelentei în orice domeniu. 

Fericirea nu constă doar în satisfacerea simturilor, ci 
si în liniştea sufletească izvorâtă din convingerea că 


devenim cine ne dorim să fim. Asta obtinem când 


urmărim fericirea excelentei: o identitate, nu realizări. 
O imagine de sine pe care o proiectăm asupra fiecărui 
aspect din viața noastră. Un pigment care face ca 


întregul spectru al culorilor să prindă viaţă. 


Z Eric Greitens, Resilience: Ilard- Won Wisdom for Living a Better Life, 
Mariner Books, 2016 [Eric Greitens, Rezi/jenza. Intelepciune câştigată 


cu greu pentru a trăi o viață mai bună, traducere de Dana Dobre, Act 
și Politon, 2017] 

PRĂPASTIA DINTRE A ȘTI 
ȘI A FACE: DE CE EVITAM 
SA FACEM CE ŞTIM CĂ 
ESTE BINE PENTRU NOI 
ȘI CUM SĂ DEPAŞIM 
DEFINITIV ACEASTĂ 
REZISTENȚĂ 


Grecii antici o numeau akrasia, budiștii zen o 
numesc rezistență, tu şi cu mine îl zicem procrastinare, 
iar orice guru în materie de productivitate de pe 
internet o defineşte ca „blocaj“. Jeffrey Pfeffer și 
Robert Sutton o califică drept „prăpastia dintre a şti și 
a face“ sau faptul de a ști ce ar fi indicat de făcut, dar 


de a face oricum altceva. 


Bunul-simţ ne spune că, dacă am petrece încă o oră 
pentru a scrie la roman în fiecare seară, dacă am 
mânca mai bine, dacă ne-am trezi mai devreme, dacă 
am alege gânduri pozitive sau dacă am vorbi onest și 
am fi conectaţi mai autentic la cei din jur, atunci am 
duce o viaţă mai bună. Dar adevărata întrebare şi 
adevăratul efort constau nu în înţelegerea a ceea ce 
este bine pentru noi, ci în conștientizare motivului 
pentru care alegem să facem altceva. Înțelegerea 
ţesâturii din care e alcătuită rezistenţa reprezintă 
singura modalitate prin care o putem elimina. 

Există multe motive pentru care ne autosabotăm, 
iar majoritatea ţin de confort. Societatea modernă 
(caracterizată prin inovaţie, cultură, bogăţie, succes) 


este concepută pentru a ne convinge că o „viaţă bună“ 


e o viaţă confortabilă, care ne fereşte de suferinţă și ne 
oferă siguranţă. Asta se întâmplă deoarece oamenii 
sunt programaţi la nivel biologic pentru a căuta 
confort, adică pentru a supravieţui în condiţii optime. 
Prin urmare, e firesc ca şi la nivel emoţional și 
intelectual să ne dorim același lucru. 

Depăşirea rezistenţei ţine de schimbarea percepţiei 
privind confortul. Mai exact, trebuie să luăm în 
considerare alternativa, adică să ne schimbă modul de 
a gândi, pentru a putea pune în balanţă disconfortul 
cu care ne vom confrunta dacă nu facem un anumit 
lucru şi disconfortul cu care ne vom confrunta dacă îl 
facem. 

Lăsată la întâmplare, prăpastia dintre a şti și a face 


te va transforma într-o umbră a persoanei care 


intenţionai să fii. Iti va distruge cele mai intime şi 


intense relaţii, te va ţine departe de productivitatea 
zilnică necesară atingerii unui obiectiv pentru care 
merita să depui eforturi. le va menţine într-o stare 
patologică de nehotărâre. („Să fac, sau să nu fac? Ce 
sentiment las să mă ghideze?“) Trebuie să preiei 
controlul asupra ta — poţi face acest lucru luând în 
considerare imaginea de ansamblu. Alternativa. Cum 
va fi viaţa ta dacă nu faci asta. 

Cum îţi vei evalua anul acesta? Ce vei fi făcut la 
final? Câte ore vei fi pierdut? Dacă ar trebui să 
retrăiești ziua de azi — sau orice zi obişnuită — la 
nesfârşit pentru tot restul vieții, unde ai ajunge? Ce ai 
realiza? Cât de fericit ai fi? Ce relaţii vei avea? Te vei 
uita în urmă știind că probabil ai ratat ceea ce ar fi 
putut fi dragostea vieţii tale, pentru că nu erai „gata“? 
Ce vei zice de orele în care ai fi putut să cânţi, să 
asculti MUZICĂ, să scrii, să pictezi sau orice altceva? 
Unde vor fi dispărut ele? 

Adevărul e că nu vei fi niciodată pregătit pentru 
lucrurile care contează, iar să aştepţi să te simţi 
pregătit înainte de a începe să actionezi doar adânceşte 
prăpastia dintre a ști şi a face. Este dificil să muncesti, 
să-ţi extinzi toleranța, să fii vulnerabil faţă de cineva 
de care îţi pasă profund, dar în niciun caz nu este mai 
confortabil să-ţi trăieşti întreaga viaţă fără lucrurile pe 
care le ţi doreşti cu adevărat. 

Anxietatea se adună în orele noastre de lenevire. 
Frica și rezistenţa prosperă atunci când evităm munca. 


Majoritatea lucrurilor nu sunt atât de dificile pe cât le 


credem noi. În esenţă, munca este distractivă și plină 
de satisfacţii și exprimă esenţa noastră profundă. De 
aceea ne dorim să avem o activitate. Făcând paşi Mici, 
îti vei aminti de acest adevăr. Acţiunea te va linişti 
într-un mod în care simplul gând la acţiune nu o va 
face niciodată. Este mai ușor să acţionezi abordând un 
mod nou de a gândi decât să te gândești la un nou 
mod de a acţiona, așa că fă un pas mic astăzi şi lasă 
lucrurile să evolueze. 

Și multumeste forţei din tine care știe că poţi face 
mai mult, care te împinge să depăşeşti sentimentul de 


disconfort. 

101 LUCRURI LA CARE 
MERITĂ 
SĂ TE GÂNDEȘTI ÎN LOC 
SĂ TE LAŞI MACINAT DE 
GRIJI 


]. Cum te vei simţi când vei avea viața pe care ţi-o 
doreşti: locul în care vei trăi, hainele pe care le vei 
purta, ce vei cumpăra de la supermarket, câți bani vei 
economisi, ce muncă te va face cel mai mândru, cum 
iti vei petrece weekendurile, ce culoare vor avea 
aşternuturile tale, ce poze vei face. 

2. Părţile din tine la care trebuie să mai lucrezi, nu 
pentru că nemultumesc pe altcineva, ci pentru că te 


nemulțumesc pe tine. 


3. Faptul că, uneori, expresia supremă a iubirii de 
sine este să recunoști onest că nu te placi ȘI să 
analizezi etapele pe care ştii că le poţi face și că le vei 
face mai bine pentru a schimba lucrurile așa cum îţi 
doreşti. 

4. O listă cu lucruri care s-au dovedit a fi foarte 
potrivite pentru tine — și sentimentul comun care le- 
a însoţit. 

5. Modul în care îţi vei cuantifica succesul anul 
acesta: câte cărți ai vrea sa citeşti, câte proiecte ai vrea 
să realizezi, câte prietenii noi, câte relaţii familiale ai 
vrea să cultivi sau să repari, cum al vrea să-ţi petreci 
zilele. 

6. Lucrurile din trecut peste care credeai că nu vei 
trece niciodată şi cât de neînsemnate ţi se par astăzi. 

7. Ce vei crea astăzi, ce vei mânca şi cu cine te vei 
conecta. (Acestea sunt singurele lucruri cu adevărat 
esenţiale pentru cu tine.) 

8. Cum înveţi cel mai bine și cum poţi integra mai 
des acea formă de înţelegere în viaţa ta (să-ţi faci 
diagrame, să asculti mai atent, să experimentezi și așa 
mai departe). 

9. Faptul că nu trebuie să fii foarte frumos, 
talentat sau de succes pentru a experimenta lucrurile 
care fac viaţa profundă: dragoste, cunoaștere, 
conexiune, comuniune și așa mai departe. 

10. Universul şi faptul că, deși niște fiinţe 
minuscule, cu toţii suntem esenţiali pentru mozaicul 
enorm numit „umanitate“, deoarece, fără oricare 


dintre noi, nimic nu ar mai fi aşa cum este acum. 


11. Conjugările verbelor dintr-o limbă străină pe 
care o stăpâneșşti la nivel conversaţional. 

12. Cei cărora le-ai zâmbit pe stradă în această 
dimineaţă, persoanele cărora le trimiţi regulat 
mesaje, familia pe care ai putea să o vizitezi mai 
mult — toate micile frânturi de conexiune interumană 
autentică pe care le treci cu vederea, pentru că au 
devenit de la sine înţelese. 

13. Cum îţi vei aminti de această perioadă din 
viața ta peste douăzeci de ani: ce ţi-ai dori să fi făcut 
sau să nu fi făcut, ce ai trecut cu vederea, ce lucruri 
minore nu ţi-ai dat seama că ar fi trebuit să apreciezi. 

14. Cât de puţine zile îţi aminteşti cu adevărat. 

15. Faptul că probabil nu îţi vei aminti această zi 
anume peste douăzeci de ani. 

16. Tot ce ţi-a displăcut sincer la partenerul sau 
partenera de care te-ai despărţit — acum poţi să fii 
sincer cu tine însuţi, numai ai nicio obligaţie 
emoţională. 

17. O listă cu toate lucrurile pe care le-ai făcut 


recent pentru tine. 


18. Mici modalităţi prin care îţi poţi îmbunătăţi 
viața de zi cu zi, cum ar fi să îţi achiţi toate datoriile, 
să devii expertă într-un anumit fel de mâncare ori să 
îti rearanjezi dulapul. 

19. Tiparele din relaţiile tale eșuate și cât de mare 
a fost vina ta pentru aceste eşecuri. 

20. Ce îţi place la nivel subconștient la 


„problemele“ peste care te lupti să treci. Nimeni nu 


se agaţă de ceva decât dacă are convingerea că acel 
lucru îi aduce un beneficiu (de obicei, te menţine „în 
siguranță"). 

21. Ideea că poate problema actuală din viața ta nu 
este adevărata problemă: poate că percepţia ta este 
distorsionată sau poate că nu te gândești suficient de 
mult la soluţii, ci te concentrezi aspra disconfortului. 

22. Modurile în care ai eşuat și cum îţi poţi lua 
angajamentul că vei face mai bine pe viitor, nu doar 
pentru tine, ci şi pentru oamenii care te iubesc şi se 
bazează pe tine. 

23. Modul în care situaţia ta actuală (deși poate 
neplanificată sau nedorită) ar putea fi, dacă ai începe 
să te gândeşti la asta, calea către locul în care ţi-ai 
dorit întotdeauna să ajungi. 


24. Mortalitatea ta. 


25. Cum să apreciezi mai mult şi să profiti de 
lucrurile care se află la îndemâna ta, cât timp încă le 


al. 


26. Cum arată viaţa ta privită prin ochii altora. Nu 
pentru că ar trebui să preţuieşti asta mai mult decât ţii 
la propriile sentimente, ci pentru că schimbarea 
perspectivei este importantă. 

27. Ceea ce ai realizat deja în viaţa ta. 

28. Prin ce anume vrei să te defineșşti. Cum îti 
doreşti să te perceapă cei din jur? (Amabil? Inteligent? 


Darnic? Cu picioarele pe pământ De ajutor?) 


29. Prin ce crezi că ai putea fi definit în mod sincer 
în acest moment, pe baza căror acţiuni și interacțiuni 
constante ale tale — și dacă asta vrei cu adevărat. 

30. Modul în care presupunerile tale subconştiente 
despre ceea ce este adevărat și corect îţi modelează 
felul în care percepi realitatea. 

31. Ce alte opţiuni există în afara modului tău 
implicit de gândire — ce ar fi adevărat dacă s-ar 
dovedi că presupunerile tale nu reflectă adevărul. 

32. Detalii despre orice activitate în care ești 
implicat în prezent. 

33. Cum poţi depune mai mult efort pentru 
activitatea respectivă — care merită timpul, atenţia şi 
energia ta —, debarasându-te de ce te distrage de la 


ca. 


34. Cum poţi oferi mici ajutoare celor din jur: să 
stai de vorbă cu un vechi prieten, să plăteşti cuiva o 
masă, să împărtășeşti un articol sau un citat cu care ai 
rezonat. 

35. Motivaţiile şi dorinţele altora. 

36. Faptul că nu gândești la fel ca toţi ceilalți: 
poate că problemele pe care le ai cu aceştia nu sunt 
probleme, ci lacune în înţelegerea ta în ceea ce-i 
priveşte (și în a lor în ceea ce te priveşte). 

37. Tiparele comportamentale ale oamenilor pe 
care îi cunosti şi ce îţi spun acestea despre cine sunt 
ei cu adevărat. 

38. Presupunerea că oamenii sunt aşa cum ne 


imaginăm noi că ar fi = adică o compilaţie a 


experienţelor emoţionale pe care le-am avut cu ei. De 
multe ori, tiparele pe care ni le dezvăluie 
comportamentul lor ne fac să-i vedem în altă lumină. 
Și este corect să ne facem o impresie despre cei din jur 
în baza comportamentelor repetate ale acestora. 

39. Care ar fi mesajul tău dacă ar fi să te adresezi 
tuturor oamenilor din lume. 

40. Ce ai spune dacă i-ai putea comunica un 
singur lucru eului tău mai tânăr. 

4]. Anii de practică necesari pentru a învăţa să 
cânţi melodia ta preferată la un anumit instrument. 
Puterea şi creativitatea de care ai nevoie pentru a crea 
pur și simplu o melodie, nemaivorbind despre o piesă 
muzicală care îţi atinge coarda sensibilă. 

42. De unde vine mâncarea ta. 

43. Care este marele tău obiectiv. Dacă nu ştii ce 
vrei să faci cu timpul tău preţios și limitat pe această 
lume, atunci nici nu vei face mare lucru. 

44. Ce lucruri ai pune într-o cutie dacă ar fi să te 
muţi în celălalt capăt a ţării şi nu ai putea să iei decât 
acele lucruri. 

45. Să reușeşti să-ţi citeşti toate e-mailurile. 

46. Cât de mult te iubește animalul tău de 
companie. 

47. Cum îţi poţi permite — în mod adecvat și 
sănătos — să simţi și să îţi exprimi durerea atunci 
când apare (în loc să te cuprindă panica şi să încerci să 


scapi de ea cât mai repede posibil). 


48. Întorsături de situaţie: complexitatea și 
contradicţiile personajelor preferate din cărțile tale 
preferate. 

49. Pentru cine altcineva ti-ar mai plăcea să 
trăieşti, dacă propriile tale dorinţe și interese nu ar 
mai fi singura ta prioritate. 

50. Ce ar crede și spune eul tău viitorul despre o 
situaţie în care te afli acum. 

51. O excursie viitoare, indiferent dacă ai făcut sau 
nu rezervările: ce vei face acolo, ce vei fotograha, ce 
poţi explora, cu cine vei fi, pe cine vei întâlni. 

52. Cele mai grele nopţi din viaţa ta: ce ai fi făcut 
diferit, ce ai face dacă ai putea să te reîntorci în acele 
ore şi să-ţi sfătuieşti sinele din trecut. 

53. Cele mai bune nopţi din viaţa ta: nu numai ce 
făceai și cu cine erai, dar şi la ce te gândeai și asupra 
căror lucruri te concentrai. 

54. Faptul că totul este dificil: de pildă, şi să fii 
într-o relaţie, dar şi să nu fii. Este greu să trebuiască 
să menţii un nivel de performanţă ridicat într-o 
meserie pe care o iubeşti ȘI în care al investit 
emoţional, după cum este greu să nu-ţi îndeplineşti 
visurile până la o anumită vârstă. Deci totul e greu — 
contează doar ce crezi că merită efortul. 

55. Ce consideri că merită acest efort — pentru ce 
ești dispus să suferi. 

56. Ce locuri preferi din punct de vedere estetic: 
genul de spaţii în care nu doar că vrei să trăieşti și să 


lucrezi, dar care te reprezintă cel mai mult. 


57. Ce acțiuni, alegeri și comportamente crezi ca 
ar fi putut să-ţi salveze părinţii. 

58. Frica ta cea mai profundă. 

59. Ce îţi spune frica ta cea mai mare despre 
dorinţa ta cea mai profundă. 

60. Micile miracole de zi cu zi: mirosul de ploaie 
care pătrunde pe geamul deschis vara, tricoul tău 
preferat, melodiile pe care le-ai iubit în copilărie, 
mâncarea ta preferată. 

6l. Poveştile tale: lucrurile ciudate, simple și 
frumoase pe care le-ai trăit şi cum le poţi împărtăşi cu 
alte persoane. 

62. Ce te va motiva atunci când frica nu va mai fi 
o opţiune. 

63. Ce eşti motivat să faci când frica nu mai este 
o opţiune. 

64. Ce înseamnă „suficient“ pentru tine. Cât 
anume înseamnă suficienți bani, suficientă dragoste, 
suficientă productivitate. Împlinirea vine din stabilirea 
a ceea ce înseamnă „suficient“ — în lipsa acestei 
definiţii, vei căuta în mod constant mai mult. 

65. Momentele la care visezi: să dai o petrecere 
aniversară la care să participe toţi cei pe care îi iubesti, 
să iei un avion spre Thailanda, să ajungi la greutatea 
pe care ţi-ai dorit-o mereu, să scapi de datorii sau să-ţi 
renovezi Casa. 

66. Ce ai face dacă ai avea lunar un venit 


suplimentar de 1.000 de dolari. 


67. Ce acţiuni ai întreprinde pentru ca viaţa ta să 
semene mai mult cu cea pe care ţi-o dorești: cum ți- 
ai putea extinde reţeaua de cunoştinţe, ce prieteni din 
oraşele invecinate ai putea vizita, cum ai putea ieşi în 
lume mai mult. 

68. Senzaţia de soare pe pielea ta. 

69. Mirosul primăverii. 

70. Ce poţi face cu minutele tale, nu cu orele sau 
zilele tale. 

71. Cât din părerea pe care o ai despre tine se 
bazează pe normele societăţii, pe aşteptările sau 
părerile altora. 

72. Dacă părerea pe care o ai despre tine este 
încurajată de normele societăţii, de așteptările sau de 
părerile altora. 

73. Cine eşti când nu e nimeni prin preajmă. 

74. Ce credeai că vei fi când erai mai tânăr — ce rol 


au aceste așteptări din trecut în viaţa ta de acum. 


75. Cu ce ar fi diferit comportamentul tău dacă 
realitatea timp-spaţiu ar fi de fapt o iluzie holografică 
asupra căreia detii controlul. 

76. Cu ce ar fi diferit comportamentul tău dacă 
soarta ta ar depinde doar de gândurile şi de acţiunile 
tale. 

77. Premisele de bază ale diferitelor filozofii antice 
și cu care dintre ele rezonezi cel mai mult. 

78. Linii melodice ale unor cântece care nu au fost 


încă scrise. 


79. Faptul că modalitatea de a-ţi transforma viaţa 
este să schimbi felul în care gândești, iar pentru asta 
trebuie să schimbi ce citești. 

80. Ce ai citi dacă ai alege cărți şi articole în 
funcţie de ce te interesează, nu de ce spun altii că ar 
fi literatura „de bună calitate“. 

81. Ce ai asculta dacă ai alege muzica în functie de 
ce te interesează, nu de ce spun altii că este muzică 
„bună“. 

82. Ce te incită cu adevărat. 

83. Ce calităţi admiri cel mai mult la alţii. (Acestea 


sunt cele care îţi plac cel mai mult la tine.) 


84. Ce calități îţi displac cel mai mult la altii. 
(Acestea sunt cele pe care nu le vezi sau le respingi la 
tine.) 

85. Cum ti-ar salva viaţa iubirea, dacă ar putea să 
facă asta. (Chiar poate.) 

86. Cât de vast este universul, cât de infimi 
suntem, prin comparaţie cu imensitatea lui, şi 
probabil fiecare dintre noi este o reflexie și o extensie 
a celuilalt. 

87. Cât de complicate sunt întrebările şi cât de 
simple se dovedesc a fi răspunsurile. 

88. Cum te simţi când ţi se pune „da“: oamenii se 
concentrează foarte des asupra semnalelor că ceva nu 
este în regulă, dar nu și la semnalele subtile că totul 
este bine. 

89. Câte întâmplări aleatorii au existat în aproape 


toate momentele-cheie din viaţa ta. 


90. O mantră sau mai multe care să-ți susţină 
convingerea neclintită că viitorul va fi diferit şi că îţi 
vei da seama cum să îl modelezi. 

9]. Faptul că iubirea pe care consideri că merită s- 
o alegi și s-o păstrezi înclină discret axa pe care se 


învârte lumea ta, schimbând-o cu totul. 


92. Cum să argumentezi mai bine: cum să 
comunici elocvent gânduri şi sentimente fără a face 
oamenii să intre în defensivă și să înceapă o ceartă, 
când de fapt ar trebui să se producă doar o adâncire a 
conexiunii. 

93. Pentru ce ai trăi, dacă interesul tău principal 
nu ar mai fi propriile dorinţe ṣi nevoi. 

94. Oamenii care depind de tine și cât de afectaţi 
ar fi dacă ai dispărea din viaţa lor. 

95. Cine și unde vei fi peste cinci ani, dacă vei 
continua să fii aşa cum ești acum. 

96. Cele mai importante lucruri pe care le-ai 
învăţat despre viaţă până acum. 

97. Cum ai ajuns să înveţi cele mai importante 
lucruri pe care le-ai învăţat pana acum. 

98. Câţi oameni se culcă noaptea plângând, 
dorindu-și să aibă ce ai tu: locul rău de muncă, 
apartamentul, educaţia ȘI iubirea ta, prietenii tai şi așa 
mai departe. 

99. De câte ori în viața ta te-ai culcat plângând, 
dorindu-ţi să ai ce ai acum: locul tău de muncă, 
apartamentul, educaţia ȘI iubirea ta, prietenii tăi şi așa 


mail departe. 


100. Ce poţi face pentru a-ţi reaminti constant 


asta. 


101. Cum este sinele tău cel mai deplin realizat. 
Cum gândește sinele rău cel mai bun. Pentru ce este el 
recunoscător, pe cine iubeşte. Primul și cel mai 
important pas pentru a deveni persoana care ţi-a fost 
menit să fii e să conștientizezi acest sine. Odată ce ai 


realizat asta, totul va merge mult mai ușor. 

AȘTEPTĂRI DE CARE 
TREBUIE 
SĂ TE DEBARASEZI 
PÂNĂ AJUNGI LA 30 DE 
ANI 


1. Eşti menit să fii extraordinar. 

Oamenii extraordinari sunt foarte... rari. 
Recunoasterea acestui lucru nu înseamnă că renunți la 
potenţialul tău, înseamnă doar că elimini iluziile pe 
care le ai despre ce înseamnă să fii tu însuți ŞI despre 
Viaţa ta cea mai bună. Obișnuim să prezentăm 
povestea de succes despre „unul dintr-un miliard“ ca 
și cum ar fi obiectivul natural pentru care muncim 
din greu toată viaţa. Nu este. lată adevărata întrebare: 


ce muncă ești dispus să faci, chiar dacă nimeni nu te 


aplaudă? Pentru ce lucru merită să faci eforturi, chiar 
dacă nu este recunoscut drept util? Cum să te simţi 
iubit de cei câţiva oameni dragi, dacă nu ești 
recunoscut de cei mulţi? Găsirea excepţionalului în 


împrejurări obișnuite este adevăratul fapt extraordinar. 


2. Eşti la începutul vieţii tale. 

Unii dintre voi, care citiţi asta, nu veţi ajunge la 30 
de ani. Alţii nu vor trece de patruzeci de ani și nici 
măcar de anul acesta. Ţineţi un craniu pe birou ca 
memento dacă trebuie — nimeni nu se gândeşte că va 
muri tânăr, dar asta nu înseamnă că nu e probabil. 

3. Greșelile tale sunt mai scuzabile, iar calităţile 
tale, mai ieşite din comun. 

Să crezi că nu eşti întru totul responsabil de 
eșecurile tale, dar că ai calități mai multe decât alţii 
este o mentalitate care îi caracterizează pe mulți, dar 
care nu îţi permite să te dezvolți. Dacă nu-ţi asumi 
responsabilitatea pentru alegerilor proaste pe care le-ai 
făcut, eşti obligat să te justifici şi vei sfârşi prin a le 
repeta. Dacă trăieşti şi te comporți ca şi cum ţi s-ar 
putea trece cu vederea toate greșelile, pentru că esti 
mai bun decât restul, nu vei încerca niciodată cu 
adevărat să fii mai bun. 

4. Poţi fi efectiv orice vrei. 

Dacă nu ai IQ-ul unui inginer în industria 
aerospațială, nu poţi fi un expert în rachete. Dacă nu 


ai coordonarea necesară, nu vei ajunge niciodată un 


dansator profesionist. Să-ţi dorești cu ardoare să devii 
un profesionist într-un anumit domeniu nu te ajută să 
excelezi în acel domeniu. 

Nu poti fi orice îţi doreşti, dar, dacă muncești din 
greu, dacă nu te dai bătut și se întâmplă să te nasti în 
împrejurări favorabile, poţi reuşi să faci ceva care să-ți 
îmbine abilităţile cu pasiunile. Și dacă ești cu adevărat 
deștept, Îți vei da seama cum să fii recunoscător 
pentru asta, chiar și în zilele dificile. 

5. Poţi depăşi durerea. 

Nu ai cum să găseşti o cale de a scăpa de durere. Nu 
poţi să o prezici, să O eviţi sau să te prefaci că nu o 
simţi. A încerca asta înseamnă să trăieşti doar o parte 
din viaţa care ţi-a fost dată — și astfel vei fi doar o 
parte din persoana care ai putea să fii. 

6. Iubirea e ceva ce ţi se oferă din exterior. 

Nu le poţi impune celorlalţi nevoile tale 
emoţionale, lucru pe care e bine să-l avem în vedere 
când ne gândim cât de mistuită este specia umană de 
ideea de a-i face pe alții să ne iubească. Asta se 
întâmplă pentru că, atunci când credem că ceilalți ne 
iubesc, ne dăm permisiunea de a simți iubirea. Este 
un joc mental, unul în care ne bazăm pe toată lumea, 
în afară de noi înşine, pentru a ne permite să simţim 
ceea ce este deja în interiorul nostru. (Dacă îti 
imaginezi că iubirea este ceva care există oriunde 
altundeva, mai puţin în propria ta minte și inimă, nu 
O vel avea niciodată.) 

7. Când simţi ceva ca fiind intens înseamnă că este 


„menit să fie“. 


Intensitatea cu care experimentezi ceva (sau 
intensitatea sentimentelor pentru cineva) nu îţi arată 
cât de „destinat“ îţi este acel lucru sau cineva. Multi 
oameni simt chemarea profundă de a fi faimoși în 
domeniul lor, dar nu au abilităţile sau curajul pentru a 
o face; majoritatea celor care se căsătoresc simt intens 
că sunt într-o relaţie potrivită, dar asta nu înseamnă 
că nu vor sfârși într-o zi divorţând. 

Despărţirile sunt firești. Pierderea locului de 
muncă, sentimentele rănite și dezamăgirile sunt şi ele 
parte din viaţă. De unde știm asta? Deoarece se 
întâmplă des — şi ne afectează puternic. Uită de 
imaginea de ansamblu pe care o ai despre viaţa ta. 

Nu va fi niciodată așa cum crezi că ar trebui să fie 
și, între timp, nu faci decât să Irosești ceea ce al în 
acest moment. Există o singură destinaţie finală - 
singurul lucru spre care te grăbești este sfârșitul vieţii 
tale. 

8. Dacă faci eforturi să te dezvolţi, nu va mai 
trebui să lupti. 

De fapt, dacă faci eforturi să te dezvolți, vei înţelege 
de ce merită să lupti. 

9. Poti controla ce cred ceilalţi despre tine. 

Poţi controla modul în care tratezi oamenii, dar nu 
poţi controla efectiv ce cred ei despre tine. Ideea 
potrivit căreia, dacă te comporţi într-un anumit fel, 
vel atrage un anumit răspuns este o amâăgire, care te va 
face să-ţi trăieşti propria viaţă ca o marionetă. le va 
îndepărta de persoana care vrei să fii și de viaţa pe care 


vrei să o trăieşti. Și pentru ce? 


Oamenii vor continua să judece, să critice, să 
condamne, să iubească, să admire, să invidieze şi să 
râvnească în funcţie de propriile lor percepții 


subiective, indiferent ce vei face tu. 


10. Munca susţinută garantează succesul. 

Dacă te aştepţi ca munca ta susţinută să-ţi aducă un 
anumit rezultat, cel mai probabil vei sfârși dezamăgit. 
Scopul muncii susținute este să te bucuri de persoana 
în care te transformă, nu ceea ce iti „aduce“ (pentru că 
poţi să te bucuri de munca ta, dar nu poti controla 
rezultatele ei). 

11. Gândurile tale se vor schimba când 
circumstanţele în care te afli vor fi altele. 

Majoritatea persoanelor presupun că, atunci când 
viaţa li se schimbă, gândurile lor se vor modifica și ele. 
Când au pe cineva care îi iubeşte, vor crede că sunt 
demni de iubire. Când au bani, vor avea o atitudine 
diferită faţă de bani. Din nefericire, reversul este 
adevărat — de exemplu, doar dacă adopţi o nouă 
mentalitate în legătură cu banii vei începe să te 
comporţi diferit și astfel vei avea o altă situaţie 
financiară. Mintea ta este cea care creează, nu ea este 
cea creată. 

12. Alţii sunt responsabili pentru sentimentele 
tale. 

Singurul loc în care detii un control complet asupra 
a ceea ce ţi se spune şi se vorbeşte în jurul tău este casa 
ta. În rest, trăieşti într-o lume variată, cu multe 


persoane şi opinii care sunt susceptibile să te 


„jignească“ la un moment dat. Dacă vrei să presupui 
că eşti punctul central al vieţii fiecăruia și să atribui un 
sens negativ oricărui comentariu și oricărei idei 
trecătoare care nu rezonează cu propriul tău sistem de 
convingeri, vei avea o viaţă foarte dificilă. Ca să 
schimbi părerile celorlați despre tine, modul în care te 
tratează, nu trebuie să te revolti, ci să explici, să înveţi 
și să împărtășești. Atitudinea defensivă nu aduce 
niciodată creșterea, ci o împiedică. 

13. Inteligența emoţională înseamnă să fii de un 
calm infailibil; stima de sine înseamnă să crezi că eşti 
complet „bun“; fericirea înseamnă să nu ai 
probleme. 

Inteligența emoţională este capacitatea de a simţi, 
de a exprima și de a-ți interpreta sentimentele în mod 
productiv; stima de sine înseamnă să crezi că eşti 
demn de a fi iubit, în ciuda faptului că nu ești foarte 
„bun“ tot timpul; fericirea rezultă din modul în care 
faci faţă problemelor personale şi din capacitatea de a 
le vedea sau nu ca oportunităţi. 

14. Persoana potrivită va apărea la momentul 
potrivit. 

Nu vei fi pregătit când va apărea dragostea vieții 
tale. De asemenea, probabil că nu vei fi pregătit când 
vei vedea anunţul pentru slujba visată sau pentru casa 
mult dorită; poate că nu vei fi pregătit să ai un copil, 
să renunţi la job ca să scrii cartea la care te tot 
gândeşti; n-o să fii pregătit nici să te îmbolnăveşti sau 


să pierzi o rudă, nici să mori singur. Dacă aștepți să 


simţi că eşti „pregătit“, vei aștepta pentru totdeauna — 
și partea cea mal rea este că vel rata ce e mal bun din 
ce ai chiar în faţa ta. 

15. Poţi să-ţi amâni fericirea sau să o pui la 
păstrare așa cum pui banii la bancă. 

Oamenii îşi amână fericirea pentru a se menţine în 
siguranță: caută o altă problemă de rezolvat, un alt 
obstacol de depășit, un alt obiectiv de îndeplinit 
înainte să-și dea voie să simtă fericirea de care ştiu că 
au parte în viaţa lor. Dar nu îţi poţi drămui fericirea: 
fie o poți simţi când există, fie o ratezi. Atât de simplu 
e. Ea este temporară, orice al crede tu. Întrebarea e 
dacă ţi-ai dat voie vreodată s-o simţi. 

16. Anxietatea și gândirea negativă sunt nişte bătăi 
de cap deranjante pe care trebuie să înveţi să le 
împiedici să apară. 

Anxietatea este una dintre principalele forțe motrice 
care ne ţine în viaţă — pe fiecare în parte şi întreaga 
noastră specie. Când te lupţi cu anxietate paralizantă 
înseamnă, de obicei, fie că nu o asculti, fie că există o 
problemă majoră în viaţa ta pe care refuzi să o 
abordezi sau să o rezolvi. Puterea gândirii negative este 
că ne arata ce contează și cum trebuie să răspundem la 
provocările vieţii noastre. 

17. Concentrarea exclusivă asupra propriilor nevoi 
te va face cel mai fericit. 

În ciuda a ceea ce pretind multe surse găsite pe 
internet, autosuficienţa este doar un precursor al 
fericirii — baza ei, într-un fel. Este esenţială, dar nu îti 


oferă interconectarea de care au nevoie fiinţele umane 


ca să prospere. Angajamentul, sacrificiul, eforturile 
depuse pentru oamenii pe care îi iubeşti şi lucrurile în 
care crezi sunt cele care fac ca viaţa să fie valoroasă. 
Satisfacerea propriilor nevoi este primul pas, nu 


scopul final. 

CITEȘTE ASTA DACĂ 
„NU ŞTII CE SĂ FACI“ 
CU VIAȚA TA 


Dacă întrebi orice tânăr care este principalul factor 
de stres în viaţa lui, probabil că îţi va spune ceva legat 
de incertitudine. Dacă ar fi să se reducă la o 
propoziţie, răspunsul ar suna în felul acesta: „Nu ştiu 
ce fac cu viaţa mea.“ 

De câte ori ai auzit pe cineva spunând asta? (De 
câte ori ai zis asta tu însuţi?) Probabil că de multe ori. 
Ideea cum că ar trebui să știm ce să facem cu viaţa 
noastră este rezultatul a numeroase presiuni sociale, 
care ne-au fost insuflate încă de la grădiniţă si care ne 
tin pe loc. 

Nimeni — nici unul dintre noi — nu știe ce să facă 


cu viaţa lui. Nu putem avea o imagine de ansamblu — 


nu încă. Nu ştim ce vom face nici peste cinci ani, iar a 
susţine că ne putem prezice cursul vieţii nu înseamnă 
că suntem responsabili sau ambiţioşi, ci doar că nu ne 
dăm voie să trăim conform busolei noastre interioare, 
obligându-ne să ne conformăm unei povești despre 
noi înşine despre care am crezut în trecut că ar fi cea 
„corectă. 

Nu-i darorezi nimic eului tău mai tânăr. Nu ești 
responsabil să fii persoana care credeai cândva că vei 
fi. Dar îi datorezi ceva adultului care eşti astăzi. 

Ştii de ce nu ai lucrurile pe care credeai odată că le 
vrei? Ştii de ce nu eşti persoana care credeai cândva că 
vei fi? Pentru că nu mai vrei acele lucruri. Nu cu 
adevărat. Dacă chiar le-ai fi vrut, le-ai fi avut — şi ai fi 
fost acea persoană. 

Dacă te întrebi ce ar trebui să faci cu viaţa ta, 
probabil că ești suspendat între a-ţi da seama că nu 
vrei ce ţi-ai dorit cândva ȘI a-ţi da permisiunea să îţi 
dorești ce vrei acum. 

A crede că știi ce faci cu Viaţa ta te împiedică să mai 
cauti. Îi linişteşte mintea cu iluzia că drumul îţi este 
clar stabilit şi că nu mai trebuie să alegi, ceea ce 
reprezintă un alt mod de a spune că nu mai ești 
responsabil să devii persoana care vrei şi trebuie să fii. 

Căutarea este importantă. Satisfacţia este calea 
rapidă către stagnare — pentru că oamenii nu 
evoluează când se simt satisfăcuţi. 


Deci, la naiba cu a ști ce să faci cu viaţa ta. 


Ce faci azi? Pe cine iubeşti? Ce te intrigă? Ce ai face 
astăzi, dacă ai putea fi oricine ţi-ai dori? Sau dacă nu 
ar exista platformele de socializare? Ce vrei să faci 
weekendul acesta? 

„Ce vreau?“ este o întrebare pe care trebuie să ţi-o 
adresezi în fiecare zi. Lucrurile pe care ţi le doreşti cu 
adevărat vor reapărea în mod constant de-a lungul 
vieţii tale — și astfel îţi vei da seama că sunt 
importante pentru tine, fie că e vorba de locurile în 


care îţi place să stai, de oamenii de care eşti atras sau 


de alegerile pe care le faci. Ce-ti doreşti cu adevărat va 


învinge mereu, îndepărtând lucrurile neesenţiale din 
viaţa ta. Tot ce trebuie să faci e să te întrebi: „Ce vreau 


acum?“ 

OPT PREJUDECĂȚI 
COGNITIVE 
CARE DETERMINĂ 
MODUL ÎN CARE ÎȚI 
TRĂIEȘTI VIAŢA 


Vestea bună este că viaţa ta adevărată diferă de felul 
în care ţi-o imaginezi. Din păcate, aceasta este și 
vestea proastă. După cum spune psihologul Daniel 
Kahneman, câștigător al Premiului Nobel: „Încrederea 
pe care oamenii o au în convingerile lor nu înseamnă 
că au dovezi puternice în sprijinul acestora, ci doar că 
sunt atașați de povestea coerenta pe care şi-au 


construit-o despre viaţa lor.“ 


Elementele folosite în construirea acestei poveşti nu 


sunt doar experienţele, speranţele, dorinţele și 


temerile noastre. Există și prejudecăţi psihologice care 
ne împiedică să vedem realitatea așa cum este. Într-un 
fel, realitatea noastră colectivă nu este altceva decât o 
agregare de experiente subiective. Oamenii care nu 
înţeleg acest lucru consideră că experienţa lor 
subiectivă este, de fapt, obiectivă. Incapacitatea de a 
convieţui cu cei din jurul nostru nu denotă o 
inabilitate socială, ci pur și simplu neînţelegerea 
principiilor fundamentale ale realităţii. 

Acest fenomen a fost studiat încă din perioada 
filozofiei antice grecești și este de obicei denumit 
„realism naiv“, sintagmă ce desemnează presupunerea 
că vedem lumea aşa cum este ea de fapt şi că impresia 
noastră ar fi o reprezentare obiectivă, exactă a 
realităţii. lată cum rezumă această iluzie psihologul 
David McRaney: 

„Cercetările din ultimii o sută de ani sugerează că tu 
și toţi cei din jurul tău încă mai credeți într-o formă 
de realism naiv. Încă mai crezi că, deşi Mintea ta nu e 
perfectă, odată ce ajungi să gândeşti și să simți 
anumite lucruri, acele gânduri şi sentimente sunt de 
încredere şi previzibile. Acum ştim că nu există nicio 
modalitate de a cunoaşte vreodată realitatea 
«obiectivă» şi ştim că nu poti estima niciodată cât de 
mult din realitatea subiectivă este o inventie, pentru 
că niciodată nu experimentezi altceva decât produsele 
minții tale. Tot ceea ce ți se întâmplă are loc în 
interiorul craniului tàu.“ 

Ei bine, care sunt aceste prejudecăți care ne 


afectează atât de profund? Trebuie spus din capul 


locului că există o mulțime de prejudecăţi, iar cei mai 
mulţi dintre noi ne construim unele care ne sunt 
specifice. Dar foarte mulre sunt probabil derivare 
dintr-o combinaţie a următoarelor: 

]. Proiecţia 

Dat fiind că experimentăm lumea doar prin 
simţurile şi psihicul nostru, ne proiectăm inevitabil 
propriile preferinţe şi idei asupra lucrurilor pe care le 
percepem și le interpretăm în consecinţă. Cu alte 
cuvinte, ajungem să credem că lumea nu este așa cum 
este, ci aşa cum suntem noi. Supraestimăm cât de 
tipici şi de normali sunt alţi oameni în funcţie de cât 
de „ciudați“ sau de „diferiti“ ne simţim noi. 
Presupunem că oamenii gândesc așa cum o facem 
noi — pentru că procesarea noastră internă și 
naraţiunea noastră asupra lumii este tot ce avem la 
dispoziţie. 

2. Extrapolarea 

Extrapolarea este procesul prin care luăm 
circumstanţele din momentul actual şi le proiectăm 
asupra vieţii noastre ca întreg. Facem presupuneri 
bazate pe ceea ce „transmit“ circumstanţele noastre 
actuale despre noi, și apoi începem să credem că 
lucrurile vor fi întotdeauna aşa cum sunt în 
momentul actual — de aceea tragediile sunt percepute 


ca insurmontabile, iar fericirea, foarte trecătoare 


(deoarece ne temem că fericirea nu va dura pentru 
totdeauna, sfârșim prin a o pierde, iar când ne temem 
că durerea va dura pentru totdeauna, nu facem decât 


s-o prelungim). 


3. Ancorarea 

Suntem prea influenţaţi de primele informaţii pe 
care le auzim. De exemplu, concepţiile noastre despre 
lume tind să fie suma convingerilor părinților noștri, 
nu a credinţele noastre inerente. În timpul unei 
negocieri, persoana care face prima ofertă creează o 
gamă limitată de variante dintre care poţi alege. Sau, 
dacă auzi că trei persoane care și-au publicat cărțile au 
primit aproximativ același onorariu, începi să 
presupui că şi tu vei primi cam aceeaşi sumă, 
bazându-te pe primul cadru de referinţă la care ai avut 
acces. 

4. Negativismul 

Nu ne putem opri din urmărirea accidentelor de 
maşină și acordăm mai multă atenţie veștilor proaste, 
fiind fascinaţi de distrugerile și de dramele din viețile 
oamenilor — şi nu pentru că suntem morbizi sau 
masochiști. În realitate, având doar capacitatea de a fi 
atenţi selectiv, percepem ştirile negative ca fiind mai 
importante şi, prin urmare, considerăm că spre ele 
trebuie să ne îndreptăm mai întâi atenţia. Acest 
comportament este motivat în parte de atracţia 
exercitata asupra noastră de mister: nu înţelegem 
sensul răului pe lume şi devenim fascinaţi de el. 

5. Conservatorismul 

Rudă cu „ancorarea“, conservatorismul înseamnă să 
crezi mai cu tărie într-o idee doar pentru că am crezut 
în acea idee încă de la început. Cu alte cuvinte, 
conservatorismul este teama de-a accepta informaţii 


noi, chiar dacă acestea sunt mai exacte sau mai utile. 


6. Iluzia de grupare 


„Gruparea“ constă în identificarea unor tipare în 


evenimente aleatorii, deoarece ai decis subconştient să 
faci asta. Se întâmplă, de pildă, când începi să vezi 
peste tot mașina pe care ţi-o doreşti sau să observi că 
toţi poartă roșu când porţi și tu. În mod subconștient, 
creezi tipare care, pentru alţii, ar fi aleatorii, pur şi 


simplu pentru că tu cauţi o confirmare. 


7. Confirmarea 

Una dintre cele mai cunoscute prejudecăţi, 
confirmarea este procesul care are loc atunci când 
ascultăm în mod selectiv informaţii ce susţin sau 
demonstrează ideile noastre cu privire la o situaţie sau 
o problemă dată. În felul acesta, nu facem decât să ne 
izolăm mental pe noi înşine şi viziunea noastră asupra 
lumii. Totodată, așa ne autovalidăm. 

8. Susținerea alegerii 

Când „alegi“ ceva în mod conștient, ai tendinţa să 
vezi acel lucru ca fiind mai bun decât este şi să-i ignori 
defectele — n-ai face asta dacă ar fi vorba de un lucru 
pe care nu l-ai ales pentru tine. De aceea e atât de 
importantă convingerea că suntem autonomi în 
deciziile referitoare la ce este potrivit pentru noi — ea 
dictează modul în care ne vom raporta pentru 


totdeauna la acele decizii. 

CE NU FAC OAMENII 
PUTERNICI EMOȚIONAL 


I. Nu cred că fiecare sentiment pe care îl au 
înseamnă ceva. 

Aceştia nu atribuie valoare tuturor emoţiilor pe care 
le simt. Sunt conștienți că simpla convingere nu face 
ca un lucru să fie adevărat. 

2. Nu se simt ameninţaţi de faptul că nu au 
dreptate, ci acceptă că se pot înşela. 

Ei înţeleg că a avea o părere neîntemeiată sau o idee 
incorectă nu îi invalidează ca persoane. 

3. Nu folosesc logica pentru a-și nega emoţiile, ci 
le acceptă şi le procesează. 

Își validează sentimentele recunoscându-le existenţa 
și nu spun că cineva „nu ar trebui“ să se simtă într-un 


fel anume. 


4. Nu proiectează un sens asupra a tot ceea ce văd. 

Nu presupun că tot ceea ce văd sau aud are legătură 
cu ei. Nu se compară cu alţii, pentru simplul motiv că 
ideea comparării cu cineva anume este, în cel mai bun 
caz, lipsită de sens si, în cel mai rău caz, egoistă. 

5. Nu trebuie să-şi demonstreze puterea. 

În loc să proiecteze o imagine supradimensionată a 
invincibilităţii lor, aceştia au o dispoziţie predominant 
pașnică și relaxată, semnul unei persoane cu adevărat 
sigure pe ea. 

6. Nu evită durerea, chiar dacă le este frică de ea. 

Fac faţă disconfortului cauzat de dezvăţarea de un 
obicei vechi. Merg la rădăcina unei probleme în relaţie 
în loc să evite semnalele că ceva nu e în regulă. 


Recunosc că disconfortul constă în evitarea durerii, nu 


în durerea efectivă. 

7. Nu caută defectele altora ca să le diminueze 
punctele forte. 

Nu răspund la succesele cuiva cu observaţii despre 
eșecurile lor. 

8. Nu se plâng (prea mult). 

Când se plâng, o fac pentru că vor să le recunoască 
suferinţa ceilalți și să le-o valideze — desigur, asta nu 
rezolvă problema reală, dar este totuși o formă de 


afirmare de sine. 


9. Nu filtrează anumite aspecte ale unei experienţe 
pentru a o transforma într-o catastrofă. 
De obicei, oamenii care își imaginează mereu cele 


mai nefavorabile scenarii nu au încredere că se vor 


descurca dacă ar apărea ceva neașteptat — așa încât se 


pregatesc pentru ce e mai rau si, în acest proces, se 


privează de ce este mai bun. 

10. Nu au în minte o listă cu lucrurile pe care 
oamenii ar trebui sau nu ar trebui să le facă. 

Își dau seama că termenii „corect“ şi „greşit sunt 
două evaluări extrem de subiective şi că a crede în 
existenţa unui cod de conduită universal la care toti 
oamenii trebuie să adere nu face decât să îl 
dezamăgească în mod constant pe cel care crede asta. 

11. Nu se consideră judecători a ceea ce este corect 
sau greșit. 

Nu presupun că răspunsul lor ideal la o anumită 
situaţie este soluţia de care are nevoie toată lumea — 
mai ales când vine vorba să oferi sfaturi prietenilor. 

12. Nu trag concluzii generale din experienţele lor 
personale. 

Nu formulează concluzii universal valabile despre 
specia umana pe baza procentului mic de persoane cu 


care au de-a face în fiecare zi. 


13. Nu îşi schimbă personalitatea în funcţie de 
cine este prin preajmă. 

Toată lumea se teme de respingere, dar nu toată 
lumea ajunge să experimenteze cu adevărat genul de 
acceptare care vine din a fi tu însuţi necondiţionat. 


14. Se pot apăra fără a fi agresivi sau defensivi. 


Deşi sună ca o contradicție, agresivitatea sau starea 
de defensivă sunt un indiciu al nesiguranţei. A-ţi 
susține părerile cu calm este un indiciu al convingerii 
ferme şi al stimei de sine ridicate. 

15. Nu presupun că viaţa lor va fi mereu la fel. 

Sunt întotdeauna conştienţi de faptul că 
sentimentele — fie bune, fie rele — sunt temporare. 
Asta îi face să se concentreze asupra lucrurilor pozitive 
și să le lase deoparte pe cele negative cu mai multă 


ușurință. 

ZECE LUCRURI DESPRE 
EMOŢII 
PE CARE TREBUIE SĂ LE 
ȘTII 


1. Efectele pe termen lung ale abuzului emoţional 
pot fi la fel de rele, dacă nu mai rele decât abuzul 
fizic. 

Abuzul emoţional nu este adesea luat la fel de în 
serios, deoarece nu este întotdeauna „vizibil“. Dar 
severitatea efectelor pe termen lung ale oricărui tip de 
abuz este aceeași. Abuzul emoţional seamănă cu cel 
fizic prin aceea că subminează sistematic imaginea de 
sine şi încrederea în fortele proprii. Abuzul emoţional 
se poate manifesta într-o varietate de moduri: 
ameninţare, control, batjocură, dispreț, critică, ton 


ridicat etc. 


2. Emoţiile supraviețuiesc evenimentelor care le-au 
creat. 

Luăm emoţiile din trecut și le proiectăm asupra 
situaţiilor din viaţa noastră actuală. Asta înseamnă că, 
dacă nu vindecăm traumele din trecut, vom f 
întotdeauna controlaţi de ele. În plus, fricile noastre 
iraționale și cele mai severe anxietăţi de zi cu zi pot fi 
urmărite până la sursa care le-a dat naștere — și numai 
vindecând cauza vom vindeca efectul. 


3. Există un motiv pentru care oamenii creativi 


sunt deprimaţi.? 


Irăirea și exprimarea emoţiilor negative sunt 
corelate cu activarea cortexului frontal drept, precum 
și a altor structuri cerebrale, cum ar fi amigdala — 
adică aceleași zone care sunt activate când suntem 
creativi şi dăm sensuri abstracte realităţii concrete a 
unei experienţe. 

4. Frica nu înseamnă dorinţa de a scăpa, înseamnă 
că eşti interesat. 

Deşi pare greu de crezut, emoția cel mai des 
asociată cu frica este interesul. Se spune chiar că frica 


are două feţe: una care vrea să fugă, şi alta care vrea să 


cerceteze. Altfel spus, în general, un lucru este 
„înfricoşăror“ dacă o parte dintre noi doreşte să îl 


înţeleagă, să îl integreze în experienţa proprie. 


5. E firesc să simţim şi alte sentimente în afara 
celui de fericire — ele nu sunt semne ale eșecului. 


Sănătatea înseamnă să ai un spectru larg de emoţii. 


Poate că vei fi surprins să afli că emoţiile negative 
sunt bune pentru tine. Ba mai mult, menţinerea 
neîntreruptă a unui sentiment de „fericire“ — sau, de 
fapt, a oricărui sentiment — ar fi un semn de boală 
mintală. Pur și simplu nu acesta este modul în care 
minţile și corpurile noastre sunt alcătuite. 

Cu alte cuvinte, nu ar trebui să fii fericit tot timpul. 
Ascultă ce îţi spune corpul tău. Emoţiile negative sunt 
un semnal că ceva nu este în regulă cu tine. Nu 
trebuie să elimini emotia, ci să rezolvi problema 
asupra căreia Îţi atrage atenția. 

6. Emoţiile pot „prezice viitorul“ sau, cu alte 
cuvinte, instinctele au uneori o valoare predictivă. 


Un studiu al Universităţii Columbia, numit 


„Efectul  oracolului emoţional“1?, a dovedit că 
oamenii care au încredere în emoţiile lor pot prezice 
de multe ori rezultatele acţiunilor lor. Pentru că-și 
sondează emoţiile în mod regulat, mintea acestor 
persoane are acces la un fel de sursă subconştientă de 


informaţii. 


7. Putem retrăi durerea socială în mai mare 
măsură decât durerea fizică — acesta este un alt motiv 
pentru care unii cercetători consideră că durerea 
socială este, într-un fel, mai dăunătoare. 

Când durerea fizică nu e asociată cu factori 
psihologici sau cu o dizabilitate înnăscută pe care 
trebuie s-o corectăm ca să supravieţuim, ne eliberăm 
relativ uşor de amintirea acelei dureri. În schimb, 


creierul nostru acordă o mare importanţă 


sentimentului de respingere, umilinţei sau altei emoţii 
sociale de acest gen, deoarece trebuie să rămânem în 
„trib“ pentru a supravieţui. 

8. Stresul poate fi cea mai periculoasă emoție (mai 
ales atunci când este recurent), dar rămâne netratat 
mai des decât alte sentimente. 


Relaxarea nu este ceva ce trebuie să faci pentru a te 


răsfăța — ea este absolut esenţială. Stresul slăbeşte 
fiecare parte din tine şi este, într-un fel sau altul, 
interconectat cu principalele cauze de deces din 
întreaga lume: cancer, boli de inimă, accidente, 
sinucidere etc. 

9. Rețelele sociale ne fac de fapt mai deconectaţi 
din punct de vedere emoţional. 

Consumul constant de fragmente video şi sonore 


din vieţile oamenilor produce în mintea noastră o 


imagine asupra realităţii care este departe de adevăr. 
Suntem atât de preocupaţi de ce apare pe reţelele 
sociale (şi dacă suntem sau nu la înălțimea 
standardelor), încât începem să acordăm prioritate 
timpului petrecut virtual în dauna celui petrecut cu 
oameni în carne şi oase. Deoarece suntem fiinţe care 
au nevoie de intimitate (romantică și nu numai) cu 
alte persoane pentru a supraviețui, reţelele sociale 
devin o forță din ce în ce mai dăunătoare în cultura 
noastră. 

10. „Nu poţi amorţi emoţiile în mod selectiv. 


Când amorţim sentimente greu de gestionat, 


amorţim şi bucuria, recunoştinţa, fericirea. “H 


Bren€ Brown susţine că nu îţi poţi amorti doar 
anumite emoţii fără a le amorti pe celelalte. Nu poţi 
ignora tristețea fără să devii imun la fericire. Ceea ce 
înseamnă că e mai sănătos să experimentezi totul, ȘI 


bune, și rele. 

8 Joseph Spinazzola, „Childhood Psychological Abuse as Harmful as 
Sexual or Physical Abuse“, Psychological Trauma: Theory, Research, 
Practice, and Policy, American Psychological Association, 2014, 
hrrp://www.apa.org/ pubs/journals/tra/index.aspx 

9 William Lee Adams, „Ihe dark side of creativity: Depression + 
anxiety x madness = genius? , CNN, 2014 

10 Leonard Lee, Andrew Stephen, Michel Pham, „Ihe Emotional 
Oracol Effect“, Journal of Consumer Research, 2012. 
hrtps://www8.gsb.columbia.edu/newsroom/newsn/1957/the- 
emotional-oracle-eftect 

11 Brenc Brown, Daring Greatly: How the Courage to be Vulnerable 
Transforms the Way We Live, Love, Parent and Lead, Avery, 2015 
[Brené Brown, Curajul de a fi vulnerabil. Schimbă felul în care trăiesti, 
iubesti, educi şi conduci, traducere de Liviu Dascălu şi Cristina Rusu, 
Curtea Veche, 2019] 

DETALII CARE, FĂRĂ SA- 
ŢI DAI SEAMA, 
ÎȚI INFLUENȚEAZĂ 
PĂREREA PE CARE O AI 
DESPRE CORPUL TĂU 


1. Modul în care părinţii tăi se raportau la corpul 
lor și ce spuneau despre ei — și despre alţii — atunci 
când erai mic sau când credeau că nu asculti. 

Vorba mea preferată este: „Modul în care vorbim cu 
copiii noştri devine vocea lor interioară.“ 

2. O imagine prelucrată atât de bine în 
Photoshop, încât nici nu-ţi dai seama că este 
modificată (şi astfel percepţia ta despre ce înseamnă 


„normal“ este total denaturată). 


3. Atitudinea faţă de corpul tău a primelor 
persoane cu care te-ai întâlnit sau cu care ai avut o 
relaţie intimă: dacă ţi-au apreciat sau nu corpul ca pe 
lucrul complet minunat care era (și este în 
continuare). 

Dintr-un motiv oarecare, blocajele oamenilor. își 
pot avea adesea rădăcinile în acele experienţe iniţiale, 
mai ales dacă au fost negative. 

4. Modul în care îi judeci pe ceilalți 

Primele cuvinte pe care le foloseşti când insulti pe 
cineva (în special apelativele legare de aspectul fizic) te 
caracterizează mai mult pe tine decât pe ei. 

5. Felul în care prietenii tăi îşi tratează corpul și 
modul lor de a se comporta 

În acest caz, nu este vorba de ce îti spun despre tine 
sau despre ei ÎNȘIȘI, ci despre ce întelegi tu din 
acţiunile lor. În mod subconștient, adoptăm 
mentalitatea colectivă a grupului de oameni cu care ne 
petrecem cel mai mult timp. 

6. Ce materiale de presă citeşti/vizionezi 

Cărţile şi revistele pe care le citeşti, site-urile pe care 
le vizitezi, emisiunile TV pe care le urmărești, toate se 
combină pentru a crea ideea ta despre ce este 
„normal“ și ce este „ideal“ — şi, de obicei, preiei aceste 
idei de la personajele cu care te identifici cel mai mult. 

7. Moștenirea ta culturală și orașul tău natal 

Mâncarea este o parte integrantă a culturii din care 
provii şi ţine de cultura în care ai fost crescut: de cele 
mai multe ori, socializăm la masă, cu familia sau 


prietenii. Mâncatul compulsiv poate începe de când 


ești tânăr, iar judecăţile emise cu privire la silueta ta de 
către rude, care nu sunt rău intenționate, chiar te pot 
influenţa psihic de la un punct încolo. 

8. Dacă ai avut sau nu o relaţie în care ai simţit că 
legătura nu s-a bazat doar pe aspectul exterior, ci a 
fost una profundă. 

Este greu de crezut că iubirea poate să nu depindă 
de modul în care arătăm, dar când avem parte de o 
relaţie mai profundă, începem să realizăm că aspectul 
fizic chiar nu contează cel mai mult. 

9. Dacă vezi fitnessul doar ca pe un mijloc pentru 
atingerea unui scop (acel scop fiind obţinerea unui 
corp diferit), iar nu ca pe un mod holistic pentru a te 
menţine în formă. 

10. Cât de autentice sunt prieteniile tale 

Dacă ai legături cu oamenii doar din comoditate, 
dacă nu ai pe nimeni în viaţa ta despre care ştii că te 
apreciază pentru cine eşti, nu pentru ce faci pentru ei, 
atenţia ta se va concentra în general pe păstrarea unui 
tip de acceptabilitate fizică, exterioară. 

11. Comentariile pe care oamenii le strigă la 
adresa ta pe stradă (chiar dacă sunt concepute ca 
„avansuri“ sau „complimente“ — presupunând că 
putem fi de acord cu această interpretare) îţi tratează 


corpul ca fiind o marfă. 


12. Dacă ești conştient că există o corelare între 


starea de sănătate ȘI structura genetică a unei 


persoane, că nu pierdem niciodată celulele adipoase, 
ci ele doar se micşorează şi că opoziția 
slab/supraponderal este realtivă la fiecare individ. 

Dacă îţi evaluezi acceptabilitatea corpului doar prin 
comparaţie cu ceilalți, nu vei fi niciodată mulţumit de 
tine, indiferent de criteriul de comparaţie. 

13. Clasificarea generală în „bune“ și „rele“ a 
alimentelor în funcţie de modul în care te fac să arăţi 
sau să te simţi 

Această clasificare îţi poate deforma ideea despre ce 
este important pentru corpul tău, în general. 

14. Lipsa timpului petrecut în aer liber 

Soarele îţi regenerează corpul — ne hrănim și cu 
energie solară, nu doar cu alimente —, iar a-i refuza 
organismului această sursă de căldură și lumină 
înseamnă să-ţi epuizezi hormonii care te fac să te simţi 
bine şi toate celelalte procese fiziologice cu care ai fost 
dotat pentru a trăi. 

15. Nu ai nimic mai important decât corpul pe 
care sa-ţi bazezi stima de sine. 

Când nu simţi că ai ceva mai important de oferit 
lumii, este inevitabil să te blochezi în ceea ce este cel 
mai ușor de văzut și de judecat. 

16. Dragostea neîmpărtășită 

Este ușor să stabileşti că aspectul fizic este motivul 
pentru care cineva nu este interesat de tine — însă 
cineva care te iubeşte doar atunci când eşti cu 20 de 
kilograme mai slab oricum nu este o persoană cu care 


ai vrea să fii. 


17. Atenția constantă acordată trupurilor 
vedetelor: cât de frecvent te interesează acest lucru și 
cât de în serios îl iei. 

Fie că își „revin“ repede după ce au un copil sau pur 


și simplu trec prin cursul normal al vieţii, cu suișurile 


şi coborâşurile ei, vedetele se află constant „sub lupă“, 
fapt care aproape că ar face să pară normală obsesia ta 
de a scăpa de cele aproximativ cinci kilograme cu care 
ai rămas după ce ai născut. O parte din munca lor 
presupune să îndure ochiul critic al publicului, ceea ce 
este ingrozitor, dar asta nu înseamnă că și tu trebuie să 
fii interesat de aceste aspecte. Nu te ajută cu nimic. 
Stabileşte-ţi propriile standarde. 

18. Uităm menirea corpurilor noastre — să râdă, să 
se joace, să sară, să îmbrăţişeze și să iubească — și nu 
există literalmente niciun avantaj evolutiv în a avea 
şolduri suple pentru a face oricare dintre cele 


amintite mai sus. 

CE OBIECTIVE SĂ-ŢI 
PROPUI 
CA SĂ TE POŢI BUCURA 
DE CE AI ÎN LOC SĂ 
ALERGI DUPĂ CE-ŢI 
LIPSEȘTE 


Evenimentele marcante din viaţă sunt semne care 
îti arată că evoluezi — ele nu creează împlinire 
emoţională, așa cum credem noi că o vor face. Această 
confuzie e motivul pentru care, la început de an nou, 
hotărârile noastre sunt să ne schimbăm vieţile, iar nu 
pe noi înşine. Dar ce s-ar întâmpla dacă ne-am 
propune mai degrabă să iubim ce avem decât să 


alergăm după ce nu avem? Ce s-ar întâmpla dacă 


ne-am da seama că avem este exact ce căutam de la 
început? Este o perspectivă pe care merită s-o iei in 


considerare. lată câteva idei pentru a începe: 


1. Termină ce ai început. Du la capăt cărţile citite 
pe jumătate. Consumă ce este în dulap. Poartă ce ai 
deja, în feluri la care nu te-ai gândit niciodată înainte. 
Cere-ţi scuze cu sinceritate. Sună-ţi amicii din 
copilărie. Revezi proiecte vechi. Încearcă alte rute. 

2. Încearcă să apreciezi oamenii așa cum sunt, nu 
să-i schimbi. Nu este treaba ta să judeci cine merită 
dragostea şi bunătatea ta. Nu este treaba ta să repari 
pe cineva. Datoria ta este doar să-i iubesti în orice 
mod este potrivit. Poţi să te schimbi doar pe tine, nu 
pe cei din jur. 

3. Fă-ţi timp pentru prietenii pe care îi ai mai 
degrabă decât să cauţi alţii noi. Nu mai număra câţi 
oameni sunt în viața ta, de parcă atingerea unui 
anumit număr te va face să te simţi iubit. Începe să 
apreciezi cât de rar și de frumos este să ai chiar și un 
singur prieten apropiat în viaţă. Nu toti sunt atât de 
norocosi. 

4. În fiecare zi, notează un lucru pe care corpul tău 


ţi-a permis să-l faci. Fie că ti-ai urmărit emisiunea 


preferată, fie că ai ascultat sunetele de pe stradă în 
drum spre serviciu, fie că ai putut privi ecranul unui 


computer sau ai îmbrățișat pe cineva drag, 


concentrează-te pe ce face corpul tău mai mult decât 


pe cum arată făcând asta. 


5, Învață să iubeşti lucrurile care nu costă mult. 
Învață să iubeşti mâncarea simplă pe care ţi-o gătești 
singur, să fii în aer liber, în compania unui prieten, să 
mergi la plimbare, să priveşti răsăritul, să te bucuri de 
o noapte de somn bun, să te bucuri de o zi bună de 


muncă. 


6. Începe un jurnal în care să scrii câte o propoziție 
sau două pentru a rezuma fiecare zi a anului. Motivul 
pentru care nu ţii un jurnal decât pentru o săptămână 
sau două este că nimeni nu are timp (sau energic) să-și 
detalieze pe larg viaţa de zi cu zi. Cu toate acestea, 
atunci când nu reuşim să o facem, ratăm 
oportunitatea incredibilă de a vedea cât de departe am 
ajuns și în ce constau efectiv vieţile noastre, așa că 
ușurează-ţi treaba. Înainte de culcare, scrie doar o 
propoziţie care să rezume ziua care se încheie. Peste un 
an, vei fi recunoscător că ai făcut-o. 

7. Găseşte sens și bucurie în munca pe care o faci, 
nu în munca pe care ai vrea să o faci. Găsirea 
împlinirii în muncă nu înseamnă că ea te ajută să-ţi 
îndeplineşti „scopul“ în viaţă, ci înseamnă să dai un 
scop muncii pe care o faci. 

8. Începe-ţi propriile tradiţii de sărbători. Fă în așa 
fel încât cele mai speciale zile ale anului să reflecte 
cine esti, ce iubeşti și cum vrei să celebrezi viața. 

9. Fă o „curăţenie a cheltuielilor“, astfel încât să 
foloseşti doar ceea ce ai pentru o perioadă de timp. 


Învață arta de a-ţi refuza recompensa imediată de 


dragul a ceva mai important și dă-ţi seama că al deja 
tot ce îţi trebuie sau, cel puţin, mai mult decât crezi că 


ai (chiar şi atunci când nu simţi asta). 


10. Atribuie câte un loc anume pentru lucrurile pe 
care le detii; în esenţă, aceasta este cheia pentru a te 
simți confortabil în spaţiul tău. Fă un inventar al 
lucrurilor tale și păstrează doar ce-ţi folosește sau 
consideri că este frumos, apoi atribuie fiecăruia dintre 
ele un loc anume în care să se întoarcă la sfârşitul zilei. 
În acest fel, menținerea ordinii în spaţiul tău are loc 
fără efort și îţi va da o senzaţie de liniștite. 

ll. Învață să trăieşti în limitele posibilităților tale: 
indiferent cât de mulţi bani câştigi, obiceiurile tale e 
bine să rămână aceleași. IDacă, pentru tine, toate 
veniturile tale sunt bani de cheltuială (nu și bani de 
investiţii, bani de economisit etc.), vei avea mereu 
acest obicei, indiferent cât de mult ai câștiga. Numai 
învățând să trăieşti confortabil în limitele 
posibilităților tale vei putea să-ţi atingi obiectivele 
atunci când vei câștiga mai mult. 

12. Sună-ţi mama. Nu toată lumea are privilegiul 
asta. 

13. Aspiră să fii o persoană care dă sens lucrurilor, 
nu o persoană care caută să dobândească lucruri 
pentru a simţi că are un sens în viaţă. În loc să 
urmăreşti „succesul“, caută bunătatea. Nu bogăţia este 
semnul unei vieți bine trăite, ci inteligenta, bunätatea 


sau o minte deschisà. 


14. Fă cele mai importante lucruri imediat ce te 
trezești. Dimineaţa, când ai cea mai multă energie, 
canalizează-ţi eforturile spre ce contează cel mai mult 
pentru tine. Asta te ajută să definești ce este cu 


adevărat important pentru tine. 


15. Renunţă la ce nu-ţi mai servește. Ca să renunti 
la lucrurile mari, mai întâi învaţă să renunti la cele 
mici. Este mai uşor să ocoleşti gândurile și emoţiile 
negative atunci când eşti capabil să te eliberezi de 
bunurile și obiectele cu asocieri negative. 

16. Temperează-te: dacă la un moment dat faci 
ceva care nu-ţi permite să respiri în voie, înseamnă că 
te mişti prea repede. Fă din relaxarea fizică o 
prioritate, indiferent ce activitate ai. Urmăreşte-ţi 
respiraţia în orice moment. Fii atent, prezent în tot ce 
întreprinzi. Este importantă calitatea, nu cantitatea a 


ce obţinem. 

102 MODURI PRIN CARE 
SA NU LAŞI 
GÂNDURILE IRAȚIONALE 


i 


SĂ-ŢI STRICE VIAŢA 


Î. Învață să diferenţiezi între ce se întâmplă efectiv 
de lucrurile la care te gândeşti în prezent. 

2. Învață deosebirea dintre onestitate și adevăr. Ce 
simţi în mod sincer la un moment dat poate fi diferit 
de ce simţi cu adevărat în adâncul tău — primul este 
un sentiment de obicei temporar, iar cel de-al doilea 
este mal profund ȘI mal consecvent. 

3. Nu mai încerca să înaintezi pe cărare când 
pădurea este întunecată. Momentul în care îţi dorești 
cel mai mult să faci schimbări în viaţa ta este cel în 


care te simți copleșit de emoţii — dar este cel mai 


nepotrivit moment pentru a face schimbări. Nu lua 
decizii când ești supărat. Dă-ţi ocazia să revii mai întâi 
la o stare emoţională neutră. 

4. Focul iti poate mistui casa, îţi poate găti cina în 
fiecare seară și te poate încălzi iarna. La fel este și 
mintea ta. 

5. Recunoaște că anxietatea provine din rușine. 
Ideea că cine eşti sau ce faci „nu e bine“ provoacă un 
val de energie menită să te ajute să „remediezi“ sau să 
schimbi această situaţie. Dar rezultatul este că ajungi 
să suferi deoarece nu poţi face nimic ca să dispară acel 
sentiment de urgenţă și de panică. Deci e vorba de o 
percepţie distorsionată asupra felului tău de a fi și 
asupra acţiunilor tale. 

6. Remediază-ţi perspectiva distorsionată asupra 


propriei persoane scriindu-ţi povestea pe o bucată de 


hârtie. Începe cu: „Numele meu este... , apoi scrie 
unde locuiești, ce muncă desfășori, ce ai realizat până 
acum, cu cine îţi petreci timpul, la ce lucrezi, ce te 
face să fi mândru. 

7. Dă-ţi seama că gândurile sunt niște iluzii, dar 
unele puternice. Fă un inventar al tuturor lucrurilor 
la care te-ai gândit si te-au îngrijorat şi care s-au 
dovedit a nu fi reale. Gândeşte-te la tot timpul pe care 
l-ai pierdut pregătindu-te pentru rezultate care nu s- 
au confirmat niciodată şi pentru probleme care erau 


doar închipuite. 


8. Practică vizualizarea negativă. Creează soluţii 


tangibile pentru fricile tale intangibile. 


Demonstrează-ţi că viaţa ta nu se va sfârși, de fapt, 
dacă pierzi un job sau un iubit. Fă o listă cu lucrurile 
care te îngrijorează cel mai mult, imaginează-ţi cel mai 
rău rezultat, apoi fă un plan despre cum ai face faţă 
dacă s-ar întâmpla acest lucru. 

9. Nu mai fi atât de cerebral. Fă lucruri cu mâinile 
tale: găteşte, fă curat, ieşi la plimbare. 

10. Evoluează dincolo de gândirea 
unidimensională. Oamenii care se îngrijorează mult 
sunt de obicei foarte fermi în convingerile lor 
referitoare la cum este realitatea. Fi nu reușesc să vadă 
complexitatea și oportunitățile din jur, partea ascunsă 
a aisbergului care este realitatea, cea pe care nu o 
cunosc și nu o pot vedea. 

11. Practică disconfortul sănătos. Învață să 
îmbrăţișezi stresul, nu să i te opui. 

12. Schimbă-ţi obiectivul. Scopul nu este să te 
simţi „bine“ tot timpul, ci să poţi exprima o gamă 
sănătoasă de emoţii fără să-ţi suprimi anumite 
sentimente și fără să-ți provoci suferinţă. 

13. Pune-ţi următoarele întrebări atunci când un 
gând te supără: „Este adevărat? Pot să știu cu 
certitudine că este adevărat?“ De cele mai multe ori, 


răspunsul va fi „nu“ la una sau la ambele întrebări. 


14. Fă mai mult. Dacă ești epuizat în mod regular 
de gânduri iraționale, care cresc în intensitate, ai 


nevoie de mai multe lucruri asupra cărora să te 


concentrezi, mai multe țeluri pentru care să lucrezi, 
pentru care să te străduiești. Caută să trăieşti mai mult 
decât să te gândeşti la cum să trăieşti. 

15. Acceptă faptul că toată lumea, pretutindeni, 
are gânduri ciudate, incorecte, tulburătoare, care nu 
au nicio legătură cu realitatea. Nu ești un ciudat. Și 
probabil că nu eşti bolnav. Trebuie doar să înveţi să nu 
mai fii intimidat de propria minte. 

16. De obicei, nu panica se instalează atunci când 
ceva din viaţa ta trebuie să se schimbe, ci depresia, 
furia, rezistenţa, tristeţea. Nu mai evalua cât de rele 
sunt lucrurile după cât de mult intri în panică. 
Evaluează mai întâi care este starea ta emoţională de 
bază. Astfel îţi vei da seama mai uşor dacă se întâmplă 
ceva tău, compatându-ţi starea prezentă cu cea pe care 
o ai în mod regulat. 

17. Când gândurile tale o iau razna, spune-ţi cu 
voce tare: „Am un atac de panică. Am gânduri 
iraționale.“ A face acest lucru este primul pas spre a te 
întoarce la realitate. 

18. Identifică-ţi zonele de confort şi întoarce-te 
periodic în aceste zone. Să te îndepărtezi de locurile 


cunoscute este un proces gradual — a te îndepărta prea 


repede este reţeta sigură pentru dezastru. 


19. Dovedeşte-ţi că te înșeli. Arată-ţi că gândurile 
tale nu au nicio bază reală. Mergi la medic pentru a-ţi 


confirma că nu suferi de vreo boală incurabilă. 


Întreabă pe cineva ce parere are despre tine, dacă nu 
ştii. Să nu rămâi într-o stare de incertitudine când 
poţi avea răspunsuri. 

20. Să nu ai întotdeauna încredere în tine. Oferă-ţi 
spaţiu pentru a greşi. Deschide-ţi mintea şi meditează 
la ideea că sunt lucruri pe care nu le știi. Dacă 
sentimentele tale sunt bazate pe gânduri iraționale, nu 
e cazul să ţii cont de ele. 

21. Ai încredere în ceea ce îţi oferă linişte. Desi 
ideea de a avea o relaţie intimă sau o carieră în 
domeniul la care visezi te sperie iniţial, dacă este ceea 
ce îţi dorești cu adevărat, îţi va da în cele din urmă și 
un sentiment de „bine“. Ai încredere în sentimentele 
tale de „bine“. 

22. Consideră situaţiile în care te simţi cel mai 
inconfortabil drept dovada că este timpul să evoluezi. 
Trebuie să înveţi să gândeşti altfel, să vezi într-un alt 
mod, să faci lucrurile diferit. Trebuie să te deschizi. 
Dacă nu o faci, vei rămâne blocat în faza de cocon 
pentru totdeauna. 

23. Îndrăgosteşte-te de necunoscut, pentru că 
aproape întotdeauna îţi va aduce lucruri mai bune 
decât ţi-ai putea imagina — gândirea şi percepția ta 
sunt cele care proiectează lucruri rele asupra 


necunoscutului. 


24. Practică acceptarea radicală. Invaţă să spui 
acele părți ale poveștii tale pe care ai prefera să le 


ascunzi sub preș. Ai voie să spui: „Nu îmi iubesc 


corpul. Mă simt blocat acum. Nu sunt fericit în 
relaţie. Sunt îngropat în datorii“ — fără să sune ca o 
damnare. 

25. Conştientizează că există trei straturi ale tale: 
identitatea ta, rușinea ta și adevăratul tău sine. 


Identitatea ta este stratul tău exterior, este părerea pe 


care crezi Că o au alții despre tine. Rușinea ta este ceea 
ce te împiedică să-ţi exprimi adevăratul sine, care se 
află în miezul tău. Din sentimentul tău de rușine se 
nasc și se dezvoltă gândurile iraționale. Lucrează 
pentru a micşora decalajul dintre percepţia lumii 
asupra ta şi cine știi că eşti de fapt. Sănătatea ta 
mintală se va schimba semnificativ. 

26. Învață exerciții de respiratie profundă. Acest 
lucru sună cam deranjant dacă l-ai încercat ṣi nu a 
funcționat până acum, dar este de fapt una dintre cele 
mai eficiente soluții care nu are nevoie de prescriptie 
medicală, în caz de agitație sau crize nervoase. 

27. Extinde-ți perceptiile. Dacă te simţi incomod, 
înseamnă că eşti împins să gândești dincolo de ceea ce 
ştii. Eşti invitat să te vezi într-un mod nou. Deschide- 
te pentru a vedea posibilități pe care în mod normal 
nu le-ai lua în considerare sau straturi din tine pe care 


nu le-ai văzut încă. 


28. Practică gândirea raţională cât mai des. Nu 
pleca de la presupoziţia că mintea ta gândeşte sănătos 


pe pilot automat. lrebuie să o antrenezi pentru asta. 


29. O parte din acest antrenament va include să 
ştii ce să faci când apare ceva irațional, adică să-l 
evaluezi obiectiv, să stabileşti dacă îți serveşte la ceva 
şi să râzi de acel lucru, dacă nu-ţi serveşte. 

30. Gândurile iraționale sunt uneori produse ale 
fricilor raţionale intense pe care nu le-ai recunoscut 
pe deplin sau cu care nu te-ai confruntat încă. Când 
te afli într-o stare de spirit stabilă, evaluează calm și 
sincer în sinea ta despre ce e vorba. 

31. Trasează linia fină dintre ce poţi și ce nu poţi 
controla. Poţi, de exemplu, să ai control asupra 
efortului depus în munca ta. Nu poţi controla modul 
în care alte persoane reacţionează la asta. Poţi controla 
ce porţi în fiecare zi. Nu poţi controla cât de bine 
crede lumea că arăţi. 

32. Nu te mai preface că ştii ce gândesc alţii. 


33. Nu mai pretinde că ştii ce ne rezervă viitorul. 


34. Intelege că percepţia despre sine este în 
totalitate un lucru mental şi este fundamentul 
sănătăţii tale mintale. Dacă te consideri genul de 
persoană care poate suporta durerea sau pierderea, vel 
fi genul de persoană care poate îndura durerea sau 
pierderea. Dacă te crezi demn de iubire, vei trăi 
dragostea când va veni. 

35. Lucrează la redefinirea sentimentului de sine 
cu ajutorul unor lucruri care nu sunt materiale sau 


superficiale. In loc să crezi că eşti o persoană atractivă 


şi de succes, învaţă să te gândești la tine ca la o 


persoană rezistentă, avidă de experienţe noi, capabilă 
să-i iubească profund pe ceilalți și aşa mai departe. 

36. Învață să priveşti fiecare zi din perspectiva 
eului tău mai în vârstă. 

37. Gândeșşte-te la cine erai acum doi ani sau chiar 
acum cinci ani. Încearcă să-ți amintesti © zi 
întâmplătoare din viaţa ta din acea perioadă. Observă 
cum atenţia ta se îndreaptă imediat spre ceva pentru 
care ar fi trebuit să fii recunoscător. Învață să faci asta 
în prezent. 

38. Uneori, cel mai bun mod de a trece peste orice 
este pur și simplu să încerci să uiţi. Nu totul are 
nevoie de analiză. 

39. Cel mai bun mod de a uita este să-ţi umpli 
viaţa cu lucruri noi, mai bune. Lucruri la care poate 
nu te-ai fi aşteptat, despre care nu știai că nu le 
cunosti Și pe care nu ti-ai imaginat vreodată că ti le-ai 


dori. 


40. Acceptă faptul că gândurile iraționale, la fel ca 
anxietatea, tristetea sau orice altceva, vor face 
întotdeauna parte din viaţa ta. Ele nu pleacă nicăieri. 
Experimentarea lor nu este un semn că ai dat inapoi 
sau că ai deviat de la drumul drept sau că ceva este în 
neregulă. 

41. Recunoaşte că există o corelaţie între anxietate 
și creativitate. Este cel mai elementar aspect al 
evoluţiei umane — cu cât ne temem mai mult de ceva, 


cu atât suntem mai creativi în a crea soluţii pentru a 


ne adapta. Priveşte-ţi temerile ca pe niște catalizatori 
pentru a-ţi îmbunătăţi viaţa, nu ca pe o condamnare 
la suferință. 

42. Aminteşte-ţi că poţi alege la ce să te gândești — 
chiar şi atunci când ţi se pare că nu reușeşti, e tot 
alegerea ta. 

43. „Alege să nu fii rănit şi nu te vei simţi rănit. 
Dacă nu te simţi rănit, atunci nici nu ai fost rănit.“ — 
Marcus Aurelius 

44. leşi afară, priveşte stelele şi bea un pahar de 
vin. 

45. Încearcă să ţii un jurnal cu paragrafe scurte. 
Când te vei uita pe însemnările trecute şi le vei reciti, 
vei incepe să vezi care îţi sunt tiparele de 


comportament, în special cele care te autosabotează. 


46. Meditează şi imaginează-te vorbind cu sinele 
tău cel mai vârstnic, cel mai înţelept sau cel mai bun 
din viitor. În felul acesta poți ajunge adânc în 
subconștientul tău. Lasă-ţi alegerile să fie ghidare de 


persoana care speri să devii. 


47. Râzi. 

48. Când ceri sfaturi altor persoane despre lucruri 
care te îngrijorează, mai întâi întreabă-te ce speri că 
vor spune. Asta e indicat să-ţi spui în sinea ta. 

49. Vorbeşte cu alte persoane și roagă-le să-ţi 
povestească despre prostiile din pricina cărora se 
îngrijorează irațional. Ai să vezi că nu diferă cu mult 


de ale tale. 


50. Încearcă să-ţi  dezvolţi forta mentală. 
Antrenează-ţi mintea așa cum ţi-ai antrena corpul. 
Îmbunătăţeşte-ţi concentrarea, gândirea, capacitatea 
de a-ţi imagina. Acesta este cel mai bun lucru pe care 
îl poți face pentru viaţa ta. 

51. Mulţumește-ţi pentru faptul că îţi pasă 
suficient de mult de tine cât să te îngrijoreze anumite 
lucruri din viaţa ta. 

52. Aminteşte-ţi că lucrurile de care te temi 
reprezintă partea întunecată a ceea ce iubeşti. Cu cât 
simţi mai multă frică, cu atât simti mai multă iubire. 
Învață să vezi ce este bine la fel de mult cât îți faci griji 


pentru ce nu este bine. 


53. Îngăduie-ţi să te simţi bine. Ne place foarte 
mult când cei din jur ne arată iubire — tânjim s-o 
primim de la ceilalți, pentru că ne permite să 
acționăm comutatorul mental care ne dă permisiunea 
de a fi fericiţi, mândri, entuziasmați sau mulțumiți. 
Irucul constă în a învăţa să facem asta pe cont 
propriu — astfel putem ajunge la ceea ce se numește „a 
ne iubi pe noi înşine“. 

54. Păstrează-ţi casa curată și liberă. 

55. Recită mantre, sau rugăciuni, sau discursuri 
motivaţionale în oglindă, dacă e nevoie. Orice te 
ajută să te concentrezi asupra a ceva pozitiv şi dătător 
de speranţă. 

56.  Ocupă-ţi mintea cu lucruri care te 


interesează — altele decât propriile probleme. 


57. Dacă nu poţi face asta, înseamnă că nu te 
cunoşti destul de bine încă. Este în regulă. Important 
este că îţi dai seama de asta acum şi începi să înveţi. 

58. Exersează fericirea. Nu evenimentele externe ne 
aduc sens, împlinire sau mulțumire, ci modul în care 
ne gândim la ele. Dacă ai o mentalitate deficitară, vei 
fi întotdeauna nefericit, indiferent de ceea ce ai sau 
primeşti. 

59. Fă ceva neașteptat. Fă o excursie, dă-ţi întâlnire 
cu cineva care nu e potrivit pentru tine, fă-ți un 
tatuaj, începe să cauţi un nou loc de muncă într-un 
domeniu despre care nu credeai că ti-ar plăcea. Arată- 
ti că sunt lucruri pe care nu le cunoşti despre viața ta 


sau despre tine însuţi. Nu în totalitate. Nu încă. 


60. Exersează acceptarea radicală. Alege să-ţi 
iubeşti casa, corpul și munca, chiar dacă nu-ți plac tot 
timpul. Alege să-ţi trăieşti viaţa dintr-o stare de 
recunoştinţă și acceptare în loc să fugi de propriile 
temeri. 

61. Fii atent cu ce fel de persoane te înconjori. 
Anturajul constant este responsabil pentru o mare 
parte din modul în care vei evolua în următorii ani. 
Așa că ai grijă pe cine frecventezi. 

62. Petrece timp cu tine însuţi, mai ales când simţi 
că nu ai chef. Eşti primul și ultimul tău prieten — ești 
cu tine până la sfârşit. Dacă nu vrei să fii cu tine, cum 
te poţi aştepta ca altcineva să vrea? 

63.  Rescrie-ţi scenariul „succesului“. Uneori 


succesul constă în a dormi destul. Alteori constă a face 


ce ştii că este corect, în ciuda faptului că toți ceilalți 
din viaţa ta privesc cu dispreţ acest lucru. Alteori 
constă în a trece cu bine de o zi sau de o lună. Redu 
nivelul aşteptărilor. 

64. Scrie-ţi temerile în detalii clare. 

65. Ascultă podcasturi cu subiecte înfricoșătoare 
sau vizionează filme de groază. Expune-te la lucruri 
care sunt înspăimântătoare. (Acest lucru te va face să 


te simţi sau mai bine, sau mai rău — dar hei, încearcă!) 


66. Fă-ţi planuri mari. Dacă simţi că mintea ta e 
preocupată în mod constant de aceleași probleme, 
trebuie să vizualizezi un viitor care este mai bun decât 
prezentul tău. Când ai ceva mai important pentru 
care să lucrezi — sau pe cineva pentru care să fii mai 
bun —, obsesia pentru micile probleme inventate se va 
dizolva rapid. 

67. Nu confunda un vis distrus cu un viitor 
distrus. 

68. Nu confunda o inimă frântă cu o viaţă frântă. 

69. Creează-ţi o rutină care îţi place, una care 
implică suficient somn și timp liber şi un raport 
realist între „lucrurile pe care ştii că ar trebui să le 
faci“ şi „lucrurile pe care chiar vrei să le faci“. 

70. Validează-te. Alege să crezi că viaţa pe care o ai 
este mai mult decât suficientă. 

71. la-ţi o seară (sau câteva) pentru a medita 


asupra trecutului tău. Gândeşte-te la toată durerea și 


tristeţea pe care le-ai ascuns sub preş. Lasă-te să simţi 
acele lucruri. Când le ași să iasă la suprafaţă, nu te vor 
mai controla. 

72. Alege să faci lucruri pentru că îţi doreşti să ai 


parte de bucurii, nu pentru că vrei să eviţi durerea. 


73. Aruncă o privire sinceră asupra vieţii tale ȘI 
evaluează cât de multe ai făcut pentru a evita 
durerea, apoi decide dacă acele temeri au avut sau nu 
vreun temei. Ai despre tine o părere mai proastă decât 
e cazul, ca să nu te poată răni părerile nimănui? Îţi 
alegi relaţii în care eşti nedorit, astfel încât să nu fii 
nevoit să te deschizi în faţa vulnerabilităţii iubirii? 

74. Fă planuri pentru viaţa pe care ţi-o dorești, nu 
pentru că o urâşti pe cea pe care o ai, ci pentru că ești 
îndrăgostit de persoana despre care ştii că vrei să 
devii. 

75. Arată discernământ când decizi ce accepti ca 
adevăr, cui îi oferi energia ta, ce este o pierdere de 
vreme şi ce oameni ai în jur. 

76. Conectează-te cu oamenii. Conectează-te cu 
oamenii. Conectează-te cu oamenii. 

77. Realizează panouri cu imagini care să-ţi 
reflecte viziunea. Sau pur şi simplu folosește mai mult 
platforma Pinterest. Să vizualizezi viața pe care ţi-o 
doreşti este primul pas către crearea acesteia. 

78. Aminteşte-ţi că nu eşti supărat pentru ce ai 
pierdut — eşti supărat pentru ce nu ai avut niciodată 
șansa să ai de la bun început. Vei regreta ce nu ai 


făcut, nu ce ai făcut. 


79. Dedică-ţi timpul pentru a-i ajuta pe alţii. 
Lucrează ca voluntar la un centru pentru persoane 
fără adăpost, fă donaţii, fă temele cu copiii după 
școală. Fă din viaţa ta mai mult decât doar 


îndeplinirea dorintelor tale. 
p l 


80. Redefineste „fericirea“ nu ca pe sentimentul pe 
care îl ai când obţii ce îţi doreşti, ci ca pe o stare 
resimţită atunci când ai ceva important pentru care 
lucrezi în fiecare zi. 

81. Concentrează-te pe a deveni din ce în ce mai 
bun, dar eliberează-te de obiectivul final. Caută să 
devii tot mai bun, nu perfect. 

82. Lasă-te iubit pentru ce eşti. Vei observa repede 
că principala persoană care te judecă eşti chiar tu. 

83. Nu-i mai judeca pe alţii. Priveşte-i pe toţi cu 
simpatie, gândeşte-te că fiecare are povestea lui, 
motive pentru care este așa cum este și pentru care 
acţionează într-un anumit fel. Cu cât îi accepti mai 
mult pe ceilalți oameni, cu atât te vei accepta mai 
mult pe tine — și invers. 

84. Canalizează-ţi imaginaţia hiperactivă spre ceva 
creativ. Scrie un roman nebunesc. Scrie o scurtă 
poveste de groază. Compune melodii și inregistrează- 
le pe telefon, doar pentru tine. 

85. Sau fă ceea ce face orice persoană înţeleaptă şi 
folosește-ţi imaginaţia bogată pentru a vizualiza 
mental cele mai bune rezultate posibile, în loc să le 
vizualizezi pe cele mai rele, apoi imaginează-ţi ce poţi 


face pentru a ajunge acolo. 


86. Renunţă la ideea că ceva îţi este „dat“ sau 


„luat“. Tu creezi. Tu alegi. 


87. Cere ajutor atunci când chiar ai nevoie de 
ajutor. Dacă nu înveţi să faci asta, vei ajunge să 
exacerbezi un milion de non-probleme și să cauţi 
atenţie din partea altora pentru rezolvarea lor, când de 
fapt nu ai ceea ce îţi trebuie, adică sprijin în 
momentele care contează cu adevărat. 

88. Nu te mai gândi că, dacă ești trist sau cu inima 
frântă, asta te face să nu fii demn de iubire. 
Momentele tale de sinceritate nu distrug relaţiile, ci le 
consolidează (atâta timp cât ești autentic). 

89. Să te gândeşti că sunt copii înfometați în 
cealaltă parte a lumii nu îţi va alina durerea, așa că 
nu mai încerca să compari situațiile. 

90. Sunt multe situaţii mai rele prin care ai putea 
trece și, dacă te gândeşti la trecutul tău, probabil că 
poți să-ţi amintesti astfel de cazuri. 

91. Citeşte cât mai des cărţi care te interesează. 
Dacă auzi o voce nouă în mintea ta, aceasta te va 


învăţa cum să gândești diferit. 


92. Trage un pui de somn. Serios, înveleşte-te cu o 
pătură și dormi 20 de minute. Este ca și cum ai apăsa 


buronul de „reîmprospătare“ a creierului. 


93. Dă-ţi seama că frica iti arată că ceva este 
puternic și merită osteneala. Cu câr frica este mai 


mare, cu atât dorinţa este mai profundă. 


94. „Obstacolul este calea.“ 

95. Ceea ce nu-ţi place în prezentul tău să îţi fie 
lumină călăuzitoare spre ceea ce vrei să-ţi placă în 
viitorul tău. 

96. Provoacă-te să te gândești cât mai des la 
posibilități pe care nu ţi le-ai imaginat niciodată 
înainte. Lasă-ţi mintea să exploreze şi să crească. 

97. Nimeni nu se gândeşte la tine așa cum te 
gândești tu la tine. Toți se gândesc la ei înșiși. 

98. Recunoaște că, atunci când te simţi pierdut, 
ești și liber. Când trebuie să o iei de la capăt, poţi să 
alegi mai bine. Dacă nu te placi, ai şansa să te 
îndrăgosteşti de tine însuţi. Nu sta în fața semnului 
rutier pentru totdeauna — cartogiafiază un drum nou. 


99. „Și asta va trece.“ 


100. Încearcă, la naiba! Încearcă sincer şi cu 
adevărat. Pune tot ce ai în munca pe care o faci. Fii 
amabil cu oamenii și atunci când nu merită. Ai mult 
mai puţină energie pentru a-ţi face griji atunci când o 


canalizezi spre lucruri care merită cu adevărat. 


101. Învață să te relaxezi. Învață să fii fericit când 
nu faci nimic. 

102. Ai încredere că lucrurile se îmbunătăţesc 
odată cu trecerea timpului. Nu pentru că timpul 
vindecă tot, ci pentru că tu evoluezi. Descoperi ca eşti 
capabil. Îţi dai seama că a patra ta despărţire nu doare 
chiar atât de rău ca prima. Asta nu pentru că viaţa este 


mai uşoară, ci pentru că eşti mai înţelept. 

STAREA DE ZEN A 
CREATIVITĂŢII 


A fi creativ este la fel de specific omului precum 
mâncatul, vorbitul, mersul pe jos și gândirea. 
Întotdeauna am considerat creativitatea o prioritate: 
Strămoșii noştri au găsit cumva timp Să-și picteze 
imaginile și poveştile pe pereţii peșterii. Dar, dintr-o 
eroare, am ajuns s-o considerăm un fel de lux: ești 
norocos dacă ai mijloacele pentru a te exprima. 

În realitate, creativitatea este un mijloc de educare, 
de comunicare ȘI, în ultimă instanţă, de introspectie, 
şi cu toții suntem creativi în mod constant în viețile 
noastre. Materialele pe care le prelucrăm s-au 
schimbat, de la pereții peșterilor la pixeli pe ecran, dar 
cu toţii putem vedea în continuare că există ceva 


inerent uman care ne face să desenăm şi să scrijelim, 


să modelăm şi să pictăm, să scriem și să conturăm 
într-un mod oarecare ceva abstract, ceva ce poate fi 
descifrat şi interpretat de semeni. 

Deloc surprinzător, se pare că cel mai eficient 
proces creativ este cel care urmează practica zen: 
meditaţie, atenţie, intuiţie, non-rezistență, non- 
judecată etc. 

Nu am început să scriu pentru că era ceva ce îmi 
plăcea. Am simţit scrisul ca pe o calea de a scăpa de 
suferinţă. Nu a durat prea mult până să-mi dau seama 
că nu voiam să-mi petrec viaţa inventând subiecte 
despre care să pot scrie, iar ăsta să fie jobul meu. Am 
vrut pur și simplu să scriu și să creez. Doar pentru că 
sunt în viaţă și respir şi pot să o fac. 

A trebuit să învăţ că exprimarea mea nu trebuie să 
aibă justificări — este valabilă pentru că sunt o fiinţă 
umană autentică, la fel ca tine și ca toţi ceilalţi. Dar, 
între timp, am încercat toate rutinele de scris ale 
marilor scriitori, toare formulele promise pentru o 
creație constantă. Am încercat să scriu structurat, am 
făcut orice pentru a căpăta „cursivitate“, am sondar 
intenţionat în ungherele mele adânci, întunecate și 
neatinse, făcându-mi o rutină chiar şi atunci când nu 
voiam una, iar în cele din urmă am constatat că 
niciuna dintre aceste abordări nu duce nicăieri. 

Am încercat să creez structură unde nu era nevoie 
de o structură. lar asta nu a făcut altceva decât să-mi 
încetinească procesul. Motivul fiind, în mare parte, că 
nu există o fluctuatie a creatiei. Ea este o constantă 


nevăzută care ne ghidează actiunile, de la hainele pe 
g | P 


care le alegem, până la propoziţiile pe care le rostim 
sau modul în care ne aranjăm birourile la locul de 
muncă. 

Totul se rezumă la a-ţi imagina scrisul (ori pictatul, 
cântatul sau orice altă activitate creativă) ca fiind la fel 
de natural precum respiraţia: este un proces fără efort, 
care se bazează pe prelucrarea lucrurilor din afară prin 
filtrul rău personal; dar dacă ne străduim să fim 
creativi în mod sistematic, devine un proces dificil, 
nesatisfăcător şi plin de tensiuni. 

De fapt, orice proces creativ este distrus de 
presiunea obiectivelor. Ca să creezi, trebuie să fi 
complet atent la momentul prezent, să fii într-o stare 
care să permită inspirației să curgă prin tine. 

Pentru că atunci când ai în minte o cale prestabilită, 
încerci să reproduci procesul creativ al altei persoane. 
Înseamnă că inspiraţia pe care ai găsit-o constă, de 
fapt, în reproducerea creativităţii altcuiva, care te-a 
inspirat. 

Uneori vei fi inspirat de un adevär fundamental, 
care Îți arată ceva foarte profund despre tine — şi asta 
face ca procesul să fie deseori greu de suportat. De 
aceea apelăm la structură și dorim să temperăm 
procesul. De aceea preferăm să căutăm inspiraţie, 
validare și sprijin în exterior. 

În adevăratul spirit al zenului, cea mai pură 
creativitate apare atunci când înveţi să nu mai emiti 
judecăţi, la fel cum observarea detașată a gândurilor şi 


sentimentelor tale este calea către pace. 


Vei dori să împărtășeşti sau să transformi într-un 
produs vandabil o parte din ceea ce scrii. Unele 
însemnări nu vor trece de ochiul tău critic. $i e în 
regulă. Este imperativ să ne dăm seama că nici cei mai 
mari artişti nu au fost în mod constant creativi. Dar a 
privi „inactivitatea“ ca fiind o lipsă, o pierdere sau un 
eşec înseamnă să dăm un sens egocentric tuturor 
lucrurilor. 

Nu îţi poti cuantifica creativitatea ŞI — deși este O 
extensie și o expresie a ta — ea nu te defineşte. 

Esti liber să păstrezi caracterul sacru al sinelui tău 
interior doar pentru tine. Dacă poţi să trăieşti aşa, în 
momentul prezent şi fără a emite judecăţi, te vei simţi 
mai liber să fii sincer și să te deschizi faţă de tine 
însuţi. Şi cu cât te simţi mai confortabil cu acel sine 
profund, cu atât vei fi mai capabil să creezi dintr-un 


loc liniștit. Pur și simplu. Oricând vrei. 

TOTUL ESTE AICI CA SĂ 
TE AJUTE: 
OAMENII MOTIVAŢI 
INTRINSEC 
AJUNG LA CELE MAI 
BUNE VERSIUNI ALE LOR 


Cel mai puternic şi eliberator lucru pe care îl putem 
face este să alegem să credem că totul este aici pentru 
a ne ajuta. 

Dacă vrei să înţelegi de ce îţi percepi viaţa așa cum 
o faci, întreabă-te care crezi că este rostul ei. Nu este o 
problemă măreaţă, filozofică pe care ai putea să ţi-o 
pui într-o zi, dacă vei vrea. Răspunsul la această 
întrebare reprezintă modul în care subconstientul îţi 


dictează să gândeşti Și să te comporti. 


Fie te vezi ca pe o victimă a întâmplărilor din viaţa 
ta, fie ca pe cineva căruia i se dă ocazia să se schimbe, 
să evolueze şi să vadă lucrurile diferit. Vezi trăirile 
neplăcute sau ca pe niște suferinţe cărora trebuie să le 
faci faţă, sau ca pe un semnal din care trebuie să înveţi 
ceva. Ori vezi lumea ca pe ceva care te face să simţi, 
ori vezi lumea ca pe o proiecţie a sentimentelor tale. 

Când apreciem că durerea noastră are un scop, 
disconfortul se dizolvă. Se transformă dintr-o supărare 
într-o oportunitate. Şi suferinţa noastră încetează. 

Diferenţa dintre această mentalitate (cea intrinsecă) 
și opusul ei (cea extrinsecă, potrivit căreia durerea nu 


are niciun scop) constă în prezenţa sau absenţa 


credinţei că noi ne cream experienţele. 


Altfel spus, cei cu mentalitate extrinsecă își spun 


experienţele noastre sunt create pentru noi (și impuse 


nouă) de o forță exterioară. Ne petrecem cea mai mare 
parte a vieţii fiind învăţaţi că a doua variantă, cea 
extrinsecă, este cea adevărată — ȘI există un motiv 
pentru asta. 

Convingerea comună este că societatea prosperă 
când suntem motivaţi extrinsec. Cel puţin așa 
funcţionează capitalismul și așa rămân oamenii la 
putere — iar noi suntem împiedicaţi să ne atingem 
potenţialul. Când oamenii cred că sunt victime, își 
pierd puterea. Își direcţionează energia către ideile, 
visurile sau beneficiile altor oameni. 

Știm sigur că există un plan superior conform 


căruia ne confruntăm cu obstacole pentru a creşte? 


Nu. Dar nici nu vom afla vreodată. Ce ştim este că așa 
gândesc cei care sunt capabili să-și creeze vieți fericite 
aici ŞI acum. 

Suferinţe insuportabile ne așteaptă pe toţi. O scurtă 
privire prin istorie poate confirma acest lucru: 
niciunul dintre noi nu are garantată o viaţă fericită. 
Dacă vrem sens, trebuie să-l creăm. Dacă vrem să 
găsim pacea, trebuie să știm că există un scop pentru 
suferinţă. Fie vei alege să trăieşti cu disconfortul 


pentru tot restul vieţii, fie vei creşte şi vei fi mai bun 


pentru a face faţă experienţelor celor mai dificile. Este 


foarte clar cine ce alege. 

CUM SĂ ÎȚI DAI SEAMA 
DACĂ SINGURUL CARE 
STĂ ÎN CALEA FERICIRII 
TALE EȘTI CHIAR TU 


1. Singura problemă cu viaţa ta este modul în care 
te gândeşti la ea. Obiectiv vorbind, ai tot ce ţi-ai 
putea dori sau toate lucrurile de care ai putea avea 
vreodată nevoie, iar nefericirea ta vine pur şi simplu 
din faptul că nu ştii să apreciezi toate astea (care este o 
practică învățată). 

2. Soluţia pentru majoritatea problemelor tale 
constă de multe ori doar în schimbarea felului în care 
te gândeşti la ele. De exemplu, dacă ai afla că opiniile 


oamenilor despre tine sunt în mare măsură proiecţii 


ale modului în care se văd pe ei înşişi, ţi-ai rezolva 
problema, care constă în evaluarea vieţii tale prin 


modul în care o percep alţii. 


3. Eşti leneș mintal. Stii că ar trebui să fii mai 
prezent în viaţa ta, dar nu depui efortul să o faci. Ştii 
că ar trebui să meditezi şi să-ţi antrenezi creierul să se 
concentreze, astfel încât să nu fie cuprins de 
negativism, dar în loc să faci asta, te duci la sala de 
fitness. Eşti leneş când vine vorba de ce contează cel 
mai mult — și asta este cea mai mare problemă a ta. 

4. Ai dus la bun sfârșit lucruri despre care credeai 
că te vor face fericit şi le-ai mutat imediat de la 
rubrica „obiective“ la „chestii bifate“. Odată ce ţi-ai 
îndeplinit un obiectiv, ai început imediat să te 
gândești la asta ca la „un alt lucru făcut“ mai degrabă 
decât ca la „un alt lucru din viaţa mea de care să mă 
bucur“. 

5. Nu ai exersat cum să rămâi fericit. Cu toţii avem 
un anumit grad de toleranţă faţă de cât de „bine“ ne 
dăm voie să ne simțim, adică ne impunem o „limită 
superioară“ a fericirii. Ca să trecem peste ea, trebuie să 
ne dăm voie să ne simţim fericiţi — altfel, ne vom 
autosabota pentru a reveni în zonele noastre de 
confort. 

6. Íri pasă mai mult de confort decât de schimbare. 
Preferi să rămâi moderat inconfortabil decât să te 
confrunţi cu incertitudinea care ar aduce o schimbare 


reală în viaţa ta. 


7. Alegi în mod conștient să petreci timp cu 
oameni care nu sunt „buni“ pentru tine. Altfel spus, 
cu oameni cărora nu le pasă cu adevărat de tine sau 
care te inspiră să te comporţi într-un mod contrar 
obiectivelor tale. Cu alte cuvinte, ei scot la iveală ce 
este mai rău din tine, dar tu continui să te vezi cu ei. 

8. Nu laşi să evolueze ideea ta despre tine. Te-ai 
blocat doar pentru a te simţi confortabil și te gândești 
la tine așa cum erai acum trei, cinci sau zece ani, doar 
pentru că așa se simt ceilalți confortabil să te vadă. 

9. Înclini să alegi ce crezi că ar trebui să fie corect 
în loc să alegi ce este de fapt corect. Eşti mai loial 
ideilor pe care le ai despre lucruri decât realităţii a ceea 
ce știi că sunt. 

10. Nu-ţi ceri scuze. Nici faţă de tine, nici faţă de 
ceilalți. Nu ești deschis să greşeşti şi, cu siguranță, nu 
ești dispus să încasezi o lovitură în orgoliul tău, ceea 
ce ar însemna să admiţi că nu ai făcut întotdeauna tot 
ce ai putut. Şi totuşi, a face acest lucru este primul pas 
spre schimbare. 

11. Nu ţi-ai asumat pe deplin responsabilitatea 
pentru viaţa ta — încă aştepţi să apară ceva şi să 
schimbe felul în care te simţi. Adesea, oamenii aleg să 
sufere zgomotos, crezând că astfel își exprimă 
„strigătul către univers“, că dacă sunt suficient de 
vocali despre cât de prost stau lucrurile, ceva sau 
cineva va trebui în cele din urmă să le repare sau să le 
schimbe. 

12. Ai atribuit fericirea unui nivel de realizare mai 


degrabă decât unei stări de a fi. Crezi că doar unii pot 


fi fericiți, pentru că circumstanţele lor de viaţă sunt 
ideale, în loc să alegi să cauti fericirea în acest moment 
şi să realizezi că, de multe ori, ea nu are nicio legătură 
cu împrejurările obiective. 

13. Consideri că „fericirea“ este o stare constantă 
de „bine“, când de fapt este un „nivel de referinţă“ 
mai ridicat pentru percepţie. Dacă ești capabil să 
procesezi fiecare emoție neplăcută şi o faci într-un 
mod sănătos, poţi să te întorci rapid la o stare generală 
de mulțumire. 

14. Accepti ce ai învăţat, chiar dacă nu ţi se pare 
corect. Ai mai multă încredere în dogmă, educaţie sau 
religie, pur şi simplu pentru că pe acestea le-ai învăţat 
mai întâi, nu pentru că rezonezi cu ele sau te ajută în 
mod real. 

15. Ai o viaţă bună şi știi asta. Până la urmă, ştii că 
ce trebuie să faci e să te concentrezi mai mult asupra 


el. 

PSIHOLOGIA IEȘIRII DIN 
STAREA DE 
PLAFONARE ȘI CELE 
TREI ETAPE NECESARE 
PENTRU CA 
OBICEIURILE SĂ DEVINĂ 
AUTONOME 


Succesul este mai mult un produs al obiceiului 
decât al priceperii. Pentru a excela la ceva, trebuie să 
fii capabil să o faci în mod constant. Mulţi scriu bine, 
dar puţini scriu bine şi mult. Ceea ce îi separă pe 
experţi de ceilalți este un amestec de autocontrol, 


rutină disciplinată şi dăruire neclintită. 


În timp ce abilităţile naturale sunt, mai mult sau 
mai puţin, ceva cu care te nasti, autocontrolul este o 
abilitate pe care o dezvolţi. Majoritatea oamenilor 
sunt convinşi de contrariul acestei afirmaţii: că îşi pot 
perfecționa talentul, dar că disciplina necesară va veni 
cumva de la sine. 

Mintea noastră are mijloace limitate de autocontrol. 
Aceasta înseamnă că suntem capabili să nu ne 
manifesrăm impulsurile şi dorinţele doar pentru o 
anumită perioadă de timp în fiecare zi. Prin 
antrenament, putem prelungi această perioadă, dar ea 
rămâne finită, indiferent de eforturile depuse. 

Oamenii care înţeleg acest lucru își folosesc timpul 
cu înţelepciune: elimină luarea unor decizii inutile, 
limitează distragerile, minimizează ceea ce nu contează 
și se concentrează asupra lucrurilor importante. În 
timp, le intră în reflex. De fapt, în anii 1960, 
psihologii au identificat trei etape specifice prin care 
trebuie să trecem pentru a dobândi aceste noi 
abilirări. 12 

Etapa cognitivă: când intelectualizăm pentru prima 
dată sarcina, facem greșeli și, în cele din urmă, 
elaborăm noi strategii pentru a ne descurca mai bine. 

Etapa asociativă: când este încă necesar să depunem 
efort pentru a finaliza sarcina, dar este mai puţin 
obositor din punct de vedere mental decât era înainte 
de această etapă. Unele aspecte ale sarcinii încep să 


vină de la sine, dar încă facem greșeli. 


Etapa autonomă: intrăm pe „pilot automat“ sau, în 
unele cazuri, în „starea de flux“. Ne putem elibera de 
concentrarea conștientă și putem lăsa programarea 
mentală să preia controlul. 

Cu toate acestea, la un moment dat, între ultimele 
două etape, suntem prinși într-un fel de fază de 
stagnare: îndeplinim sarcina destul de des, dar 
aşteptările noastre cu privire la modul în care ar trebui 
să acţionăm încă ne plasează departe de cum credem 
că ar trebui să fim. Este ceea ce omul de radio Ira 
Glass numește „decalajul creativ, punctul în care 
majoritatea oamenilor renunță: 

„În primii câţiva ani, faci lucruri, dar pur şi simplu 
nu sunt suficient de bune. Încerci să faci bine, simţi că 
ai potenţial, dar tot nu e bine. Dar gustul tău 
(motivul pentru care te străduiești să faci mai bine) 
încă nu e satisfăcut, drept Care munca ta te 
dezamăgeşte. Mulţi oameni nu trec niciodată de 
această fază, pur şi simplu renunţă. Dacă eşti abia la 
început sau al ajuns în această fază, trebuie să știi că e 
ceva normal și că cel mai important lucru pe care îl 
poţi face este să munceşti mult. Pune-ţi un termen 
limită, astfel încât în fiecare săptămână să termini de 
scris o poveste. Doar trecând printr-un volum mare de 
muncă vei acoperi acel decalaj, iar munca ta se va 
ridica la nivelul ambițiilor tale. lar mie mi-a luat mult 
să-mi dau seama cum să fac asta — mai mult decât 
oricui altcuiva. Deci va dura destul de mult — e 
normal. Trebuie doar să re lupţi să-ţi deschizi 


drumul.“ 


Aşadar, diferenţa dintre oamenii care perseverează 
pentru a-și vedea roadele muncii ajunse la standardul 
pe care şi-l doresc și cei care renunţă nu ţine de 
talentul pur, ci de luarea angajamentului (adesea 
inconfortabil) de a continua să evolueze. 

Dacă nu ai nici dorinţa și nici capacitatea de a trece 
peste faza de stagnare, atunci mijlocul de a-ţi arăta că 
există altceva mai potrivit pentru tine este să faci o 
schimbare. Dacă o faci, trebuie să elimini detaliile 
inutile, să lucrezi cu nivelul actual de autocontrol și să 
continui. Să ieși din faza de plafonare înseamnă să 
realizezi că nu ai fost niciodată blocat — te-ai oprit 


doar să te întrebi: „Oare pentru asta mă aflu aici?“ 
12 Hervé Abdi, Michel Fayol şi Patrick Lemaire, „Associative 
Confusion Effect in Cognitive Arithmetic: Evidence For Partially 


Autonomous Processes“, European Bulletinof Cognitive Psychology, 
Vol. 11. Nr. 5, 1991 

SINGURA ÎNTREBARE PE 
CARE TREBUIE SĂ ŢI-O 
PUI DACĂ SIMŢI CĂ AI 
OBOSIT SĂ MAI LUPȚI 

PENTRU DRAGOSTEA 
CUIVA 


Vorbim mult despre dorinţa noastră de a primi 
dragoste. De fapt, vorbim necontenit despre asta. 
Cum să obţii o întâlnire, cum să atragi pe cineva, cum 
să-ți găsești un iubit, cum să te faci respectat, admirat, 
văzut ca un om de succes. Vorbim despre cum să 
convingem pe cineva să ne invite din nou la întâlnire, 
să își asume o relaţie serioasă, să ne ceară în căsătorie. 
Toate acestea sunt modalităţile prin care încercăm să 


manipulăm dragostea pe care ne-o arată ceilalți. 


Discutăm mult despre cum să primim dragoste, dar 
foarte puţin despre cum să o dăruim. 

Vorbim despre obținerea dragostei de la ceilalţi ca și 
cum ar fi condiţia pentru a o dărui. Ca şi cum a o 
oferi fără să o primim ne-ar face slabi. Ca şi cum nicio 
persoană respectabilă nu ar putea continua să fie bună 
și iubitoare cu cineva care nu a iubit-o la rândul său. 
Ca și cum a fi iubitor înseamnă a fi devotat, iar nu a fi 
puternic, sincer, autentic și, uneori, cel care pleacă din 
relaţie. 

Nu poţi convinge pe cineva să te iubească. Aceasta 
este o regulă de bază. Dragostea nu este ceva ce se 
„obține“. Nu este un lucru pe care altcineva îl are și pe 
care tu trebuie să-l câştigi. Nu este ceva care există în 
afara ta. Când cineva nu vrea să-și exprime afecțiunea, 
iubirea și respectul pentru tine, ai două opţiuni: poți 
încerca să schimbi acest fapt (şi să rămâi blocat) sau 
poţi continua să oferi dragoste (ceea ce îţi va permite 
să mergi mai departe). 

Durerea de a nu avea parte de dragoste este 
suferința inimii tale închise. Durerea pierderii iubirii 
este suferința inimii tale care se închide. Durerea 
pierderii iubirii este încercarea ta de a schimba sau de 
a manipula pe cineva să se gândească la tine sau să te 
vadă altfel. Nu este, de fapt, pierderea iubirii, este un 
pas către amăgire şi negare. Este adoptarea ideii că nu 
ai fi demn de iubire aşa cum eşti. Totusi, dragostea nu 
este ceva ce ti-ar putea lua cineva. (Nici un lucru pe 
care cineva ţi-l poate oferi cu adevărat.) Nu este ceva 


ce „obtii“, este ceva ce trăieşti — și acest schimb 


presupune o contribuţie egală, onestă și voluntară din 
partea fiecărei părți. Nu este un lucru pe care o 
persoană este responsabilă să-l facă pentru tine sau pe 
care ţi-l datorează în decursul unei vieți. 

Dacă vei continua să trăieşti ca şi cum alți oameni 
ar trebui să-ţi ofere dragoste, nu o vei trăi niciodată. 
Dacă vei continua să trăieşti ca și cum dragostea ar fi 
ceva ce poţi oferi mereu, o vei găsi în orice. În fiecare 
străin de la metrou, într-o relaţie de scurtă durată, 
într-o poveste de dragoste de şase ani care aproape că 
a fost „relaţia vieţii tale“ și în orice altceva. Toate 
aceste iubiri diferite devin la fel de importante. 
Durerea de a pierde se metamorfozează în frumusețea 
de a fi descoperit ceva mai important decât o persoană 
care îți promite să rămână cu tine pentru totdeauna. 

Viaţa ta se transformă într-o serie de mici poveşti 
de dragoste, toate învățându-te cum să iubeşti mai 
bine, cum să dăruiești mai mult, cum să fii mai mult 


tu însuți, ce anume îţi place şi ce nu. Cum să pleci cu 


graţie, cum să te respecţi cu adevărat și cum să-ţi 
asculti intuiţia. 

Când vrei să-ţi plângi de milă pentru cât de puţină 
dragoste primeşti, te rog opreşte-te și gândește-te: 


„Câtă dragoste oferi?“ 

FII CONECTAT CU TINE 
ÎNSUŢI: 
MANTRE CARE ÎTI VOR 
REAMINTI CĂ VIAŢA TA 
SE PETRECE CHIAR 
ACUM 


Prezentul este tot ce avem, dar de multe ori el 
devine ultimul pe lista de priorităţi. Știm că este 
important să trăim în clipa de faţă, dar, dacă ar fi atât 
de simplu, n-ar trebui să vorbim atâta despre asta. 
Într-o lume care ne solicită în mod constant din ce în 
ce mai multă atenţie, nu trebuie să uităm să fim atenţi 
la prezent. Tot ceea ce ai visat, tot ce ti-ai dorit și ai 
aşteptat vreodată s-a născut în clipa prezentă. Ceea ce 


faci acum nu este doar ceva, este totul. lată 15 scurte 


mantre pe care ţi le poti repeta atunci când trebuie să 
revii în prezent și să-ţi amintesti: „Viaţa este o serie de 
momente prezente, și orice alte idei sunt doar iluzii 


care mă împiedică să o trăiesc.“ 


1. Tot ce există este ceea ce am în faţa mea. 

2. Potenţialul nerealizat devine durere. 

3. Poţi face ceva extraordinar doar prin 
transformarea lucrurilor banale. 

4. Puțin câte puţin. 

5. Tot ce avem este clipa prezentă. 

6. Dacă aş avea viaţa pe care mi-aș dori-o, cum ar 
arăta ziua de azi? 

7. Dacă aş avea dragostea pe care mi-aş dori-o, 
cum ar ziua de azi? 

8. Începe de unde ești, foloseşte ce ai, fă ce poţi. 

9. Care sunt cele mai importante lucruri care 
trebuie să se întâmple astăzi? 

10. Viaţa mea este alcătuită din zilele mele — ce fac 
cu ziua de azi? 

ll. Ce ar face azi sinele meu cel mai deplin 
realizat? 


12. Fac cu adevărat tot ce pot în acest moment? 


13. Dacă nu m-aş simţi obosit, ce aș face astăzi? 
14. Fii cu picioarele pe pământ. 


15. Sunt aici. 

ȘAISPREZECE ÎNTREBĂRI 
CARE ÎŢI VOR ARĂTA 
CINE EȘTI (ȘI CE EȘTI 
MENIT SĂ FACI) 


Să înţelegem cine suntem are mai puţin de-a face cu 
descoperirea și mai mult cu amintirea — acesta este un 
lucru pe care multă lume nu îl înţelege. Ai avur 
vreodată o revelaţie intelectuală sau emoţională care să 


nu fi fost precedată de o mulțime de exemple, 


momente izolate, experienţe fără sens şi relaţii 
aleatorii care s-au combinat pentru a dezvălui un tipar 
sau un adevăr? Probabil că nu. 

Efortul real în orice activitate este pur şi simplu să 
devenim conştienţi de adevăr. 

Punctul esenţial al unui sistem de îndrumare 


psihologică (fie religioasă, fie laică) nu constă în a-ti 


înlocui mentalitatea, ci în a-ţi oferi instrumentele 
pentru introspecţie, ca să afli singur răspunsurile. 
Scopul e să-ţi pui întrebări, să găsești exemple, să 
reflectezi şi, prin acest efort, să te conectezi la sistemul 
tău de ghidare interior, la intuiţia ta și la sinele tău 
profund. 

O spun cu toată sinceritatea: răspunsurile la unele 
dintre întrebările de mai jos mi-au schimbat (la 
propriu) cursul vieţii. Ar fi păcat dacă nu le-aş aduna 
laolaltă și nu le-as împărtăşi. Așadar, iată cele mai 
importante 16 întrebări pe care ţi le vei adresa 
vreodată: 

1. Pentru ce şi pentru cine merită să suferi? 

2. Ce valori ai susţine dacă ai ști că nimeni nu te 
va judeca? 

3. Ce ai face dacă ai şti că nimeni nu te va judeca? 

4. Având în vedere rutina ta zilnică, unde vei fi în 
cinci ani? Dar în zece? Dar în douăzeci? 

5. Pe cine admiri cel mai mult şi de ce? 

6. Ce nu vrei să ştie altcineva despre tine? 

7. Menţionează câteva lucruri peste care credeai că 
nu vei putea trece niciodată în timp ce le trăiai. De 
ce păreau atât de insurmontabile? Cum ai trecut 


peste ele? 


8. Care sunt cele mai mari realizări ale tale de până 


acum? 


9. Ce ti s-ar părea greu de crezut dacă cineva s-ar 


așeza lângă tine şi ti-ar spune ce urmează în viaţa ta? 


10. Cui din trecutul tău mai încerci să îi câștigi 
acceptarea? 

11. Dacă nu ar mai fi nevoie să lucrezi, ce ai face 
cu zilele tale? 

12. Care sunt cele mai comune cinci lucruri din 
rutina ta zilnică, în afară de nevoile de bază, cum ar 
fi mâncatul și dormitul? 

13. Ce altceva îţi doreşti să fi fost în locul celor 
mai comune cinci lucruri din rutina ta? 

14. Dacă ai crede cu adevărat că nu deţii controlul 
asupra unui anumit lucru, l-ai lua ca atare. De ce te 
chinui să accepţi că nu-l poţi controla? Ce parte din 
tine te face să crezi sau să speri că e altfel? 

15. Dacă te-ai plimba prin casa ta şi ai pune mâna 
pe fiecare lucru pe care îl deţii, câte dintre ele te-ar 
face să te simţi sincer fericit sau liniștit? De ce 
păstrezi restul lucrurilor? 

16. Ce te deranjează cel mai mult la ceilalți? Ce îţi 
place cel mai mult la ei? Ce te deranjează cel mai 
mult la tine? Ce îţi place cel mai mult la tine? 


(Insistă până când vezi legătura.) 

CUM SĂ AFLI DACĂ AI 
EVOLUAT 
MAI MULT DECÂT ÎȚI 
DAI SEAMA 


Într-un fel, este greu să vezi cât de departe ai ajuns 
pe drumul tău în timp ce eşti atât de concentrat să 
faci fiecare pas. Probabil că a existat cineva care ţi-a 
spus cât de mult te-ai schimbat, dar tu abia reușești 
să-ţi dai seama de asta, pentru că eşti singur în fiecare 
zi. E ceva normal, dar este și rezultatul concentrării 
asupra a ce mai ai de făcut, iar nu asupra a ce ai 
realizat deja — motiv pentru care e adesea greu să te 
apreciezi pentru ce al realizat. lată câteva semne că ai 


evoluat mai mult decât îţi dai seama: 


]. Ai în viaţa ta un lucru pe care anterior l-ai fi 
considerat imposibil, un vis devenit realitate: 
responsabilitate, o diplomă, un partener, un job 


minunat etc. 


2. Uiţi prin câte ai trecut pur şi simplu pentru că 
nu te mai gândeşti la asta. Trecutul tău pare că s-a 


întâmplat „într-o altă viață“. 


3. Criteriile tale privind „tipul“ romantic ideal 
sunt trăsături de personalitate, nu caracteristici 
fizice. Ideea ta de „dragoste“ s-a extins dincolo de 


sentimentul pe care ţi-l oferă atracţia sexuală. 


4. Cu prietenii tăi discuți subiecte mai importante 
decât problemele tale. Te interesează altceva decât 
bârfele — pentru că ai învăţat că bârfele nu spun nimic 


despre ceilalţi, dar spun totul despre tine. 


5. S-a întâmplat ce era mai rău şi a trecut. Ai 
pierdut persoana fără de care credeai că nu poți trăi şi 
ai continuat să trăieşti. Ţi-ai pierdut locul de muncă, 
apoi ai găsit altul. Ai început să înţelegi că „siguranţa“ 
nu stă în certitudine — ci în credinţa că poţi pur și 


simplu să continui. 


6. Ţi-ai creat propriul sistem de valori sau l-ai pus 
la îndoială în întregime pe cel existent. Nu mai 
subscrii la nimic cu care nu rezonezi sau care nu are 


sens pentru tine. 


7. Eşti mai selectiv cu persoanele cu care îţi petreci 
timpul. Îţi preţuieşti cei mai apropiaţi prieteni mai 


mult decât ideea de „grup“. 


8. Nu schimbi nimic la tine — personalitatea, 
opiniile, nici măcar hainele — în functie de persoana 


cu care vel petrece acea ZI. 


9. Nu mai dai vina pe alţii pentru problemele tale. 
Nu mai alegi să suferi, nu mai presupui că, dacă te 
plângi suficient de tare, universul va trebui să-ţi 
rezolve problemele. 

10. Nu mai frecventezi o bună parte dintre vechii 
tăi prieteni, dar poţi încă să tii legătura cu ei și să le 
apreciezi rolul pe care l-au avut în viaţa ta. 

11. Nu te mai preocupă să te integrezi, nu-ţi mai 
doreşti să fii considerat „normal“ şi sau „cool“, 
deoarece acum ştii că acei colegi „cool“ de obicei nu 
evoluează foarte mult după liceu. 

12. Poţi vorbi despre problemele din viaţa ta peste 
care al crezut că nu vel putea trece niciodată — ȘI poţi, 
de asemenea, să vorbeşti despre cum ai trecut peste 
ele. 

13. Te oprești și te bucuri de viaţă mai des, în loc 
să alergi de la un obiectiv la altul. 

14. Eşti foarte sceptic faţă de orice ţi se prezintă 


drept „aşa stau lucrurile“. Eşti mereu deschis la ideea 


că ar putea exista un mod diferit, mai bun, mai blând 
și mai iluminat de a trăi și eşti întotdeauna dispus să 


te străduieşti pentru asta. 


15. Dacă ar fi să-i povestești eului tău mai tânăr 


despre viaţa ta de acum, efectiv nu te-ar crede. 

SEMNE CĂ UNICA 
PROBLEMĂ CU VIAŢA TA 
ESTE MODUL ÎN CARE TE 
GÂNDEȘTI LA EA 


1. În general, îţi petreci mai mult timp gândindu- 


te la viaţa ta decât trăind-o efectiv. 


Îţi petreci mai mult timp disecând probleme decât 
găsind soluţii, mai mult timp visând cu ochii deschiși 
decât întrebându-te ce arată acele visări că lipseşte din 
viaţa ta sau găsind soluţii noi în loc să le aplici efectiv 


pe cele care sunt deja în faţa ta. Ai pus „reflectia“ în 


locul „experienţei“ și te întrebi de ce te simţi 
neîmplinit. 
2. Nu te mai uimesc lucrurile simple așa cum o 


făceau cândva. 


Crezi că natura este plictisitoare, că „joaca“ e pentru 
copii şi că nu este nimic fascinant într-un fulger, în 
zâmbetul unui străin, într-o zi de primăvară sau în 
cartea ta preferată. Când pierzi din vedere magia 
lucrurilor mărunte, asta nu se întâmplă pentru că 
magia a plecat în altă parte, ci doar pentru că ai ales să 
o ignori în favoarea a altceva. 

3. Ai obţinut ce ţi-ai dorit în trecut, dar nu te 
bucuri de acel lucru așa cum credeai că o vei face sau 
ţi-ai înlocuit dorinţa pentru lucrul respectiv cu 
dorinţa pentru altceva. 

Întoarce-te la sentimentul de dorinţă intensă pe 
care îl aveai în trecut pentru lucrul pe care îl deţii 
acum. Retrăieşte acel sentiment. le va face mai 
mândru de realizarea ta. 

4. Dacă ar fi să-i spui eului tău mai tânăr cum e 
viaţa ta de acum, acesta ar fi neîncrezător. 

Serios, nu ţi-ai fi putut imagina că viaţa ta va 
decurge așa de bine cum s-a întâmplat — că cele mai 
rele lucruri au devenit puncte de cotitură, nu 
fundături pline de tristeţe. 

5. Te gândeşti la bani în termeni de „obligaţie“, 
nu de „oportunitate“. 

Mentalitatea ta este: „lrebuie să-mi plătesc 
facturile“ în loc să fie: „Por să-mi plătesc singur 
facturile pentru locul în care trăiesc, pot să-mi cumpăr 
hrană și îmbrăcăminte.” Dacă nu preţuieşti banii 
pentru ce îţi permit să faci în prezent, nu vei simţi 


niciodată că ai suficienţi. 


6. Crezi că nu ai destui prieteni. 

Fvaluezi legăturile din viaţa ta prin cantitate, nu 
prin calitate, presupunând că problema e că nu ai 
suficiente, când, de fapt, nu ai suficientă împlinire în 


interiorul tău. 


7. Ori eşti foarte dependent de prietenii tăi, ori 
eşti prea puţin atașat de ei. 

Fie nu ţii suficient legătura cu prietenii, fie devii 
prea ușor frustrat pentru că te aștepți, într-un mod 
nerealist, ca ei să te facă să te simţi „mai bine“ şi „mai 
fericit“. lar în acest al doilea caz, fie te legi prea mult 
de ei, fie îi desconsideri atunci când nu îndeplinesc 
rolul pe care l-ai trasat pentru ei. (Prin urmare, simţi 
că nu ai destui!) 

8. Îţi reprezinţi viaţa ta ca şi cum ai privi-o din 
afară. 

Înainte de a lua o decizie, reciţi o poveste în capul 
tău. Povestea sună cam așa: „A mers la facultate, și-a 
luat o slujbă, s-a căsătorit cu un tip după o despărțire 
groaznică, şi totul a fost bine.“ Asta se întâmplă când 
fericirea ta vine din ceea ce simt ceilalţi în legătură cu 
tine, nu din ce simţi tu în legătură cu tine. 

9. Obiectivele tale sunt rezultate, nu acţiuni. 


Obiectivele tale sunt să „ai succes“ sau „să ai o sumă 


de bani în bancă“, în loc să fie „bucură-te de ceea ce 
faci în fiecare zi“ sau „învaţă să economiseşti în loc să 
cheltuiești frivol“. Rezultatele sunt doar idei. In 


schimb, acţiunile sunt rezultate. 


10. Presupui că ai timp. 

Când vine vorba de a face ce contează cu adevărat 
pentru tine — să te reconectezi cu familia, să scrii o 
carte, să-ţi găsești un nou loc de muncă —, îţi spui în 
sinea ta: „Am doar X ani, mai am mult timp.“ Dacă 
presupui că „ai timp“ să faci ceva sau că vei face mai 
târziu, probabil că nu îţi doreşti acel lucru atât de 
mult pe cât crezi. Nu mai este timp. Nu ai de unde 
ști. Ai putea să mori mâine. Nu înseamnă că trebuie 
să faci totul astăzi, ci doar că rareori există o scuză 
pentru a nu incepe. 

11. Un sentiment rău devine o zi proastă. 

Crezi că a trăi emoții negative este rezultatul 
faptului că ceva este în neregulă în viaţa ta, când, în 
realitate, este de obicei doar parte din experienţa de a 
fi om. Anxietatea, durerea, ba chiar și depresia ne sunt 
de ajutor. Aceste emoţii şi sentimente sunt semnale, 
comunicări, feedbackuri și măsuri de siguranţă care ne 
tin în viaţă. Până când nu vei începe să gândeşti în 
acest fel, nu vei gândi decât că „sentimentele bune 
înseamnă să continui, iar „sentimentele rele 
înseamnă să încerez“. Şi te mai întrebi de ce eşti 
blocat... 

12. Crezi că, dacă te simţi inconfortabil şi temător, 
înseamnă că nu ar trebui să faci ceva. 

Dacă te simţi inconfortabil şi temător înseamnă că 
ar trebui cu siguranţă să faci acel lucru. Dacă ești 
furios sau indiferent înseamnă că în mod cert nu ar 


trebui să-l faci. 


13. Aştepţi să te simţi motivat sau inspirat înainte 
de a acţiona. 

Perdanţii aşteaptă să se simtă motivaţi. Oamenii 
care nu fac niciodată nimic așteaptă să se simtă 
inspirați. Motivatia și inspiraţia nu sunt forţe de 
susţinere. Apar din când în când şi sunt de ajutor cât 
timp sunt prezente, dar nu te poţi aștepta să ai parte 
de ele la orice oră din zi. Trebuie să înveţi să lucrezi 
fără ele, să-ţi aduni forţele nu din pasiune, ci în 
vederea unui scop. 

14. Visezi cu ochii deschişi în loc să te adaptezi la 
realitate. 

Visarea cu ochii deschişi te împiedică să te adaptezi 
la realitate atunci când îţi imaginezi vieţi alternative în 
care nu e nevoie de interacțiune umană sau de 
îndeplinirea nevoilor general umane. Majoritatea 
persoanelor se confruntă cu asta în timp ce ascultă 
muzică şi/sau se mișcă (merg pe jos, se plimbă cu 
maşina, fac plimbări, se dau în leagăn etc.). În loc să 
faci faţă problemelor din viaţă, visezi cu ochii deschişi 
alternative care îţi dau o „stare euforică“, eliminând 
astfel disconfortul. 

15. Îți amâni fericirea pentru o altă zi. 

Esti în tren în drum spre serviciu, te gândeşti cât de 
frumos arată răsăritul şi cum ti-ar plăcea să citeşti 
cartea ta preferată, dar nu o faci — în schimb, îti 


verifici iarăși e-mailul. Simti uimire în faţa a ceva 


simplu și frumos, dar uimirea dispare, pentru că îţi 
aduci aminte de o nemulțumire. Îţi creezi false 


probleme, deoarece ai obiceiul de a-ţi amâna fericirea. 

ADUCI ARGUMENTE 
INTELIGENTE CÂND TE 
CERTI? DE LA 
ATITUDINEA DEFENSIVĂ 
LA INFIRMARE, CELE 
ȘAPTE MODURI 
PRINCIPALE ÎN CARE NE 
CEARTĂM 


La nivelul său cel mai de bază, argumentarea este 
un reflex, nu o alegere. Când ne simţim ameninţaţi 
într-un fel, intrăm în modulul „fugă sau luptă“. În 
cele din urmă, majoritatea oamenilor încep să-și dea 


seama că răspunsul inconştient la stimuli externi 


aleatorii este epuizant, în cel mai bun caz, și distructiv, 
în cel mai rău caz. Așa că începem să ne cenzurăm 
răspunsurile la situaţiile în care ne aflăm — aceasta este 
sămânţa conștiinței de sine. 

Și totuși, asta nu înseamnă că argumentele nu 
servesc unui scop important. 

Deşi adesea sunt un produs al identităţii noastre 
amenințate, ele reprezintă şi modul în care 
comunicăm preocuparea noastră faţă de ceva ce 
considerăm important. Când disputele se poartă în 
mod inteligent, cineva care ştie să argumenteze bine 
poate deveni un lider în comunitatea lui — în afaceri, 
la muncă, în dragoste şi așa mai departe. Totusi, 
primul pas pentru a face acest lucru este să nu pari că 
ai fi într-o dispută. 

Ca să o spunem pe sleau, există o mulțime de 
moduri idioate prin care oamenii încearcă să se certe 
între ei, iar cele mai multe dintre ele nu funcţionează. 
Ele fac ca ambele părţi să devină mai frustrare, doar 
pentru că fiecare evită să abordeze frontal problema 
reală. lată o ierarhizare a modurilor de a te confrunta 
cu ceilalți: 

Aducerea de invective 

Deviezi de la problema în cauză, proclamând că 
cineva este un „măgar sau un „idiot“, fără niciun 
argument care să îţi susţină afirmaţia. 

Atacul la persoană 

Ataci caracterul sau autoritatea persoanei fără a 


aborda miezul real al disputei. (Dacă cineva care 


fumează spune: „Fumatul este rău“, răspunzi: „Cine 
spune asta, tocmai tu, care ești fumător?!“ în loc să-l 
vezi ca pe un adevăr obiectiv.) 

Criticarea tonului 

Critici tonul sau  dicţia persoanei care 
argumentează, ca un mijloc de a te abate de la 


abordarea argumentului în sine. 


Contradictția 

Sustii opusul unei afirmaţii aducând putine dovezi 
sau chiar nicio dovadă care să susțină cele spuse. le 
certi de dragul contrazicerii, pur şi simplu nu dorești 
să validezi opiniile celuilalt sau să fii de acord cu 
persoana respectivă din anumite motive. 

Contraargumentul 

Contrazici afirmaţia, apoi o susţii cu raționament 
și/sau dovezi. 

Respingerea 

Găsești greşeala din argument şi explici de ce este o 
greşeală, folosind citate directe sau deducţii din 
declaraţia originală a persoanei cu care discuţi. 

Infirmarea punctului central 

Infirmi în mod explicit punctul central al 


argumentului, bazându-te pe o logică solidă și pe un 


motiv (dacă nu chiar pe cercetare sau pe experienţa 


personală) pentru a-ţi susţine afirmaţia. 

SEMNE CARE ARATĂ CĂ O 
CRIZĂ DE 
EPUIZARE NERVOASĂ 
ESTE, DE FAPT, 

O REVELAȚIE 
EMOȚIONALĂ 


1. Pui la îndoială totul. 

Nu mai crezi că lucrurile sunt aşa cum par sau că 
modul corect de a gândi în ansamblu este cel care ţi-a 
fost insuflat de mic. Explorezi idei noi care ţin de 
filozofie, spiritualitate, politică şi gândire şi ajungi să 
descoperi că erai ignorant în anumite subiecte. 

2. Îţi dai seama că există o diferenţă între gânduri 


fericite şi sentimente fericite. 


Dintotdeauna ai încercat să îţi umpli mintea cu 
„gânduri fericite“, doar pentru a descoperi că te-ai 
ataşat de un anumit rezultat scontat (care nu devine 
realitate) și că, în cele din urmă, ești chiar mai 
nefericit decât la început. Drept care ajungi să-ţi dai 
seama că există o diferenţă între un mod de a gândi 
care îţi permite să te bucuri de momentul prezent şi 
un mod de a gândi care te face fericit cu privire la 
posibilități şi lucruri care încă nu există. 

3, Începi să vezi tipare. 

Îţi dai seama că multe dintre lucrurile care reapar în 
viaţa ta — relaţii, locuri de muncă, idei, sentimente — 
sunt produse ale credințelor tale referitoare la ce sunt 
ele de fapt sau ce ar trebui să fie. Aşadar, ele sunt 
produsul unor tipare, iar dacă ţi-ai putea da seama 
cum să le schimbi, s-ar putea schimba și felul în care 
apar În viaţa ta. 

4. Te simţi furios în mod irațional. 

Furia este o emoție bună — atunci când, în sfârșit, 
îți dai seama că nu eşti supărat pe lume, ci pe tine 
însuţi. Asta se întâmplă de obicei chiar înainte să faci 
o schimbare. Manifestările de mai mică intensitate ale 
furiei — nemultumirea, resentimentele, starea de 
iritare, autocompătimirea etc. — sunt neplăcute, dar 
nu suficient de deranjante încât să te facă să actionezi. 
Furia te face să acţionezi. Te arde pe dinăuntru şi te 
obligă să te transformi. 


5. Incepi să te întrebi: „Asta e tot?“ 


Te întrebi dacă menirea ta este doar să dormi, să 
mănânci, să lucrezi, şi apoi să mori. Incepi sa-ţi pui 
întrebarea dacă asta e tot ce înseamnă viaţa sau e doar 


o mică etapă spre o realitate mult mai complexă. 


6. Ai avut ideea de un milion de dolari, ai găsit 
marea iubire, ai dat lovitura şi dintr-odată ești 
paralizat. 

Acest blocaj se numeşte „rezistenţă bună“. Când 
percepem fericirea, percepem şi frica, în egală măsură. 
Nu înseamnă că opui rezistenţă noii tale vieti, Cl că 
identifici foarte clar ce vrei (şi experimentezi frica 
aferentă într-o măsură rezonabilă). 

7. Ti se pare că starea ta emoţională este 
nejustificată. 

Nu ar trebui să te simţi anxios și deprimat, dar te 
simţi exact aşa. Nu există niciun motiv pentru fricile 
tale iraționale, dar ele sunt acolo. Nu prea poti 
înţelege ce simţi şi ajungi să-ţi dai seama că asta se 
datorează faptului că ești în curs de a dezvolta această 
abilitate. 

8. Nu ştii sigur cine ești cu adevărat. 

le-ai împăcat cu ideea de a te defini he pe baza 
modului în care te văd oamenii, fie pe baza felului în 
care crezi că ar trebui să fii — dar există o mică 
discrepanţă intre ce crezi că vrei şi ce vrei de fapt. 

9. Ai senzații și temeri pe care le-ai avut pe vremea 
când erai copil. 

Toate astea revin la suprafaţă și îti dai seama că nici 


nu au dispărut vreodată cu adevărat. Gândurile, 


ideile, credinţele şi sentimentele pe care le ţineai 
ascunse îţi ghidau viaţa în tăcere. Doar că tu nu stiai 


asta. 


10. Chiar în acest moment ești îngrozit de ideea 
de pierdere. 

Eşti îngrozit că vei pierde un anumit lucru despre 
care crezi că într-un fel te va „salva“ (chiar şi doar 
emoţional). Asta se întâmplă când începi să realizezi 
că, de fapt, nimic nu te poate salva. Nu ti-e frică de 
pierdere, ţi-e teamă că vei fi forţat să accepti această 
realitate înainte de a te simţi pregătit. 

11. Renunţi la lucrurile la care trebuie să renunti. 

Nu renunţi la visurile tale. Nu renunti la relaţia ta. 
Pur şi simplu renunţi la ideea că acestea vor fi ceva 
mai mult decât ce sunt. Renunţi la ce nu este potrivit 
pentru tine. Înveţi că „renunţarea“ este un termen 
negativ pentru ceva care este cu adevărat sănătos 
atunci când este necesar. 

12. Ai decis că nu vei mai fi victima propriei 
minţi. 

Oamenii nu au căderi nervoase decât dacă se află în 
pragul unor mari schimbări. Căderile nervoase — sau 
orice fel de tulburări mental-emoţionale intense — 
sunt întotdeauna un semn că lucrurile sunt în proces 
de schimbare. În caz contrar, ar fi doar „normale“. Ai 
terminat cu acceptarea vechii tale „normalităţi“ și ai 
trecut la lucruri mai mari, mai bune, mai strălucitoare 


şi mai fericite. 

CUM SĂ NU TE MAI 
PREOCUPI DE MODUL 
ÎN CARE ARATĂ VIAȚA TA 
ȘI SĂ ÎNCEPI SĂ TE 
CONCENTREZI ASUPRA 
FELULUI ÎN CARE TE 
SIMŢI ÎN VIAŢA TA 


Estimează de câte ori ai fost cu adevărat fericit după 
ce ai primit ceva ce credeai că vrei. Ce s-a întâmplat 
după ce ai obţinut relația după care tânjeai? Ce s-a 
întâmplat după ce ai primit jobul dorit? Ce s-a 
întâmplat când ai făcut mai mulţi bani? Sunt șanse ca 
lucrurile să se fi schimbat, dar și în bine, şi în rău, în 


mod aproximativ egal. 


Fă o listă cu toţi oamenii imperfecţi pe care i-ai 
cunoscut în viaţa ta, dar care au avut parte de 
dragoste, de prieteni buni şi de locuri de muncă la 
care tu doar visezi. Fă o listă cu toți Oamenii care sunt 
consideraţi neatrăgători, imperfecţi sau în derivă 
spirituală și gândeşte-te la toate lucrurile de care 
fiecare dintre ei a avut parte, în ciuda faptului că erau 
aşa. Fă din asta propria dovadă personală că nu 
trebuie să fii perfect pentru a fi suficient de bun. 

Întreabă-te ce s-ar întâmpla dacă reţelele sociale nu 
ar exista. Ce ai face sâmbăta viitoare sau în seara asta? 
Care ar fi obiectivele tale în carieră? Câte fotografii ai 
face? Cu cine ai sta și unde ai locui, dacă nu te-ai 
cenzura pe baza a „ceea ce văd alții“? 

Întreabă-te ce ai face dacă banii nu ar conta, și orice 
ar fi posibil. Acesta este un exerciţiu clasic pe care 
mulți oameni îl resping din cauza lipsei caracterului 
său practic. Din păcate, aceşti oameni nu gândesc 
suficient de profund pentru a înţelege care este 
adevărata miză. Scopul nu e să descoperi ce ai face de 
fapt dacă nu ar trebui să-ţi faci griji în privinţa banilor 
(aceasta nu este realitatea noastră), ci să afli ce te 
motivează în mod profund şi cum poţi să integrezi 
asta în viaţa ta de zi cu zi. Ai pleca în vacanţă, ţi-ai 
păstra locul de muncă actual? E un exerciţiu care îţi 
arată doar dacă preţuieşti relaxarea, realizările sau 
orice altceva, iar înţelegerea a ceea ce preţulești este 
esenţială pentru a înţelege cine eşti. 

Fă fotografii pentru a-ţi aminti momentele tale 


fericite, nu pentru a dovedi că ai arătat bine sau ai 


făcut ceva grozav. Salvează un fişier special pe telefon 
doar pentru „momente fericite“. Când te simţi bine, 
sau te distrezi, sau ai un fel de revelaţie, fă o poză cu 
orice ai în faţa ta (oricât de nedemn de Instagram ar 
fi). Când vei reveni asupra acestor instantanee aparent 
aleatorii, vei retrăi acele sentimente. Vei vedea, prin 
contrast, diferența emoţională dintre surprinderea 
momentelor care contează pentru tine şi surprinderea 
momentelor care să conteze pentru alții. 

Identifică „oamenii“ despre care crezi că te judecă. 
Ştii cum spun mereu unii? „Lumea mă judecă.“ „Sunt 
îngrijorat de ce va crede lumea.“ De cele mai multe 
ori, acei „indivizi“ sunt o mulțime fără chip care există 
doar în mintea ta. Cu alte cuvinte, eşti de fapt tu 
însuţi, proiectat spre exterior. Deci tu te judeci. 
Primul pas este să realizezi că „oamenii“ din cauza 
cărora îţi faci griji nu există cu adevărat. 

Gândește-re la ce te face să te simţi cel mai gelos. 
Lucrurile care ne fac geloşi sau invidioşi sunt, de 
obicei, cele pe care simţim că nu le avem în noi 
înşine. Suntem gelosi pe o femeie frumoasă nu pentru 
că vrem să fim frumoase ca ea, ci pentru că ne lipseşte 
ceva mult mai important, adică dragostea pentru noi 
înşine. Suntem gelosi pe scriitorul de succes nu pentru 
că ne dorim şi noi să fim faimosi, ci pentru că ştim că 
nu facem ce avem de făcut pentru a ajunge acolo. 

Să nu faci curăţenie înainte de a avea oaspeţi. 
Exceptând persoanele care, să spunem aşa, nu sunt 
interesate de curăţenie, nu te apuca să pregătești o 


scenă pentru că vine cineva în vizită. Nu vorbesc 


despre a face puţină ordine sau a pune la locul lor 


obiectele personale, ci despre încercarea de a construi 


un aspect nenatural care este echivalentul fizic al 
oxigenării părului. Lasă oamenii să intre în viaţa ta 
într-un mod firesc. Lasă-i să intre într-un moment din 
viata ta și să te găsească așa cum ești. Doar așa vă veţi 
putea conecta cu adevărat. 

Gândeşte-te cum sărbătorești cele mai importante 
zile ale anului. Cei mai mulţi oameni o fac cu rude pe 
care le văd doar de sărbători, cu care nu au relaţii 


autentice și pe care sunt vag nemultumiti că trebuie să 


le vadă. Aceste zile sunt menite să fie petrecute cu 
oamenii care te iubesc și cu care ai de-a face pe tot 
parcursul anului. Nu cu oamenii faţă de care te simţi 
obligat moral să îi tolerezi (dar pe care îi respingi 
emoţional). 

Scapă de lucrurile care nu au sens sau o utilitate. E 
foarte important să faci asta, pentru că lucrurile ajung, 
să te definească, mai ales când le cumpărăm cu 
intenţia de a fi „diferiţi“. Lucrurile pe care le deținem 
ne construiesc experienţele. Ele creează ceea ce vedem 
și, prin extensie, modul cum ne simţim. Sunt 
mijloacele cu ajutorul cărora ne revenim în fiecare zi. 
Nu e vorba de a avea cât mai puţine posibil, ci de a 
avea doar lucruri care servesc o utilitate sau au sens. 
Deci scapă de ce n-ai nevoie. Îți va transforma viaţa. 
(Și asta nu e puţin lucru.) 

Întreabă-te: „Dacă aş ști că nimeni nu mă va judeca, 
ce valori aş susține?“ Cu ce ești intrinsec de acord dacă 


lași deoparte toate filtrele sociale autoimpuse? Este 


foarte important să-ți  conștientizezi gândurile, 
sentimentele și prejudecățile ascunse. [gnoranta în 
această privință e o mare problemă. 

Întreabă-te: „Dacă aş putea spune fiecărei persoane 
din lume un singur lucru, o singură propoziţie, care ar 
fi?“ Ai spune: „O să fie bine“, „Nu îşi face atâtea griji“, 
„Caută ce e mai bun în alţii , „Urmărește-mă pe 
Twitter“?. Ce crezi că ai vrea să le spui tuturor este, de 
fapt, o proiecţie a ce-ţi doreşti să auzi cel mai mult. E 
ce vrei cel mai mult să-ţi transmiti tie însuți. 

Decide că a fi demn de ceva înseamnă doar a fi 
recunoscător pentru că ai acel lucru. lu alegi prin ce 
se măsoară stima ta de sine. Tu decizi pe ce se bazează 
valoarea ta. Tu decizi dacă ești sau nu suficient de bun 
pentru ceva şi, aşa stând lucrurile, tu decizi că oamenii 
care sunt demni de ce au sunt cei care sunt 
recunoscători că îl au — atât de simplu este. 

Trebuie să înţelegi că nu ești „bun“ doar dacă 
depășeşti cele mai mari obstacole din viața ta. Că nu 
ești „bun“ doar dacă eşti „perfect“. Că nu ești „bun“ 
doar dacă ești mai bun decât altcineva. După cum 
spunea Oprah (cine altcineva?) poţi avea totul, doar 
că nu în același timp. Fii recunoscător pentru asta: 
înseamnă că ai ocazia să apreciezi ce ai în faţa ta și că 
ai mereu un lucru spre care să tinzi și pe care să-l 
aștepți cu nerăbdare. 

Gândeşte-te că tot ce se întâmplă e spre binele tău. 
Când oamenilor le pasă cel mai mult de felul în care 
arată viaţa lor, atunci ignoră complet modul în care se 


simt în viaţa lor. Când ignoră cum se simt în viaţa lor, 


o fac pentru că nu vor să simtă durere. Ca să fii cu 
adevărat împăcat, trebuie să realizezi că tot ce ti se 
întâmplă e spre binele rău. Totul în viaţa ta 
îndeplineşte una dintre următoarele trei funcţii: te 
dezvăluie ţie însuţi, vindecă o parte din tine sau te lasă 
să te bucuri de o parte din tine. Dacă adopţi această 
perspectiva, nu mai ai NIMIC de care să te temi. 
Întreabă-te: „Dacă toată lumea ar fi oarbă, pe câţi aş 
impresiona?" Îmaginează-ţi o viață în care nu poţi 
vedea lucrurile. În care tot ce există este cum te simti 
și cum îi faci pe alții să se simtă. Într-o astfel de lume, 
ce fel de persoană ai fi? Şi nu cumva preocuparea faţă 
de cum arată viaţa ta vine din faptul că vrei să câştigi 
iubirea altora pentru că îţi lipseşte iubirea faţă de tine 


însuţi? 

DE CE NU TREBUIE SĂ 
CAUŢI CONFORT 


1. Creierul tău nu poate deosebi „binele“ de „rău“, 
deosebeşte doar „confortabilul“ de „inconfortabil“. 
Acesta este un exemplu destul de brut, dar este 
motivul pentru care infractorii nu cred niciodată că 
acţiunile lor sunt „gresite“, ci le consideră justificabile. 
De aceea facem de multe ori lucruri despre care știm 
în mod obiectiv că sunt rele pentru noi, dar le 
confundăm cu „starea de bine“. 

2. Nu vrei ce vrei, vrei ce cunoști deja. Suntem 
literalmente incapabili de a prezice un rezultat care 
este în afara teritoriului cunoscut anterior. Deci, în loc 
să încercăm să căutăm ceva „mai bun“, căutăm „ce 
este cel mai bun din ce am cunoscut“, chiar dacă „cel 
mai bun“ este doar soluţia la o problemă din trecut, 


pe care nu era nevoie s-o recream. 


3. „Disconfortul familiar“ se simte precum 
„confortul“. Acesta este motivul pentru care atât de 
mulți oameni sunt blocaţi în „rutină“ sau nu doresc 
absolut deloc să se schimbe, deşi știu că ar fi cel mai 
bun lucru pentru ei. 

4. Nu există siguranţă de foarte lungă durată. 
Căutăm confort crezând că ne face să ne simţim în 
siguranță, dar trăim într-o lume în care nu există 
siguranţă de foarte lungă durată. Corpurile noastre au 
fost făcute să evolueze, obiectele noastre fizice sunt 
temporare şi pot fi pierdute şi distruse etc. Pentru a 
combate acest lucru, mai degrabă căutăm confortul 
decât să acceptăm natura tranzitorie a vieţii. 

5. Singura modalitate de a evolua este să pășim în 
necunoscut. Acesta este motivul pentru care atât de 
mulți oameni au momente de „criză înainte de 
revelaţie“. Adesea, vieţile lor îi conduc către 
posibilități mai bune decât îşi imaginau; numai că, la 
momentul respectiv, pur și simplu nu știau că erau 
„bune“. 

6. Majoritatea oamenilor nu se schimbă decât 
atunci când cea mai inconfortabilă opţiune devine 
aceea să nu se schimbe. Dar, de obicei, există o 
perioadă lungă de timp de creștere a disconfortului 
inainte să conştientizeze că cel mai rău scenariu este 
„să nu se schimbe“. Universul șopteşte înainte să tipe, 
iar oamenii fericiţi ascultă când chemarea este abia o 


șoaptă. 


7. Există două mentalități pe care oamenii tind să 
le aibă: explorator sau colonist. Societatea noastră are 
o mentalitate de „colonist“, obiectivele noastre finale 
sunt de a „încheia“ (o casă, căsătorie, carieră etc.) într- 
o lume care a fost făcută pentru evoluţie, iar sinele 
nostru nu face altceva decât să crească, să se extindă și 
să se schimbe. Oamenii cu mentalitate de „explorator“ 
sunt capabili să se bucure de ce au şi să experimenteze 
din plin, deoarece sunt în mod inerent neatașaţi. 

8. Nu există confort adevărat, există doar 
reprezentarea a ceea ce este sigur. Această idee este 
greu de acceptat, dar, într-adevăr, nu există „confort“, 
motiv pentru care lucrurile confortabile nu durează, și 
de aceea cei mai bine adaptaţi sunt cei care se simt 
mai „confortabil“ cu „disconfortul“. Confortabil este 
doar o idee. lu alegi pe ce idee vrei să te bazezi. 

9. Viaţa nu înseamnă să fii „sigur“, ci să încerci 
orice ar fi. Confortul este, în esență, certitudine. Poţi 
alege sau să fii sigur de ce ai experimentat deja, sau să 
fi sigur că vei şti să iei ce e mai bun din tot ce 
urmează. (Ghici cine se simte mai bine?) Pentru că 
nimeni nu este niciodată cu adevărat sigur. Oamenii 


care au vieţi de care sunt mulţumiţi încearcă oricum. 

CEI ȘASE STÂLPI AI 
STIMEI DE SINE: 
DE CE ESTE IMPORTANT 
CE CREZI CĂ POȚI 
SĂ REALIZEZI, IAR NU CE 
SIMŢI CĂ POȚI 


Tindem să ne gândim la stima de sine ca la un ceva 
static, o stare în care mintea te alimentează în mod 
natural cu gânduri pozitive, de susţinere, fără a fi 
niciodată prea profund influenţată de îndoieli sau 
neplăceri. Şi totuși, aici se estompează linia fină dintre 
stima de sine şi grandomanie. 

După cum a spus Anna Deavere Smith, stima de 
sine este ceea ce ne oferă cu adevărat o stare de bine, 


este sentimentul inerent că totul va fi bine, pentru că 


suntem capabili să facem totul bine: „Stima de sine 
constă în a şti că ne putem determina propriul traseu 
al vieţii şi că îl putem parcurge. Nu înseamnă că 
parcurgem drumul singuri, dar avem nevoie de 
sentimentul de control, de convingerea că, dacă totul 
s-ar prăbuși, vom găsi o modalitate de a ne reface 
viaţa. 

Stima de sine nu înseamnă cât de multă încredere ai 
că ceilalți te percep bine, ci cât de multă încredere ai 
că îți poți gestiona viata. 

Interesant în a avea o stimă de sine autentică este că 
elimină nevoia de a ne concentra asupra modului în 
care suntem superiori celorlalţi. Când nu simţim că 
deținem controlul asupra vieţii noastre (sau nu 
suntem mulţumiţi de felul în care merg lucrurile), ne 
concentrăm adesea pe „cât de bine ne merg lucrurile 
comparativ cu altcineva“, pentru a calma senzaţia de 
eșec. 


Nathaniel Branden arată de ce anume avem nevoie 


pentru a construi o stimă de sine puternică. El 
spune că oamenii fie adoptă „starea de bine“ (sunt 
frumos, sunt bogat, am succes), care este doar un 
substitut pentru adevărata stimă de sine, fie o 
construiesc într-un mod autentic. Pentru el, cele două 
elemente fundamentale la care se rezumă stima de sine 
sunt autoeficacitatea, adică „sentimentul de încredere 
în fața provocărilor vieţii, şi respectul de sine, adică 
„sentimentul de a fi demn de fericire“. 

„Stima de sine“, spune Branden, „nu este o emotie 


care fluctuează de la un moment la altul, ci o 


dispoziţie continuă de a trăi sentimentul de eficacitate 


şi respectul de sine. Astfel, este ceva construit Într-o 
perioadă lungă de timp, nu ceva ce doar ne dorim să 
existe. Este bazată pe realitate, de aceea lauda 
nemeritată, fie că vine de la noi înşine sau de la altii, 
nu ne va oferi stimă de sine“. 

Iată cele șase practici, sau „stâlpi“, pe care Branden 
susține că se poate construi stima de sine. Acestea 
dovedesc că nu este vorba doar de o alegere să te simţi 
încrezător în tine, ci de un set de comportamente 
efectuate constant. 

Trăirea conștientă 

A trăi conştient înseamnă a nu fi controlat de 
prejudecățile şi de dorinţele tale subconştienre. Mai 
ales că „umbrele sinelui“, cum li se spune, sunt la 
vedere, în lumină, deci le poţi identifica. Iräirea 
conștientă înseamnă să înţelegi ce se întâmplă în jurul 
tău şi să poţi face alegeri informate pe baza acestei 
înţelegeri inerente. 

Acceptarea de sine 

Nu își ridici în slăvi aspectul sau inteligenţa și ești 
conștient că în cazul fiecărei persoane există un 
echilibru natural al trăsăturilor și caracteristicilor pe 
care le posedă. Aceasta este o adevărată acceptare de 
sine. Să îţi vezi întregul sine fără a judeca sau a 
condamna părți din el. 

Responsabilitatea pentru sine 

Te consideri responsabil pentru propria fericire. 


Intelegi adevărul din expresia: „S-ar putea să nu fie 


vina ta, dar este totuşi problema ta.“ Deţii controlul 
asupra vieţii şi nu lași alte lucruri să preia controlul 


asupra el. 


Asertivitatea 


Poţi să îţi sustii punctul de vedere fără să devii 
defensiv. Comunicarea defensivă se naşte din frică, 
asertivitatea se naște din încredere. 

Trăirea cu sens 

Trăieşti conştient și ai un plan de viată. Îti dai 
seama că „scopul“ tău este doar să fii acolo unde ești, 
să faci ceea ce faci. Astfel, conferi zilelor tale un 
sentiment de plenitudine şi împlinire, fără să aştepţi 
ca altcineva să creeze acest sentiment pentru tine. 

Integritatea personală 

Îţi mentii un anumit standard de etică și de 
responsabilitate. Elaborezi un cod de conduită pentru 
tine mai degrabă decât să respecţi codul care ţi-a fost 
inoculat. Eşti capabil să-ţi priveşti alegerile obiectiv, 
chiar şi atunci când situaţia este dificilă. Îţi dai seama 
de Importanţa afirmației: „Drumul spre iad este pavat 


cu bune intenţii.” 


13 Nathaniel Branden, The Psychology of Self-Esteem, Jossey-Bass, 
2001 [Nathaniel Branden, Ce; sase stâlpi ai încrederii în sine, 
traducere de Dorina Oprea, Amsta Publishing, 2008] 

DE CE AR TREBUI SĂ LE 

MULTUMESTI ACELORA 

CARE TE-AU RĂNIT CEL 
MAI TARE 


I. Oamenii care au fost capabili să te rănească cel 
mai mult au fost și oameni pe care ai reușit să-i 
iubeşti cel mai mult. Nu suntem profund afectaţi de 
oameni care nu se află deja adânc în inimile noastre. 
Cineva care are atât de multă importanţă în viaţa ta 
este sacru, chiar şi atunci când lucrurile merg prost. 
Este un dar să cunoşti pe cineva care a fost capabil să 
te afecteze cu adevărat, chiar dacă la început nu părea 
un lucru bun. 

2. Relaţiile dificile te împing adesea să-ţi schimbi 
comportamentul în bine. Te simţi neputincios, înveți 


să ai grijă de tine. Când te simţi folosit, îţi recunosti 


valoarea. Fiind abuzat, dezvolţi compasiune. Când 
simţi că ești blocat, realizezi că întotdeauna există o 
alegere. Când accepţi ce ţi s-a făcut, îţi dai seama că 
nimeni nu are control absolut asupra vieţii, dar, 
renunțând la nevoia de a avea ceva ce nu vom avea 
niciodată, putem găsi pacea, ceea ce căutam de fapt de 
la bun început. 

3. Ceea ce înveţi şi cine devii este mai important 
decât cum te simţi temporar. Relaţia respectivă poate 
că a părut aproape insuportabilă la acea vreme, dar 
sentimentul este tranzitoriu. Înţelepciunea și 
cunoașterea pe care le-ai dobândit şi pe care le porţi 
cu tine sunt adevărate binecuvântări. Au pus o 
fundaţie pentru tot restul vieţii tale. Scopurile 


depășesc cu mult mijloacele, iar să fii recunoscător 


pentru experienţele prin care ai trecut înseamnă să 
recunosti acest lucru. 

4. Nu ai întâlnit acești oameni din întâmplare — ei 
au fost profesorii şi catalizatorii tăi. După cum spune 
C. Joybell C., toţi suntem stele care cred că mor până 


când ne dăm seama că de fapt suntem supernove — ȘI 


devenim mai frumoși ca niciodată. Adesea este nevoie 
de durere pentru a aprecia cu adevărat ce avem, şi de 
multe ori este nevoie de furie pentru a declanșa 
autorecunoașterea. Uneori, lumina pătrunde în noi 
prin rana creată anterior. 

5. Chiar dacă nu a fost vina ta, este problema ta — 
și eşti liberi să alegi cum te raportezi la această 
problemă. Ai tot dreptul să te înfurii şi să urăști 


fiecare părticică din fiinţa cuiva, dar ai și dreptul de a 


alege să fii împăcat. A le mulţumi înseamnă a-i ierta, 
iar a-i ierta înseamnă a alege să înţelegi că cealaltă față 
a  resentimentului este înţelepciunea. A găsi 
înţelepciune în durere înseamnă să realizezi că 
oamenii care devin „supernove“ sunt cei care își 
recunosc durerea, Şi apoi o canalizează în ceva mai 
bun, nu oameni care doar o recunosc, şi apoi o lasă să 
rămână cu el. 

6. Oamenii care au trecut prin multe sunt adesea 
cei care sunt mai înţelepţi, mai buni și mai fericiţi. 


Acest lucru se datorează faptului că au trecut prin 


greutăți, nu le-au „depăşit“ sau „au trecut peste ele“. 
Ei şi-au recunoscut complet sentimentele, au învăţat 
din ele și au crescut. Ei dezvoltă compasiune și 
conştiinţă de sine. Sunt mai selectivi când trebuie să 
lase pe cineva în preajma lor. Îşi asumă un rol mai 
activ în crearea vieţii lor, sunt mai recunoscători 
pentru ce au şi găsesc explicaţii pentru ce nu au. 

7. “Ti-au arătat ce meriţi. Acele relații nu te-au 
rănit, de fapt; ti-au arătat o parte nevindecată din 
tine, o parte care te împiedică să fii iubit cu adevărat. 
Așa se întâmplă când trecem în sfârşit peste 
experienţele dureroase şi peste relaţiile proaste: ne 
dăm seama că merităm mai mult, și astfel alegem să 
avem mai mult. Ne dăm seama că am spus orbește sau 
naiv „da“ cuiva sau i-am dat spaţiu în mintea şi în 
inima noastră atunci când nu ar fi trebuit. Ne dăm 
seama de rolul nostru în alegerea a ceea ce ne dorim în 
viaţă şi, când experimentăm ceea ce pare a fi cel mai 


rău, simţim în sfârșit că merităm mult mai mult. 


8. A ajunge cu adevärat împăcat cu orice înseamnă 
a putea spune: „Multumesc pentru această 


ce 


experienţă. Pentru a trece pe deplin peste orice, 
trebuie să fii capabil să recunoști cărui scop i-a servit 
acel lucru şi cum te-a făcut mai bun. Atâta vreme cât 
doar vei medita asupra modului în care respectiva 
experienţă a înrăutățit lucrurile, nu vei trece de 
cealaltă parte. A-ţi accepta pe deplin viaţa — cu 
suişurile şi coborâşurile ei, cu bune și cu rele — 
înseamnă să fii recunoscător pentru toate acestea și să 
ştii că „binele“ te învaţă bine, dar „răul“ te învață mai 


bine. 

CE TE TINE PE LOC ESTE 
CHIAR ÎNCERCAREA 
DE A-ŢI GĂSI UN SENS ÎN 
VIAŢĂ 


Ar trebui să încerci să-ţi înţelegi sentimentele. Ar 
trebui să urmărești liniile gândirii tale, să găsești 
geneza celor mai ascunse credinţe ale tale şi să te 
asiguri că sunt cu adevărat ale tale. Ar trebui să 
alcătuieşti liste cu lucrurile pe care le faci și pe care nu 
le preţuieşti, ar trebui să te întrebi ce lucruri simţi că 
îţi lipsesc cel mai mult, apoi să te uiţi la cât de puţin 
faci pentru a le obține. 

Dar ar trebui să încetezi a mai încerca să găsești un 


sens vieţii tale. A face asta înseamnă a încerca să dai 


un sens traiectoriei tale, ca şi cum ea ar fi ceva care te 
controlează, nu invers. Este ca și cum ai aplica viața pe 
care o ai persoanei care ai fost. 

Folosirea logicii pentru a trăi o viaţă conştientă nu 
înseamnă acelaşi lucru cu „încercarea de a găsi sens“. 
Cea dintâi este metodică: foloseşti conştientizarea 
pentru a-ţi pune în practică adevăratele dorinţe, în 
timp ce a doua vede produsul acţiunilor tale și se 
întreabă cum de au ieșit așa. 

Sunt întrebări la care s-ar putea să nu existe 
răspunsuri. Există răspunsuri care creează mai multe 
întrebări, soluţii care pot fi găsite doar după ce ai trăit 
un lucru cu adevărat, după ce l-ai văzut și l-ai încercat 
cu adevărat. 

Cele mai bune lucruri nu vor avea sens — cel puţin 
nu la început. Dragostea nu este logică. Gratia, și 
bucuria, și frumuseţea rareori sunt logice. Asta nu 
înseamnă că nu poţi folosi logica pentru a le analiza, 
doar că, pentru a le vedea pe deplin, trebuie să 
foloseşti un alt mod de înţelegere. 

Toate lucrurile în starea lor cea mai pură sunt unice 
şi derutante. Sunt magice, pentru cå sunt misterioase. 
Au origini necunoscute și finaluri palpabile şi nu e 
nimic de făcut decât să le trăiești și să le vezi. Oamenii 
care își irosesc viața caută motive pentru a iubi mai 
degrabă decât modalităţi de a iubi. Ei încearcă să 
creeze căi prin care să își justifice fericirea în loc să-și 
dea voie să simtă fericirea în legătură cu orice. 
Încearcă să folosească o logică greşită pentru a-și 


menţine fericirea în loc să o înlesnească. 


Vor exista lucruri pe care le vei înţelege imediat și 


efecte pentru care cunosti cauzele în întregime. Ti se 
vor întâmpla în viaţă lucruri pe care ştii că le-ai ales, 
dar vor fi şi altele care vor părea opusul a ceea ce ţi-ai 
dorit. Aceste din urmă sunt la fel de importante, dacă 
nu chiar mai importante. 


Există lucruri care au motive ce ţi se vor dezvălui 


imediat. Sunt lucruri pe care nu le vei înţelege decâr 
peste mulți ani. Există lucruri la care te vei uita în 
urmă şi vei spune: „Nu am înţeles niciodată de ce s-a 
întâmplat.” Și totuși, asta nu va schimba cu nimic 
lucrurile. 

Uneori, scopul este să experimentezi necunoaşterea 
și confuzia. Ceea ce se naşte din incertitudinea ta este 
uneori mai important decât că nu ai fost sigur de la 
început. Poate că nu vei şti niciodată dacă ţi-a fost sau 
nu „dat“ să fii în orașul în care locuiești, dar oricum 
vei locui acolo, pentru că alegi să faci asta. Nu vei ști 
dacă ești sau nu menit să fii cu cineva până nu încerci. 
Vei continua să cauţi confort în lucrurile care te 
rănesc, pentru că încă nu vrei să pășești spre 
disconfortul dat de ceva nou. Ceva mai bun. Ceva 
necunoscut, Și străin, și nealiniat cu ce credeai cândva 
că vrei. Asta nu face acel lucru greșit sau rău; 
înseamnă doar că nu l-ai anticipat. Nu știai suficient 
cât să-l fi ales. 

A încerca să dai un sens vieţii tale înseamnă să vezi 
dacă vechea poveste se verifică, dacă persoana care ai 
fost cândva ar fi fericită cu viaţa pe care o duci astăzi. 


Cauţi răspunsuri la oameni care nu mai există. 


Caritatea vine din a face, nu din a gândi despre a 
face. 

O viaţă bună vine din a alege să lucrezi cu ce ai, 
acceptând că nu alegi întotdeauna cu ce lucrezi, dar 
știind că ţi se oferă întotdeauna ce trebuie să foloseşti, 


deși nu realizezi că trebuie să foloseşti ce ți se oferä. 

CUM SĂ ÎȚI DETOXIFICI 
MINTEA 
(FĂRĂ SĂ TE IZOLEZI DE 
SOCIETATE) 


Deşi avem de parcurs un drum lung în ceea ce 
priveşte învăţarea a ce înseamnă să avem grijă de 
corpul nostru, suntem încă şi mai în urmă în privinţa 
modului de a avea grijă de mintea noastră. Creierul 
nostru ne construiește experienţele şi există mulți 
factori care ne modifică perspectivele şi care sunt 
complet sub controlul nostru, dar total în afara ariei 
noastre de conștientizare. lată câteva lucruri pe care le 
putem face pentru a ne detoxifica mintea, pentru a ne 
deprograma și a şterge cu buretele totul din când în 


când. 


]. Călătorește pentru a asimila o altă cultură. 
Modifică-ţi conceptul de bază despre „normal“. Astfel 
vei descoperi ce comportamente, valori şi credinţe ai 
adoptat inconștient din mediul înconjurător (şi 


modurile în care le poţi schimba). 


2. Construieşte soluţii reale pentru problemele 
emoţionale. Oamenii merg implicit pe ideea că o 
emoție o va anula sau o va repara pe alta. Dacă esti 
suparat, cauți ceva care te face să te simţi euforic 
pentru a elimina acest sentiment. Dar emoţiile 
negative sunt doar îndemnuri la a acţiona, care sunt 
ignorate prin puţină gimnastică mentală și multă 
justificare. Detoxificarea minţii înseamnă renunţarea 
la stări emoţionale euforice pentru a crea soluţii reale. 

3. Dă-ţi seama că toxicitatea emoţională se naşte 
din rezistenţa mentală. În loc să încerci să creezi o 
anumită experienţă emoţională pentru tine (dacă fac 
asta şi asta, mă voi simti aşa), incearcă să exersezi 
acceptarea completă a ceea ce simţi în acest moment. 
Rezistenţa mentală te menţine în disconfortul tău 
emoţional, chiar dacă îl amorţeşte pentru o vreme. 

4. Identifică ce te reţine. Problemele care se află în 
faţa ta au de fapt rădăcini în spatele tău — sunt 
crăpături în fundaţia ta. Nu mai încerca să demontezi 
simptomele, întoarce-te și găseşte cauzele. 

5. Fă o plimbare lungă cu mașina şi dă-ţi voie să te 
rătăceşti. Condu prin cartiere despre care nu ai fi ştiut 
niciodată că există. Vezi cum trăiesc alti oameni. 


Privește-i cum vin acasă de la serviciu ȘI cum arată 


sufrageria lor privită de afară. Te vei simţi mai bine, 
deoarece îţi vei da seama cât de mic ești într-un mod 
mai concret decât să te uiţi la ocean. Sunt o mulțime 


de lucruri pe care nu le cunoști. 


6.  Rearanjează-ţi mobila. Creierul tău îti 
construieşte experienţa pe baza obiectelor din jur şi pe 
baza semnalelor transmise de aceste obiecte. Ele 
declanșează continuu, în mod subconștient, asocieri 
negative ce te ţin pe loc, din cauza modului în care 
creierul tău procesează mediul înconjurător — 
schimbându-le poziţia, modifici modul în care 
gândeşti şi schimbă ceea ce simti. 

7. Fă o curăţenie mentală. Scrie pur si simplu orice 
gând ciudat îţi trece prin minte sau amintirile 
incoerente care îţi dau senzaţia că îţi blochează 
mintea. Simpla lor transferare pe hârtie te va ajuta. 

8. Restructurează-ţi viaţa digitală. Nu este realist 


(sau de dorit pentru o mulţime de oameni) să fii 


deconectat pentru totdeauna, dar nici nu este benefic 
să păstrezi lucruri care nu îţi servesc în fluxurile tale 
sociale şi să te aştepţi să nu te afecteze. În loc să te 
dezabonezi de la a urmări conturi care nu mai vrei să 
îti apară în flux, urmăreşte activ conturi, grupuri, 
organizaţii, publicaţii care îţi plac. 

9. Observă mișcările pe care le faci inconştient. 
Observă-ţi picioarele când mergi: nu decizi să-l ridici 
pe fiecare în parte, dar deoarece mintea îţi spune: „Să 
mergem acolo“, începi să mergi. În mod similar, 


analizează-ţi intenţiile de dimineaţă. 


10. Curăţă-ţi spaţiul din punct de vedere 
emoţional: analizează atașamentul emoţional pe care 
îl ai faţă de lucrurile pe care le păstrezi în jurul tău. 
Ţi-ai cumpărat acele haine pentru a fi altcineva decât 
eşti? Ai vreo decoraţiune prin apartament pe care ai 
primit-o într-o perioadă deosebit de proastă din viaţa 
ta? Lasă aceste lucruri să plece din viaţa ţa, dar decide 
la ce să renunti gândindu-te la cum te fac să te simţi. 

11. Poziţionează-te. Fă o diagramă cu trei coloane, 
iar în stânga scrie tot ce simţi că al realizat în viața ta, 
la mijloc notează ce presupune viaţa ta de zi cu zi, și 
apoi în dreapta notează la ce vor duce acele obiceiuri 
constante şi ce speri să faci în viitor. Te va ajuta să te 
concentrezi asupra imaginii de ansamblu — pierderea 
în detalii este cea care provoacă de obicei anxietatea. 

12. Schimbă-ţi poziţia fizică de fiecare dată când 
începi să o iei iar pe panta ciclurilor de gândire 
toxice. Acest lucru creează, practic, o nouă experienţă 
pentru corpul tău şi te reorientează pe moment (și este 
destul de simplu de făcut la biroul tău de la serviciu). 

13. Ajută-ţi creierul să evolueze. la o carte despre 
un subiect care te interesează și află mai multe despre 
el. Uită-te la cercetările referitoare la un lucru despre 
care al o teorie. Învață sa iubeşti învăţarea prin 
studierea unor lucruri care te interesează în mod 
natural — dacă nu din alt motiv, măcar pentru că te va 
face un pic mai conştient de lume. 

14. Reevaluează în ce măsură ești conectat, dar 
deconectat. Dacă cele mai multe dintre relaţiile tale se 


desfășoară în mediul digital (fără a fi relaţii cu oameni 


aflați la mare distanţă) și nu ai mai avut de mult o 
conversaţie în persoană fără a fi întrerupt de un apel 
telefonic, evaluează cât de mult acorzi prioritate 
oamenilor în viaţa ta şi conștientizează că ecranele 
care îţi ocupă mai mult timp decât oamenii sunt, în 
esenţă, cea mai bună modalitate de a-ţi crea un stil de 
viaţă extrem de anxios. 

15. Identifică de la ce te distrag dependenţele. 
Majoritatea lucrurilor cu care se luptă oamenii sunt 
dependențe de un tip sau altul: un lucru pe care îl faci 
în continuare, deși nu vrei cu adevărat. Dă-ţi seama că 
dependența este o deconectare de la tine însuţi, iar o 
deconectare de la tine însuţi se naşte din ceva prezent 
căruia tu (crezi că) nu-i poţi face faţă. 

16. Învață că „destul de bun“ nu este opusul 
perfecțiunii. Dacă există un lucru care îţi va oferi cea 
mai mare uşurare mental-emotională, acela este să 
înţelegi că destul de bun chiar înseamnă destul de 
bun. 

17. Demontează părţile vieţii tale care sunt 


exclusiv demonstrative. Bună parte din ceea ce ne 


oboseşte mintea este efortul inutil pe care îl depunem 
pentru a construi o Viaţă care să pară puţin mai 
plăcută, puţin mai nobilă, puţin mai bună decât a 
altcuiva (deci, destul de bună). Dar obţinem opusul a 
ceea ce ne propunem: ne îndepărtăm de o experienţă 
cu adevărat fericită (care constă în a accepta că viața 
este scurtă, și simplă, și mai mult decât suficientă) 
prin idei grandioase și ataşamente care ajung să ne 


transforme în personaje, nu în oameni. 


18. Scrie ce urăști la alţi oameni. Acestea sunt 
lucrurile pe care trebuie să le schimbi la tine și la viaţa 
ta (dar întâmpini o rezistenţă interioară prea mare 
pentru a face ceva cu adevărat). Dă-ţi seama că de 
multe ori nu este o problemă superficială: nu-ţi urăști 
vecina enervantă pentru că te tot invită la cafea, așa 
cum și tu îi deranjezi pe alţii cu invitaţii, ci o urăști 
pentru că se comportă ca și cum ar fi disperată după 
afecţiune și simţi că și tu ești disperat, dar eviti să faci 


ceva, pentru că ţi se pare jenant. Analizând lucrurile 


în acest fel, poţi vedea ce este de fapt greșit în viaţa ta. 
Este un lucru important, pentru că înţelegerea 
completă a problemei echivalează cu aflarea soluţiei. 
Dacă nu știi ce să faci înseamnă nu ştii ce este în 
neregulă. Iar dacă nu ştii ce este în neregulă înseamnă 


că o parte din tine se opune så vezi. 

DOUASPREZECE SEMNE 
CARE ÎȚI ARATĂ CĂ 
PROBLEMA TA E CĂ TE 
GÂNDEȘTI 
PREA MULT LA VIAŢĂ ÎN 
LOC SĂ O TRĂIEȘTI 


Anxietatea este de obicei generată de inacţiune. Ne- 
am născut pentru a ne activa potenţialul, nu doar 
pentru a-l analiza. Gândirea excesivă apare atunci 
când introspecţia devine un mijloc de a evita o 
problemă. Evaluarea critică a vieţii tale ar trebui să 
înlesnească o trăire, nu invers. Așa se produc 
consecinţele negative ce apar când îţi lași viaţa să se 


desfăşoare mai mult în creier decât în realitate. 


1. Obiectivele tale sunt rezultate perfecte, nu 


acţiuni perfecte. Esti mai îndrăgostit de idei decât de 


munca și de procesele necesare pentru a le transforma 
în realitate. Când îţi visezi viaţa perfectă, te gândești la 
felul în care ești văzut mai degrabă decât la care sunt 
sarcinile tale zilnice. 

2. Preferi visarea cu ochii deschişi în locul acţiunii. 
Îți imaginezi O viaţă alternativă în care nu e nevoie de 
muncă sau de interacţiune cu cei din jur. Majoritatea 
oamenilor au astfel de reverii în timp ce ascultă 
muzică și/sau se mișcă (merg pe jos, se plimbă cu 
mașina, fac plimbări, se dau în leagăn etc.). În loc să 
faci față problemelor din viaţă, visezi cu ochii deschişi 
alternative care îţi dau o „stare euforică“, eliminând 
astfel disconfortul. 

3. Scopul tău în viaţă este abstract. Ştii că vrei să 
ajuţi oamenii sau să predai ori să fii vocea celor fără de 
voce, dar nu știi cum să o faci, şi cu siguranţă nu te 
concentrezi pentru a le încorpora în viaţa ta actuală, 
în situaţiile în care te afli deja, cu persoane pe care le 
întâlneşti în interacţiunile de zi cu zi. 

4. Soluţia la problemele tale ar fi o mică 
schimbare, dar o refuzi în mod absolut. Acesta e 


semnul clasic că foloseşti gândirea excesivă ca mijloc 


de deviere. Identificarea unei probleme este o 
distragere a atenţiei aparent benefică, dar ea este utilă 
doar până când ai răspunsul — atunci trebuie să 
acţionezi în consecinţă. 

5. Eşti mereu ocupat, dar niciodată suficient de 


productiv. Munca ta nu pare să se termine niciodată, 


pierzi ore şi nu știi unde s-au dus, eşti mereu stresat şi 
îţi muncești creierul ca și cum ai fi mereu în mijlocul 
unei sarcini de mare intensitate, dar care nu se 
finalizează niciodată. 

6. Ai tendinţa de a te opune lucrurilor pe care ţi le 
doreşti cel mai mult. În loc să depui un efort autentic 
pentru a le obţine, te convingi că nu le meriti, că îţi 
este imposibil sau că a le avea te expune la riscul de a 
le pierde (deci mai bine să nu le ai niciodată decât să 
le ai pentru puţin timp). 

7. Eşti una dintre persoanele care leagă relaţii doar 
pe baza lucrurilor pe care le urăște. Asta înseamnă că 
(a) nu faci suficient pentru a avea ceva mai interesant 
despre care să vorbeşti sau că (b) ești atât de profund 
nesigur, încât te simţi bine când vezi că și altcineva 
este la nivelul rău (judecata reprezintă nevoia de a fi 
superior, ceea ce înseamnă că de fapt te simţi inferior). 

8. Majoritatea problemelor tale se reduc la frica de 
judecată sau de excludere. Dacă această frică este 
prezentă în viaţa ta într-o măsură semnificativă, asta se 
întâmplă, de obicei, pentru că multe dintre lucrurile 
care îţi plac sau pe care le faci se bazează pe ceea ce 
cred alţii. Din acest motiv nu acţionezi în mod 
natural — te gândeşti să faci asta, îţi schimbi 
preocupările, dar actionezi tot cu teamă, gândindu-te 
că celor din jur nu le va plăcea noua ta viaţă. 

9. Dacă ai sta să te gândeşti, al putea găsi zece 
lucruri pentru care eşti recunoscător. „Problemele“ 
tale nu constau atât de mult în „a nu avea“, cât în a 


nu recunoaște ceea ce ai. Recunoştinţa îndeamnă la 


mai multă acţiune, la mai multă reciprocitate. 
Sentimentele pozitive nu te lasă niciodată să stagnezi 
și să te gândeşti prea mult la ele. 

10. Vrei să schimbi ceva în viața ta, dar te 
concentrezi pe demontarea vechii tale vieţi, iar nu pe 
construirea uneia noi care să o înlocuiască. Altfel 
spus, eşti unul dintre aceia care încearcă să paăsească 
mângâiere în supra-analizarea lucrurilor vechi pentru 
a le da mai mult sens, când, în realitate, această 
complexitate este un produs al nesiguranţei, iar 
nesiguranța, un produs al incapacității de a accepta 
realitatea simplă a situaţiei. 

11. Cauţi soluţii rapide în loc să te concentrezi pe 
restructurarea întrebărilor. Când încerci ceva și 
eşuezi, petreci prea mult timp concentrându-te pe 
motivul pentru care ai eşuat în loc să înveţi de ce ai 
nevoie pentru a trece mai departe și a încerca ceva 
nou. Te menţii blocat între a ști ce nu este bine și a nu 
te strădui să-ţi dai seama ce ar putea fi bine. 

12. Întotdeauna îți imaginezi ce vrei să faci, dar 
niciodată nu o faci cu adevărat. 

le-ai convins că viaţa începe atunci când toate 
piesele sunt la locul lor, dar, în realitare, viaţa este 


tocmai acțiunea de a aşeza piesele la locul lor. 

DE CE PERSOANELE 
LOGICE DUC VIEŢI MAI 
BUNE 
(ÎNTR-O PERIOADĂ ÎN 
CARE SE PUNE 
MARE PRET PE 
PASIUNE“) 


Generația noastră crede că pasiunea este soluția 
pentru o viaţă plină de bucurie, succes și fericire. Am 
fost copiii cărora li s-a spus: „Poţi fi orice“ şi „Poţi 
reuși în orice îţi propui“. Există o mulţime de oameni 
mult mai deştepţi decât mine care au vorbit 


convingător pe aceasta temă. 


Dar nu este vorba despre a-ti urma pasiunea, ci de 
a-ți urma scopul cu pasiune. Pasiunea este un mod de 
a călători, nu un mijloc de a determina o destinaţie. 
Pasiunea reprezintă scânteia care aprinde focul, scopul 
este jarul care îl ajută să ardă toată noaptea. (Am mai 
spus asta înainte.) Dar opusul pasiunii nu înseamnă să 
te multumesti cu o viaţă călduță. Ce ai de făcut este să 
unești pasiunea cu logica, pentru că numai 
combinaţia lor te va duce acolo unde vrei să ajungi. 

Abilitatea de a ne privi în mod obiectiv vieţile şi de 
a ne interpreta emoţiile și deciziile într-un cadru logic 
nu este doar benefică, ci esenţială pentru o bună 
funcţionare. Mintea şi afectivitatea trebuie să fie 
entități separate pe care trebuie Îți dai seama cum să le 
fuzionezi. lată de ce: 

l. Pasiunea îţi spune că trebuie să urmăreşti ce îţi 
doreşti cel mai mult în viaţă, dar niciodată nu e 
vorba despre „ceea ce vrei“, ci despre ce îţi doreşti cel 
mai mult, despre care dintre dorinţele tale (adesea 
conflictuale) decizi că trebuie să fie câştigătoare. 

Singurul motiv pentru care oamenii nu fac ce 
pretind că își doresc cel mai mult este pentru că există 
altceva ce își doresc puţin mai mult. În cele din urmă, 
nu obţin ceea ce își doresc pentru că încearcă să-și 
urmeze cea mai intensă dorinţă, în loc să își stabilească 
dorinţele prioritare. 

Mi-ar plăcea să mai am o zi liberă, dar mi-aş dori, 


de asemenea, să-mi dezvolt afacerea și să mai 


contribui la fondul de pensii. Momentan, o aleg pe 
cea din urmă, astfel încât prima să fie posibilă mai 
târziu. Vezi? Aleg ce dorinţă am lăsat să câștige. 

Când oamenii încearcă să-și construiască viaţa 
exclusiv pe emoţii, sunt incapabili să aleagă ce dorinţă 
vor urma, așa că o aleg pe cea care îi atrage cel mai 
tare, ceea ce este neînţelept, pentru că dorinţa nu este 
permanentă, iar pentru a o îndeplini, s-ar putea să 
suportăm consecinţe care sunt, în fond, dăunătoare 


pentru acea dorinţă. 


2. Pasiunea bazează relaţiile pe euforie; logica 
bazează relaţiile pe scop. 

„Scopul“ este dragostea (nu atașamentul, dorinţa de 
a nu fi singur, banii sau orgoliul, aşa cum este cazul 
unora, din păcate). De obicei, suntem învăţaţi că 
dragostea este doar un „sentiment bun“. Dar există o 
mulțime de „sentimente bune“ care nu se bazează pe 
dragoste — și există lucruri pe care le faci din iubire 
adevărată, chiar dacă nu îţi aduc „sentimente bune“. 

Angajamentul de a-ţi baza relaţia pe ceva mai mult 
decât un sentiment tranzitoriu este cel care o va face 
să funcţioneze. Când crezi că iubirea este doar 
pasiune — nici mai mult, nici mai puţin —, vei dori să 
închei o relaţie de îndată ce nu mai obţii un anumit 
nivel de stimulare hormonal de la partenerul tău — sau 
mai rău, îl vei învinovăţi pentru asta şi vei căuta să afli 
ce îi lipseşte şi de ce. 

Asta se manifestă de obicei prin aceea că oamenii 


sunt foarte nehotărâți și nesiguri cu privire la „dacă 


iubesc sau nu pe cineva“, dacă ar trebui sau nu să 
renunţe la relaţie sau să încerce mai mult, dacă să 
aştepte sau să accepte că dragostea nu este întotdeauna 
un vis febril. 

Personal, am petrecut ani de zile încercând să-mi 
dau seama dacă iubeam sau nu cu adevărat anumiţi 
oameni. În aproximativ jumătate din timpul petrecut 
împreună, ne-am despărţit și ne-am împăcat în 
repetate rânduri, doar pentru ca, în cele din urmă, să- 
mi dau seama că am confundat pasiunea cu iubirea (şi 


ele nu sunt același lucru). 


3. Logica îţi permite să vezi obiectiv: pasiunea este 
subiectivă şi ne consumă. 

Problema cu lucrurile de care oamenii sunt cei mai 
pasionaţi este că seamănă cu un strigăt care le ia toată 
puterea și răsună în gol. Pasiunea nu are un motiv sau 
un Scop, ci e doar un torent de emotie — iar atunci 
când se ciocnește cu a altcuiva (sau o contrazice), cel 
care o exprimă poate simţi un afront personal. 

Indiferent cât de puternic este sentimentul tău, 
acesta există alături de multe alele, și nu toate se vor 
suprapune sau alinia. Acest lucru nu înseamnă că tu 


sau oricine altcineva gresiti, doar că pasiunea nu îti 


permite sa recunosti adevärurile coexistente: este 
unică ȘI poate să devină distructivă atunci când nu ÎȘI 
găseşte împlinire în realitate. 

4. Logica te ajută să iei decizii pentru persoana 
care speri că vei fi: pasiunea te ajută să iei decizii 


pentru persoana care ești sau ai fost. 


În esenţă, o pasiune intensă răspunde la o întrebare 
pe care nu ştii că ţi-o pui. Este o soluţie pentru ceva 
cu care te-ai luptat tot timpul. Ceva care se constituie 
într-un argument pe care nu știai că trebuie să îl 
aduci. Ceva de la sine înţeles pentru tine. Este un fel 
de eliberare. Pasiunea îţi dă o stare cuforică, este 
familiară şi serveşte drept antidot. 

Singurul semn adevărat că viaţa ta merge înainte 
este că nu știi unde mergi. Dacă ai ști ce faci, ar 
însemna că străbaţi din nou aceeași drum. Dacă simţi 
acea senzaţie nesăbuită de „euforie“ înseamnă că 
trăieşti în trecut. (lDemonstrezi ceva cuiva sau ţie 


însuți.) 


5. Scenariul pasiunii spune că ar trebui să te 
străduiești să duci o viaţă care împlinește cele mai 
nebunești visuri ale tale; scenariul logicii spune că ar 
trebui să te străduiești să duci o viaţă care să-ţi 
exploateze potenţialul. 

Aşadar, scenariul pasiunii te ţine într-un loc în care 
presupui cà viaţa ta este „mai puţin decât trebuie“, 
pentru că nu faci ceea ce crezi că este ideal. Scenariul 
logicii, în schimb, îti spune să evaluezi de ce vrei acele 
lucruri şi, în cele din urmă, îţi arată motivele pentru 
care, de cele mai multe ori, nu le faci. În loc să-ți 
maximizezi visurile, logica îţi spune să-ţi maximizezi 
potenţialul, ceea ce te duce în cele din urmă în locul 
la care pasiunea te-ar putea face doar (să continui) să 


Visezi. 


6. Pasiunea se naște din ataşament; logica îl 
contracarează. 

Pasiunea este un atașament faţă de o idee sau, mai 
des, fară de un sentiment anume. Este dorinţa de a 


continua să experimentezi acel sentiment și de a face 


tot ce este necesar pentru a înlesni acel sentiment, 
indiferent de situaţie. Când oamenii își imaginează o 
viaţă pasională, își închipuie că fac lucruri și sunt 
alături de oameni care îi fac să se simtă într-un fel 
anume. Nu numai că este nerealist, dar, în cele din 
urmă, este imposibil. Logica îți spune că, și la o slujbă 
pe care o adori, vor fi şi zile grele. A avea o relaţie 
ideală nu te face neapărat să ai o viaţă uşoară (deşi asta 


presupun şi după asta tânjesc oamenii). Când pornești 


cu atitudinea „Voi face ce trebuie, chiar şi atunci când 
este greu“, ajungi să construieşti bazele, deprinderile și 
abilităţile pentru a face faţă vieţii atât de bine încât, 
după o perioadă de timp, dificultăţile iniţiale se 


destramă. 


7. Recunoştinţa se naște din logică; o viaţă fericită 
se naşte din recunoștință. 

Motivul pentru care oamenii „exersează 
recunoştinţa“ sau își asumă angajamentul de a reflecta 
la lucrurile pentru care sunt recunoscători este că, din 
nefericire, puţini oameni o simt în mod natural în 
viaţa lor şi, indiferent de situaţia actuală, oricine poate 
găsi un motiv pentru care să o facă. 

Cultivarea unui sentiment de recunoştinţă — care 


nu înseamnă să aștepți să vină sentimentul că ești 


fericit cu Viaţa ta, Cl să Îți trăieşti viaţa concentrându- 


te activ pe lucrurile care te fac norocos, recunoscător 


și mândru că le ai — este esenţială pentru a te simţi 
mereu mulțumit de viaţa ta, pentru că îţi creează 
mentalitatea de a căuta mai multe pentru care să fii 
recunoscâtor. Și, în cele din urmă, ai să găseşti ceea ce 
cauţi. 

8. Logica demontează emoția; pasiunea încearcă să 
folosească emoția pentru a demonta alte emoţii. 

Logica poate demonta emoţiile iraționale, absurde 
sau dureroase și te poate aduce la o stare superioară de 
conștientizare, evaluându-le rădăcinile și 
determinându-le cauzele, descifrând dacă sunt utile 
sau ascultându-le efectiv şi acţionând în consecinţă, 
dacă acesta este cel mai bun lucru. 

Pasiunea încearcă să folosească anumite emoţii 
pentru a demonta alte emoţii. Un sentiment euforic 
pentru a anula unul de tristeţe, un sentiment nou 
pentru a-l înlocui pe unul vechi. Este ca și cum ai 
încerca să cari apă cu ciurul. 

O minte puternică, limpede, ghidată reușește să 
anuleze stresul irațional generat de ceea ce budistii 
numesc „mintea  maimuţei” (seria iraţională, 
neîntemeiată de gânduri care trec prin mintea tuturor 
în fiecare zi şi care, în cele din urmă, îţi afectează, dacă 
nu chiar îţi creează starea emoţională). Logica îţi 
poate spune cum comunică mintea și inima; pasiunea 


crede că sunt unul şi același lucru. 


9. O mulţime de oameni care vor să-şi „urmeze 
pasiunea“ şi caută „relaţiile pasionale“ o fac pentru 
că, în adâncul lor, simt că le lipseşte pasiunea. 

Lucrurile sensibile, autentice şi pline de iubire sunt 
rareori, dacă nu chiar niciodată, isterice sau extrem de 
emoţionale. Sunt pașnice și dezirabile, frumoase şi 
uneori intense, în timp ce dorinţa maniacală de a face 
ceva este de obicei o încercare de a umple un gol, de a 
fugi de o problemă, de a evita un adevăr. 

Dorinţa obsesivă pentru o relaţie pasională este de 
obicei o reflectare a lipsei de iubire faţă de sine. 
Nevoia maniacală de a urma o carieră pasională este 
înrădăcinată într-o nemultumire intensă faţă de 
realitatea prezentă.  loate astea sunt gânduri 
liniștitoare, metode de deviere și căi de evacuare: 
monstrul de care fuge toată lumea, desigur, este 
reprezentat de ei înşişi. 

10. Nimeni nu a primit un lucru pentru că şi l-a 
dorit suficient de intens. 

Chiar nu-mi pasă cât de pasionat pretinzi că eşti în 
legătură cu ceva, asta nu înseamnă că eşti potrivit 
pentru un job. Sau pentru o relaţie. Pentru o 
promovare, pentru un apartament sau pentru orice 
altceva. 

Dar oamenii tind să susţină că „a fi pasionat“ este 


un factor de calificare, când de fapt persoana care 


primeşte postul este cea care este cea mai capabilă din 
punct de vedere tehnic, relaţia potrivită este cea în 
care ambele părţi sunt convinse că este benefică, 


promovarea va merge către persoana care a muncit cel 


mai mult, iar apartamentul către persoana cu cel mai 
bun punctaj de credit. Adesea, oamenii comunică 
foarte mult că își doresc ceva doar ca să ascundă 
adevărul că nu sunt potriviti, calificaţi, suficient de 
buni pentru a obţine acel lucru. 

11. Nu gânditul la acţiuni, ci acţiunile creează o 
viaţă bine trăită. 

Dacă vrei ca viaţa ta să fie altfel, fă lucrurile altfel. 
O mare parte din ideea noastră despre ceea ce face ca 
viaţa să fie fericită este înrădăcinată în abstract: să 
gândești clar, să ai un cadru de referinţă pozitiv, să fii 
înconjurat de oameni de care îţi pasă, să simţ că 
munca ta are un sens. Dar aceste lucruri nu 
funcţionează decât dacă sunt autentice și dacă le aplici 
concret, însă multi oameni le adoptă doar la nivel 
declarativ, fără să se ghideze după ele în viaţă. 

Alternativa este să te pui pe treabă. Dar oamenii 
obișnuiesc să evite munca grea, pentru că nu vor sa fie 
responsabili pentru propriile eşecuri. (Nu poţi eşua 
dacă nu ai încercat, nu?) 

Încrederea se naște din ceea ce faci, o mentalitate 
pozitivă este înrădăcinată în ceea ce faci, relaţiile 
iubitoare sunt susținute de ceea ce faci, munca cu sens 
presupune să i te dedici constant, nu să te gândești de 
ce ar trebui să faci toate astea (şi să crezi că este același 


lucru). 


12. Pasiunea este calea ușoară de ieșire. 
lei împrumuturi de 150.000 de dolari pentru a 


studia ceva ce „iubeşti“ timp de peste cinci ani, iar 


apoi nu mai poţi să-ţi iei un apartament, să 
călătorești, să te căsătoreşti, să faci copii sau să-ţi iei o 
slujbă care îţi place cu adevărat, pentru că ești 
înglodat în datorii pe următorii treizeci de ani. Asta 
face pasiunea. 

Te căsátoreşti cu persoana de care eşti secatuit 
emoţional, care te neglijează şi te abuzează, ajutându- 
te în recrearea problemelor din copilărie. Eşti atât de 
distrus când te părăseşte, încât te convingi că ea/el era 
singura/singurul pentru tine. (Cum ai putea fi 
vreodată atât de distrus, dacă nu ar fi fost adevărata ta 
dragoste?) Îi bazezi relaţia pe cât de departe de 
realitate te duci atunci când sunteţi împreună. Îţi 
pierzi prietenii, jobul şi stima de sine. Asta face 
pasiunea cu tine. 

Sau, mai degrabă, asta face pasiunea când nu este 
unită cu logica. Asta vor face sentimentele 
nestăpânite, când nu sunt stăvilite de gândire ȘI 
înţelegere. Asta se întâmplă atunci când dai crezare 
emoţiilor în loc să le pui la îndoială originile. Este 
ceea ce se întâmplă atunci când încerci să scapi de 
inevitabila suferință a condiţiei umane printr-un val 
de emoție care crezi că va fi antidotul. 

Pasiunea este calea uşoară, scurtătura, calea 
superficială spre viaţa pe care vrei să o trăieşti. Ca în 
toate lucrurile din care se naşte pasiunea, ea poate 


susține doar o idee, nu o realitate. 

LUCRURI PE CARE 
TREBUIE SĂ LE AFLi 
DESPRE TINE ÎNAINTE 
DE A TRÂI VIAŢA PE CARE 
ŢI-O DOREȘTI 


După cum a spus C.G. Jung: „Până când nu faci 
subconstientul conştient, acesta îţi va dirija viaţa și îl 
vei numi soartă.“ 

Când vine vorba de a construi viaţa pe care vrem să 
o avem, suntem învăţaţi să construim pornind de la 
modul în care ne imaginăm că vrem să arate lucrurile: 
funcţii mai degrabă decât roluri, imagini mai degrabă 
decât realităţi, concepte mai degrabă decât sarcini, 


îndatoriri şi practici zilnice. 


Este timpul să demontăm obsesia occidentală, 


bazată pe ego, a unei Vicţi Grandioase și să detaliem 


ce este necesar pentru a trăi cu adevărat aşa cum ne 
dorim. Este vorba despre toate lucrurile pe care 
trebuie să le ştii despre tine, ca să poţi alege viaţa pe 


care o vrei cu adevărat. 


Care vrei să fie sarcinile tale zilnice? 

Suntem învăţaţi să alegem viaţa pe care o dorim în 
funcţie de ceea ce credem că vrem să fim, dar putem 
să stabilim asta doar în măsura în care suntem capabili 
să ne dăm seama și ce se află dincolo de numele 
rolului pe care vrem să îl îndeplinim. Rareori luăm în 
considerare practica concretă de zi cu zi care este 
necesară pentru o existenţă pașnică și multumitoare. 
În loc de „Vreau să ajut oamenii în fiecare zi“, 
întreabă-te dacă modul în care doreşti să faci acest 
lucru constă în a avea grijă de oameni din punct de 
vedere fizic, îndeplinind sarcinile pe care această 
activitate le presupune de fapt. Totul sună frumos și 
nobil când te gândeşti la cum vrei să fie viaţa ta, dar 
trebuie să iei în considerare realitatea. Când alegi ce 
doreşti să conţină fiecare zi a vieţii tale — câtă muncă 
de birou, câte ore petrecute în faţa computerului, câte 
ore de timp liber —, poţi să construieşti cu adevărat 
existenţa pe care ţi-o doreşti. 

Ce fel de persoană vrei să fii? (Care înseamnă 
altceva decât: Ce funcţii vrei să ocupi?) 

Nu este vorba să alegi ce denumire ai vrea să aibă 


postul tău, ci ce fel de persoană vrei să fii când ocupi 


postul respectiv. În cele din urmă, nu contează dacă 
ești profesor, student, redactor sau muncitor în 
construcții. Contează ce fel de persoană vrei să fii în 
timp ce lucrezi în acele locuri de muncă. Eşti o 
persoană bună și înţelegătoare? Cineva care îşi petrece 
cea mai bună parte a zilei conversând cu cei dragi? 
Cineva care este ocupat din zori până în seară? Cineva 
care este distras? Atent? Muncitor? În cele din urmă, 
ești definit nu de ceea ce faci, ci de modul în care o 


faci. 


Pentru ce vrei să fii ţinut minte? 

Ce vrei să se spună la înmormântarea ta? Că ai 
purtat haine de măsura S şi ai avut o slujbă de succes 
care te-a împiedicat să dezvolți relaţii? Sau că ai fost 
iubitor şi amabil și ţi-a păsar de munca ta, dar ti-a 
păsa mai mult de oameni? Vremelnicia ta este un 
lucru asupra căruia ar trebui să meditezi în fiecare zi: 
nu există nimic mai serios și mai înfricoșător, NICI 
modalitate mai rapidă de a lăsa baltă prostiile negative 
decât să-ţi amintești că nu te afli aici pentru 
totdeauna. 

Ceea ce îţi defineşte viaţa, când totul s-a sfârșit, este 
cât de mult ai influentat viaţa altor oameni, uneori 
doar prin interacțiunile tale zilnice şi prin curajul cu 
care ai trăit-o pe a ta. Asta îşi amintesc oamenii. 
Pentru asta vei fi ţinut minte atunci când nu vei mai fi 
prin preajmă să te defineşti. 


Ce faci fără mare efort? 


Tindem să atribuim un anumit nivel de dificultate 
pentru sarcinile pe care le stabilim ca find 
semnificative, profunde sau importante. Dacă 
lucrurile pe care le iubim, și mai ales pentru care 
suntem plătiţi, se fac fără efort, ni se pare că sunt 
nemeritate. Credem că trebuie să suferim pentru 
lucrurile pe care le avem şi le iubim, dar uneori se 
întâmplă să le avem fără să suferim. 

Merită la fel de multă osteneală, dacă nu poate mai 
multă, să-ţi dai seama ce faci fără efort, în mod 
natural, și să înveţi să-l valorifici, fără a pretinde că nu 


faci efort, doar permițându-i să se întâmple. 


Care crezi (chiar inconștient) că este natura 
existenţei tale? Este aleatorie? Este voința unei puteri 
superioare? 

Nu contează cine are dreptate, cine greseste și cine e 
complet nebun — s-ar putea să nu știm niciodată 
sigur —, ce contează e dezvoltarea unei dogme 
personale care să îţi servească. Această credinţă este cea 
mai relevantă despre o persoană, deoarece definește în 
esență modul în care abordezi orice altceva. Dacă crezi 
că îţi alegi singur soarta, o vei alege. Dacă nu, vei 
continua să te victimizezi, autocompătimindu-te, 
așteptând şi cerşind în genunchi până când o 
circumstanţă exterioară se va schimba și va fi 
considerată voia aleatorie a unei puteri superioare. 
Dacă aşa vrei să stea lucrurile, este dreptul tău, dar 
constat că majoritatea oamenilor nu văd lucrurile așa. 


Majoritatea oamenilor vor să-și recapete puterea şi să 


aleagă pentru ei înșiși. Dar acea eliberare începe cu o 
întrebare: pentru ce crezi că eşti aici? Ce rost au toate 
acestea? Explorează ceea ce crezi în mod inerent, ȘI 
apoi stabilește cum poţi trăi conform credinţei tale cât 
de bine poți. 

De ce faci ceea ce faci în fiecare zi? 

O faci ca să ai un sentiment extatic? Pentru bani? 
Ca mijloc de trai? Nu există răspuns corect sau greșit 
aici; ideea este doar să știi ce te motivează cel mai 
puternic. Chiar dacă o faci doar pentru a-ţi câștiga 
existența, poţi alimenta un proiect din pasiune sau din 
dorinţa de a plăti mai ușor facturile în fiecare lună. 


Obiectivele pe termen mai lung şi nevoile simple de 


supravieţuire sunt adesea cele mai întemeiate ȘI 
constante dorinţe pe care să te bazezi. Ele ar trebui să 
he echilibrate de o muncă cu rost, care să-ți dea 
sentimentul că ai un scop în viață. Nu lupta contra 
proiectului făcur din pasiune pentru o alternativă 


superioară din punct de vedere moral. Foloseşte-l 


pentru a alimenta ceva pozitiv din punct de vedere 
emoţional-mental-spiritual. 

În visurile tale, cine şi ce eşti şi cum te privesc 
alții? 

Tematicile recurente ale visurilor tale zilnice 
reprezintă ce cauţi de fapt de la alții în diferite 
domenii ale vieţii tale. Acesta este factorul tău 
motivant subconștient, pentru că este lucrul pe care 
vrei să ţi-l oferi. Oricare ar fi, este o proiecţie a ceea ce 
simţi cel mai mult că-ţi lipseşte — prin urmare, îl cauţi 


subconștient la ceilalţi. Oare oamenii te admiră 


pentru frumuseţea ta? Creativitatea ta? Talentul tău? 
Succesul tău? Banii răi? Află ce îţi doreşti și află cum 
să hrăneşti tu însuţi această nevoie. 

Ce îţi displace cel mai mult la alţi oameni? 

Ceea ce-ţi displace cel mai mult la alţii este, într-o 
anumită variantă, adevărat despre tine: doar că, pur şi 
simplu, nu eşti încă în stare să recunosti asta. Cu cât 
răspunzi mal supărat şi înverşunat „nu“ la această 
idee, cu atât mai intens încerci să eviţi adevărul ei. 
Furia înseamnă recunoaştere. Nu reacţionezi așa 
puternic la lucruri pe care, într-un fel, nu le consideri 
reale. Aşa că află ce ai nevoie cel mai mult să vindeci 
în tine, văzând ce vrei cel mai mult să schimbi în 
ceilalți. Făcând acest lucru, te vei elibera într-un mod 
pe care nu ţi-l poţi imagina. A face asta este o piesă 
necesară din puzzle-ul vieţii pe care ţi-o doreşti, 
pentru că toată energia pe care o foloseşti încercând să 
eviți, să deviezi, să ocoleşti lucrul de care ai nevoie 
pentru a te vindeca sau a te schimba este irosită, în cel 
mai bun caz, și te împiedică în mod activ să ai viaţa pe 
care ţi-o doreşti, în cel mai rău caz. 

Pentru ce merită să suferi? 

Totul este greu într-un fel. E dificil să fii într-o 
relaţie nepotrivită. E dificil și să fii în cea potrivită. E 
greu să fii falit și deprimat, e greu și să-ţi împlinești 
visurile. E greu să fii blocat la mijloc, să nu simţi 
absolut nimic. Totul este greu, dar tu îţi alegi greul. 
Tu alegi ce merită. Nu alegi dacă să suferi sau nu, dar 
alegi pentru ce vrei să suferi. 


Ce te stăpânește în viaţa asta? 


Este dorinţa ta de fericire? Trecutul? Relaţia care era 
cât pe ce să fie? Obsesia pentru corpul tău? Frica ta? 
Singurătatea ta? Lipsa ta de valoare de sine? Fiecare are 
un singur lucru care efectiv îl stăpâneşte, îl conduce, îl 
controlează la un anumit nivel visceral — este tiparul 
în care este înrădăcinat orice altceva, este problema 
care apare în mod repetat. Este lucrul pe care îl cauţi 
cu nesat, peste care dai iar şi iar. Ceea ce te stăpânește 
în această viaţă reprezintă sursa care stă la baza 
majorității acţiunilor tale, așa că trebuie să ştii ce este. 
De obicei, nu este vorba de a te elibera de lucrul care 
te stăpânește, ci de a învăţa să-l mânuieşti pentru un 
scop mai important; de a găsi fărâma de empatie, 
speranță și înțelegere, înrădăcinată în suferința ta 
existenţială. Există un scop pentru toate lucrurile. 
Treaba ta nu este să înţelegi de ce, ci, în primul rând, 


doar să identifici ce este acel lucru. 

LUCRURI PE CARE 
OAMENII SĂNĂTOȘI 
EMOȚIONAL ȘTIU CUM 
SĂ LE FACĂ 


În ciuda preocupărilor legate de sănătate fizică pe 
care le are cultura noastră, poate că sănătatea noastră 
emoţională este cea mai grav neglijată. (Nu este același 
lucru cu sănătatea mintală.) 

Ne este firesc să vorbim despre durerile noastre de 
cap recurente, deoarece nu realizăm că prezenţa lor 
spune ceva despre noi. Acestea sunt disociate de 
identitatea noastră emoţională. 

Dar știm că emoţiile noastre sunt rezultatul a cine şi 
cum suntem, iar în încercarea disperată de a păstra 
sanctitatea ideii noastre despre sine, ne ascundem de 


acest adevăr. În mod ironic, aici intervine necazul: 


părțile din noi pe care le suprimăm și le ignorăm sunt 


părţile care devin monstri tăcuţi, insidioşi, care ne 


controlează. (În psihologie se face referire la acestea 
sub termenul de „umbrele sinelui.) 

A vorbi despre cum ajungem de aici până la a 
dobândi sănătatea emoţională este un subiect vast 


(care ar avea nevoie de cărţi întregi pentru a fi explicat 


pe deplin), așa că, deocamdată, am adunat cele zece 
elemente care clasifică o persoană drept sănătoasă 
probabil că nu există în realitate, dar aceste aspecte 
merită totuși luate în considerare (şi poate merită să 
ne străduim pentru a le atinge). 

l. Oamenii sănătoşi din punct de vedere 
emoţional ştiu să-și asculte durerea. 

Stresul şi disconfortul emoţional sunt un semnal că 
există o cale mai bună, că ceva nu este aliniat. Ne 
ghidează mereu spre ceva mai bun, mai aliniat cu cine 
suntem şi cum vrem să fim. Singura provocare este să 
trecem peste orice ne-a făcut să ignorăm acel lucru de 
la bun început. 

2. Știu să observe gândurile în mod obiectiv şi să 
nu se identifice cu ele. 

Nu ești gândurile tale. Nu ești sentimentele tale. Tu 
eşti fiinta care observă, reacţionează, folosește, 
generează şi experimentează acele lucruri. Asta 
înseamnă că nici tu nu le poţi controla, dar nici ele nu 


te controlează pe tine. lu alegi la ce te gândești. Tu 


alegi ceea ce permiti să treacă. ($i când nu poţi depăşi 
anumite lucruri înseamnă că încerci sa-ţi spui sau sa-ţi 


arăţi ceva — deci fii atent.) 


3. Pot vedea în ei lucrurile care nu le plac la alţii. 

Reper: iubeşti în ceilalţi ceea ce iubesti în tine și 
urăşti în ceilalți ceea ce nu poţi vedea în tine. Când 
practici autoidentificarea de fiecare dată când te simţi 
frustrat sau în mod inexplicabil enervat de cineva sau 
de comportamentul lui, accesezi un instrument 
suprem de creştere şi cea mai rapidă cale de a-ţi crea o 
existenţă mai liniştită. Nu mai trăieşti în funcţie de 
capriciul comportamentelor altora, pentru că, în cele 
din urmă, nu ai fost niciodată supărat de ei — ei doar 
ti-au semnalat ce nu-ţi place la tine. 

á. Sunt capabili să diferenţieze a iubi ceva de a iubi 
ideea acelui lucru; sunt conștienți de ce își doresc 
ceva, nu doar că își doresc acel lucru. 

Ideile rezolvă problemele pe care le invenrtăm în 
capul nostru. Dacă credem că suntem nedemni de 
iubire, avem nevoie de ideea unui partener iubitor, 
care să ne afirme cât de perfecti suntem pentru a o 
corecta. Fără să înțelegem că vrem ca iubirea să repare 
ceva în noi, credem doar că ne dorim cu disperare 
iubire pentru că suntem romantici sau pentru că nu 
există ọ viaţă fericită fără iubire. Dar oamenii care 
sunt conștienți de ce își doresc ceva sunt capabili să 
aleagă dorinţe care nu se bazează pe rezolvarea unei 


probleme, ci pe ceva mai autentic și mai sănătos. 


5. Ştiu când este timpul să se despartă de un 
prieten. 

E adesea dificil să determini limita dintre a fi 
dedicat unei relaţii, chiar și atunci când nu este numai 
lapte ȘI miere, ŞI a ști când trebuie să te îndepărtezi de 
ceva ce nu mal este o forță pozitivă în viaţa ta. Adesea 
simţim că vom fi consideraţi vinovaţi dacă nu 
rămânem alături de oameni faţă de care nu mai 
suntem atașați, iar aceasta e o reţetă pentru dezastrul 
emoţional. Cei sănătoși din punct de vedere 
emoţional pot identifica oamenii care sunt TAUTĂCIOŞI, 
gelosi sau atât de învăluiţi în propriile probleme, încât 
le proiectează asupra tuturor. Au nevoie şi acești 


oameni de dragoste și de companie? Cu siguranţă. 


Dar uneori plecarea este cel mai bun mod de a face 
asta. De cele mai multe ori, este cea mai sănătoasă 
alegere. 

6. Trăiesc minimalist, dar realist. 

Oamenii sănătoși din punct de vedere emoţional 
stiu că nicio achiziţie fizică nu poate avea un asemenea 
impact încât să-i facă fericiţi — oricum nu mai mult de 
o clipă. Aşa că renunță la stresul cotidian și învaţă să 
se bazeze pe simplitatea vieţii. Ei nu tânjesc după 
multe lucruri și nu risipesc, păstrează în spaţiul lor 
doar obiectele care au sens sau sunt utile. Trăiesc 
conștient şi cu sens, sunt înţelepţi şi recunoscători 
pentru ce consumă și ce păstrează. 

7. Pot fi singuri. 

Ceea ce găseşti în singurătate este perspectiva. Când 


nu ești în prezenţa unor persoane cu care trebuie să-ţi 


monitorizezi reacţiile și să-ţi alegi propoziţiile cu grijă, 
poţi să fii tu, pur şi simplu. Acesta este motivul pentru 
care singurătatea e profund relaxantă, şi de aceea 
oamenii sănătoși din punct de vedere emoţional 
practică des solitudinea. Când nu există altcineva în 
jur, pentru care trebuie să-ţi temperezi emoţiile, le 


poţi experimenta pe deplin. 


8. Îşi dau voie să simtă. 

Miezul fiecărei probleme emotionale este 
convingerea că ceva nu e în regulă. Nu prezența 
acesteia este dăunătoare; rezistenţa la ea este cea care 
ne încurcă în cele din urmă. Oamenii sănătoşi din 
punct de vedere emoţional știu să facă un lucru mai 
bine decât oricine altcineva: să se lase să simtă orice 
emotie, toate experienţele prin câte trec. Ştiu că nu îi 
va ucide. Știu să aloce timp pentru procesare. Știu că, 
în ciuda părerii obişnuite, dacă fac acest lucru nu 
înseamnă că pierd controlul, ci mai degrabă găsesc 
calea pentru a fi de fapt pe deplin prezenţi și 
echilibraţi — ceea ce înseamnă că deţin atât „control“ 
cât poate deţine un om. 

9. Nu etichetează niciun rezultat drept „bun“ sau 
„corect. 

În momentul în care decizi că un rezultat este cel 
corect, decizi şi că un alt rezultat este cel greşit. 
Dincolo de asta, unele lucruri merg așa cum ne 
propunem noi, altele nu. Acesta este şi un dar. 


10. Văd valoarea şi scopul fiecărei experienţe. 


Nu contează ce obţii după ce ai făcut un lucru, 


contează cine devii după ce l-ai făcut. In cele din 


urmă, totul se rezumă la evoluţie. Lucrurile rele te fac 
să evoluezi, la fel şi cele bune. (Și, în realitate, „rău“ 


este doar ce ești învăţat Sau al ajuns să crezi că nu este 


„corect .) Ideea este următoarea: nu contează cât de 


mult faci corect, ci cât de mult te îmbunătătesti, iar 


fiecare experienţă — bună, rea, cumplită, minunată, 
confuză, dificilă, grozavă — face exact asta. După cum 
spune Johanna de Silento: „Singura modalitate de a 


eșua este să te abţii. 

CUM SĂ CUANTIFICI O 
VIAŢĂ BUNĂ 


Măsurăm o „viaţă bună“ bazându-ne pe cât de bine 
aderăm la traiectorii. Cât de strâns este aliniat ceea ce 
se întâmplă cu gândurile noastre temporare, subiective 
din trecut despre cum va arăta viața noastră. Măsura 
unei vieţi bine trăite este un concept cultural, social — 
și se schimbă în timp. În prezent, convingerea general 
acceptată despre ce face ca o viaţă să fie bună este 
realizarea individuală (în alre epoci din istorie, a fost 
obedienţa religioasă sau procrearea si așa mai departe.) 

Nu suntem făcuţi să ne servim nouă înşine într-un 
mod absolut. De fapt, clasificăm acest lucru ca fiind 
doar o tulburare mintală. Totul, chiar și sarcinile 
noastre zilnice cele mai rutiniere, par confortabile 


doar dacă sunt înnobilare de un sens mai general. 


Dar noi tot ne propunem acest scop: maximizarea 
plăcerii noastre. Adică să sporim individualitatea în 
locul comunităţii şi întregului, şi în acest proces, 
descoperim că, în loc ca pasiunile noastre să compună 
o viaţă spectaculoasă, suntem lipsiţi de substanţă, 
stresaţi, epuizați și prinşi în rutine mentale, încercând 
să înţelegem de ce nu simţim lucrurile așa cum ne-am 
aştepta. 

Nimic nu arată aşa cum credeam noi. Nimeni nu 
reflectează asupra vieţii sale şi încheie cu: „Da, exact 
așa am crezut că va merge.“ Ideea nu este să facem ca 
realitatea să se alinieze cu reprezentările noastre despre 
ea sau să modifhicăm acele reprezentări, astfel încât să 
simţim că avem putere asupra realităţii. 


Cu toate acestea, încercăm să măsurăm viața bună 


exact în acest fel, deoarece este încă înrădăcinat în 
sistemul nostru de operare cel mai elementar, bazat pe 
instinctele noastre de supravieţuire, care doresc sex ȘI 
plăcere, faimă, recunoaștere şi atenţie, care sporesc 
egoul: loveşte și fugi, vânează și prinde, doreşte și fură 
fără ruşine. Suntem capabili să ascundem lucrurile 
astea şi să părem civilizaţi atunci când suntem la 
birou, la cumpărături ori pe contul de Tinder. 
Animalele nu realizează ce înseamnă să-și înhaţe 
prada. Ele nu iau în considerare implicaţiile 
psihologice ale unui potenţial partener care iese din 
relaţie. Ele nu își ordonează viața şi nu caută „mai 
mult“. Existenţa lor instinctivă funcţionează pentru că 


nu doresc în mod inerent să o depășească. Animalele 


nu au nevoie să evalueze dacă au avut sau nu o „viață 
bună“, aşa că nu se străduiesc să fie mai mult decât 
sunt. Dar noi o facem. 

Cu toate acestea, măsurând cât „bine“ am făcut 
prin imagini, idei și poveşti, ratăm ideea de bază: nu 
am fost făcuţi să fim mai mult decât suntem. Dorinţa 
noastră de a fi mai mult nu este o chestiune de a fi 
dincolo de umanitatea noastră, ci de a ne dori să ne 
simţim confortabil în ea. Înteleptii ne învaţă că 
suntem creaţi pentru dezordinea și simplitatea vieţii 
de zi cu zi, că dorința unui „mai mult“ extern este un 
mecanism al egoului. Nu este transcendenţă, este 
evitare. 

O viaţă bună se măsoară prin cât de mult încă îţi 
doreşti să o schimbi, ceea ce este proporţional cu cât 
de mult știi în mod natural că poate fi mai bună. 
Măsori o viaţă bună prin capacitatea ta de a simți 
disconfort. Prin măsura în care te-ai pus la îndoială. 
De câtre ori te-ai răzgândit. Seria de dogme pe care le- 
ai adoptat şi le-ai abandonat. Familia pe care ai ales-o 
pentru tine. 

O măsori prin cafelele băute în timp ce ai purtat 
discuţii amuzante, serioase, dureroase și frumoase. 
Profunzimea la care se extinde empatia ta. Numărul 
de plimbări lungi pe care le-ai făcut singur şi paginile 
de jurnal pe care le-ai umplut cu gânduri incoerente. 
Evoluţia modului în care filozofezi asupra existenţei 
tale. Evoluţia modului în care îi percepi pe ceilalți. 

Prin zilele în care ai lucrat lucid, în ciuda faptului 


că ai văzut dizolvându-se frânturi de pasiune. O viaţă 


bună nu este pasională, ci este plină de sens. Pasiunea 
este scânteia care aprinde focul; sensul este jarul care 
menţine focul aprins toată noaptea. 

Prin numărul de relaţii pe care ai avut curajul să le 
inchei. Calea uşoară este să rămâi. Ideea reconfortantă 
este să te multumesti. Eliberarea are loc când ajungi la 
ceva mai mult, chiar dacă nu poti realiza ce ar putea fi 
acel lucru. Acest sentiment este semnul unei vieți 
bune. 

Măsoară o viaţă bună după momentele în care ai 
simţit sincer că lumina soarelui căzând peste 
cearșafurile patului dimineaţa te-a umplut de o 
admiraţie divină. După modurile în care ai fost o 
persoană mai bună ca înainte. După felurile în care ai 
vrea să fii mai bun în viitor. 

După numărul de lucruri pe care le-ai pierdut și de 
care ai învăţat să nu te mai ataşezi. Numărul de 
momente în care ai simţit că mai mult nu poţi, doar 
pentru a descoperi că există ceva cu mult mai valoros 
odată ce ai pătruns dincolo de suprafaţă. 

O viaţă bună nu se măsoară prin ce faci, ci prin ce 
eşti. Nu câţi oameni ai iubit, ci cât de mult. Nu are 
nimic de-a face cu cât de bine ies lucrurile sau cu cât 
de perfect urmezi planul. Este despre frânturi de 
magie de care te împiedici când te abati de la drum. 
Nu este vorba despre lucrurile care nu au ieşit; este 
vorba despre ce înveţi când nu ies. Aceste frânturi și 


revelații sunt cele care ne construiesc și ne fac capabili 


să percepem lucruri mai mari decât ne putem imagina 
în prezent. O viaţă bună nu este despre socoteala 


finală, ci despre ce numeri pe parcurs. 

EXISTĂ O VOCE CARE NU 
FOLOSEȘTE CUVINTE. 
IATĂ CUM SĂ O ASCULȚI 


Vocea pe care trebuie să o asculti rareori va avea un 
sens clar. Nu va folosi cuvinte. Nu va folosi logica. Nu 
se va încadra în traiectoria ordonată a poveștii pe care 
ti-ai imaginat-o. Va fi subtilă și îţi va vorbi fără să ştii 


vreodată. 


Sentimentele pe care ţi le dă vocea interioară vor fi 
nejustificabile. Nu vei avea motive pentru ele. Vei ști 
că iubesti pe cineva nu pentru că este atractiv, 
inteligent şi interesant, ci pur şi simplu pentru că îl 
iubeşti. Vei dori să locuiești undeva sau să faci ceva nu 
pentru că este „cool“ sau pentru că toată lumea spune 


că ar trebui, ci pentru că pur și simplu vrei s-o faci. 


Magia stă în lucrurile nejustificabile, în lucrurile 
ilogice, în lucruri care sunt cu adevărat inexplicabile. 
Lucrurile „potrivite“ există întotdeauna pur și 
simplu — în schimb, iluziile, temerile și lucrurile pe 
care le fortăm trebuie să fie justificate și să fie înţelese 
de mintea noastră. 

Dacă faci o alegere cu care te simţi bine doar atunci 
când o justifici cu o listă de „pentru că“, nu asculti cu 
adevărat ceea ce îţi doreşti. Acesta este probabil cel 
mai mare secret (şi cel mai important lucru) dintre 
toate: dacă vocea ta mică, interioară, ti-ar spune că nu 
eşti interesat, sau că ești pe „calea greşită”, sau nu ti-ar 
spune nimic, pur și simplu ai renunţa la acel lucru. 


Gândeşte-te la oamenii de care nu ești atras din 


punct de vedere romantic. Sau la carierele despre care 
știi că nu sunt de interes pentru tine. Stai și te chinui 
să afli dacă sunt sau nu bune? Nu. Pentru că nu 
reprezintă nimic pentru tine. (Opusul iubirii este 
indiferența, nu?) 

Nu există nicio diferență între lucrurile care 
provoacă durere și lucrurile care îţi plac — ambele sunt 
menite să te înveţe ceva. Fac parte din experienţa ta, 
ca să înveţi din ele. 

Iluziile trebuie justificate. Jumătăţile de adevăr 
trebuie să aibă sens. În schimb, lucrurile autentice, 
lucrurile cele mai bune pur şi simplu sunt. Dacă ceva 


există în Viaţa ta, al ceva de învățat de acolo. A te 


dezobișnui de a căuta motive pentru a-ţi justifica 
iluziile este modul în care te refamiliarizezi cu vocea ta 
interioară, care nu folosește cuvinte. 


De aceea este bine uneori să te rătaceşti. 

EXPERIENŢE CARE ÎNCĂ 
NU AU NUME 


1. Când razele soarelui se strecoară printre copaci, 
creând un joc complex între lumină și frunze. 

2. Când te uiţi cu prietenii la un film sau la o 
emisiune şi hotărâți cu „cine seamănă“ fiecare, apoi 
râdeţi isteric despre cât de „ca ei“ se comportă. Sau 
gluma care circulă în jurul tău și îi caracterizează pe 
membrii cercului tău social pe baza unui șablon 
cultural. (Gândeşte-te, de exemplu, la serialul 7ozz/ 
despre sex.) 

3. Senzaţia pielii tale peste a altcuiva. 

4. Senzaţia extatică temporară pe care o ai când 
decizi că îţi schimbi viata într-un mod frumos, uşor 


de făcut. Convingerea că acest lucru va schimba ceva. 


5. Incapacitatea de a înţelege că nu putem înţelege 
ce nu ştim încă. 

6. Să auzi ceva de nenumărate ori, și apoi să 
înţelegi în sfârşit ce înseamnă abia când devine 
răspunsul la o problemă cu care te confrunţi. 

7. Când vârsta fizică, umană nu are nicio legătură 
cu inteligenţa, abilităţile şi capacitatea ta de empatie. 

8. Stilul parental care constă în a pedepsi, a ruşina, 
a certa şi asupri copiii, cu scopul de a-i face membri 
funcționali, amabili și de succes ai societăţii. 

9. Dorinţa de a avea o experienţă sexuală spirituală 
cu cineva, în care sexul este mai mult decât o cursă 
extenuantă către orgasm. 

10. Pregătirea mentală care are loc înainte de a te 
angaja într-o situaţie socială în care trebuie să joci un 
„rol“ de dragul menţinerii unei relaţii: adică să-ţi 
repeți singur conversațiile cu tine însuţi. 

11. Senzaţia de liniște absolută chiar înainte să 
adormi. 

12. Nu doar să presupunem că ştim ce gândesc şi 
simt ceilalţi oameni, ci să și acţionăm pe baza acelei 
„cunoașteri“, judecându-i conform acestei cunoașteri 
și, în multe feluri, limitându-le potenţialul cu ceea ce 


credem că ştim despre ei. 


13. Senzaţia de ușurare în tot corpul. 

14. Iubirea despre care știi că are o dată de 
expirare. 

15. Iubirea pentru care ştii că eşti „menit“ în cele 


din urmă. 


16. Oameni care sunt amuzanţi fără a fi răutăcioși. 

17. Oameni care sunt profunzi fără a fi negativi. 

18. Frustrarea pe care o simţi când cineva este 
nervos sau supărat din cauza unor lucruri complet 
false pe care şi le-a imaginat fără niciun temei sau 
din cauza unei lipse totale de înţelegere a unei 
situaţii. 

19. Gândurile întâmplătoare, ciudate, 
infricoşătoare, jenante care îţi trec prin minte şi care 
uneori te sperie, crezând că eşti singurul care le are, 
doar pentru că toţi ceilalţi sunt prea speriaţi și jenaţi 
și ei pentru a vorbi despre ele. 

20. Arta de a încerca să-ţi dai seama de intenţiile 
cuiva reunind o grămadă de fragmente aleatorii de 
„dovezi. 

21. Sentimentul de a fi blocat când ştii că ceva nu 
este corect, dar încă nu ştii care ar fi alternativa. 

22. Confortul de care ne bucurăm când ajungem, 


din când în când, la concluzii mici şi sigure. 


23. Adevărata pace a dizolvării iluziilor. 

24. Sentimentul pe care îl ai când realizezi că 
„scopul“ tău nu se va simţi de obicei ca un „scop“, 
deoarece trebuie să faci treaba orice ar fi, astfel că 
întregul act de „găsire a scopului“ a fost doar un 
mecanism al egoului, de la bun început. 

25. Cum definim perioadele vieţii noastre și 
dezvoltarea personală dincolo de ani, clase sau 
segmente de şcolarizare. 


26. Spaţiul dintre picăturile de ploaie. 


27. Un curs care te învaţă arta lucrurilor care, în 
mod tradiţional, nu sunt considerate subiecte 
academice, dar care ocupă majoritatea vieților 
noastre: dragoste, relatii, îndoială, credință, educație 
parentală, muncă, prietenie, imagine de sine etc. 

28. Să fii îndrăgostit de cineva pe care l-ai 
cunoscut doar o scurtă perioadă, dar pe care la un 
anumit nivel încă simți că îl cunoşti. 

29. Senzaţia de oboseală fericită pe care o ai după 
ce mănânci o masă copioasă. 

30. Senzatia de a privi înapoi la o situaţie cu mai 
multă afecţiune decât atunci când se întâmpla de 
fapt; ideea că poate acest tip de plăcere nu trebuie să 
fie combătută sau depăşită, ci doar apreciată pentru 


ceea ce este. 


31. Bucuria de a avea o trăire. 
32. O persoană sau un lucru care se simte ca 
„acasă“, în sens imaterial. 


33. Ideea că „totul este aşa cum ar trebui să fie“. 

CUM DEVII CEL MAI RĂU 
DUȘMAN AL TĂU 
(FĂRĂ SĂ 
CONȘTIENTIZEZI ASTA) 


Lasă-te guvernat de iluzia separării. Gândește-te că 
eşti mereu în competiţie cu cei din jur, că eşti foarte 
bun doar dacă eşti mai bun decât altcineva. Fii 
convins ca propria condiţionare este singura, cea 
potrivită. Satisfă-ţi dorinţa de conectare plonjând în 
mediul online, derulând obsesiv actualizările de 
notificări, zi după zi. lrăieşte-ţi viaţa așteptând, 
așteptând, așteptând ca alţii să te facă să simţi 
dragoste. Pune totul în mâinile lor. Condamnă-i când 
nu se ridică la nivelul așteptărilor. Gândeşte-re că nu 
esti suficient pe cont propriu, ca există ceva în această 


lume care poate și trebuie să te salveze. 


Fii convins că certificatele de căsătorie înseamnă 


dragoste, funcţiile ocupate — succes, religia — bunătate, 


banii — satisfacţie. Încrede-te pe deplin în centrele de 
putere care te învaţă cum să lași frica să te controleze. 

Nu te lăsa să simţi altceva decât ce spun ceilalți că 
este în regulă să simţi. Dacă viaţa ta arată bine din 
exterior, nu-ţi lua libertatea de a spune că nu se simte 
bine din interior. Acţionează numai în conformitate 
cu ceea ce are sens pentru alţi oameni. Fă în așa fel 
încât viaţa ta să fie plăcură pentru cei din jur. 
Păcăleşte-re să crezi că siguranţa amorțită este 
fericirea. 

Urăşte-te pentru că încă îţi pasă de persoana de care 
nu ar trebui să-ţi mai pese. Lasă-te să-ţi fie ruşine până 
când suprimi complet tot ce simţi. Petrece zile, luni și 


ani verificând schimbările statutului marital al foştilor 


parteneri şi noile imagini încărcare pe reţelele de 
socializare, în căutarea a ceva, orice, care să justifice 
sentimentele de părăsire pe care, de fapt, vrei să le 
distrugi. Creează-ţi false probleme. Fă din a-ţi păsa un 
lucru rău. Fă din dragoste ceva şi mai rău. 

Presupune că graniţa dintre „bine“ şi „rău“ se 
întinde între religii, rase, crezuri sau naţiuni, iar nu în 
fiecare inimă omenească. Ignoră capacitatea noastră 
universală de a produce sens. 

Continuă să nu recunoști frumuseţea oamenilor pe 
care i-ai condamnat pentru că s-au născut cu o 
genetică, practici sau percepții care sunt diferite de ale 
tale — pentru că au fost condiţionați în mod diferit de 


tine. 


Ignoră faptul că tu însuţi ai fost condiţionat. 

Fii convins că reprezinţi gândurile tale, că esti 
emoţiile tale mai degrabă decât fiinţa care observă 
acele lucruri. Nu realiza niciodată fluxul constant de 
conversaţie pe care o porţi cu tine însuţi. Nu-ţi da 
seama niciodată că două treimi din declaraţiile pe care 
le faci şi ideile pe care le ai nu sunt în mod organic ale 
tale. Ignoră faptul că nu te conduc la mulțumire, 
bunătate sau speranţă și acceptă-le oricum. 

Selectează şi alege oamenii cărora le recunosti 
umanitatea. Decide cine este demn să-l numești 
„om“. Cerne trăsăturile şi obiceiurile altora, clasifică-le 
în ce este acceptabil şi ce este inacceptabil. Nu lăsa pe 
cineva să fie demn de iubire și respect doar pentru că 
este în viaţă — făcând acest lucru te vei asigura că nu 
îţi arăta niciodată aceeași marinimie. 

Fii cel mai mare dușman al tău. Asumă-ţi ce este 
mai rău, astfel încât nimeni să nu te poată surprinde 
cu vreo critică — şi numeşte asta „a fi realist. Acceptă 
viața pe care altcineva crede că o meriţi. Nu crede că 
schimbarea este reală. Nu crede în altceva decât în 
ceea ce poţi simţi și vedea imediat.  Sufocă 
posibilitățile. Sprijină-re pe extazieri temporare, de 


tipul celor care vin de la alţi oameni şi din atenţia pe 


care ţi-o arată. Lasă experienţele tale din trecut să-ţi 
întărească ura de sine. Recreează-ți trecutul în prezent. 

Lasă-i pe ceilalţi să şteargă părţile bune care există 
în tine. Numeste asta a fi puternic. Fă compromisuri 
pentru că îţi este frică să alegi. Numeste asta a fi 


inteligent. Luptă-te cu alţii, ca să nu fii nevoit să te 


înfrunţi pe tine însuţi. Rezistă şi respinge până când ţi 
se pare că toată lumea și totul ajung să ţi se infiltrează 
sub piele şi să te chinuie. Niciodată să nu-ţi dai seama 
că mintea ta te manipulează. Să nu-ţi dai seama 
niciodată că, puţin câte puţin, al creat viata pe care nu 
ţi-ai dorit-o niciodată cu adevărat, cu piese pe care nu 


le-ai ales niciodată cu adevărat. 

DACĂ AM VEDEA 
SUFLETE ÎN LOC DE 
TRUPURI 


Dacă am putea vedea suflete în loc de trupuri, ce ar 
fi frumos? Care ar fi primul lucru pe care l-ar ști 
oamenii despre tine? Ce ti-ar fi cel mai frică să vadă? 
Pe cine ai impresiona? Pe cine ai iubi? 

Ce ai aranja când ai trece pe lângă oglindă? În ce fel 
de muncă ai fi implicat? Care ar fi obiectivele tale, 
cum te-ai strădui să fii mai bun, dacă ceea ce ai adunat 
în bancă, sau ai pus pe tine, sau ai trecut lângă numele 
tău pe o carte de vizită nu ar mai influența ceea ce văd 
oamenil? 

Ţi-ai petrece timpul în săli de sport și în magazine, 
sau în biblioteci şi în biserici? De cine ţi-ai da voie să 


te îndrăgosteşti? Care ar fi „genul“ tău? Înalt, brunet și 


frumos, sau creativ, amabil și conștient de sine? Pe 
cine și ce am idolatriza? Câţi din guvernul nostru ar fi 
apti să conducă? Pe cine am face faimos? Pe cine am 
sărbători? 

Ne-am restructura sistemul de valori pentru a așeza 
în funcţie de priorităţi lucrurile care ne aduc adevărata 
pace și dorinţă, nu doar ceva un pic mai bun decât 
standardul? Ce am face cu banii noștri, dacă nu i-am 
cheltui pentru decorare, pentru schimbări exterioare 
sau pentru a-i convinge pe toți ceilalți că suntem într- 
un mod în care nu suntem cu adevărat? 

Cum am defini succesul? Cine adună cele mai 
multe mizerii în sufletul lui sau cine se transformă cel 
mai mult și străluceşte cel mai mult? Ce s-ar întâmpla 
dacă prioritatea noastră ar fi să devenim pur şi simplu 
finte calme? Ce bunătate, bucurie, vindecare și 
naturalete ar rezulta din acest scop? 

Ce s-ar întâmpla dacă am putea vedea oamenii nu 
ca fiind „răi“, ci ca fiind... blocaţi? Dacă am putea 
vedea modul în care şi-au înăbușit durerea sau că sunt 
adepţi ai unei credinţe care îi împiedică să fie amabili 
cu ceilalți? Că nu sunt conștienți că aceste probleme 
chiar există? 

Dacă nu ne-ar fi frică de felul în care oamenii sunt 
diferiţi de noi? 

Ce s-ar întâmpla dacă ne-am da seama că trupurile 
noastre nu şi-au dorit niciodată altceva decât să se 
simtă conectate și că ne-am lăsat până acum 
manevraţi de idei false: să fim separați, diferiți, exilați, 


ciudaţi, nu suficient de buni? 


Ce s-ar întâmpla dacă ne-am îmbrăţișa dorinţa de a 
juca roluri și de a ne păcăli cu individualismul nostru, 
dar în cele din urmă ne-am întoarce la convingerea că 
toţi suntem doar câmpuri energetice? Și unde am fi 
dacă ne-am da seama că toţi provenim din aceeași 
sursă? Ce s-ar întâmpla dacă am conștientiza că nu 


suntem deloc atât de diferiţi? 

ȘAISPREZECE MOTIVE 
PENTRU CARE ÎNCĂ NU 
AI DRAGOSTEA PE CARE 

ŢI-O DOREȘTI 


Í. Vrei ca altcineva să facă treaba de a descoperi, de 
a crea, de a activa, şi apoi de a te convinge de 
dragostea din viaţa ta. 

Vrei ca altcineva să facă ce ai fost învăţat că nu ai 
putea face singur. De fiecare dată când te gândeşti, îţi 
doreşti sau speri ca altcineva sa-ţi dea ceva, de câte ori 
visezi la ziua în care o să-ţi dea acel lucru, te chinui și 
te întrebi obsesiv de ce nu o fac, realizează că acel 


lucru este ceea ce nu-ţi oferi tu ţie însuți. 


2. Privind în urmă, viaţa ta nu a arătat aşa cum ai 
crezut, şi asta pentru că nu arată niciodată aşa cum 
credem noi că va fi şi nici nu se desfăşoară aşa cum 
credem noi că ar trebui. 

Când avem o idee despre cum ar trebui să arate 
dragostea, ne ataşăm de ceva care deseori doar înăbușă 
o nesiguranţă, ne salvează de o realitate dificilă sau ne 
ajută să ne dovedim abilităţile în fata cuiva. Dragostea 
nu arată niciodată aşa cum credem noi că va arăta... 
pentru că nu ar trebui să arate într-un fel anume. 
Pentru că modul în care arată nu coincide cu 
experienţa iubirii, dar urmărirea unui anumit ideal de 
iubire ne va distrage atenţia de la a găsi o dragoste cu 
adevărat autentică. 

3. Crezi că iubirea este doar un sentiment bun, 
când iubirea este în realitate o stare constantă de a fi 
în comuniune cu trupul, mintea și sufletul celuilalt. 

Să înveţi ce înseamnă să iubeşti pe cineva prin 
gesturi mici, practice şi conștiente impune un 
angajament zilnic. Poţi fi mai mult sau mai puţin atras 
de cineva, mai mult sau mai puţin compatibil, dar să 
iubeşti şi să apreciezi pe cineva indiferent de acele 
variabile este o constantă pe care o poţi alege (iar 
convingerea ca nu poţi face asta pentru că dragostea 
trebuie să-ţi ofere ceea ce nu ìti poţi da tu însuţi este 
cea care duce la atâtea despărţiri, divorţuri etc.). 

4. Nu îţi dai seama de faptul că iubirea nu este 
altceva decât o îmbunătăţire. 

Măreşte şi aduce claritate asupra a ceea ce este cel 


mai prezent în viaţa ta. Deci, dacă constantele tale din 


prezent sunt îndoiala de sine, pierderea, nesiguranța 
etc., vei avea doar tot mai mult din acestea. Dragostea 
nu este viaţa ta; este calea prin care îţi împarţi viaţa (şi 


modul în care reuşeşti să te vezi pe tine însuți). 


5. Crezi că dragostea va „înflori“ atunci când 
circumstanţele sunt corecte, ca și cum ar trebui să 
pui împreună două substanţe chimice reactive şi să 
presupui că un răspuns fizic şi emoţional instantaneu 
ar trebui să echivaleze cu iubirea sinceră, care durează 
o viaţă. 

Hormonii sunt reactivi. Așteptările sunt reactive. 
Dragostea este cultivată prin și din cauza acestor 
lucruri, dar e cultivată mai eficient prin aprecierea și 
respectul reciproc unul față de celălalt. 

6. Eşti prins complet în încercarea de a te face 
obiectiv atrăgător pentru sexul opus (sau pentru 
același sex), în loc să afli cu adevărat cine ești, şi apoi 
să atragi pe cineva care apreciază persoana care ești. 

Mă întristează nespus că atât de multe fete tinere (şi 
băieţi, de altfel) sunt învăţare să se prezinte într-un 
anumit fel, pentru că doar „aşa este atractiv. E 
prostesc să crezi că poţi să generalizezi ceea ce îi place 
„fiecărei“ persoane, pentru că, în mod insidios, te ţine 
prins în evitarea adevăratului tău sine, deoarece 
presupui că cine ești tu cu adevărat nu e „suficient de 
bun“ pentru a obține aprobarea maselor. lar apoi ne 
plângem și blestemăm stelele că nu putem găsi pe 


cineva care ne iubește așa cum suntem cu adevărat. 


7. Nu îti exprimi clar intenţiile cu privire la ce îţi 
doreşti, şi asta pentru că încă încerci să le modifici şi 
să le îmbunătăţeşti pentru a linişti, a impresiona sau 
a obţine aprobarea altcuiva. 

Cu alte cuvinte, nu poţi fi sincer cu privire la ce 
vrei, pentru că nu te simţi confortabil cu adevărul 
despre cine eşti. Atâta timp cât funcţionezi având 
această mentalitate, îţi filtrezi viaţa și vezi sau nu 
dragostea din ea, în funcţie de câr de bine se 
potriveşte cu „imaginea“ din mintea ta. 

8. Dai vina pe alţii, deoarece nu realizezi că fiecare 
relaţie pe care o ai este, de fapt, cu tine însuţi. 


Dragostea nu este groaznică. Oamenii nu sunt 


groaznici. lu esti așa. Relaţiile sunt instrumentele de 
învăţare supreme, cele mai intense Oportunităţi de 
vindecare, cele mai frumoase șanse de a vedea cu 
adevărat ce este nerezolvat în noi. le confrunți CU 
aceleași probleme, găseşti aceleaşi greșeli, aceleași 
relaţii, aceeaşi durere, pentru că totul este, de fapt, în 
tine. 

9. De asemenea, nu realizezi că emoțiile negative 
sunt apeluri pentru a te vindeca, nu manifestări pe 
care trebuie să le suprimi sau să le ignori pentru că 
nu vrei să te mai „simţi rău“. 

Sentimentele noastre sunt modul în care 
comunicăm cu noi înşine. Vindecarea înseamnă, în 
esență, deschiderea spre a vedea binele, a avea 
speranţă, a susţine, și apoi a crea mai multă iubire. 


„Emoţiile noastre negative“ nu sunt semnale privind 


greselile pe care le fac alti oameni, ele sunt menite să 


ne arate că navigăm greşit, înţelegem greșit ceva sau 


suntem  controlaţi de experienţele trecute şi de 


credintele bazate pe frică. 


10. Nu ştii cum să-ți foloseşti inima şi mintea în 
tandem — inima ca hartă, și mintea ca busolă. 

Ni se oferă două seturi opuse de instrucţiuni: pe de- 
o parte, urmează-ţi inima indiferent de logică, iar pe 
de alta, nu face nimic stupid şi ilogic când vine vorba 
să alegi cu cine îţi împarţi viaţa. Realitatea este că atât 
timp cât eşti polarizat în utilizarea celor mai 
importante instrumente de ghidare pe care le ai (sau 
mai rău, nu realizezi că le ai), vei avea foarte mult de 
pierdut. 

O recomandare pentru tine: inima îţi va spune ce, 
iar mintea îţi va spune cum. Lasă-le să rămână în 
zonele lor de expertiză. 

11. Încă trebuie să onorezi copilul din tine. 

Dacă vrei să știi cine eşti cu adevărat, imaginează-ți 
că vorbeşti cu copilul care ai fost. Ce i-ai spune şi ce ai 
face pentru a-l face să se simtă fericit? Aceste lucruri 
reflectă ce trebuie să îţi oferi cu adevărat ţie în 
prezent — și sunt extrem de utile pentru oamenii care 
caută dragoste. Deoarece a învăţa să te iubeşti pe tine 
însuţi înseamnă, oricât de ciudat ar suna, să înveţi să 
onorezi, să respecţi, să iubeşti și să recunoști copilul 
din tine sau, cu alte cuvinte, cel mai esenţial sine al 
tău. 


12. Vrei ca dragostea să-ţi schimbe viata. 


Vrei să-ţi ofere ce crezi că nu-ţi poţi oferi: 
stabilitate, siguranţă, speranţă, fericire. Atât timp cât 
funcţionezi sub această credinţă, plasezi „dragostea“ ca 
find ceva care se află în afara ta, când realitatea este că 
nu poţi vedea, crea sau experimenta în exterior ceea ce 


nu ești deja în interior. Apropo: 


13. Nu-ţi dai seama că ceea ce iubeşti cel mai mult 
la alții este ce iubeşti cel mai mult la tine. 

Cu cât eşti mai deschis către propria ta bucurie, cu 
atât îi apreciezi mai mult pe ceilalți. Cu cât eşti mai 
vindecat de propria ta anxietate, cu atât mai puţin 
trebuie să arunci vina asupra altora și să încerci să te 
lupti cu ei pentru a te repara pe tine. A iubi pe cineva 
se rezumă la a putea vedea ce apreciezi la el, deoarece 
este similar cu ce apreciezi la tine. 

14. Crezi nu doar că alţii sunt responsabili pentru 
te repara, dar şi că e ceva în neregulă cu ei dacă nu o 
fac. 

Și astfel, vrei să-i schimbi sau să-i condamni pentru 
felul în care ţi-au greșit. Vrei să dai vina pe ei pentru 
că nu sunt suficient de buni. (Vrei să le impui multe 
dintre lucrurile pe care le simţi cu adevărat despre 
tine.) 

15. Ai uitat de bunătate, când bunătatea este 
țesătura din care se construiește dragostea. 

Nu cred că există oameni mai cruzi unii cu alții 
decât cei care se iubesc cu adevărat. Ei văd atât de 
mult din ei unul în celălalt, încât pur şi simplu nu pot 


suporta asta ȘI se răzbună în aceleași moduri în care se 


resping pe ei înșiși! Fundamentul unei relaţii fericite 
(și al vieţii, în fond) este bunătatea necondiționată. 
Aceasta este sinonimă cu dragostea și poate chiar mai 
eficientă, pentru că îţi arată ce trebuie să faci, nu ce 


sentimente sau aşteptări trebuie să ai. 


16. Cauţi răspunsul în afara întrebării. 
Pentru a zecea oară, repeta cu mine acum: 
„Dragostea pe care o vrei cu adevărat este cea pe care o 


ai în tine. Ceea ce cauţi la altcineva este ceea ce nu-ţi 


oferi tie. Ceea ce te enerveazà este ceea ce nu accepți și 
nu vindeci; ceea ce îţi dă bucurie ṣi speranţă este ceea 
ce ai deja în tine. Găsirea unei relaţii pentru a atinge 
acel potenţial uriaş, pentru a avea pe cineva cu care să 
împarţi totul, începe cu tine.“ Este ca şi cum am fi 
fost învăţaţi să „ne iubim mai întâi pe noi înşine”, fără 
să ni se spună vreodată că „a te iubi pe tine însuţi” 
înseamnă a-ţi oferi tu ceea ce îţi doreşti ca altcineva să 


îţi ofere. 


49 


MODUL (PRACTIC) PRIN 
CARE ÎŢI POŢI 
SCHIMBA VIAŢA ANUL 
ACESTA 


Oamenii vor să-şi schimbe viaţa. Vor să-și schimbe 
relaţiile, corpurile, veniturile, depozitele din bancă, 
statutul, casele. Este atât de uşor să identifici lucrurile 
care sunt în neregulă în exterior și să dai vina pe ele 
pentru sentimentele din interior. Niciodată nu este 
mai dureros de clar acest lucru decât atunci când 
trecem Într-un an nou şi credem că ni se oferă o nouă 
șansă s-o luăm de la zero. Este uşor să crezi că un an 
nou îţi poate aduce o viaţă diferită. 

Dar ne purtăm pe noi înşine — cu bagajul 
emoţional, energiile, blocajele, nesiguranța, speranțele 


şi mentalităţile noastre — în acea viaţă nouă, 


strălucitoare, plină de speranţă pe care o concepem ca 
pe „un nou început sau „o pagină albă“. Elanul 
dorințelor pe care ne propunem să le îndeplinim nu 
ne ţine mult, deoarece nu poţi schimba exteriorul și să 
te aștepți la un interior diferit. 

Oamenii vor să-și schimbe viaţa. Vor să schimbe și 
vieţile altora, să schimbe nedreptăţile pe care le văd, să 
schimbe întreaga lume, dar nu vor să se schimbe pe ei 
însisi. (Nu imaginea lor. Nu aspectul lor. Nu succesul 


lor în lume. Ci pe ei înșiși.) Care, după cum se 


dovedește, este singurul lucru pe care îl pot schimba. 
Singurul lucru care trebuie schimbat de fapt. 

Defilăm cu ideea paralizant de falsă că trebuie să 
schimbăm modul în care sunt lucrurile, în loc să ne 
schimbăm pe noi şi modul cum le vedem. 
Imaginează-ţi lumea asta ca pe o sală de oglinzi. În loc 
să încerci să le spargi pe toate pentru a distorsiona și a 
rearanja felul în care îţi vezi imaginea, trebuie să 
renunţi la gândul că imaginea ta este tot ce există. 

Lucrurile care ne frământă, tiparele negative care ne 
urmăresc și motivul pentru care continuăm să ne 
stabilim aceleași dorințe an de an este că nu facem 
schimbarea la noi, ci încercăm să schimbăm alte 
lucruri. lar partea cea mai amuzantă, minunată și 
tristă este că doar atunci când te schimbi obţii ce ţi-ai 
propus iniţial: dragostea, multumirea și „succesul. 
Numai că, de data asta, valoarea ta nu mai depinde de 
ele. Nu devii un ratat dacă le pierzi într-o zi. Toate 
acestea vin din tine. (Omul nu cucerește muntele, ci 


pe el însuși.) 


Deci iată ce trebuie să știi: ori de câte ori există o 
problemă în viaţa ta, există ceva defectuos la modul în 
care gândeşti, reacţionezi sau răspunzi. Orice simți că 
nu primeşti este o reflectare directă a ce nu oferi. 
Indiferent care e lucrul care te supără, acela este, de 
fapt, ceea ce nu ești dispus să vezi în tine. 

Aşa că atunci când simţi că îţi lipseşte ceva, trebuie 
să oferi. Acolo unde există o tensiune ca şi când ai fi 
tras în toate direcţiile, trebuie să rămâi pe loc. Dacă 
vrei mai multă recunoaștere, oferă-le recunoaștere 
altora. Dacă vrei iubire, fii mai iubitor. Oferă exact ce 
vrei să obţii. 

Dacă vrei să renunţi la ceva, construieşte altceva 
nou. Dacă nu înţelegi, întreabă. Dacă nu îţi place un 
lucru, spune. Dacă vrei să te schimbi, ia-o pas cu pas. 
Dacă vrei un lucru anume, cere-l. Dacă iubeşti pe 
cineva, spune-i. Dacă vrei să atragi ceva, devino tu 
însuţi acel lucru. Dacă îţi place o activitate, lasă-te în 


voia simțurilor. 


Dacă faci ceva obsesiv, întreabă-te de ce. Nu mai 
încerca să îţi reduci cheltuielile sau să îţi schimbi 
regimul alimentar, să eviti o anumită persoană sau să 
ataci oamenii nevinovaţi pe care îi iubeşti. Caută 
cauza sentimentului (nu doar sentimentul în sine) și 
vei rezolva definitiv problema. 

Dacă ţi-e dor de cineva, sună-l. Este o prostie să 
suferi în tăcere. Este o dovadă de nobleţe şi modestie 
să spui cuiva că este important pentru tine, indiferent 


dacă pentru el ești important sau nu. 


Dacă din viaţa ta lipseşte ceva pe care nu-l poţi 
recăpăta, restructurează-te. Nu vei ajunge nicăieri dacă 
demontezi piesele fără să ai cu ce să le înlocuiești. Vei 
sfârşi prin a reasambla părţile vechii vieţi pe care 
încerci să le elimini. Îndepărtează-te și construieşte 
iar — altceva. Nu te poţi aștepta să continui aceeași 
viaţă pe care ai avut-o inainte cu cineva care a plecat 
de lângă tine şi să nu te chinuie acea lipsă. Dă-ţi voie 
să construieşti ceva frumos ȘI adevărat. 

Dacă vrei să fii înţeles, explică. Nu avem nevoie de 
nimic altceva decât de oameni care sunt dispuși să ne 
explice totul cu amabilitate, blândeţe și răbdare. 

Dacă vrei să fii fericit, optează pentru asta. Trăiește 
conștient ȘI fi constant recunoscător pentru ceva. 
Alege să te cufunzi în ceva frumos, liniștit şi vesel. 
Dacă nu poţi, alege să lucrezi pentru a afla ce te 
blochează — fie că este vorba de sănătate, de 
circumstanţe sau de mentalitate. Caută ajutor. Cere-l. 
A spune că nu poţi alege înseamnă a renunţa definitiv. 
(Nu proceda așa.) 

Alege schimbarea rutinei, jobului, oraşului, 
obiceiurilor, mentalităţii. Niciodată să nu stai să te 
roadă frustrarea. Nu contează dacă te afli sau nu în cea 
mai rea situaţie. A-ţi plânge de milă, a te îngrijora sau 
a fi negativist nu te vor ajuta niciodată la absolut 
NIMIC. 

Tot ce faci, vezi şi simţi este o reflectare nu a cine 
ești, ci a felului în care ești. lu creezi ceea ce crezi. 


Vezi ce vrei. Ai ceea ce dai. 

CUM NE PIERDEM 
BUSOLA 
CREZÂND ÎN VALORILE 
CELORLALȚI 


Unii le permit contabililor să le traseze planurile 
vieţii lor în loc să le fie creionate de dorinţele lor 
esenţiale, de filozofii lor preferaţi sau de ideile pe care 
le adoptă la un nivel intim și devin convingeri 
personale. Aceste aspecte nu par să fie necesare pentru 
a supravieţui, nu par să fi fost gravate în fiinţa noastră, 
așa că sunt considerate secundare. 

Un contabil îţi poate spune cum poţi trăi și unde. 
Ce oportunităţi ţi se pot ivi și care nu. Cât de multe 
fonduri detii pentru a cumpăra cadouri de sărbători şi 


a finanta educaţia copilului tău. Ne evaluăm calitatea 


vieţii nu în funcţie de ce facem sau cât de mult facem, 
ci de modul în care arătăm şi ce câştigăm din acest 
lucru. 

Nu suntem deloc de vină pentru asta. Cultura 
actuală, modelul de guvernare, naraţiunea dominantă, 
credinţele pe care le adoptăm fără să le fi acceptat 
vreodată în mod conștient ne spun că, dacă bogăţia, și 
atractivitatea, şi posesiunile lumești nu ne fac să ne 
simţim mulțumiți şi vii, înseamnă că pur şi simplu nu 
avem destul. 

E de înţeles la început, dar, după cum îţi pot spune 
mulţi oameni, adăugarea unui alt 0 la sfârșitul sumei 
din extrasul tău bancar sau dobândirea unor lucruri 
noi (care reprezintă de fapt valoarea ta percepută de 
ceilalți sau lipsa acesteia) schimbă doar numărul 
lucrurilor din jurul tău, nu cât de profund sau sincer 
poţi să le apreciezi, să le simţi, să te bucuri de ele, să le 
doreşti, să fii fericit datorită lor. 

Dacă ai nevoie de mai mult decât cea mai 
neînsemnată experienţă personală pentru a-ti 
confirma acest lucru, e suficient să cauţi în grămada 
nesfârșită de cercetări în acest sens. 

Achiziţia externă nu produce mulțumire internă. $i 
totuși mergem în aceeași direcţie. Suntem încă sclavii 
lucrurilor despre care am învăţat că sunt „bunuri“ 
ideale. Ne justificăm credinţa în sistemul consumerist 
printr-o logică defectuoasă, influenţată de factori 
exteriori. Continuăm să credem că ceva extern ne 
poate schimba capacitatea internă de a fi conștienți, 


de a aprecia, de a trăi, de a simți. 


Odată ce suntem convinşi că nu doar banii, ci şi 
moralitatea, educaţia şi, da, bogăţia generală se 
transformă în mulțumire, devenim ca niște hamsteri 
pe o roată care se învârte la nesfârşit şi ne vom petrece 
tot restul vieţii acolo, dacă nu suntem atenți. 

Dacă nu aţi auzit niciodată despre asta până acum, 
se pare că toți suferim de așa-numitul „efect Diderot“. 
Denis Diderot a fost filozof în perioada iluminismului 
și este autorul unui eseu intitulat „Regrerul de a mă 
despărţi de vechiul meu halat“. După cum spune 
povestea, filozoful ducea o viaţă foarte simplă şi era 
fericit, până când un prieten i-a făcut cadou un 
superb halat stacojiu. Cu cât purta mai mult halatul 
în micul său apartament, cu atât simplitatea vieţii lui 
părea mai... deplasată. Astfel că şi-a dorit un mobilier 
nou, pentru că o persoană cu un halat atât de frumos 
ca al său nu putea să locuiască într-o casă modestă. 
Apoi a vrut să-și schimbe și celelalte haine, tapetul și 
așa mai departe. A sfârșit prin a se îngropa în datorii şi 
a trudit tot restul vieţii încercând să menţină o 
bunăstare aparentă — o sarcină greu de îndeplinit, fără 
de sfârșit. 

Dat fiind că viaţa modernă, de zi cu zi, ne face în 
mod constant să visăm la mai mult și să ne amorţim 
simţurile cu reclame şi „poveşti de succes“ care sunt 
născute din lux şi împletite cu materialismul, este 
aproape imposibil să facem un pas înapoi și să vedem 
obiectiv sistemul. Așadar, majoritatea nu o fac. 

Nu ştiu ce crezi tu, dar nu am văzut niciodată un 


zeu atât de adorat şi venerat ca o bancnotă de un 


dolar. Niciodată atât de multă credinţă în sistemele 
concepute pentru a menţine puterea si a servi egoul. 
Cei mai perfid de eficienți guvernanţi sunt cei care 
nu-ţi spun că te controlează și că tot ei ţi-au 
programat nevoia de a continua să alergi pe roată ca 
un hamster, uitându-te la un ecran iluzoriu, crezând 
că te îndrepţi spre acel scop final. Ceea ce nu poţi 
vedea din cușcă este că roata pe care alergi le 
alimentează la nesfârșit monopolul. 


Și datorită acestei mentalități colective (care, 


evident, nu ne servește), credem într-o varietate de 
tipuri de „bine“. Fii educat. Fii o „persoană bună“. Fă 
bani. Fii atractiv. Menţine-te în formă. Obține un job 
bun. Cumpără o casă. Și tot aşa. 

Este un „bine“ care trezeşte interesul simţurilor 
noastre, instinctele noastre de bază, sinele nostru 
orgolios. Dar cât de des punem la îndoială „binele“ 
care ne-a fost impus, de câte ori ne oprim realmente 
să analizăm câtă credință avem intr-un sistem care ne- 
a convins că starea noastră naturală, vieţile noastre 
simple, bucuriile noastre interioare... nu sunt suficient 
de bune? 

Data viitoare când faci o alegere pentru că încerci să 
fii o „persoană bună“, te implor să iei în considerare 
faptul că cei care comit acte de terorism sinucigaş cred 
că sunt „oameni buni“ — martiri pentru zeul lor. 

Data viitoare când pui semnul egal între o diplomă 
și educaţie, ai în vedere că, deşi suntem absolut 


înfometați de cunoaștere, educaţia din zilele noastre 


nu ne oferă ce ne trebuie. Plătim foarte mult pentru 


studii și diplome, având impresia că aşa ne dobândim 
educaţia pentru toată viața, când de fapt nu avem 
parte de multă învățare reală. 

Mă uit adesea la oamenii mai în vârstă și mă întreb 
cum am ajuns să confundăm îndemnul de a respecta 
bătrânii cu a le permite să creadă că este în regulă să 
inceteze să mai înveţe după vârsta de 23 de ani și să-i 
lăsăm să stea să fie năpădiţi de prejudecățile generaţiei 
în care au crescut. 

Aşa că primim diplome universitare ca pe 
bomboane — sunt diplome care ne promit succesul 
contra unor taxe exorbitante. Și suntem mulțumiți, 
pentru că așa ni se spune că este „corect“. Nu spun că 
educaţia nu are valoare, dimpotrivă, Spun că este 
singurul lucru cu valoare reală, dar că eşuăm 
lamentabil în a oferi educaţie de calitate oamenilor. 
Visez la o zi în care absolvenţii de facultate să 
considere că educaţia primită le este folositoare nu 
doar pentru că îi ajută să supravieţuiască pe banda de 
alergare corporatistă pentru majoritatea vieții lor, ci 
mai ales pentru că le-a oferit contextul, istoria, 
perspectiva și oportunitatea de a învăţa ce îi face să 
aibă substanţă şi cum să trăiască bine, cum să pună la 
îndoială totul şi să discute orice în mod obiectiv, să 
aleagă viaţa pe care şi-o doresc, nu să adere la cea care 
a fost aleasă pentru ei. 

Hobbes, Platon, Spinoza, Hume, Locke, Nietzsche, 
Jobs, Wintour, Descartes, Beethoven, Zuckerberg, 
Lincoln, Rockefeller, Edison, Disney și multe alte 


persoane cu o minte sclipitoare, care au schimbat 


regulile jocului sau paradigma culturală, nu au fost 
academicieni. Sunt suficient de mulţi pentru a te face 
să te întrebi dacă nu cumva o componentă a 
succesului lor (excepţional) a constituit-o faptul că nu 
au fost niciodată condiţionaţi să creadă că un lucru 
este „bun“. Ideile lor nu au fost niciodată modificate 
sau adaptare după placul altcuiva. Ei nu au trebuit 
niciodată să-și înăbușe opiniile reale în schimbul unei 
note și nu au compilat niciodată ani de zile ideile 
altora şi au numit asta „cercetare“. 

În Republica, Platon prezintă o alegorie (adesea 
citată) a oamenilor înlănţuiţi într-o peşteră, cu spatele 
la un foc şi cu fata la un zid al peşterii; în spatele lor se 


află nişte oameni care mișcă prin faţa focului obiecte 


realizate cu măiestrie, iar acestea proiectează pe perete 
umbre pe care cei aflaţi cu spatele la foc le consideră a 
fi realitatea însăşi. A vedea lumina, metaforic sau nu, 
este adevărata educaţie, mai ales pentru că nu trebuie 
neapărat să o privim pentru a o înţelege, în sensul că 
trebuie doar să punem cap la cap iluziile pe care le 
percepem pentru a înţelege ce se află în spatele nostru. 
Și, într-adevăr, nu propriile noastre iluzii sunt 
periculoase, ci ale altora, mai ales când noi le 
acceptăm nu doar ca părţi integrante și imobile ale 
vieții noastre (în cele din urmă nesatisfăcătoare), ci și 
atunci când credem că sunt bune. Mai presus de 
îndoială. Fără greşeală. 

Nimeni nu a dat vreodată cuiva permisiunea de a fi 
iluminat. Nicio nouă linie de gândire sau geniu 


creativ nu s-a născut din ce era deja acceptabil. 


Asociem „acceptabil“ cu „bun“, când, de fapt, 
„acceptabil“ înseamnă, de cele mai multe ori, „a 
rămâne în limitele pe care altcineva le folosește pentru 
a te controla“ (la bine și la rău). 

Vieţile noastre nu sunt măsurate de zeii altor 
oameni, nici de dolarii, iluziile sau planurile de afaceri 


ale acestora. Nu suntem evaluaţi după standardele lor 


de frumuseţe sau după declaraţiile lor despre ce este 
bine şi rău sau despre cine ar trebui să fim la un 
moment dat. 

Se pare că sarcina generaţiei noastre (sau a secolului, 
poate) va fi să ne acceptăm radical într-o societate care 
se hrăneşte cu opusul acestei idei. Să vedem iluziile 
drept ce sunt, chiar și atunci — sau, poate, mai ales — 


atunci când sunt ale altora. Să facem din bunătate un 


lucru la modă și din modestie ceva plăcut. Să iertäm 
felul în care sunt lucrurile, știind că singura 
modalitate de a reinventa ceva nu este să distrugi ce 
este prezent, ci să creezi un model nou, mai eficient, 


unul care îl face pe celălalt să fie învechit. 

CUM NE DETAȘÂM DE 
AMINTIREA 
PERSOANEI IUBITE 


Există două moduri în care decurg lucrurile: sau 
pierzi un lucru, îl înlocuieşti cu altceva, e mai bun 
decât ce ai pierdut, ești fericit, sau pierzi un lucru, 
amintirea lui nu dispare atunci când este înlocuit ȘI a 
nu-l avea devine o prezenţă la fel de puternică pe cât 
era când îl aveai. 

Se spune că lucrurile pe care nu le poţi uita sunt 
menite să fe în mintea ta — este simpla consecinţă a 
faptului că ai iubit pe cineva atât de profund: te agăţi 


de cineva și de o relaţie care ar fi trebuit să îţi aparţină. 


Suntem învăţaţi să credem că, dacă nu putem 
renunţa la lucrurile pe care le pierdem, asta nu 
dovedeşte altceva decât ce mult le-am iubit în primul 
rând — dar nu cred că este adevărat. 

A trăi cu o fantomă, a-ţi fabrica o idee de care ai 
nevoie sa te agaţi — pentru a umple un Spaţiu sau o 
incertitudine — înseamnă să foloseşti ideea pe care ţi-ai 
făcut-o despre cineva pentru a remedia ceva despre 
tine. 

Ne place ideea de inimă frântă şi ne place să o 
proiectăm asupra noastră. Suntem nostalgici după 
lucrurile care nu s-au întâmplat niciodată în loc să 
trăim în prezent şi să fim recunoscători pentru 
lucrurile pe care le avem. Începem să ducem dorul 
unor lucruri pe care nu le-am avut niciodată, pe care 
doar le-am creat în mintea noastră, în această realitate 
alternativă falsă. 

Lucrurile care sunt uşor de înlocuit sunt de obicei 
cele cărora nu le-ai ataşat sens existenţial. Adică sunt 
lucrurile pe care nu te bazezi pentru a-ţi da valoare de 
sine. Lucrurile care nu-ţi ies din cap nu sunt cele care 
îi arată ce este „menit să fie“; sunt lucrurile care îţi 
arată cu ce nu ești încă în acord cu tine însuți. 

Ştii ce înseamnă iubirea necondiționată? Înseamnă 
să iubeşti pe cineva, chiar dacă nu te iubeşte la rândul 


lui necondiţionat — aceasta înseamnă afecţiune fără 


pretenţii. Asta este ceea ce pretindem că urmărim, și 
totuși abia putem înţelege acest concept. 
De cei mai mulți oameni ne bucurăm pentru că ne 


dau o stare de bine când suntem împreună. Tipurile 


ideale şi standardele sunt dovada că doar căutăm pe 
cineva care să joace un rol. Inima frântă este 
consecinţa ieşirii unei persoane din reprezentarea 
foarte specifică pe care o aveai despre ea. Dintr-odată, 
ea nu face ceea ce crezi că ar trebui să facă — şi deci 
greseste. Incapacitatea de a te detaşa înseamnă că 
pachetul arăta perfect, piesele păreau să se potrivească, 
și totuși n-a fost să fie. 

A fi îndrăgostit de cineva pe care l-ai cunoscut doar 
O Scurtă vreme este ca şi cum te-ai îndrăgosti de o 


carte (ceea ce pare un exemplu prost, dar oamenii 


chiar se îndrăgostesc de cărți). Ideea este următoarea: 
îl poţi iubi cât vrei, dar este o poveste care merge 
paralel cu a ta. Până la urmă este ceva static. Este doar 
o amintire, o propoziţie pe care nu o poţi schimba. Se 
termină cum se termină. Spune ce spune. 

Un prieten mi-a spus odată că secretul pentru a găsi 
dragostea nu este să 0 cauti de fapt, ci să vindeci 
lucrurile care te împiedică să o vezi și să o primesti. 
Cred că cel mai important lucru de vindecat este cel 
semnalat de răspunsul la întrebarea: „Ce va rezolva 
această dragoste?" 

Ce anume mă va face să mă simt mai bine, dacă aș 
avea această persoană lângă mine? Ce am nevoie să-mi 
spună? Ce am nevoie să-mi demonstreze? În fata cui 
am nevoie de acea persoană pentru a arăta grozav? 
Cărui scop îi serveşte această persoană din punctul de 
vedere al egoului meu? 

E un adevăr valabil pentru multe lucruri, nu doar 


pentru iubire: confundăm afecțiunea autentică și 


dragostea adevărată cu sentimentul de ușurătate, 
fericire și libertate pe care l-am trăit în cele câteva 
secunde, zile sau luni când ne-am hrănit egourile. De 
aceea nu durează. De aceea ne agațăm de amintirile 
lucrurilor care au fost și de lucruri de care avem 
nevoie să fie: ideea pe care o avem despre cineva ne 


ajută să vindecăm ceva din noi înşine. Rămânem 


agăţaţi de acele fragmente ale unei persoane, de acele 
fragmente de visuri care ne distrag atenţia de la 
momentul prezent şi rămânem doar cu câteva amintiri 
distilate pe care le-am transformat în speranţe 
dătătoare de viaţă, le strângem laolaltă și le aşezăm pe 
umerii persoanei despre care credeam că ne iubeşte 
atât de mult, încât să ne facă să ne iubim pe noi 
înşine. 

ŞI, dacă nu eşti atent, acea persoană va deveni o 
parte din tine. Va deveni partea bună, totul, iubirea 


vieţii tale. 

DE CE NE PLACE 
SUBCONȘTIENT 
SĂ NE CREAM PROBLEME 


Cred că cei mai mulți oameni ar putea să-și 


privească în mod obiectiv viaţa şi să vadă cât de des 


problemele pe care le-au avut au fost create de ei, iar 
suferinţa lor a fost autoprovocată. Categoric ne place 
să ne cauzăm probleme şi procedăm astfel tot timpul. 
Ne facem griji inutil, alegem imobilitarea, ne 
opunem acceptării, ne delegăm puterea, renunţăm la 
capacitatea de a alege, când de fapt depinde de noi să 
decidem cum reacţionăm, când să ne schimbăm, cu ce 
să ne distrăm mintea. Este încă un simptom al 
propriului masochism să spunem că nu avem de ales 


în această problemă. 


Și o facem pentru că ne place. Există ceva... 
distractiv în a ne crea probleme singuri. Există ceva la 
care ne tot întoarcem. Pentru că simțim că o merităm, 
pentru că dă sens vieţii noastre, pentru că ne oferă 
credibilitate umană, deoarece am trecut prin ceva 
greu — oricare ar fi motivul, vrem să ne creăm 
propriile probleme. 

Pentru că atunci când noi suntem cei care le 
cauzăm, noi suntem cei care le putem depăși. 


Aproape că punem în scenă realizările în mintea 


noastră. Știm subconștient că vom trece peste asta, dar 
alegem să ne distrăm suferind, doar pentru a ne putea 
spune: „Ah, am făcut ceva, mi-am dovedit propria 
forţă.“ Facem lucrurile dificile, astfel încât să ne pară 
justificată starea de bine atunci când nu mai sunt. Cu 
cât suferim mai mult, cu atât ceva merită mai mult. 
Ne construim victoriile în mod subconștient. Stim 
că nu are rost să ne preocupăm sau să ne îngrijorăm 
pentru ceva: dacă poate fi rezolvat ceva, rezolvă-l. 
Dacă nu se poate, interesul și grija nu vor schimba 


brusc acest lucru. În oricare dintre scenarii, este mult 


zgomot pentru nimic. Dar ideea este că ne place să ne 
preocupăm și să ne facem griji. Dacă nu ne-ar plăcea 
atât de mult, probabil că nu am face-o neîncetat. Asta 
hrăneşte o nevoie umană de care modernizarea ne-a 
văduvit. Pentru ce supravieţuim? Care este scopul? De 
ce, de ce, de ce? 

Ei bine, pentru că atunci când totul are un răspuns, 
ce este de făcut? Dacă totul are o soluţie, ce trebuie să 


iei în considerare, unde mai ai de lucrat sau ce te vei 


simţi entuziasmat să realizezi? Sau, pur şi simplu, de 
ce trebuie să lucrăm pentru a realiza ceva? De ce 
trebuie să ne simţim entuziasmați de realizări, nu de 
ce avem deja? Ce e în noi şi ne nelinișteşte în aşa fel 
încât să nu putem trăi în pace? 

Cred că ne creăm propriile probleme pentru a 
aborda lucrurile despre care ştim că altfel ar deveni 
probleme în afara controlului nostru. Le creăm în 
moduri care ne permit să vindecăm, să abordăm, să 
reparăm, să facem faţă şi să recunoaştem orice vrem să 
obţinem, înainte ca o altă circumstanţă exterioară 
neplăcută să o facă pentru noi. 

Ne creăm propriile probleme pentru a ști că în cele 
din urmă avem soluţiile, astfel încât să le putem face 
faţă în siguranţă (deşi dureros). Deci nu este vorba de 
a nu ne crea probleme, ci de a fi suficient de constienti 
pentru a înţelege care sunt acestea... și pentru a 


încerca să le rezolvăm. 

DE CE VREA SUFLETUL 
UN TRUP? 


leri am luat-o pe o scurtătură în timp ce mergeam 
spre casă și am ajuns să traversez un mic cimitir din 
spatele unei biserici. M-am oprit şi m-am uitat la 
numele şi datele trecute pe pietrele funerare — 
veterani, copii de trei ani, soţii, taţi, surori. M-am 
gândit în sinea mea: „De ce ar vrea sufletul un trup?“ 
Ce poate face un trup, și un suflet nu poate? De ce ar 
vrea un lucru nepermanent, greoi, dureros? 

Străteam în faţa mormintelor unui sot și al soţiei lui 
care au murit la sfârşitul secolului XIX. M-am uitat la 
locurile lor de odihnă, la câţiva centimetri distanţă 
unul de celălalt, și mi-am dat seama: „Un suflet nu se 
poate atinge. 

Pornind de la ideea că un sufler este un câmp 


energetic, că spiritele noastre depășesc într-adevăr 


durata de viaţă a corpului nostru, un suflet nu se 
poate atinge. Nu poate vedea lumina; este lumină. Nu 
cunoaște nevoia de piele umană. Nu își poate trece 
degetele peste mâna, gâtul şi spatele altcuiva și nu 
poate simţi o dorinţă paralizantă și O pasiune extatică. 
Acestea sunt simptome ale unci nebunii pe care o 
numim iubire. Este adesea superficială, sălbatică, şi 
maniacală, şi echivalentul cocainei. Se topeşte într-o 
apreciere mai profundă sau arde puternic, şi apoi se 
stinge. 

Sufletele nu por experimenta un început sau un 
sfârșit, NICI O varietate şi un spectru de emoţii. Nu pot 
h surprinse, pentru că nu au fost niciodată confuze 
sau neştiutoare. Ele nu cunosc căldura fizico- 
emoțională, sau senzaţia pe care o ai când tii în braţe 
și săruţi un bebeluș pe frunte, sau senzaţia de 
contopire pe care o al când simţi mirosul persoanei pe 
care o iubeşti. 

Sufletul rău nu poate simţi cadenţa citirii unei cărți, 
nici bucuria de a-ţi imagina povestea născocită de un 
scriitor, nici senzaţia de a răsfoi paginile cuprinse între 
coperţile tocite ale cărţii preferate, nici mirosul ei 
plăcut. 

Sufletul nu poate experimenta răcoarea 
reconfortantă a toamnei sau căldura soarelui pe 
spatele tău vara. Nici acel sentiment profund pe care îl 
ai când îţi treci mâna prin apă. Nu poate să poarte 


tricoul tău preferat, să mănânce aluat de prăjituri, să 


transpire, să respire, să plângă sau să danseze. Nu 
cunoaşte bucuria pe care o oferă îmbrăţișarea mamei 
sau a iubitului. 

Un corp este responsabil pentru cea mai uimitoare 
sarcină — descoperirea și crearea în lumea fizică. Odată 
ce avem ceva, nu mai vrem. Ceea ce ne dorim cu 
adevărat este să facem, să luptăm şi să devenim. 

Un suflet nu trebuie să plătească facturile, sau să 
meargă la cumpărături, sau să gătească cina, sau să 
programeze un control, sau să spele vasele, sau să facă 
planuri pentru vineri ca să ţină pasul într-o relaţie. Nu 
trebuie să facă băi fierbinţi ca să se relaxeze, sau să 
organizeze casa, sau sa execute comisioane, ori să se 
plimbe pentru a gândi. Un corp poate învăţa. Un corp 
poate simţi magia împlinirii. Poare pune piesele 
laolaltă și poate înţelege. Se poate pierde, astfel încât 
să poată fi „găsit“. Poate suferi ca să se vindece. 

Si dacă sarcinile rutiniere prin comparație cu care 
ne dorim ca viețile noastre să fie mai bune nu sunt de 
fapt decât expresii ale corpului nostru? Dacă ele sunt 
ceea ce suntem programați să facem? Dacă nu există 
un scop mai important decât pur și simplu să le faci? 
Dacă ceea ce simţim în acele momente din care vrem 
să evadăm ca să ne plasăm în contextul unui scop mai 
important este, de fapt, scopul însuşi? 

Dacă vindecarea înseamnă doar recunoașterea 
durerii, atunci poate că a trăi înseamnă doar a 
recunoaște viaţa. Există atât de multe anxietăţi, și 
frustrări, şi lucruri teribile care încetează instantaneu 


atunci când le spunem cu voce tare. Învăţăm să 


plângem după o pierdere, să parcurgem perioada de 


doliu și să fim prezenţi în fiecare clipă doar pentru a 


putea fi conștienți de viaţa noastră. Recunoaşterea este 
remediul — singurul de care avem nevoie. 

lar suferinţa adevărată, cea de neocolit, vine din 
încercarea de a evita ceea ce avem în faţa noastră. Ne 
urmărește și ne bântuie până când o recunoaştem ŞI o 
acceptăm, chiar dacă nu ne face fericiți. 

Un suflet își doreşte un corp pentru a putea 
experimenta lucruri, iar acel corp se va lupta singur 
până când va deveni conștient de el însuși. Până când 
va face ce a fost programat să facă. Până când va simţi 
ceea ce trebuie să simtă, oricât de neplăcut ar părea. 

Nu trebuie să fim mai buni decât umanitatea 
noastră. A face acest lucru înseamnă a trece cu vederea 


sensul inițial al corpului. Trebuie să alegem întregul 


spectru de experienţe umane. 

În loc să credem că lucrurile sunt liniare și că 
drumul merge doar în sus și spre fericire, trebuie ne 
dăm voie să alegem viaţa reală. Plătim facturi, și 
spălăm vase, şi gătim cina, și ne întrebăm de ce. 
Pentru că așa trebuie să fie. Poate că nu are rost să 
simţim altceva decât este. Cel mai bine e să nu ne 


prefacem că există altceva. 

IMPORTANŢA 
INACTIVITĂŢII: 

DE CE ESTE IMPERATIV 
NECESAR SĂ NE GĂSIM 
TIMP PENTRU A NU FACE 
NIMIC 


Suntem  condiţionaţi să asociem liniștea cu 
inactivitatea, şi inactivitatea cu eşecul. Suntem 
antrenați să fim suprasolicitaţi și să credem că, dacă la 
un moment dat nu facem ceva care contribuie la 
obiectivele noastre, nu facem nimic. 

Această condiţionare ne face să fim incapabili să 
stăm doar cu noi înșine — Viaţa noastră este legitimă 


doar dacă serveşte la ceva sau cuiva. De fapt, ne 


opunem foarte mult să stăm cu noi înșine, lucru 
demonstrat într-un studiu realizat de Universitatea 
din Virginia, în care peste 700 de oameni au fost 
rugați să stea singuri într-o cameră doar cu gândurile 
lor, timp de 6-15 minute, alături de un buton de 
electroşocuri pe care îl puteau apăsa dacă doreau să 
iasă. 67% dintre bărbaţi şi 25% dintre femei au ales să 
îşi aplice şocuri mai degrabă decât să stea liniștiți şi să 
se oândească. Lt 

Totuși, liniștea este imperativă din punct de vedere 
psihologic. Nu suntem făcuţi să alergam tot timpul, și 
dacă facem asta ajungem la efecte absolut dăunătoare. 
Când  suprasolicitarea este identitatea noastră, 
pierdem din vedere cine suntem de fapt și, în acest 
proces, încetăm să trăim vieți reale. 

l. Ceea ce numim a nu face „nimic“ este de fapt 
esential pentru echilibrul nostru fiziologic și este 
esențial pentru a mentine un stil de viață fericit, 
liniştit și echilibrat. 

Ideea că trebuie să facem mereu ceva este impusă 
social (şi total nesănătoasă). De obicei, simţim că 
facem „ceva“ doar atunci când acel „ceva“ poate fi 
măsurat extern... de către alți oameni, nu-l așa? 

2. În starea de „nu face nimic“, creierul se 
autoalimentează: îndeplineşte sarcini inconștiente 
sau integrează și procesează experienţe conștiente. 


In starea de odihnă, rețelele neuronale procesează 


experienţele, stabilizează amintirile, consolidează 


învăţarea, reglează atenţia și emoţiile, iar acestea, la 
rândul lor, ne menţin mai productivi şi mai eficienți 


în munca noastră de zi cu zi. 


3. Oamenii nu sunt proiectaţi să consume energie 
în mod continuu cât timp sunt conștienți, iar acest 
consum continuu influenţează negativ calitatea 
muncii. 

Tony Schwartz a citat un studiu în eseul său despre 
productivitate şi odihnă din Zhe New York Times, 
care a demonstrat că somnul insuficient și lipsa 
timpului în care „nu facem nimic“ sunt cei mai buni 
indicatori ai epuizării la locul de muncă. (Un alt 
studiu de la Harvard pe care l-a citat în articol 
estimează că privarea de somn costă companiile 
americane 63,2 miliarde de dolari pe an ca urmare a 
productivităţii scăzute.) 

4. Când nu „stai degeaba“ şi nu-ţi permiţi să 
reflectezi, să procesezi şi să recunoști ceea ce simţi, 
dai mai multă putere sentimentelor negative. 

lată ce spune Stephanie Brown: „Există această 
credinţă larg răspândită că gândirea și simţirea doar te 
vor încetini ȘI te vor împiedica, dar este tocmai invers. 
Majoritatea psihoterapeuţilor susţin că reprimarea 
trăirilor negative le oferă doar mai multă putere, 
ducând la gânduri intruzive, ceea ce poate determina 
oamenii să fie şi mai ocupati pentru a le evita.“ 

5. Creativitatea prosperă în timpul odihnei şi în 


lipsa oricărei activităţi; creativitatea este stimulată 


când ne îndepărtăm de proiectul, sarcina sau 
problema care ne preocupă şi când ne lăsăm atenţia 
distrasă de alte sarcini de zi cu zi. 

Nenumărate studii arată că oamenii care sunt 
profund creativi în mod constant și care dezvoltă cele 
mai inovatoare şi originale idei sunt cei care se 
eliberează de structuri prestabilite și îi permit minţii să 
râtăcească mal degrabă decât să se concentreze pe 
diverse sarcini. Einstein a numit această abilitate 
„mintea intuitivă sacră“ (spre deosebire de mintea 
rațională, pe care o vedea ca fiind „slujitoarea” 
celeilalte). 

6. Este mai probabil să îndeplinești cu adevărat 
sarcina pe care ţi-ai propus-o dacă lucrezi la ea 
intermitent și dacă, în acest proces, menţii un stil de 
viaţă mai sănătos şi mai fericit. 

Mentinerea minții într-o stare constantă de 
concentrare duce la stres, care scurtează viaţa (şi 
slăbeşre calitatea acesteia), iar în timp ce neglijezi 
lucrurile care de asemenea contează (sănătatea, 
familia, starea ta de spirit), este mai probabil să ajungi 
la punctul de saturatie şi pur şi simplu să renunţi la 
lucrurile cărora le-ai dedicat la început tot timpul și 
energia. 

7. Înactivitatea te ajută să devii mai atent, mai 
conștient de momentul prezent. 

Practica  7mindfulness-ului (concentrarea asupra 
prezentului) ajută la reducerea stresului general, la 
îmbunătăţirea memoriei, la scăderea  reactivităţii 


emoţionale, la mai multă satisfacţie în relații, la o mai 


mare flexibilitate cognitivă, empatie şi compasiune, la 
diminuarea generală a anxietăţii și a depresiei, la 


creşterea calităţii generale a vieţii şi aşa mai departe. 


8. A nu face nimic nu înseamnă să iei o „pauză“ 
sau să stai un timp „la distanţă“ de ce „ar trebui să 
faci“, ci reprezintă una dintre stările pentru care sunt 
concepuţi oamenii. 

lată cum argumentează lim Kreider: „Inactivitatea 
nu este doar o vacanţă, un răsfăţ sau un viciu — este la 
fel de indispensabilă creierului precum este vitamina 
D organismului şi, lipsiţi de ea, ne pricinuim o 
suferinţă la nivel psihic care desfigurează la fel de tare 
ca rahitismul. Spaţiul și liniştea pe care ni le oferă 
inactivitatea reprezintă o condiţie necesară pentru a ne 
da un pas în spate și a privi viaţa în ansamblu, pentru 
a face conexiuni neașteptate şi pentru a aştepta 


străfulgerările de inspirație — condiţie necesară pentru 


a duce la bun sfârșit orice lucru.“ Le 


14 Fariss Samarrai, „Doing Something, Is Better Ihan Doing 
Nothing For Most People, Study Shows“, University of Virginia, 
2014 

15 Tony Schwartz, „Relax! You'll be more productive“, The New 
York Times, 2013 

16 Tim Kreider, „The busy trap“, The New York Times, 2012 

DE CE TE CHINUI ÎN 
RELAŢIILE TALE, 
ÎN FUNCŢIE DE TIPUL 
DE ATAȘAMENT 
PE CARE ÎL AI 


Este cunoscut faptul că cele mai multe dintre 
convingerile noastre despre lume sunt modelare în 
copilărie, iar majoritatea problemelor pe care le trăim 
ca adulți au de-a face cu ce am experimentat în 
primele faze ale vieţii. Niciodară acest lucru nu este 
mai adevărat ca în cazul relaţiilor romantice. Ele sunt, 
până la urmă, prelungiri ale legăturilor pe care le-am 
avut cu părinţii noștri. Mulţi oameni își petrec viaţa 
recreând primele relații familiale, adesea în 


detrimentul lor. Există patru stiluri de ataşament pe 


care le dezvoltă copiii, iar înţelegerea propriului tău 
stil te poate ajuta să nu te mai chinui atât de mult în 


relaţiile tale prezente. 


Sigur 

Dacă eşti o persoană care se atașează în siguranţă, 
unul sau ambii părinţi au fost complet adaptaţi 
nevoilor tale în timpul copilăriei timpurii. Ai învăţar 
să ai încredere în oameni și să te chinui cel mai puţin 
cu relaţiile, deoarece nu răspunzi exagerat la ideea de a 
fi respins sau dat deoparte. Pur și simplu nu-ți este la 
fel de teamă ca altora. 

Cu toate acestea, dacă te chinui în relaţiile tale, asta 
se întâmplă probabil din cauza autosuficienţei tale. 
Eşti dispus să rămâi în relaţiile gresite prea mult timp, 
pentru că sunt „suficient de bune“, dar, în același 
timp, ești mai ezitant să te angajezi în relaţiile 
„potrivite“ atunci când apar, pentru că implică mai 
multe riscuri. Te simţi confortabil și preferi să rămâi 
aşa, posibil în detrimentul adevăratelor dorinţe ale 
inimii tale. Ceea ce trebuie să faci este să te deschizi 
spre realitatea că dragostea este înfricoşătoare, mai ales 
genul de iubire care merită. Ai răbdare cu tine şi nu 
alege calea ușoară de ieșire. 

Evitant 

Dacă ești o persoană cu ataşament evitant, probabil 


că ai fost copilul unor părinţi indisponibili din punct 


de vedere emoţional și insensibili la nevoile tale 
autentice. Ai devenit un „mic adult“ la o vârstă 


fragedă, ai evitat (și încă eviţi) să-ţi exprimi adevărata 


durere sau nevoia de ajutor (în special părinţilor sau 
înerijitorilor) și ai prețuit foarte mult independenţa, 
aproape exagerat. Eşti autonom şi te simti cel mai 
confortabil singur. Părinţii tăi probabil te-au pedepsit 
pentru că te simţeai altfel decât „fericit“ sau cel puţin 
te-au făcut de rușine pentru că plângi sau îţi exprimi 


sentimentele într-un mod care nu le-a fost pe plac. 


Acest lucru probabil a dus la probleme de intimitate, 
mai ales când te lupri să fii tu însuţi în preajma 
altcuiva. 

Dacă te chinui în relaţiile tale, asta se întâmplă 
pentru că ai ajuns să asociezi „imperfectiunile“ cu 
îndepărtarea. Crezi că deschiderea completă și sinceră 
va duce în mod inevitabil la a nu fi iubit sau la a fi 
respins, pentru că ai învăţat la o vârstă fragedă că 
exprimarea sentimentelor autentice poate fi 
periculoasă. Probabil că accepti în mod exagerat 
defectele altor oameni, dar nu le poți tolera absolut 
deloc pe ale tale. Ceea ce trebuie să faci este să exersezi 
deschiderea către alți oameni într-un mod autentic 
(poţi începe cu prietenii tăi) și vei vedea că nu vei fi 
renegat pentru că eşti cine ești. Odată ce dezvolți O 
atitudine mai încrezătoare fată de ceilalți, va deveni 
din ce în ce mai ușor să fii intim cu cineva. 

Anxios 

Dacă ai dezvoltat un ataşament anxios, cauza este că 
părinţii tăi au fost în mod inconsecvent adaptaţi 
nevoilor tale. Uneori ai fost înţeles şi iubit, dar alteori 
au fost excesiv de intruzivi și insensibili cu tine. 


Probabil că te lupţi cu nehotărârea şi frica de 


necunoscut, deoarece nu ştii niciodată la ce fel de 
tratament să te aştepţi de la oameni. Îri este greu să al 
încredere în ceilalti, dar, în acelasi timp, ești prea 
atașat și rămâi agăţat multă vreme, chiar și doar de 
ideea unei persoane. Acest lucru se datorează faptului 
că ţi-e frică de tot ceea ce nu ai ajuns să cunoşti ca 
find „sigur“ şi vrei să te agăţi de oameni mai degrabă 
decât să-ţi înfrunți frica de necunoscut. 

Dacă te chinui în relaţiile tale, cauza este că petreci 
prea mult timp citind ce e în mintea altora, asumând, 
proiectând, prezicând și anticipând rezultate în efortul 
de a te „proteja“ de durere sau pentru că refuzi să te 
detașezi, de teamă că nu vei găsi pe nimeni altcineva. 
Oricum, trăieşti mai mult în capul tău decât în inima 
ta şi îți lași viaţa să fie ghidată de ce încerci să eviţi, nu 
de ce încerci să obţii. Vei fi mai bun în relaţiile tale 
atunci când vei învăţa că anxietatea şi lupta pe care le 
simți sunt în mintea ta. Trebuie să lucrezi la 
reorientarea gândurilor tale, la diferenţierea realităţii 
de fricile tale și să te înconjori de oameni de încredere, 
plini de grijă. 

Dezorganizat 

Dacă ţi-ai format un ataşament dezorganizat în 
copilărie, asta se datorează faptului că părinţii sau 
îngrijitorii tăi au fost abuzivi, înspăimântători sau 
chiar ameninţători. Ai vrut să scapi, dar traiul tău 
depindea de oamenii care te răneau cel mai mult. Este 


posibil să nu fi putut scăpa pe deplin până la vârsta 


adultă. Persoana de care erai atașat a fost principala ta 
sursă de suferinţă şi, pentru a supravieţui, ai fost fortat 
să începi să te disociezi de tine însuți. 

Dacă te chinui în relaţiile tale, cauza este că încă nu 
ai învăţat să-ţi asculti sistemul emoţional de navigare. 
Nu îţi alegi parteneri de care îți pasă cu adevărat sau 
îti ignori instinctele, pentru că ai crescut fiind fortat 
să nu ai încredere în tine. Sigur, aveai dureri, dar, dacă 
doreai să supravieţuieşti, trebuia să ignori acea durere 
și să te convingi că totul este în regulă. Ceea ce trebuie 
să faci este o muncă mentală și emoţională foarte 
serioasă, care probabil implică reamintirea traumei 
tale trecute și rescrierea naraţiunii despre ceea ce s-a 
întâmplat în viaţa ta. Va trebui să te reasociezi cu 
sistemul tău de ghidare interior și să înveţi să ai mai 


multă încredere în el decât în gândurile sau ideile tale. 

ȘAISPREZECE MODURI 
ÎN CARE EMOȚIILE 
REPRIMATE APAR ÎN 
VIAȚA TA 


Mulţi oameni vor fi de acord că reprimarea este cea 
mai puţin eficientă strategie de reglare emoţională 
disponibilă, şi totuși este cea mai comună tehnică de 
adaptare la realitate. 

Într-un fel, reprimarea emoţională înseamnă pur și 
simplu ignorarea sentimentelor tale sau invalidarea 
lor, crezând că sunt „greşite“. 

Acest lucru este periculos, deoarece emoţiile tale 
sunt răspunsuri care sunt concepute pentru a te 


menţine în viaţă și într-o stare de bine. 


Această problemă apare, desigur, din necunoasterea 


unor elemente de inteligenţă emoţională de bază. În 
loc să ne confruntăm cu necunoscutul înfricoșător, 
doar îl evităm. 

În 1988, Daniel Wenger a realizat un studiu 
revoluționari” care a arătat cât de insidioasă poate fi 
suprimarea emoţională și a identificat „efectul de 
revenire a gândurilor suprimate. În esenţă, grupul de 
studiu care a fost instruit să alunge gândurile despre 
un urs alb a avut mai multe gânduri despre ursul alb 
decât celălalt grup, căruia i-a fost permis să se 
gândească la orice (inclusiv la un urs alb). Sigur ai 
auzit spunându-se: „Lucrurile cărora le opunem 
rezistenţă persistă.“ 

Pe scurt: nu îţi poți evita emoţiile. Nu le poţi nega, 
invalida sau reprima. Nu poţi decât să încerci să le 
ignori, dar, din motive mai puternice decât poate 
înţelege mintea ta conștientă, ele se vor face simţite în 
multe alte moduri. lată câteva feluri în care emotiile 
reprimate reapar în viaţa ta şi semne că este posibil ca 
și tu să te confrunți cu asta: 

1. Imaginea ta de sine este polarizată: fie crezi că 
eşti cea mai tare persoană de pe pământ, fie un gunoi 
fără valoare, nerămânând prea mult între cele două. 

2. Devii anxios când anticipezi situaţii sociale, 
deoarece simţi că nu te poţi arăta așa cum ești, prin 
urmare va trebui să „joci un rol“ sau să fii supus 
judecății oricărei persoane de acolo. 

3. Transformi orice într-o catastrofă. O remarcă 


proastă a Unul coleg este cauza unei crize existenţiale 


despre stima ta de sine; o ceartă cu un partener este 
motivul pentru a regândi întreaga relaţie și așa mai 
departe. 

4. Exişti doar prin comparaţie cu ceilalţi. Simti că 
eşti atrăgător doar dacă ești mai atrăgător decât 
altcineva, sau decât persoana cea mai atractivă din 
Cameră Și tot așa. 

5. Nu poţi tolera să greşești, deoarece asociezi 
ideea de a greşi cu a fi invalidat ca persoană. 

6. Ai izbucniri de furie din senin, din cauza unor 
lucruri foarte mici, neimportante. 

7. Te plângi în mod constant de lucruri pentru 
care nici măcar nu merită să te plângi. (Este o dorinţă 
subconștientă ca alți oameni să te vadă şi să-ţi valideze 
durerea.) 

8. Eşti indecis. Nu ai încredere că gândurile, 
opiniile sau alegerile tale vor fi „bune“ sau „corecte“, 
așa că te gândeşti prea mult. 

9. Tergiversezi, ceea ce este doar un mod de a-ţi 
spune că te-ai obișnuit cu o stare disconfort interior. 
(Nu poţi lăsa lucrurile să curgă pur și simplu, iar asta 
este un produs al reprimării.) 

10. Preferi să te simţi superior altor oameni decât 


conectat cu el. 


11. Când cineva pe care îl cunoşti are succes, 
răspunsul tău imediat este să-i identifici greşelile mai 
degrabă decât să-ți exprimi admirația sau 


recunoașterea. 


12. Relaţiile tale se termină din motive similare, 
simţi anxietate faţă de lucruri asemănătoare și, chiar 
dacă presupui că timpul va diminua aceste 
sentimente sau răspunsuri, tiparele persistă. 

13. Ai resentimente faţă de oricine crezi că este 
responsabil pentru durerea ta, sau pentru lipsa ta de 
succes, sau pentru incapacitatea ta de a alege. 

14. Simţi că nu-ţi poţi deschide cu adevărat inima 
către cineva. 

15. Suferi de „complexul celui aflat în lumina 
reflectoarelor“, în care simţi că toată lumea te 
urmăreşte şi este interesată de felul în care îţi decurge 
viaţa. (Nu te urmăreşte și nu este interesată.) 

16. Ţi-e frică să mergi mai departe, chiar dacă vrei. 
Poate că tu eşti gata să mergi mai departe mental, 
dar până când nu procesezi complet sentimentele 


aferente, vei rămâne exact acolo unde eşti. 


17 Daniel Wenger, „Suppressing, the White Bears“, Journal of 
Personality and Social Psychology, Vol. 53. Nr. 1, 1987 

50 DE OAMENI ÎȘI 
ÎMPĂRTĂȘESC GÂNDUL 
CEL MAI ELIBERATOR PE 
CARE L-AU AVUT 
VREODATA 


Viaţa ta se desfășoară ca o succesiune de revelații. 

Asta se întâmplă atunci când lași deoparte cartea pe 
care o citesti și rămâi pierdut in gânduri, repetând in 
minte propoziţia citită şi aplicând-o la lucrurile mici 
din viaţa ta. Îţi răspunzi la întrebări pe care nu știai că 
te frământă și pui cap la cap lucruri pe care le-ai lăsar 
deoparte cu ani în urmă. 

Recunoşti un gând eliberator după faptul că este de 


la sine înţeles. Și-a demonstrat existenţa de-a lungul 


experienţelor tale. Nu trebuie să rezolve problema; 
trebuie să te ajute să înţelegi de ce ai avut-o în primul 
rând. 

Fiecare gând conştient pe care îl ai fie te întoarce în 
ciclul mental în care te afli, fie te eliberează de el. 
Unele cicluri sunt sănătoase, altele, nu. Pe unele 
doreşti să le păstrezi, pe altele, nu. Pe unele vrei să le 
schimbi şi ştii că vrei să le schimbi. Pe unele vrei să le 
schimbi, dar nu știi că vrei să le schimbi. Pe unele 
trebuie să le schimbi și nu ştii cum. 

Cred că viața ta se îmbunătățește direct 
proporţional cu cât de des eşti pus în situaţii în care 
nu ai de ales decâr să cauţi un adevăr mai profund. 


Asta cred eu. Oamenii care se simt confortabil nu 


continuă să citească, să cerceteze sau să caute. Nu 
cresc pentru că nu trebuie. (Un lucru trist, dar 
important de știut despre Oameni este că ei nu se 
schimbă decât atunci când nu au de ales, doar atunci 
când opţiunea mai puţin confortabilă este să rămână 
neschimbaţi.) 

Știu că succesul meu a fost direct proporţional cu 
suferinţa mea. Asta e ceva ce știu. Aceasta este 
experienţa prin care am ajuns la teoria menţionată 
mal sus. 

În acest moment, cel mai eliberator gând pe care l- 
am avut vreodată este că nu aş schimba nimic din 
trecutul meu. Toate câte mi s-au întâmplat au servit 
unui scop — chiar și experienţele cele mai întunecate și 
mai de urâre, mai cumplite și mai autodistructive. 


Toate m-au adus aici. 


Nu am fost niciodată nebună. Am fost produsul 
circumstanțelor mele. (Să recunosc complet asta a 
durat mult.) Dar este adevărat: am răspuns, am 
reacționat și m-am comportat aşa cum ar face şi ar 
trebui să facă orice persoană normală, sănătoasă și 
funcţională. 

Nu trebuia să fiu fericită. Dacă aş fi răspuns bine 
sau mulțumitor, aș fi ajuns unde eram îndrumată de 
cei din jur. Aș fi trăit viaţa pe care mi-au impus-o alții. 
M-as fi încadrat, de fapt, în categoria bolnavilor 
mintal. 

A fost esenţial că nu mă simţeam cum trebuie sau 
bine în mod constant. 

Mi-am depășit suferinţa fiind capabilă să percep ce 
era greșit și incomod, fără să știu de fapt cum ar fi să 
simt altceva. E incredibil, nu? Că putem şti când ceva 
nu este în regulă, chiar dacă nu suntem complet siguri 
care ar fi opusul. 

Nu există niciun lucru bun pe lume care să nu fi 
fost construit dintr-o mie de mici transformări — iar 
oamenii nu fac excepţie. Am vrut să pun laolaltă o 
serie de gânduri dintre cele mai edificatoare — 
revelaţiile care m-au schimbat, modelat și creat — ale 
mele şi ale altora. Astfel, 49 de străini le-au împărtăşit 
pe ale lor (unul este al meu), în speranța că poate 
unele dintre ele pot fi şi ale tale. 

1. „Pot să aleg la ce mă gândesc.“ 

2. „Nu datorez nimănui scuze doar pentru că nu 


sunt de acord cu el.“ 


3, „Poţi avea tot ce vrei, dar nu în acelaşi timp, iar 
dacă ti se pare că asta înseamnă ghinion, gândeşte-te 
că, dacă ai avea totul deodată, nu ai experimenta 
totul cu adevărat sau nu te-ai bucura complet de ce 
ai.“ 

4. „Îţi poţi alege familia. Îţi poţi alege religia. Poţi 
alege cine eşti în fiecare zi și nu trebuie să fii aceeași 
persoană care ai fost ieri. Nu trebuie să devii doar ceea 
ce este confortabil pentru alti oameni sau ce pot 


înţelege aceştia.“ 


5. „Viaţa mea nu mă defineşte, eu îmi definesc 
viaţa. Acest moment nu este viaţa mea, acesta este un 
moment din viaţa mea.“ 

6. „lot ceea ce percep este o proiecţie a cine sunt. 
Dacă vreau să-mi schimb viaţa, mă schimb pe mine.“ 

7. „Nu trebuie să accept nimic. Nu trebuie să 
schimb totul.“ 

8. „Libertatea este o stare de spirit.“ 

9. „Nu există nimic ce poţi avea pentru totdeauna, 
dar există multe lucruri pe care nu vei putea să le 
experimentezi dacă vei fi prea ocupat să încerci să le 
păstrezi în loc să te bucuri de ele cât timp le ai.“ 

10. „Există multe tipuri de dragoste care merită 
căutate, altele decât dragostea romantică. Sunt atât 
de multe experienţe de trăit în afară de fericire. Orice 
altceva în afară de ideal nu înseamnă eșec. Este viaţă. 
Pentru asta suntem făcuţi şi pentru asta suntem 


meniţi. 


11. „Sunt o persoană valoroasă. Merit fericire. 
Merit să fiu bun cu mine însumi. Merit iubire.“ 

12. „Voi trece peste dificultatea cu care mă lupt 
acum la fel cum am trecut peste celelalte lucruri 
peste care credeam că nu aș putea trece niciodată. 
Acesta este cel mai reconfortant gând, după părerea 
mea: să compari prin ce treci acum cu ceva prin care 
ai trecut şi să știi că ai ce îţi trebuie să treci şi prin 
asta. 

13. „Nu-ţi aminteşti ani, îţi amintești momente.“ 

14. „Nu ar trebui să fiu altceva decât ceea ce sunt.“ 

15. „Nimic nu este permanent, nici măcar cele 
mai rele sentimente.“ 

16. „Îmi pot schimba experienţa doar dacă decid 
să văd lucrurile altfel. S-ar putea să nu deţin controlul 
asupra a ceea ce se întâmplă în jurul meu și cu mine, 
dar deţin întotdeauna controlul asupra modului în 
care văd lucrurile, în care răspund și reacționez la ele. 
Până la urmă, doar pentru asta sunt responsabil.“ 

17. „Nimeni nu plânge la o înmormântare pentru 
că lumea a pierdut o înfăţişare frumoasă. Ei plâng 
pentru că lumea a pierdut o inimă, un suflet, o 
persoană. Nu aștepta până este prea târziu pentru a te 
concentra asupra a ceea ce va conta cu adevărat: să 
creezi ceva care să dureze mult după ce tu nu mal 
eşti.“ 

18. „Oamenii nu te iubesc pe baza unei 
organigrame prin care te compară cu alți oameni. 
Oamenii care sunt cei mai drăguţi, şi mai supli, şi cu 


o bună situaţie financiară nu sunt cei mai iubiţi! Ei nu 


duc cele mai bune vieţi! Trebuie să îmi reamintesc asta 
de fiecare dată când încep să-mi fac mai multe griji 
pentru cum arăt decât pentru ceea ce sunt.“ 

19. „Momentul prezent este tot ce contează. 
Clişeul care îţi spune să trăieşti clipa a fost repetat 
până la sațietate, dar nu există altă opţiune, de fapt. 
Problema este dacă ești sau nu atent la prezent.“ 

20. „Modul de a trece peste orice este să accepti 
faptul că totul se întâmplă cu un motiv, că nimic nu 


w A A + (e) + a a 4 
ramane in viata ta fără un motiv, ca NIMIC nu doare 


fără un motiv. Ignorarea sau combaterea efectului nu 
va rezolva cauza. “ 

21. „Lucrurile asupra cărora te concentrezi capâtă 
proporţii. 

22. „Și asta va trece.“ 

23. „Întotdeauna am fost obligat să acţionez când 
trebuia. Nu a trebuit niciodată să mă gândesc prea 
mult la lucrurile care erau menite să fie. A trebuit 
doar să fiu deschis față de ele.“ 

24. „Experiențele prin care am trecut m-au făcut 
cine sunt; cele prin care trec acum mă vor construi 
pe mine, cel din viitor. Lucrurile în care aleg să-mi 
investesc energia acum vor crea acea persoană. Eu 


decid. Nu circumstanţele mele.“ 


25. „Nu uita niciodată că nu eşti în lume; lumea 
este în tine. Când (1 se întâmplă ceva, interiorizează 
experiența respectivă. Creaţia este configurată pentru 
a-ţi oferi ponturi şi indicii constante despre rolul tău 


de cocreator. Sufletul tău metabolizează experiența la 


fel de sigur precum corpul tău  metabolizează 
alimentele.“ (Acesta este un citat din Deepak 
Chopra.) 

26. „Există întotdeauna o cale, chiar și atunci când 
simţim asta cel mai puţin. Întotdeauna există o cale. 
Există alte locuri de muncă, idei noi, apartamente care 
se deschid în toată ţara, zboruri care pleacă în 
următoarea oră spre locurile în care mi-am dorit 
mereu să merg. Există o modalitate de a găsi bani, de 
a obtine bilet la un concert, de a găsi dragostea — 
întotdeauna există o cale! Nu sunt niciodată blocat, 
am doar modul de gândire pe care îl am.“ 

27. „Nu există un moment măreț în viaţă. Nu te 
trezesti și spul: «Aha! Am reuşit!» Fericirea stă în 
detalii, bucuria constă tocmai în călătoria ta. Mereu a 
fost așa și mereu va fi aşa.“ 

28. „Scopul nostru este să creştem. Creștere 
înseamnă să fim conştienţi de mai multe lucruri, ca să 
le putem experimenta și ca să ne bucurăm de ele. 
Deci, scopul nostru în această viaţă este extinderea 
conştientizării. * 

29. „Cele mai rele lucruri care mi s-au întâmplat 
au fost acelea care trebuiau să mă înveţe ce nimic 
altceva nu putea, să mă pregătească pentru lucruri 
atât de minunate, încât nu mi le puteam imagina, cu 
atât mai puţin să știu că trebuie să mă pregătesc 
pentru ele.“ 

30. „Nu ai eşuat decât atunci când ai încetat să 

31. „Pentru a-i ajuta pe ceilalți, nu trebuie să le 
] { 
adopt problemele ca şi când ar fi ale mele.“ 

32. „Nu trebuie să fii iubit de toată lumea pentru 
a fi demn de dragoste.“ 

33. „Prezentul este singurul timp. Dacă nu începi 

g 
să trăieşti în prezent, nu trăieşti deloc.“ 
. „lu îi înveți pe oameni cum să te trateze. 

34. „N ti p te trat 
Primesti în viață ceea ce ai curajul sa ceri.“ 

35. „Singurul meu regret, în toată viața mea, este 
că nu m-am bucurat mai mult.“ 

36. „Lucrurile pe care trebuie să le am vor veni pur 
şi simplu la mine. Sunt responsabil doar să mă asigur 
că sunt pregătit.“ 

37. „Nu lua nimic prea în serios. Oricum nimeni 


nu scapă cu viață pe lumea asta.“ 


38. „Nu îi pot schimba pe cei din jurul meu. O 
schimbare reală are loc dacă fiecare se schimbă pe sine, 
fiecare persoană făcând singurul lucru pe care îl poate 
face: să devină mai bună în loc să arate cu degetul 
nedreptăţile pe care le vede la alţii.“ 

39. „Înţelepciunea înseamnă să ştii că nu știi și nu 
vei şti niciodată nimic cu adevărat. Obișnuiam să 
credem că pământul este plat. O descoperire a 
schimbat asta. Poate vom descoperi într-o bună zi că 
toţi suntem roboţi într-o simulare — ideea este că 
înţelepciunea înseamnă doar a fi, nu a găsi sensul.“ 

40. „Odată, mi-am cumpărat un bilet de tren și 
am plecat într-o călătorie pe care am finanţat-o doar 


din resursele mele și mi-am dat seama că mă pot 


întreţine şi că nu trebuie să răspund în faţa nimănui 
sau să mulţumesc pe nimeni. Muncesc din greu ca să 
pot trăi aşa cum îmi doresc." 

41. „Sunt infinit. Oamenii întreabă mereu: ce ai 
face dacă ai putea trăi pentru totdeauna? Ei bine, 
întrebarea mea este: dacă tu crezi că sufletul tău este 
veşnic, ce faci cu el acum?“ 

42. „Chiar dacă abandonezi credinţa, speranţa și 
dragostea, ele nu te părăsesc.“ 

43. „Sunt făcut din dragoste și lumină. În esenţă, 
asta sunt. Orice altceva este pur și simplu o 
întâmplare. Nu sunt un lucru care trebuie transformat 
în altul. Sunt iubire şi lumină — eu aleg dacă îmi 
reamintesc constant asta sau decid să fiu blocat de 
frică.“ 

44. „Când intri într-o bibliotecă, toată cunoaşterea 
lumii se întinde înaintea ta. Când te trezeşti în fiecare 
zi, ai toate posibilităţile din lume. lu alegi dacă vezi 
doar cărți. lu alegi dacă vezi doar o zi ca oricare alta.“ 

45. „Sunt mereu la o alegere distanţă de a schimba 
totul.“ 

46. „Dacă aleg să nu fiu supărat, atunci nu mă 
simt supărat. Dacă nu mă simt supărat, atunci nu am 
fost rănit. Marcus Aurelius a spus ceva asemănător, 
dar eu prefer s-o zic cu propriile mele cuvinte.“ 

47. „Există o bucurie incomensurabilă în lucrurile 
mărunte. O carte bună, legume proaspete, un pat 


cald, o îmbrăţișare. Aceste lucruri, în lumea noastră 


întortocheată, sunt rareori apreciate, dar, în cele din 
urmă, probabil că sunt cea mai mare bucurie pe care o 
vom avea. 

48. „Ne luăm viaţa mult prea în serios — în câteva 


sute ani, cei mai mulți oameni vor fi complet uitaţi. 


Nu este deprimant, este eliberator. Fă ce poţi şi fă-o 
foarte bine. Oferă dragoste si fă ceea ce îţi dorești cel 
mai sincer. Oricum nu va mai conta peste o sută de 


ani, așa că fă-o să conteze acum.“ 


49. „Nu trebuie să fiu ceea ce mă văd alţii. Nu 
trebuie să presupun că ei ştiu cel mai bine.“ 

50. „O să-ţi fie bine. Nu pentru că o spun eu, ci 
pentru că tuturor o să ne fie bine, chiar dacă pe 


parcurs o s-o dăm în bară.“ (Acesta este un citat din 


Cheryl Strayed.) 

ÎNCĂ NU AI ÎMPLINIT 30 
DE ANI. NU E PREA 
TÂRZIU SĂ O IEI DE LA 
ÎNCEPUT 


Ni se pare că intervalul dintre 20 și 30 de ani este 
făcută pentru a construi — o progresie constantă a 
dobândirii de lucruri mai bune. Pare că cel mai 
important lucru din lume este să construieşti o 
imagine pe care mintea ta să o considere acceptabilă — 
felul în care ai pus lucrurile cap la cap, lucruri la care 
lumea s-ar uita şi pe care le-ar aproba. Lucruri la care 
te poți gândi pentru a te linişti într-un atac de panică. 
Dar intervalul dintre 20 şi 30 de ani este şi pentru 
dezvăţare. Trebuie să abandonăm iubirile „călduţe“, 


locul de munca în care nu ne dezvoltăm, prietenii cu 


care nu mai avem nimic în comun și ideile limitative 
pe care ne-am sprijinit pentru a ne ghida. Facem 
curăţenie pentru ca viaţa noastră reală să poată începe. 

Majoritatea oamenilor se poticnesc în acest interval 
de vârstă pentru că și-au petrecut viaţa anticipând-o. 
Ei au trăit pentru acest moment — când fericirea poate 


aparea. Dar cei mai nefericiti oameni sunt adesea cei 


cu apartamente destul de drăguțe, un număr decent 
de prieteni şi cu un loc de muncă suficient de bun în 
domenii de care sunt cel mult oarecum interesaţi, 
pentru că și-au petrecut viaţa construind idei în loc să 
înveţe cum să simtă. 

Acest interval de vârstă este despre renunțare. 
Despre alegeri noi. Despre a hotărî altfel. Despre 
îndepărtarea unor straturi care ţi-au tulburat ideea 
despre cine crezi că eşti. Acesta este genul de magie 
înfricoşătoare pe care o doreşti. Genul care te conduce 
în frumosul necunoscut. Devii persoana care vei fi 
pentru tot restul vietii tale. Cât de sincer vei trăi? Cât 
de frică o să-ţi fie? Câţi ani vei mai lăsa demonii tăi să 
te învingă? Abia ești în a treia decadă a vieţii tale. Nu 
e prea târziu să o iei de la capăt. 

De fapt, sper să o iei de la capăt tot timpul. Nu 
arzând poduri, sau părăsind orașul, sau închizându-te 
in ceea ce al, cl renunțând să te temi de ceea ce nu ai. 


Sper că îţi petreci după-amiezile libere lucrând la 


competențele care îţi trebuie pentru a avea slujba pe 
care îți doreşti să o al într-o zi. Sper că accepţi că nu 
trebuie să arăţi la fel ca în liceu sau să vrei aceleași 


lucruri ca atunci. Sper să te întrebi: „Ce vreau acum?“ 


Sper să înveţi că există o singură modalitate de a-ţi 
ghida viața, şi anume concentrându-te constant pe 
următorul pas corect. 

Oamenii cu adevărat nefericiti nu sunt niciodată 
supăraţi din pricina circumstanţele lor; sunt supăraţi 
pentru că și-au delegat puterea către alții. Ei și-au pus 
încrederea în găsirea persoanei potrivite în loc să fie 
capabili să atragă şi să aleagă persoana potrivită. Şi-au 
pus încrederea în găsirea locului de muncă potrivit, în 
domeniul potrivit, în loc să-şi perfecţioneze abilităţile 
până la punctul în care acestea ar fi greu de trecut cu 
vederea de către o companie. 

Dacă vrei să o iei de la capat cu adevărat, șterge 
toate ideile pe care le-ai avut vreodată despre cum să 
îti pui ordine în viaţă. Nu prezice, nu proiecta, nu citi 
mintea nimănui, nu presupune. Nu îți imagina un 
discurs motivaţional mai bun. Nu te gândi doar la ce 
are sens să faci. Gândeşte-te la ceea ce simţi că este 
bine să faci. Nu ce spun impulsurile tale, nu ce spune 
lenea ta, nu ce spune frica ta. Probabil că acele lucruri 
te-au dus acolo unde eşti. Dar există un substrat mai 
profund care reprezintă o voce mai hotărâtă, și ea îţi 
va spune pe ce drum să mergi. lrebuie doar să faci 
linişte, să asculti și să acţionezi. 

Învață să-ţi trăieşti viaţa, nu doar să te gândeşti la 
ea. Gândirea singură nu-ți va construi o nouă viață, 
iar autoanaliza te poate duce la un blocaj. Dacă ştii, în 
adâncul tău, că trebuie să o iei de la capăt, nu mai 


amâna, apucă-te de treabă! 

ȘAPTESPREZECE IDEI 
DESPRE VIAŢA TA CARE 
NU FAC ALTCEVA DECÂT 
SĂ TE ŢINĂ PE LOC 


I. Dacă munceşti suficient, succesul îţi este 
garantat. Cei mai mulți oameni au rareori „succes“ în 
felul în care și-au propus la început. În loc să lucrezi 
către un scop final, lucrează pentru ca procesul de a 
ajunge acolo să fie unul plăcut. Indiferent dacă 
succesul este un produs al întâmplării sau al sorții, tot 
ce poţi controla este cât de mult efort depui (nu 
rezultatul). 

2. A-ţi dori ceva destul de mult te califică să obţii 
respectivul lucru. Nimeni nu a primit un lucru 
pentru că şi l-a dorit suficient de mult. Trebuie să-ţi 


doreşti suficient de mult să te sacrifici şi să muncesti 


din greu, să devii calificat, să ţii capul sus în ciuda 
respingerilor repetate şi a îndoielilor, şi apoi să o iei de 


la capăt atât timp cât este nevoie. 


3. Vei fi excepţia de la toate regulile, aşa că nu 
trebuie să te dai cu loţiune de protecţie solară, nici să 
economiseşti, nici să îţi faci griji cu privire la pensie, 
nici să tratezi oamenii cu respect, pentru că 
circumstanţele tale sunt pur şi simplu diferite de ale 
tuturor celorlalți. 

4. Eşti o celebritate în mintea ta — toată lumea te 
urmărește şi îţi judecă alegerile. „Complexul luminii 
reflectoarelor“ este, fără îndoială, legar de reţelele de 
socializare, dar, indiferent de unde a pornit, nimeni 
nu se gândește la tine așa cum te gândeşti tu la tine și 
nici la fel de mult. Nimănui nu-i pasă dacă porţi o 
cămaşă neinspirată când te duci la farmacie. Nimănui 
nu-i pasă cu adevărat ce faci cu viaţa ta, aşa că nu mai 
face alegeri de parcă i-ar preocupa. 

5. Dacă faci ceva corect, rezultatele se vor vedea 
imediat. Adevărul e că, dacă faci ceva corect, 
rezultatele vor apărea după destul de mult timp, iar 
deznodământ de care să fii mulţumit va apărea după 
mai multe vreme. 

6. „Să fii ocupat“ este un lucru bun. A fi ocupat 
este ceea ce fac oamenii când sunt prost pregătiţi 
pentru a-și gestiona stresul. Oamenii care chiar au 
multe de făcut se concentrează pe a le face pur și 


simplu, pentru că nu au de ales. 
plu, p 


7. Există un „moment potrivit“ pentru a crea. Sau 
pentru a te căsători, sau pentru a avea un copil, sau 
pentru a începe viaţa spre care te simţi chemat. Dacă 
vrei să găsești O scuză ca să-ți spui că nu este 
momentul potrivit, vei găsi mereu una. 

8. Să fii adult este „greu“. Există o mulțime de 
lucruri care reprezintă provocări sau sunt sfâşietoare și 
te pun la încercare în viață, dar ce ai de făcut e să 
înveţi cum să le faci faţă și să-ţi îndeplinești funcţiile 
de bază. 

9. Scopul tău este ceva profund. Scopul tău este 
doar să fii prezent şi să-ţi faci treaba. Nu trebuie să 
schimbi lumea pentru a-l îndeplini. 

10. Toată lumea poate avea o slujbă pe care o 
iubeşte, dacă munceşte din greu. Toată lumea poate 
găsi o modalitate de a se bucura de slujba pe care o 
face, indiferent de provocările inevitabile care însoțesc 
orice loc de muncă — dar nimeni nu este îndreptăţit la 
o activitate care să se încadreze exact în domeniul său 
de interes ȘI confort. 

11. Nu eşti responsabil pentru ceea ce faci 
neintenţionat. A răni accidental sentimentele cuiva 
nu îl răneşte cu adevărat; timpul pe care nu-ţi dai 
seama că îl irosești nu este irosit; banii cheltuiti pe 
„necesităţi“ nu sunt bani cheltuiţi. În esenţă, dacă nu 
eşti conştient de repercusiunile unui lucru, acestea nu 


contează. 


12. Partenerul tău de viaţă este responsabil pentru 
a te face să te simţi într-un mod anume. Și foloseşti 
acel sentiment pentru a determina dacă relaţia ta este 
sau nu „bună“ sau dacă merită efortul. 

13. Pentru a accepta ceva, trebuie să te facă fericit 
sau cel puţin să simţi că este în regulă. Poţi să-ți 
accepti circumstanţele (să recunosti că sunt reale), deși 
îti displac profund. Nu trebuie să-ţi placă totul, dar 
dacă vrei să-ţi păstrezi sănătatea mentală, trebuie să 
accepţi orice apare în viaţa ta inainte de a-l putea 
schimba. 

14. Oamenii încă se gândesc la lucrurile jenante pe 
care le-ai făcut acum cinci ani. Oamenii sunt ocupați 
să mediteze la propriile lucruri jenante, la fel ca și 
tine. (De-a lungul timpului, te-ai gândit mult la 
lucrurile pe care le-au făcut alții de-a lungul anilor? 
Putin probabil.) 

15. Trebuie să ai „dreptate“ ca să fii o ființă umană 
validă, inteligentă. De fapt, cei mai inteligenţi 
oameni sunt mai deschişi spre a accepta ca greşesc 
decât oricine (e modul lor de a învăţa). Nu trebuie să 
ai dreptate constant, sau să fii extrem de deștept, sau 
uimitor de frumos, sau orice altceva pentru a fi demn 
de a fi acceptat și iubit. 

16. Te defineşti prin luptele tale interioare. 
Obişnuiești să spui: „Sunt o persoană anxioasă“ în loc 
să spui: „Uneori sunt anxios.“ le identifici cu 
problemele tale, ceea ce probabil reprezintă un motiv 


uriaş pentru care nu le poţi depăși. 


17. Poţi fi atât de fericit cât îti permit 
circumstanţele. Vei fi fericit doar dacă te concentrezi 
asupra a ceea ce este pozitiv, dacă Îți accepti și îţi 
rezolvi problemele, dacă îţi construieşti relaţiile 
profunde, dacă îţi validezi şi îți dezvolţi modul de 
gândire. Nu poţi alege un sentiment, dar poţi alege 
întotdeauna la ce te gândeşti. A respinge ideea că poţi 
face asta înseamnă să te condamni la o viaţă în care nu 


eşti niciodată cu adevărat fericit. 

CUM DEVII PERSOANA 
CARE MERITĂ 
VIATA PE CARE ŞI-O 
DOREŞTE 


Suntem condiţionaţi să credem că există o cantitate 
limitată de fericire în lume.Începând de la o vârstă 
fragedă, concurăm unul împotriva celuilalt în cursa 
pentru superioritate. Această mentalitate încă se 
infiltrează în interacțiunile noastre zilnice și este cu 
siguranță un pilon al culturii media centrate pe 


individ pe care am creat-o. Suntem învățați cå există 


învingători și învinși. Există oameni care reușesc și 
oameni care nu reuşesc, iar tu trebuie să fii printre cei 
care reuşesc. Există un număr limitat de locuri, un 


număr limitat de povești de succes și de oportunităţi 


de a-ţi construi viața pe care ţi-o doreşti. lrebuie să 
alegi din catalogul variantelor de succes și să lupti 
pentru un stil de viaţă în ediţie limitată. 

Ne convingem că fericirea şi succesul sunt lucruri 
pe care altcineva ni le dăruieşte — şefii dau locuri de 
muncă, iubiții își iau angajamente „pentru 
totdeauna“. Nu e de mirare că simţim în mod 
constant că nu deţinem controlul asupra vieții 
noastre. Nu e de mirare că suferim atât de mult din 
cauza a ceea ce am presupus că ne dorim. 

A dori este cel mai urât lucru pe care îl poti face. Te 
menţine într-o stare de „a nu avea“ şi ţine lucrurile 
bune la distanţă. Primeşti ceea ce îţi dorești cel mai 
mult atunci când nu-l mai dorești. Atunci când îti 
schimbi modul de a gândi și trăieşti ceva ce „ai deja“, 
în mod natural creezi și atragi lucruri care se aliniază 
cu ideea ta despre tine însuţi. Acceptarea este rădăcina 
abundenței. 

Lucrurile pe care le doreşti cu adevărat rareori 
trebuie gândite. A le asocia etichete, cuvinte și idei 
înseamnă a crea o imagine pentru ceva care există, ȘI 
în principiu îţi aparţine. Ajungem să ne poticnim cel 
mai tare atunci când ideile noastre nu evoluează în 


același ritm cu fiinţa noastră profundă, când rămânem 


atașați de o idee veche. Deci trebuie să renunti la acele 
dei. Dar nimeni nu te învaţă să faci asta. 

Acestea sunt modalităţi prin care ieși din viaţa pe 
care altcineva a construit-o pentru tine, prin care 
încetezi să te lupti și alegi să distrugi ideile vechi ca să 


creezi altele noi. Acestea sunt lucrurile pe care trebuie 


să le ştii pentru a deveni persoana care merită viaţa pe 
care si-o dorește cel mai sincer, nu viaţa pe care alții și- 
o doresc pentru tine. 

Există modalităţi de a plăti chiria. Dar nu există 
nicio modalitate de a face pe cineva să te iubească 
dacă nu te iubeşte. Să creezi viaţa de zi cu zi pe care ți- 
o doreşti, cu oamenii pe care ţi-i dorești, presupune o 
slujbă, plata chiriei, rufe de spălat, o chiuvetă plină de 
vase şi facturi pentru utilităţi. 

Adulții nu fac aceste lucruri doar pentru a le face. 
Aceste lucruri înseamnă libertate. Îi oferă propriul 
acoperiș deasupra capului. Nimic nu contează mai 
mult decât liniștea ta sufletească. 

Pleacă dacă trebuie să pleci. Rareori există o scuză 
pentru a rămâne cu oameni care nu te iubesc sau nu 
te acceptă. Există modalităţi de a supravieţui. Există și 
al doilea loc de muncă, și ore suplimentare, şi camere 
pe care oamenii amabili sunt dispuși să le închirieze 
sau să le împartă. Dar aceste lucruri sunt rezervate 
oamenilor care îşi pun bunăstarea mentală peste 
confortul imediat. Acestea sunt rezervate oamenilor 
care le merită și care ştiu că merită un spaţiu, sau o 
cameră, sau o casă, sau un apartament în care decid ce 
este și ce nu este acceptabil pentru viaţa lor. 

Nu ar trebui să fii mereu fericit, sigur și stabil. Dacă 
ai fi, nu ai mai avea de dat nicio luptă. Să accepti 
durerea omenească înseamnă un singur lucru: să îţi 
permiti să fii. Acceptă ceea ce este inevitabil. Să cedezi 
nu înseamnă să accepti înfrângerea; înseamnă să fii 


sincer. Înseamnă să fii autentic, frământat, minunat, 


plin de nuanţe întunecate și luminat de speranţă. Asta 
suntem meniţi să fim. Singurul lucru pe care îl avem 
de depăşit este incapacitatea de a fi ceea ce suntem, 
aşa cum suntem. 

Există la fel de multă valoare în spaţiul negativ. Nu 
fiecare secundă din viața ta trebuie să fie plină. O 
agendă încărcată nu înseamnă succes. Uneori trăim 
pentru a munci, alteori muncim pentru a trăi — viaţa 
nu e sau una, sau cealaltă. Existenţa umană nu este 
împărţită în „dăți în care faci ceva pe care alți oameni 
îl pot cuantifica“ și „dăţi în care nu faci nimic“. Totul 
este important. 


Cele mai profunde revelații ale tale au loc în 


momentele de liniște. Să ai parte de oameni, întâlniri, 


idei şi revelații creative nu ar fi atât de profund și 


uimitor dacă nu ar exista si momente de singurătate, 
de inactivitate şi de secetă mentală. Contextul 
lucrurilor contează la fel de mult ca și lucrurile. 
Punctul central al unei piese de artă nu ar exista fără 
spaţiul negativ care să o încadreze. 

Din păcate, nimeni şi nimic nu îţi poate oferi 
fericirea. Partea bună este că nimeni Şi NIMIC nu ti-o 
poate lua. Acesta este unul dintre marile adevăruri pe 
care vreau să i le împărtășesc. Si totuşi, continuam să 
căutăm, deși știm că nu ar trebui. Ne luptăm cu 
natura noastră menită să crească, să se extindă, să se 
lămurească, să caute și să creeze în loc să acceptăm 
ideea că lucrurile sunt menite să vină la noi. Este ca şi 
cum am aplica ideile de „a dori“ şi „a încerca“ în 


direcții complet greşite. 


Timpul nu este liniar în modul în care ne 
inchipuim; totul se întâmplă deodată. Tu chemi în 
viaţa ta lucrurile de care ai nevoie. Nu ai niciodată 
ceva în plus și nu rămâi niciodată fără ceva important. 


Nu vei primi niciodată şi nu vei pierde niciodată. Ai 


fost mereu și vei fi mereu. Această cunoaștere este 

fundaţia pe care se construieşte adevărata magie. 
Fericirea este plictisitoare. Frumosul este plictisitor. 

Oamenii nu sunt interesaţi sau atraşi doar de 


„fericire“ şi de ce este „frumos“. Sunt interesaţi de 


oameni cu interese diferite, de oameni cu povești, idei 
și mentalități care le oglindesc și le completează pe ale 
lor. Nu ne dorim o persoană care se enervează dacă are 


senzaţia că cineva a insinuat că este „gras“, CL O 


persoană care să spună: „Grăsimea nu este ceea ce esti, 
este un lucru pe care îl ai, şi chiar dacă nu ar fi așa... 
chiar dacă aș fi gras, cui îi pasă?“ Dragostea înseamnă 
mai mult decât a te preface că arăţi, te comporti și 
trăieşti într-un anumit fel considerat a fi „bun“. 

Universul şopteşte înainte să tipe. Corpul tău 
șopteşte înainte să tipe. Presentimentele nu sunt 
menite să fie evitate. Nu sunt menite să deranjeze. Ele 
sunt „tu“ sau ceva mai mare decât tine, spunându-ți 
că ceva nu este în regulă. 

Vocea ta interioară nu va dispărea niciodată dacă 
este ignorată. Se va proiecta, și în cele din urmă se va 
transforma în voci exterioare mari, puternice, care îţi 
vor cere să fii atent. Învață să o asculti când este 


$O ptita. 


Aspectul cel mai ironic și mai amuzant al vieții este 
că ai cel mai mare succes când faci ceea ce ţi se pare 
bine pentru tine. Urmărirea fericirii noastre autentice, 
dobândirea păcii interioare, este singura noastră 
responsabilitate reală. Oamenii care iubesc ceea ce fac 
au întotdeauna mai mult succes decât oamenii care 
„muncesc din greu“ sau pretind că o fac. Există o 
bucurie pe care nu o poţi dobândi decât atunci când 
faci ceva de care eşti cu adevărat pasionat. Atingi o 
energie altfel de neatins. 

Identitatea ta nu trebuie să fie coerentă. Povestea ta 
nu trebuie să curgă. Nu trebuie să te prezinţi într-un 
mod pe care alţi oameni îl înţeleg. Nu trebuie să 
trăieşti pentru rezumatul pe care încercăm să-l 
alcătuim în mintea noastră când ne imaginăm cum 
alti oameni explică sau evaluează cine suntem. Nu 
trebuie ca viaţa ta să fie coerentă. Ai voie să fii grozav 
la multe lucruri, care nu au neapărat legătură între ele. 
Nu ești limitat la un singur scop, un singur talent, o 
singură dragoste. Poţi avea o varietate de locuri de 
muncă, fiecare dintre ele important în perioada în 
care îl ai. Poţi fi bun la o mulţime de lucruri fără să-ţi 
lipsească altele. Nu trebuie să fii un roman; poţi fi o 
carte de povestiri. Nu trebuie să-ţi îmbini adevărurile 
care coexistā ȘI să-ţi atenuezi strălucirea doar ca să aibă 


sens pentru o persoană cu mintea îngustă, care vrea să 


te încadrezi într-o înţelegere restrânsă cu care aceasta 
se simte confortabil. 
Nu trebuie să fii doar ceea ce ti face pe alţii să se 


simtă confortabil. 


De multe ori, nu ştii ce este mai bine pentru viaţa 
ta. Prezicerea viitorului nu face ca acesta să se 
întâmple mai sigur. Doar te limitează. Te atașează de o 
idee pe care o vrei drept realitate doar pentru că ești 
ataşat de ea. Conţinutul atașamentelor noastre 
contează puţin în comparaţie cu dorinţa de a fi 
autentic, de a avea controlul, de a simţi că știm ce este 
mai bine și de a reuși în virtutea faptului că trăim ceea 
ce ştiam că ne trebuie. 

Nimeni din istoria lumii nu s-a uitat înapoi la viaţa 
lui si a spus: „Da, asta este exact ceea ce credeam că se 
va întâmpla.” Însă mulți se uită în jur într-o zi și 
spun: „Da, ştiam că pentru asta sunt destinat, dar 
detaliile m-au surprins mereu.“ 

Lucrurile se vor rezolva mai bine decât ai fi putut să 
alegi sau să proiectezi. În necunoașterea ta, totuşi va 
părea că totul se destramă. În clipele de dinainte de a 
realiza că se va întâmpla ceva mai bun decât poti 
înţelege, va părea că fiecare plan pe care L-ai făcut şi în 
care ai sperat a fost complet ignorat de acea putere 
mai mare în care crezi sau nu crezi. Ai încredere că vei 
primi mai mult decât crezi că meriti. 

Trebuie să devii genul de persoană care merită viaţa 
pe care şi-o dorește. Nimeni nu a obţinut niciodată 
ceea ce și-a dorit doar pentru că şi-a dorit foarte mult. 
Viaţa ta ți se va dezvălui direct proporţional cu cât de 
mult crezi că meriţi. Nu cu cât crezi că ar trebui să ai. 


Ci cu cât de mult crezi că meriti. 

LUCRURI PE CARE LE 
AŞTEPTĂM 
DE LA CEILALŢI (DAR PE 
CARE RAREORI NE 
GÂNDIM SĂ LE 
SCHIMBAÂM NOI ÎNȘINE) 


1. Ne așteptăm ca alți oameni să fie sinceri și 
deschisi cu intenţiile pe care le au (mai ales pe plan 
romantic), dar câţi oameni ţinem noi înșine în 
expectativă? Câţi oameni lăsăm să zăbovească ȘI sa se 
întrebe și să aștepte doar pentru că ne este mai 
convenabil? 

2. Ne enervăm pe oamenii care nu sunt 


necondiţionat amabili. Încercăm să-i învăţăm pe 


copii să fie amabili, pedepsindu-i atunci când nu sunt. 
Cerem de la ceilalți să fie deschişi și iubitori, adesea în 


moduri obtuze și lipsite de iubire. 


3. Ne așteptăm ca, dacă cineva este interesat de 
noi, să facă prima mişcare. Nimeni nu vrea să stea 
prin preajmă, așteptând să-l invite cineva la întâlnire 
sau să-l facă să se îndrăgostească fulgerător, dar nimeni 
nu vrea să facă primul pas sau să se îndrăgostească. 
Când ai ieșit ultima dată din zona ta de confort 
pentru a spune cuiva că îţi pasă de el? Când a fost 
ultima dată când ai invitat pe cineva la o întâlnire 
romantică, nu doar la o ieşire în oraș? Când ai făcur 
ultima dată ceea ce vrei să facă alţii pentru tine? 

4. Nu acceptăm că oamenii nu simt la fel pentru 
cauze care nouă ne trezesc sentimente puternice, dar 
ne plângem imediat ce pasiunile altcuiva ne 
deranjează sub forma prea multor postări pe 
Facebook sau a unor opinii politice „enervante“ pe 
care nu vrem să le vedem sau să le auzim în fiecare zi. 

5. Ne aşteptăm ca oamenii să aibă încredere în noi 
imediat, dar considerăm că motivele pentru care nu 
avem încredere în alţii sunt întotdeauna justificate. 

6. Când cineva nu este alături de noi 
necondiționat sau nu știe că avem nevoie de el fără să 
fim nevoiţi să spunem asta, ni se pare nepoliticos și 
egoist. Dar cât de des ne oprim din drumul nostru 
pentru a încerca să analizăm şi să prezicem acţiunile, 


dorințele și intenţiile oamenilor din viaţa noastră? 


7. Îi numim pe unii îngușşti la minte pentru că 
emit judecăţi despre aspecte din viaţa noastră pe care 
nu le cunosc în totalitate, dar cât de des facem și noi 
asta unor străini, colegilor şi prietenilor, doar ca să 
avem un subiect de conversaţie zilnic? Stim că, dacă 
oamenii ne-ar cunoaște cu adevărat — dacă ne-ar ști 
efectiv toată povestea —, atunci sigur ne-ar înţelege... 
Și totuşi, ne consumăm energia judecându-i pe alţii 
pentru lucruri pe care nu le înțelegem, pentru povești 
pe care nu le cunoaştem în totalitare. 

8. O sursă comună de frustrare constă în faptul că 
oamenii nu îşi rezolvă problemele din relaţiile lor 
într-un mod care ni se pare evident — pleci dacă 
persoana nu este perfectă, „treci peste“ lucrurile pe 
care nu le poţi schimba etc. —, dar cât de des facem 
asta în viaţa noastră? Nu le permitem celorlalți să fie 
imperfecti, dar ne aşteptăm ca ei să ne ofere un umăr 
pe care să plângem când suntem debusolaţi. 

9, În teorie, ne aşteptăm ca oamenii să accepte 
toate religiile, dar, dacă cineva nu ne înţelege dogma, 
sistemul de credinţe sau contextul religios, îl 
considerăm ca „nefiind la nivelul“ la care să 
înțeleagă. Purem pretinde că fiecare cale este bună, 
dar mulți oameni nu realizează că au convingerea că a 
lor este puţin mai bună. 

10. Credem că oamenii care îi judecă pe altii 
pentru lucruri mărunte sunt groaznici, dar noi, la 
rândul nostru, îi judecăm... pentru că judecă. 

11. Ne așteptăm ca lumea să nu facă glume pe 


seama noastră, în ciuda faptului că, de multe ori, cel 


mai ieftin umor este să îi facem de râs pe alţii. De 
fapt, ne grăbim să îi luăm în derâdere (răutăcios) pe 
alții atunci când trebuie să ne ridicăm moralul. 

12. Ne aşteptăm ca oamenii să se preţuiască pe ei 
înșiși și să înceteze să se mai denigreze, dar ne 
aşteptăm, de asemenea, să ne ridice moralul atunci 
când o facem noi înșine (sau chiar credem că 
autodenigrarea noastră constantă este drăguță). 

13. Ne aşteptăm ca oamenii să se schimbe peste 
noapte, că este vorba despre a mânca mai bine, 
despre a prelua controlul asupra sănătăţii lor sau 
despre a ieși dintr-o relaţie toxică sau dintr-o slujbă; 
atunci când alţi oameni se autosabotează, credem că 
o discuţie încurajatoare va ajuta. Acesta este rareori 
cazul — trebuie doar să ne uităm la propriile obiceiuri 
dăunătoare pentru a vedea asta. 

14. Ne dăm ochii peste cap şi aruncăm priviri 
depreciative către oamenii care nu se comportă așa 
cum credem că este politicos şi adecvat — care 
vorbesc prea tare în public, care întârzie, sunt 
dezordonați sau neîngrijiți —, și totuși, la rândul 
nostru, suntem obositi, stresaţi și îintârziem, nu ne 
interesează dacă vorbim cu voce tare când 
răspundem la un apel de serviciu în timp ce stăm la 
coadă şi reținem prea mult timp o chelneriţă ori o 
casieră pentru a ne răspunde unei nevoi oarecare. E 
plăcut când râdem în hohote şi vorbim tare la 
restaurant pentru că suntem entuziasmați, dar este 
enervant când altcineva face același lucru. Nu este 


deranjant dacă o facem noi. 


15. Ne așteptăm la o sinceritate deplină de la alţii, 
şi totuşi când acea „onestitate“ este ceva ce nu vrem 
să auzim, o considerăm o „aiureală“, iar când este 
rândul nostru să spunem adevărul, evităm să facem 
asta până când nu avem altă opţiune. 

16. Aşteptăm iubire necondiționată de la oamenii 
care sunt cel mai aproape de noi, de parcă asta ar fi 
suficient pentru a compensa faptul că nu ne iubim 


pe noi însine. 
3 

NU TREBUIE SĂ TE 
IUBESTI 
ÎN TOTALITATE PENTRU 
A FI DEMN 
DE IUBIREA ALTCUIVA 


Când oamenii spun că trebuie să te „iubeşti pe tine 
însuți“ înainte de a putea iubi pe altcineva, ce vor să 
îti comunice este că, dacă în mod subconștient cauţi o 
relaţie care să-ţi repare viaţa, să-ţi dea direcţie sau să te 
facă să te simţi mai bine, vei alege mereu persoana 
greșită şi nu vei avea niciodată genul de relaţie pe care 
ti-o doreşti. Din păcate, informaţia care ajunge la noi 


este că trebuie să aşteptăm până ne iubim pe noi 


înşine — şi fiecare aspect al vieţii noastre — înainte de a 
fi demni de a găsi și de a ne angaja faţă de persoana 
potrivită. 

Ceea ce sună cam așa: dacă nu ai parte de dragoste, 
este din vina ta — pentru că încă nu ești suficient de 
bun, pentru că nu controlezi lucrurile suficient, 
pentru că nu ai făcut destul pentru a-ţi câștiga 
dragostea. Care se traduce prin aceea că nu ar trebui 
să accepţi dragostea până când nu crezi că eşti pregătit 
pentru ea și că eşti menit să evoluezi doar autonom — 
iar odată ce eşti într-o relație, te poţi opri. 

Numai că nu vei fi pregătit pentru iubirea vieţii tale 
când va apărea. Nimeni nu este. Și dacă îţi refuzi acea 
relaţie pentru că ai convingerea că trebuie să munceşti 


mai mult înainte, ceea ce faci cu adevărat este să ratezi 


cel mai eficient instrument de creştere care există. 

Dragostea este ca o lupă mare: îţi arată ce îţi place și 
ce nu-ţi place la tine și la viaţa ta. Relaţia corectă te va 
încuraja să abordezi frontal aceste lucruri și să le 
remediezi. Relaţia potrivită te va ajuta să înveţi să te 
iubeşti pe tine însuţi. Este menită să schimbe totul — 
si o face întotdeauna. 

Aşa că învaţă să prosperi între timp. Foloseşte zilele 
cât eşti singur pentru a fi cine îţi doreşti să fii şi fă ceea 
ce poţi face în ritmul tău. Dar niciodată să nu 
confunzi asta cu ideea că nu poţi fi iubit înainte să fii 
tu însuţi pe deplin iubitor, că ceilalți oameni sunt 
obligaţi doar să fie la fel de amabili ca tine, că vei fi 


gata pentru dragoste când va veni. 


Da, felul în care te tratezi pe tine însuţi va dicta și 
va determina modul în care te tratează alţii, dar 
munca de a fi o fiinţă întreagă, evoluată, completă, 
iubită și iubitoare nu se referă la cât de bine te poţi 
simţi în izolare şi singurătate, ci la cum îti poţi apăra 
propria persoană, la cum impui respect, la cum alegi 
dragostea și la cum înveți să mergi mai departe şi să 
evoluezi, chiar și atunci când persoana pe care ai 
căutat-o mereu se află în sfârşit lângă tine. 


A te iubi pe tine însuţi înseamnă și a te lăsa iubit. 

30 DE ÎNTREBĂRI PE 
CARE TREBUIE 
SĂ ŢI LE PUI DACĂ NU AI 
GĂSIT ÎNCĂ RELAȚIA 
PE CARE ȚI-O DOREȘTI 


1. Te gândeşti la relaţii ca la ceva ce câştigi pentru 
că eşti „destul de bun“ sau ceva ce dezvolţi atunci 
când eşti suficient de puternic pentru a-ţi deschide 
inima? 

2. Ce înseamnă „dragoste“ pentru tine? Este doar 
un sentiment bun? Oferă companie? Oferă confort? 


Este o direcţie pentru viitor? 


3. Cum ai putea obţine aceste lucruri în viaţa ta 
altfel decât prin proclamarea unei intimităţi eterne 
din partea cuiva pe care probabil nici măcar nu-l 


cunoşti încă? 


4. Dacă dragostea vieţii tale ar reflecta toate 
problemele tale nevindecate, dacă ti-ar oglindi 
defectele şi ar scoate la lumină cele mai profunde 
nesiguranţe ale tale, ai fi gata să intri într-o relaţie cu 


aceasta? 


5. Încerci să relaționezi cu alţi oameni, sau să îţi 
arăţi superioritatea asupra lor? Vrei să te conectezi, 
sau vrei să impresionezi? Te implici în discuţii pentru 
a învăţa, sau pentru a atrage pe cineva sa adere la 
modul tău de a gândi, astfel încât să te simţi susţinut 


şi validat? 


6. Te gândești la viaţa ta amoroasă mai mult decât 
o trăieşti de fapt? Ti-ai făcut un plan pentru a găsi 


genul de iubire care crezi că îți lipseşte? 


7. Dacă ar fi să îţi faci un plan pentru a găsi acest 
tip de dragoste, cum ar arăta? Ce ar trebui să faci? Ce 


al putea încerca? Unde ai putea merge? 


8. Este perspectiva unei întâlniri online, a uneia 
organizate de prieteni şi, în general, ieşirea ta „pe 
piaţa de dating“ mai puţin confortabilă decât ideea 
că ai putea petrece următorii câţiva ani (sau mai 


mult) singur? 


9. Eşti onest cu privire la faptul că te afli în 
căutarea dragostei? Dacă încerci să te porţi ca şi cum 
Îți este bine singur, vel pierde multe Oportunităţi de a 
întâlni prieteni ai prietenilor, pur şi simplu pentru că 


ei nu știu Că esti dispus så incerci. 


10. Ce te face fericit în afară de afectiunea 
celorlalti? 

11. Dacă ai decide să preiei astăzi controlul asupra 
destinului relației tale în loc să aştepţi doar să „se 
întâmple“ ce este „menit“, ce ai începe să faci diferit? 

12. Crezi că o relaţie grozavă este ceva ce găsești? 
Sau ceva ce dezvolţi şi consolidezi în timp? 

13. Crezi că oamenii mai frumoși, mai de succes, 
mai deştepţi, mai talentaţi sau altfel superiori au 
parte de mai multă dragoste decât ai putea avea tu 
vreodată? 

14. Ai aruncat vreodată o privire sinceră la 
oamenii din jur care au parte de dragoste şi i-ai 
evaluat pe aceeași scară de atractivitate, inteligenţă și 
superioritate? 

15. Dacă ai face asta, ce ai găsi? 

16. Te-ar uimi să afli că relaţiile nu sunt pur și 
simplu drăguţe, ci sunt cusăturile care ţin laolaltă 
fragmentele acestei lumi nenorocite și că a cheltui la 
fel de mult timp şi energie pentru ele ca pentru orice 
altceva care contează nu numai că ar fi de dorit, ci și 
esenţial pentru a-ţi îndeplini cel mai înalt scop ca 


om? 


17. Ţi s-ar părea uluitor să afli că, până şi printre 
oamenii care sunt înconjurați de prieteni, în relaţii 
aparent „fericite“, cu familii la care se întorc în 
fiecare seară, există unii care se simt uneori teribil de 
singuri, pentru că ce contează e cum te conectezi, nu 


e cine ai în preajmă? 
p preaj 


18. Eşti conștient de nevoile tale într-o relaţie pe 
termen lung? 

19. Eşti dispus să urmărești îndeplinirea acestor 
nevoi, sau ai renunța să faci asta ca să pari mai 
dezirabil pentru partenerul tău? 

20. Dacă ai găsi relația la care ai visat şi nu ar 
merge cum trebuie, care ar fi planul tău? 

21. Te-ar surprinde să afli că cel mai trecut cu 
vederea secret pentru o relaţie fericită și sănătoasă 
este convingerea că, și dacă această relaţie s-ar 
încheia, ai putea continua ca ființă funcţională şi 
înfloritoare? 

22. E posibil să fii singur în acest moment nu 
pentru că ești distrus sau de neiubit, ci pentru că 
există ceva profund şi divin pe care trebuie să-l 
descoperi şi care poate fi cunoscut doar în solitudine? 

23. Dacă ai şti că urmează să întâlneşti iubirea 
vieţii tale şi că această perioadă de solitudine din 
viaţa ta a fost doar temporară, ce ai face cu nopţile 
pe care le petreci singur? Ce ai alege să faci? Îți scrii 


cartea, sau pierzi vremea pe Facebook? Dezvolţi relaţii 


cu prietenii, sau invidiezi oamenii care se bucură de 
dragoste? Inveţi să meditezi, sau ici O înghițitură de 


vin de fiecare dată când te simţi cât de puţin trist? 


24. Presupui că alţi oameni îţi fac o favoare 
oferindu-ţi dragostea lor și petrecând timp cu tine? 

25. Te-ai gândit vreodată că probabil şi ei sunt 
doar la fel de dornici de dragoste? 

26. Te gândești vreodată la ceea ce poţi să „dai“ 
într-o relaţie, nu la ceea ce vrei să iei dintr-o relaţie? 

27. Te angajezi la o viaţă întreagă de evoluţie cu și 
alături de altcineva, sau imaginea ta mentală despre 
iubire este că permite şi susține o acceptare 
necondiționată care înseamnă, în realitate, să te 
complaci? 

28. Eşti dispus sau pregătit să renunti la orice idee 
preconcepută pe care ai avut-o despre cum va apărea 
dragostea, cum va arăta şi cum va fi partenerul tău? 
(Trebuie să o faci.) 

29. Pentru ce eşti dispus să suferi în această viaţă? 
Suferi pentru fricile tale, gândurile tale, munca ta... 
Dar ai suferi pentru singurul lucru care merită cu 
adevărat? Eşti dispus să dai totul, să eşuezi de câteva 
ori, și apoi să dobândești ce ai vrut (dragoste, 
căsătorie) doar pentru a descoperi că perioada de 
întâlniri a fost doar mersul dinainte de alergare, 
începutul adevăratei munci? 

30. Eşti gata să îţi asculti instinctele și să le laşi să 


te ajute pentru a deveni persoana care trebuia să fii? 

CEL MAI MARE TABU DIN 
CULTURA NOASTRĂ 
ESTE ONESTITATEA 

RADICALĂ. 
ȘI EXACT ASTA E 
PROBLEMA 


Suntem sufocaţi de o cultură — și de o societate — 
care, dintr-o lipsă de preţuire față de onestitate, a 
dezvoltat o incapacitate de a coexista. 

Numim „jignitoare“ opiniile care nu sunt în acord 
cu ale noastre și folosim acest cuvânt pentru a arăta că 
este greşit să le ascultăm sau să le acceptăm. (Ca să nu 
mai vorbim că suntem mai „ofensaţi” în public de 
sfârcul unei femei şi de o înjurătură decât de atrocități 


globale precum foametea, războiul sau distrugerea 


mediului.) Forţăm oamenii să spună și să facă lucruri 
care au sens pentru noi. Am crescut într-o cultură care 
ne-a învăţat să ne punem pe ultimul loc, chiar și 
atunci când „a pune pe altii pe primul loc“ este fals și 
necinstit, și își are rădăcinile în resentimente şi lipsă 
de onestitate. 

Cu toţii suntem sufocaţi de o singurătate interioară 
nepercepută de cei din jur şi ne găsim consolare doar 
în melodii și fragmente din cărţi care vorbesc despre 
asta într-un mod în care noi nu am putea. Suferim în 
ascuns de anxietate, depresie, singurătate, 
incertitudine şi teamă de eşec, pentru că trebuie să 
Zugrăvim o imagine exterioară diametral opusă. 


Incapacitatea de a înţelege ca toate astea sunt párti 


naturale si cruciale ale vieții este ceea ce le face „rele“. 
Nimeni nu este onest în această privinţă și, drept 
urmare, nimeni nu găseşte pe cineva care să-l iubească 
pentru el însuși, pentru că nimeni nu își arată 
adevărata faţă. 

Găsim doar oameni care ne iubesc stratul exterior 
sau cochilia, care, după cum ştim cu toţii, se sparge 
Uşor. 

Multe dintre relațiile noastre depind de faptul că ne 


îndeplinim sau nu în mod continuu un set de 
p 


așteptări pe care de cele mai multe ori le cunoaștem, 
dar uneori nu le cunoaștem. Frica noastră de 
onestitate și schimbare își are rădăcinile în teama că, 
dacă suntem onești, nu mai suntem acceptaţi, doriţi 


sau preţuiţi de oamenii care pretind că ne iubesc. 


Asociem „a face ce vrem“ şi „a ne pune pe primul 
loc“ cu a fi egoist şi cu a nu-i lua în considerare pe 
ceilalți. Suntem învăţaţi că ceea ce ar trebui să ne 
dorim este ceea ce îi face pe alţii fericiţi. Dar oare 
vrem în viața noastră oameni care în secret nu vor să 
he acolo? Este într-adevăr surprinzător că suntem cu 
toţii pierduţi, fărâmiţaţi și deconectaţi de noi înșine, 
din moment ce suntem învăţaţi să nu ne urmăm 
instinctele şi adevărurile de dragul egoului altcuiva? 
(Nu.) 

Nu este „rău“ să spui adevărul; pur și simplu nu 
suntem obișnuiți să auzim altceva decâr ceea ce vrem 
să auzim. Considerăm „greşit“ orice lucru care nu este 
liniștitor și aliniat cu gândurile noastre cele mai 
iluzorii şi mai reconfortante. „Adevăr“ și „răutate“ au 
devenit sinonime pentru că, dacă oamenii nu fac ȘI nu 
spun ceea ce vrem să vedem Și Să auzim, simțim că 
greşesc şi ne rănesc sentimentele — subconștient sau 
nu —, făcându-ne să ne simţim neacceptaţi, nedoriți şi 
invalidati (pentru că așteptăm acceptare şi validare 


doar din exterior). 


Ceea ce trebuie să avem în vedere este că oamenii 
care clamează cel mai adesea despre nevoia de a se 
comporta într-un anumit fel sunt, fără îndoială, chiar 
oamenii a căror viaţă a fost cel mai adânc și mai 
profund modelată făcând ceea ce şi-au dorit alți 
oameni. Au ascultat de oamenii care strigau la ei și, 
din acest motiv, au rămas goi pe dinăuntru. lar acest 


gol răsună acum din cuvintele lor. 


În miezul nostru, există doar lumină. Îţi garantez că 
nu există o persoană pe care să nu o iubeşti dacă ai 
cunoaşte povestea el adevărată, intreaga poveste, dacă 
ai trăi o zi, un an sau o viaţă întreagă în locul acelei 
persoane. Nu ne putem aştepta la egalitate atunci 
când susţinem fațadele inegalirăţii prin lipsă de 
onestitate. Cum ne putem aştepta ca oamenii să-i 
trateze pe toţi ceilalți ca fiind egali din moment ce se 
simt în mod constant inferiori altcuiva? 

Ca să te simţi egalul celorlalți și să te raportezi la ei 
ca la egalii tău, e nevoie ca mai întâi să conștientizezi 
toate aceste lucruri. 

Singura modalitate de a schimba cursul societăţii 


noastre — de a lumina minţile închise, de a schimba 


modul în care percepem genul, și rasa, și umanitatea 
în sine — este să punem toate cărţile pe masă. Spunem 
la nesfârşit aceleași lucruri și vorbim doar cu oameni 
care sunt în mod inerent de acord cu noi mai degrabă 
decât să încercăm să înţelegem principiile celor care 
au alte păreri decât noi. Asta nu înseamnă schimbare. 
Asta înseamnă să-ţi admiri egoul. Se repetă în gol 
sintagme precum „a-i ajuta pe alții“ şi „a fi altruist“ și 
se insistă ca oamenii să se ofere voluntari, chiar și 
atunci când nu-și doresc asta cu adevărat. 

Singura bunătate pe care o concepem și pe care o 
susţinem este aceea pe care o impunem altor oameni, 
singura pe care o percepem ca fiind corectă. 

Dar bunătatea falsă nu merită. Face lumea mai rea. 
Este rădăcina resentimentelor, şi a relei voințe, și a urii 


de sine, a bigotismului și a prejudecăţilor. 


Adesea, cele mai bune lucruri pe care le trăim în 
viaţă sunt momentele în care cineva a tinut atât de 
mult la noi, încât nu s-a temut să ne rănească 
sentimentele spunându-ne adevărul, iar asta ne-a 
salvat sau ne-a arătat o realitate altfel invizibilă. 
Adesea, modul în care suntem cei mai buni cu noi 
înşine este să spunem „nu“. Adesea, lucrurile pentru 
care suntem cel mai recunoscători sunt cele care au 
fost (şi sunt) cele mai încercate, cele mai profund 
convingătoare, cele mai complet schimbătoare, chiar 
dacă, la început, nu sunt neapărat confortabile. 

Deci, ar trebui să spui „Nu“ când vrei să spui „Nu“. 
Ar trebui să vorbeşti cu precizie, amabilitate și cu 
înţelegere, dar să fii direct atunci când vezi un prieten 
care se străduiește să facă o alegere simplă ce va avea 
un efect profund asupra calităţii vieţii lui — în loc să 
mergi să discuti despre acea alegere cu alţii, dar nu și 
cu el. 

E mai bine să pleci de acasă, dacă nu mai eşti dorit 
acolo. Există modalităţi de a plăti chiria, dar nu există 
nicio modalitate de a face o persoană să te iubească 
atunci când nu te iubește. Ar trebui să-i spui cum te 
simți inainte ca aceasta, neștiind cum stau lucrurile, să 
creadă că relaţia voastră este fundaţia pe care îţi 
construieşti restul vieţii tale — numai pentru ca apoi 
totul să se prăbușească. 

Ar trebui să le spui oamenilor pe care îi iubeşti că îi 
iubeşti. Ar trebui să le spui oamenilor pe care nu îi 
iubeşti că nu îi iubeşti şi să-i lași să găsească oameni 


care ţin la ei cu adevărat. Ar trebui să sapi adânc în 


profunzimile tale și să vezi ce găseşti. În primul rând, 
vei găsi rănile nevindecate pe care nu stiai că le ai. În 
al doilea rând, lumina, dragostea și pasiunea sub care 
se ascundeau. În al treilea rând, dorinţa de a lua acele 
lucruri și de construi ceva remarcabil cu ele. 

Ar trebui să îți evaluezi alegerile altfel decât prin 
prisma percepţiei celor din jur. Ar trebui să te ridici ȘI 
să spui: „Acesta sunt eu cu adevărat, chiar dacă mă vei 
condamna pentru asta“, aşa cum au făcut atât de 
mulți idoli și profeti religioși, politici și sociali, chiar 
dacă fanii şi adepţii lor au fost chiar cei care i-au 
răstignit. 

Ar trebui să oferi altora ce îţi trebuie cel mai mult. 
Ceea ce, de cele mai multe ori, înseamnă: nu eşti iubit 
de toată lumea, dar asta nu înseamnă că nu ești iubit 
deloc. Nu ești cel mai frumos, dar a fi cel mai frumos 
nu este ce contează cel mai mult. Nu ești legat de 
nimic în afară de propria ta frică, aşa că nu vei găsi 
libertatea nicăieri decât în tine. loată lumea suferă. 
Nu toată lumea iese la celălalt capăt strălucind şi gata 
să lase acea lumină să reverbereze prin întunericul 
dens şi impermeabil. 

Nu toată lumea are curajul să fie sincer, dar toată 
lumea are capacitatea de a face asta. lar cea mai mare 
ironie, lucrul cel mai ironic dintre toate, este că 
iubirea, pasiunea şi acceptarea pe care le căutăm nu se 
află în altă parte decât în propria noastră onestitate. 


Așa că dă-i voie să se facă auzită, în sfârșit. 

ȘAPTE MOTIVE PENTRU 
CARE A AVEA INIMA 
FRÂNTĂ ESTE ADESEA 
ESENȚIAL 
CA SĂ EVOLUEZI CA 
PERSOANĂ 


De-a lungul vremii, au existat mulţi poeti, gânditori 
și filozofi care au vorbit despre această idee: despre 
scopul suferinţei. Rana prin care Rumi pretinde că 
intră lumina. Oamenii frumoși despre care Elisabeth 
Kübler-Ross spune că au trebuit să cunoască 
înfrângerea și suferinţa și să lupte pentru a cunoaște 
aprecierea, sensibilitatea şi înţelegerea. Durerea despre 
care Khalil Gibran crede că arde inimile celor mai 


incredibile personalităţi. Suferinta prin care Fiodor 


Dostoievski susține că poate să se nască o inteligenţă 
impresionantă și o inimă profundă. Oamenii pe care 
C. Joybell C. îi vede ca pe niște stele: simt că mor, dar 
își dau seama că, de fapt, se prăbuşesc ca supernove, 
pentru a deveni mai frumoşi ca niciodată. 

O inimă frântă nu determină o creștere umană 
fundamentală, biologică, ci produce o evoluţie 
interioară: în mintea noastră, în inima noastră şi în 
sufletele noastre. Şi dacă filozofii nu ar fi exprimat 
suficient de bine această suferinţă, cu siguranţă și tu ai 
experimentat ceva similar în viaţă: durerea care a fost 
esenţială pentru creștere, lucrurile pe care le-ai pierdut 


pentru a te pregăti pentru cele pe care aveai să le 


câştigi, experientele îngrozitoare care te-au făcut cine 
ești acum. 

Este un fenomen despre care vorbesc foarte multi 
oameni, dar cei mai multi nu îl pot defini niciodată: 
catalizatorul care te deschide, temelia de stâncă pe 
care îţi construieşti restul vieţii tale frumoase. 
Suferinta care a fost într-un fel atât de 
transformatoare, încât, la final, ești recunoscător 
pentru ea. Este echivalentul uman al metamorfozei, 
întunericul la capătul căruia putem vedea în sfârșit 
lumina. 

Cred că, dacă am putea întelege de ce durerea 
noastră este necesară, am putea să o suportăm cu mai 
multă grație sau cel puţin să învăţăm să-i dăm 
ascultare înainte să ne oblige. Iată cele 7 motive 
pentru care frângerea inimii este adesea necesară 


pentru evoluţia umană: 


1. Suferinţa ne este necesară doar până când ne 
dăm seama că, de fapt, nu este necesară, dar de 
obicei este nevoie de ceva care să ne facă să realizăm 
asta. 

Durerea și suferinţa nu sunt același lucru — sigur ai 
mai auzit asta. lubim durerea. Avem aceeași expresie 
în timpul unui orgasm ca și atunci când suntem 
torturați. Plânsul este cathartic, senzaţia fiziologică de 
durere ne ține în viaţă. Cea care nu ne place este 


suferinţă. Suferinţa este o rezistenţă la durere, iar în 


timpul acestei rezistenţe suferim. Nu alegem ceea ce 
ne doare, și ăsta e un lucru bun. Alegem pentru ce 
suferim, și asta este şi mai bine. Suferim întotdeauna 
doar din propria noastră voinţă. 

2. Oamenii cred că umblă după fericire, dar, mai 
presus de orice, caută confort şi familiaritate. 

Oamenii sunt incapabili să prezică ce îi va face 
fericiţi. Asta pentru că ştim doar ceea ce ştim. Cu 


toate astea, cultura noastră se ocupă de „planificarea“ 


viitorului, de alegerea fericirii noastre şi de căutarea ei. 
În efortul de a face acest lucru, alegem doar ceva 
familiar din trecut, chiar și atunci când, în mod 
obiectiv, nu era deloc vorba de fericire. Ci de ceva ce 
ne dorim mai mult: confort. Dar, la un moment dat, 
loialitatea noastră faţă de confort devine prea greu de 
suportat, şi abia atunci suntem forţaţi să căutăm ceva 
cu adevărat mai semnificativ decât ceea ce credeam 
cândva că este lucrul cel mai de dorit. 

3. Suferinţa ne învaţă că încercarea de a schimba 


lumea exterioară pentru a fi fericit este precum 


încercarea de corecta proiecția de pe ecranul unui 
cinematograf în loc de să curăţam proiectorul care o 
redă. 

Byron Katie vorbeşte frumos despre asta: „După ce 
ne dăm seama unde sunt scamele, putem curăța 
lentila. Acesta este sfârşitul suferinţei şi începutul unei 
mici bucurii în paradis.“ Ea se referă, bineînţeles, la 
minţile noastre și la faptul că nu acceptăm să ne 
întoarcem spre interior decât după ce ne afundăm 
suficient de adânc într-o gaură întunecată, încercând 


să schimbăm ceea ce este în exterior. Mintea ta este 


lentila prin care percepi lumea. lrebuie să-i ajustezi 
focalizarea pentru a-ţi schimba viaţa, nu invers. 

4. Adesea „suferinţa“ vine la noi sub forma unei 
depresii care este, de fapt, doar revelaţia faptului că 
încă nu am văzut ieşirea. 

Uneori (de fapt, deseori) nu ştim la nivel conştient 
ce este mai bine pentru noi, și totuși, într-un fel, 
subconștientul, sinele nostru, știe în mod instinctiv ce 
avem de făcut. Nu pretind că există neapărat o 
intervenţie divină care ne luminează, dar știu că de 
multe ori în viaţa mea am simţit cumva când era 
timpul să-mi frâng inima de dragul a ceva mai mare, 
chiar dacă nu ştiam ce era acel lucru mai mare la acea 
vreme. 

5. Capacitatea de a simţi bucurie trebuie 
echilibrată de capacitatea de a cunoaște durerea. 

Lumea noastră se naşte și există datorită dualității. 
Acesta este fundamentul lumii noastre, dar este, de 


asemenea, important de identificat şi în propriile 


noastre vieţi. Mai exact, cu cât este mai mare 
Capacitatea ta de a privi întunericul, cu atât mai 
contrastant poţi vedea lumina. Yin-ul și yang-ul 
sinelui nostru emoţional se află întotdeauna în 
echilibru; contează perspectiva prin care alegem să 
vedem lucrurile — ambele ne sunt disponibile în mod 
egal, alegerea este întotdeauna, în cele din urmă, a 


noastră. 


6. Durerea reprezintă un semnal că ceva nu este în 
regulă, suferinţa este ceea ce se întâmplă când nu 
ținem seama de acest semnal. 

Din punct de vedere fiziologic, desigur, acest lucru 
este adevărat, dar este şi mai adevărat din punct de 
vedere emoţional și mental. Aproape că ne place să ne 
creăm probleme dintr-o credinţă foarte profundă că 
merităm durere (din cea mai rea) ca o răzbunare 
pentru cât de îngrozitori credem (în mod greșit) că 
suntem. Doar prin lupta cu acea durere ne dăm seama 
că ea a fost întotdeauna autoindusă şi a servit în 
principal doar pentru a ne ajuta să ne dezvățăm de 
nevoia de a o crea, să realizăm de ce nu o merităm ȘI, 
în acest proces, să ne reconectăm cu cine suntem cu 
adevărat, nu doar cu ceea ce vede restul lumii că 
suntem. 

7. Universul şopteşte înainte să tipe. 

De obicei, experienţa traumatizantă nu este un 
eveniment singular, ci o serie de evenimente. lar 
inima nu ne este frântă de un singur lucru, ci de un 


tipar. Pe asta se bazează suferinţa. Lovitura finală e cea 


care ne deschide sufletul — în acel moment, ne dăm 
seama că am știut tot timpul ce este adevărat, deşi 
ceva ne-a împiedicat să dăm ascultare chemărilor de la 
început. Asta e ceea ce descoperim atunci când ne 
deschidem fiinţa. Ce frumos e să trăieşti într-un corp 
și într-o lume care îţi permit să explorezi întunericul — 
dar te doare când este timpul să te întorci. Ce nebunie 
că nimeni nu ne vorbeşte despre asta înainte s-o 


descoperim pe cont propriu. 

DE CE NE AGĂŢĂM DE 
LUCRURI 
CARE NU NE SUNT 
MENITE 


M-am tot întrebat cum să renunțăm la lucrurile 
care ne dăunează, când simţim că renunţarea la ele ne- 
ar fi foarte dificilă. Cum decidem când anume se 
aplică formula: „Dacă lucrurile sunt menite să se 
întâmple, se vor întâmpla“ și când formula: „Dacă 
vrei un lucru cu adevărat, trebuie să te străduieşti să-l 
obtii“. 

Cred că ne ţinem cel mai strâns de lucrurile care nu 
ne sunt destinate pentru că, la un anumit nivel, știm 
că nu sunt cu adevărat ale noastre. Căutăm mereu 
dragostea pe care ştim că nu o avem. Încercăm mereu 


să dovedim lucruri care nu sunt în totalitate evidente. 


Stim că, atunci când vom înceta să ne gândim, să 
vorbim și să revizuim detaliile unui anumit lucru, acel 
lucru se va fi terminat cu adevărat. Când tot ceea ce 
mai există este o idee, să te agáti de ea este singura 
modalitate de a o păstra. 

Pentru că a te desprinde nu înseamnă să permiți 
cuiva să iasă din viața ta sau să-ţi spună că nu te mai 
iubește, ci să accepti faptul că a făcut-o deja. 

Nu ştiu cum e cu soarta. Dar știu că lucrurile care 


sunt ale noastre nu ne cer să ne agățăm mental și 


emoţional de ele pentru a rămâne cu noi. Cele mai 
bune lucruri nu sunt niciodată forţate, nu sunt 
niciodată creare prin ultimarumuri, nu ne obligă să le 
punem la îndoială luni sau ani la rând. 

Ştiu şi că nu poţi dovedi cât de mult iubeşti o 
persoană arărându-i cât de mult te doare când ai 
pierdut-o. Nu îţi demonstrezi caracterul prin cât de 
bine îi poţi convinge pe alţii că faci ceea ce trebuie. 


Și ştiu că nu dragostea răneşte, ci atașamentul faţă 


de reprezentarea a ceea ce ar trebui să fie. Nu vom 
reuși niciodată să găsim dragostea adevărată — și nici 
fericirea adevărată — dacă nu învăţăm să ne detașăm de 
ceea ce credem că ar trebui să fie. Pentru că nimic nu 
durează pe această lume, iar ideea că ar dura este o 
iluzie — în cele din urmă pierdem totul, fiecare lucru 
pe care îl avem, tot ce suntem și deţinem. 

Deci esenţial nu e ce pierdem, ci ce avem. Nu 
suntem meniti să obţinem lucruri ca și cum ar fi 
realizări înşirate într-un CV — trebuie doar să le trăim 


și să le lăsăm să treacă. 


Unele iubiri ne învaţă tot ce au să ne înveţe într-o 
lună. Altele, într-o viaţă. Nici una nu este mai 
importantă decât cealaltă. 

Lucrurile care ne sunt destinate sunt cele care ne 
obligă să nu mai căutăm o lumină exterioară, ci să 
devenim noi înșine lumină. Lucrurile menite nouă 
sunt plăcute, dar şi dificile, frumoase, dar și 
chinuitoare. Sunt cele la care nu ne gândim. Cele de 
care nu trebuie să ne agățăm pentru a le face să 


rămână în viaţa noastră. 

LUCRURI PE CARE E BINE 
SĂ LE EVIŢI 
ÎNTRE 20 ȘI 30 DE ANI 


1. Să îi lași pe cei din jur să te convingă că ești 
incapabil pentru că ești tânăr. 
Platon şi-a început cariera în politică înainte de a 


împlini 20 de ani, lucru pentru care a fost ridiculizat 
p p 


de cei mai în vârstă. De asemenea, unii dintre cei mai 
influenţi inovatori contemporani aveau nu cu mult 
peste 20 de ani când şi-au adus primele contribuţii 
majore: Steve Jobs, Mark Zuckerberg etc. Imaginează- 
ti unde am fi azi dacă ar fi ascultat de oamenii care au 
spus: „Ce ştii tu?“ 

2. Să te cerţi cu oameni pe care nu-i interesează să 
te înţeleagă, ci doar să dovedească celorlalți că au 


dreptate, 


Nu datorezi nimănui să continui o conversaţie a 
cărei singură miză e satisfacerea orgoliului, dar îţi 
datorezi ţie să te fereşti de inevitabila frustrare şi 
pierdere de timp pricinuite de interacţiunea cu 
oameni care nu ascultă pentru a întelege, ci pentru a 
răspunde, care nu vorbesc pentru a fi auziţi, ci pentru 
a se apăra. 

3. Să îţi consumi energia pentru a îndrepta 
obiceiurile oamenilor care nu au nicio iniţiativă de a- 
și organiza viaţa. 

Adesea, cel mai frustrant lucru în a avea de-a face 
cu cineva care trece printr-o perioadă grea este că 
respectivul nu este dispus să asculte de rațiune sau 
logică — sau pur şi simplu de părerea ta. În astfel de 
cazuri, ajungi să te prefaci. Dai din cap aprobator la 
orice ar spune, pentru ca nu vrei ca hecare 
interacţiune să se transforme într-o luptă. Se vor 
aduna resentimente ȘI relaţia se va prăbuşi Oricum. 

4. Să îţi justifici alegerile faţă de oameni cărora le 
pasă doar de modul cum te încadrezi în contextul 
vieţii lor. 

Oamenii care îţi vor spune cel mai apăsat ce ar 
trebui şi ce nu ar trebui să faci, sau că eşti pe calea 
greşită, sau că o decizia a ta nu e bună (deşi n-au cum 
s-o înţeleagă) sunt de obicei preocupaţi doar de 
modul în care îi vor face pe ei să arate acţiunile voastre 
şi cum le vor explica prietenilor, verilor, surorilor, 
familiei sau colegilor de serviciu. Aminteşte-ţi că tu 


decizi cine contează în viața ta. 


5. Să păstrezi legătura cu oameni care nu îţi plac 
doar pentru că „trebuie“, pentru că este mai 
convenabil, pentru că te vei simţi vinovat dacă nu o 
faci, pentru că ţi-e prea frică de ce vor crede ceilalți 
dacă în sfârşit ești sincer cu tine și cu ceilalți. 

Nu trebuie să-ţi pierzi timpul făcând eforturi 
exagerate pentru a-i face pe oameni fericiţi atunci 
când ei nu fac — și nici nu ar face — același lucru 
pentru tine. 

6. Să te agăţi de dragostea care deja s-a consumat 
deoarece te temi că a trecut tot ce era mai bun în 
viaţă sau că nu vei găsi pe altcineva care să te facă să 
simți la fel. 

Rolul marii iubiri este să te deschidă, să te înveţe 
ceea ce trebuie să ştii şi să te pună pe drumul către 
lucruri mai Importante şi mai bune, care iți vor aduce 
mai multă împlinire. Nu lăsa fricile tale iraționale să-ţi 
blocheze evoluţia. 

7. Să mănânci alimente care nu-ţi plac, să te ţii de 
planuri pe care nu ţi le doreşti, să rămâi conectat 
digital cu oameni care te enervează, să cumperi haine 
pentru „ocazii“ care nu vin niciodată și să îţi pui 
viaţa în așteptare pentru cineva care nu vrea — și nu 
va vrea niciodată — să își ia un angajament faţă de 
tine. 

Timpul din viaţă pe care îl risipim adunând şi 
păstrând lucrurile care nu ne vor servi niciodată cu 
adevărat face un singur lucru: ne ţine departe de 
lucrurile care contează, care ne pot aduce bucurie și 


sens pentru o perioadă îndelungată. 


8. Nu-ţi faci timp să-ţi dai seama ce vrei — asta 
presupune să accepţi că nu ești sigur și că nici nu 
trebuie să fii. Nu lăsa frica de a nu găsi ceva definitiv 
să te împiedice să găseşti ceva. 

Vei alerga în cercurile pe care altcineva le-a trasat 
pentru tine atât timp cât nu îţi iei răgaz să reflectezi, 
să evaluezi și să te conectezi cu adevărat cu acea 
cunoaştere interioară profundă care îţi poate confirma 
Că ai gasit ceva ce eşti menit să faci, să fii sau să devii — 
chiar dacă doar pentru o zi, o oră, un an. 


9. Nu-ţi faci timp să vindeci rănile copilăriei tale. 


Experientele care te-au modelat sunt construcţii pe 
care tu — şi numai tu — va trebui să le demontezi. 
Momentul pentru a face acest lucru va fi sau acum, 
cât eşti încă adaptabil şi în curs de dezvoltare, sau mai 
târziu, când structurile nevindecate din interiorul tău 
vor fi dărâmate cu forţa de puteri mai mari decât 
propriul rău control de sine. (Alegerea îţi aparține — 
așa va fi întotdeauna.) 

10. Să judeci oamenii pentru lucruri care par 
„greşite“. Fiecare lucru serveşte unui scop. Scopul nu 
este de a crea o imagine perfectă, ci de a trece prin 
experienţele care trebuie să ne dezvolte, să ne înveţe 
şi să ne schimbe. 

Poate că o căsătorie complet greșită și ilogică este 
exact lucrul de care are cu adevărat nevoie cineva. 
Poate că naşterea unui copil într-un cuplu care nu 
pare pregătit pentru a-l creşte este de fapt mâna sortii. 
Poate că oamenii care par să nu facă nimic cu Viaţa lor 


adună de fapt cunoştinţe şi experienţă pentru a scrie 


într-o zi un mare roman sau pentru a realiza o mare 
inovaţie filozofică etc. Oricât de greu ar fi de înţeles, 
toate lucrurile sunt bune, pentru că toate lucrurile ne 
servesc pentru a evolua şi a ne dezvolta. 

11. Să nu înveţi cum să trăieşti din propriile 
resurse — oricare ar fi resursele tale. 

Nu contează câți bani ai sau Câţi bani câştigi, câte 
investiţii sau câte conturi de economii ai, nu contează 
câte datorii ai de restituit — dacă nu ai dobândești 
concepţia și stilul de viaţă de a trăi în limitele 
resurselor pe care le ai, aceleași probleme financiare te 
vor urma oriunde te vei duci și orice ce vei face. 

12. Să amâni lucrurile pe care ţi le doreşti cel mai 
mult până când e mai „convenabil“. 

Dacă eşti în căutarea unui motiv pentru a nu face 
un lucru, vei găsi întotdeauna unul. Dacă ești în 
căutarea unei modalităţi de a face ceva, vei găsi 
întotdeauna una. 

13. Să nu-ţi lași cale de întoarcere din cauza unor 
frustrări minore — această cale ar putea să-ţi aducă 
locuri de muncă sau relaţii pe care nu știai că ţi le-ai 
dori sau de care nu credeai că ai avea nevoie. 

În timp ce te afli în această perioadă ciudată de 
oportunități infinite şi răsturnări de situaţie, e bine să 
presupui că toate cunoştinţele pe care le ai s-ar putea 
să-ţi fie de ajutor la un moment dat. Dacă trebuie să 
ieşi dintr-o situaţie dificilă, învaţă să faci asta cu 
graţie, astfel încât uşa să nu fie încuiată dacă trebuie să 


intri inapoi. 


14. Să rămâi într-un loc de muncă în care ești 
nefericit. 

Nu spun că îţi vei găsi locul de muncă visat mâine. 
Sau într-o săptămână. Nici într-o lună, sau trei, sau 
şase. Spun că cei care au realizat tot ce Și-au dorit cu 
adevărat devreme în viaţă aveau un lucru în comun: 
au fost la locul potrivit la momentul potrivit pentru 
că s-au plasat în mod constant acolo. Pentru a-ţi crea 
propriul noroc, Caută să-ți sporeşti şansele și ai 
încredere că o forţă mai mare va face restul pentru 
tine. (Pare a fi un argument neîntemeiat, dar, te rog, 
ai încredere.) 

15. Să rămâi într-o relație în care începi să te 
complaci doar pentru că nu este nimeni altcineva în 
jur. 

Pe cât de groaznice sunt locurile de muncă 
temporare în care ajungi să rămâi zece ani înainte de a 
face ceva în privinţa asta, pe atât sunt și relaţiile în 
care te complaci, care devin căsătorii în care te 
complaci. 

16. Să nu experimentezi cu aspectul tău pentru că 
ti-e teamă că vreo schimbare te va defini ca întreg. 

Sunt două lucruri pe care ti-ar fi de folos să le faci 
în perioada asta: să te simţi cu adevărat confortabil cu 
corpul și să te simţi confortabil cu schimbările prin 
care acest corp va trece, pentru că așa se va întâmpla 
de aici încolo. O parte din aceste schimbări vor fi sub 


controlul tău — cele mai multe însă nu vor fi. Nu te 


atașa prea mult de un mod de a arăta, astfel încât să îți 
fe greu să îţi accepti creşterea şi îmbătrânirea 
inevitabile. 

17. Să nu înveţi niciodată să spui „îmi pare rău“ 
sau „mulțumesc“ — e bine să faci aceste lucruri nu 
pentru cum te vor face să arăţi în ochii celorlalţi, ci 
pentru că înţelegi că ai fi putut să te descurci mai 
bine și că există lucruri pentru care eşti recunoscător. 

Părinților tăi. Foștilor tăi parteneri romantici. 
Profesorilor tăi.  Străinilor, prietenilor, familiei, 
oamenilor pe care i-ai cunoscut cândva. Dar cel mai 
important, ţie. 

18. Să nu comanzi pizza la 4 dimineaţa. 

Sunt multe lucruri neobişnuite pe care ar fi bine să 
le încerci în etapa asta a vieţii tale: să mănânci tort la - 
micul-dejun cel puţin o dată, să săruţi un străin, să-i 
oferi persoanei cu care ţi-ai făcut ochi dulci în bar sau 
în cafenea numărul tău de telefon, să faci o excursie 
cu cel mai bun prieten al tău şi să dormiţi în mașină — 
sau orice alt lucru uşor iresponsabil, dar în cele din 
urmă inofensiv pe care ești tentat să îl faci, dar de cele 
mai multe ori nu ai curaj. (Fă-o.) 

19. Să aştepţi să îţi repare interiorul ceva din afară. 

Să speri că anul următor, jobul următor, relaţia 
următoare, următorul salariu, o haină sau un 
apartament nou vor remedia orice disconfort sau 
nemulţumire simţi.  loate vor avea același 
deznodământ până când nu repari ce ai de reparat în 
interior. 


20. Să îti doreşti doar fericire. 


Există mult mai multe într-o viaţă decât să te simti 
fericit tot timpul. Cele mai importante lucruri pe care 
le vei trăi vor avea puţin de-a face cu fericirea ta. Vor 
fi despre suferință, frângerea inimii, anxietate, frică, 


dragoste şi despre ceea ce vei deveni după ce vei fi 


trecut prin aceste experienţe. 

Nu îti vei aminti doar de zilele în care te simteai 
„bine“ şi „fericit“. Îci vei aminti de momentele de 
extaz, de durerile și de lucrurile care au fost definitorii 
și transformatoare, miraculoase și incredibile -— 
lucrurile care te-au făcut să te simţi viu. 

Nu-ţi mai amorţi viaţa pentru că ţi-e frică de tine. 
Singura fiară care trebuie îmblânzită este cea care nu 


vrea să trăiască cu adevărat. 

CU CÂT EȘTI MAI 
ÎMPĂCAT CU DECIZIA 
LUATĂ, 

CU ATÂT SIMȚI MAI 
PUŢIN NEVOIA 
APROBĂRII CELORLALŢI 
ȘI ALTE UNSPREZECE 
LUCRURI 
PE CARE LE ȘTIU 
OAMENII ÎMPLINIŢI 


Implinirea este idealul greu de atins exploatat de o 


întreagă piaţă consumeristă, şi asta pentru că oameni 


inteligenţi știu să valorifice ceva inerent tuturor (sau, 
cel puţin, inerent pentru milioane dintre noi): toţi 
avem o dorinţă imperioasă de a trăi o viaţă plină de 
sens, și totuşi niciunul dintre noi nu pare să știe cum 
să facă asta. 

La un moment dat al evoluţiei noastre, am ajuns să 
idenrificăm fericirea cu ceea ce detinem, nu cu ceea ce 
facem. Ne-am gândit că soluţia pentru un gol de 
neînțeles era să ne umplem viaţa cu posesiuni. Inutil 
să spun că, în cea mai mare parte, dacă nu în 
totalitate, acest lucru nu a avut rezultatul scontat. 

A fi cu adevărat împlinit înseamnă a fi fericit 
datorită propriei realizări de sine. Înseamnă să ajungi 
în aşa măsură la înţelegerea autentică a ceea ce vrei, 
încât ignorarea a ceea ce vrei să nu mai fie o opţiune. 
Înseamnă să vezi dincolo de mentalităţile pe care le-ai 
adoptat sau de idealurile care nu sunt în mod inerent 
ale tale. Înseamnă simplitatea umilă a ceea ce vrei să 
oferi lumii în fiecare zi şi înseamnă dragostea pe care o 
trezeşti în timp ce faci asta. 

1. Succesul înseamnă să te îndrăgostești de proces, 
nu de rezultat. 

Succesul constă în visurile pe care ţi le faci despre 
călătorie, despre munca ta, despre rutina și detaliile 
zilnice. Viaţa pe care ţi-o doreşti stă în simplitatea 
sarcinilor tale de zi cu zi. Nu te poţi concentra doar pe 
scrierea rezumatului, și apoi să te întrebi de ce nu ţi-a 
iesit O carte. 

2. Doar o anumită fericire este apreciată în 


societate. 


Nu toată lumea te va aplauda că ţi-ai părăsit slujba 
pentru a lucra într-o cafenea deoarece asta iubeşti. De 
fapt, există un singur fel de fericire pe care societatea îl 
prețuieşte şi cu care se simte confortabil: este o fericire 
atât de îndepărtată de multumirea autentică, încât 
nimeni să nu se simtă presat să ia în considerare cât de 


neîmpliniră îi este propria viaţă. Nu lăsa demonii 


altora să decidă care este fericirea ta. Nu lăsa frica 
altora de propriii demoni să te facă și pe tine să te 
temi. 

3. Dragostea şi succesul nu se epuizează. Nu sunt 
resurse neregenerabile. Dragostea și succesul altcuiva 
nu înseamnă că nu mai ajung și la tine. 

Majoritatea oamenilor încep să aibă această 
convingere în școala primară: vedem că unii oameni 
sunt populari, iar alţii nu. Că unii oameni pot fi 
fericiţi, alţii nu. Acesta este adesea momentul în care 
se declanșează o competiţie care ţine toata viața — ȘI 
care există doar în capul nostru. Succesul altcuiva nu 
te face să ai mai puţin succes. 

Dacă altcineva primeşte dragoste sau este lăudat nu 
înseamnă că tu nu ești iubit sau demn de laudă. Nu 
ești bun doar prin comparaţie cu altcineva. 

4. Cu cât eşti mai împăcat cu o decizie, cu atât ai 
mai puţin nevoie ca alți oameni să te valideze. 

Cu cât ești mai mulţumit cu ceea ce faci, cu atât ai 
mai puţină nevoie de alti oameni care să te susţină. În 
mod ironic, când îţi place ceea ce faci, vei găsi 
sprijinul pe care îl căutai înainte să ştii cum să ţi-l 


oferi. 


5. Scopul final este să vedem cum cele mai simple 
lucruri sunt, de fapt, cele extraordinare. 

Când scopul final este de a avea ceva tangibil, 
„obiectivul final“ nu a fost încă identificat. 
Obiectivele tangibile — bani, mașini, apartamente, 
cărţi scrise, funcţii ocupate şi aşa mai departe — sunt 
evenimente marcante. Ele sunt produsele vieţii tale, 
nu obiectivele vieţii tale. Obiectivele sunt cele care 
trebuie cu adevărat indeplinite. Cartea pe care o scrii 
nu este împlinirea ta, este o expresie a acesteia. Nu 


confunda radioul cu unda sonoră. 


6. Nu „trebuie“ să faci ceva, ci pur şi simplu faci 
ceva. 

Aceasta este una dintre cele mai simple schimbări 
ale percepţiei, Și totuși este ceva pe care doar oamenii 
cu adevărat împliniţi o stăpânesc: să știi că totul este o 
oportunitate de a experimenta. Nu trebuie să mergi la 


muncă; te apuci de treabă. Nu trebuie să te trezești 


devreme; te trezeşti devreme. Când începi să consideri 
lucrurile nu ca pe obligaţii, ci ca pe oportunităţi, 
începi să profiti de ele mai degrabă decât să încerci să 
le eviți. 

7. Când muncesti cu plăcere, nu mai simţi că 
munceşti. 

Orice lucru care este autentic și minunat ȘI care e 
cel mai probabil să-ţi aducă succes se întâmplă, de 
obicei, fără efort. Starea în care te afli când creezi va 
dicta rezultatul. Cu cât lucrezi mai fără efort şi cu mai 


multă dragoste, cu atât mai ușor va ajunge la ceilalți. 


8. Orice lucru există în viaţa ta pentru că tu l-ai 
creat. Orice lucru persistă în viaţa ta pentru că tu îl 
hrănești. 

la în considerare acest lucru: fiecare dintre acţiunile 
tale hrănește ceva în tine. Îi hrănește dorinţa de 
control, dragostea pentru slujba ta, răutatea fată de 
sora ta, complezența față de căsnicia ta. Fiecare 
acțiune se acumulează peste ceva ce există deja. Având 
acest lucru în minte, întreabă-te ce hrăneşti în fiecare 


ZI. Viaţa ta va avea mai mult sens dacă o faci. 


9. Contează nu dacă te asculţi sau nu, ci care parte 
din tine o asculti. 

Celor mai mulţi oameni le este aproape imposibil 
să-și asculte instinctele, pentru că nu ştiu ce le spun 
acestea. Sau, mai rău, le-au ascultat înainte și au 
înţeles incorect sau au aplicat greșit. Asta pentru că, în 
fiecare moment, vor exista multe „voci“ diferite care te 
conduc la rezultate diferite. Instinctele tale imediate 
pot fi orientate mai mult spre protejarea ta decât spre 
dezvoltarea ta. Şi îţi pot vorbi dintr-o postură de lipsă 
sau de frică. Trebuie să te întrebi: care este rădăcina 
acestei reacții, de unde vine și care este rezultatul ei pe 
termen lung? 

10. Chiar și atunci când îţi justifici judecata 
asupra oamenilor prin faptul că ai dreptate, tot 
greșești. 

Nu contează cât de îngrozitor este cineva sau cât de 
multă dreptate ai să ataci starea mental-emoţională a 


cuiva, tot gresesti când o faci. Nu este treaba ta să fii 


poliţist pentru univers; este treaba ta să înţelegi 
motivul pentru care te simţi mai confortabil să te 
concentrezi asupra presupunerilor pe care le faci 
despre ceilalti decât să te concentrezi asupra 
presupunerilor pe care te temi că le fac ceilalţi despre 
tine. 

11. Sufletul tău ştie ce să facă pentru a se 
vindeca — dificultatea este doar să îi permiţi. 

Cea mai mare parte a vindecării mentale ȘI 
emoţionale vine din abordarea frontală și completă a 
problemelor. Pe tot parcursul vietii tale, vei crea iar și 
iar situaţii care te vor obliga să gestionezi probleme 
mai vechi, structurale. Asta nu pentru că îţi dorești să 
te torturezi, ci pentru că vrei să le abordezi si să le 
recunosti conștient, astfel încât să le poţi face faţă și să 
te desprinzi de ele. Ai încredere în natura ta profundă. 
Stie mai multe decât raţiunea ta. 

12. Probabil că nu poți fi ceea ce vrei, dar, dacă 
ești cu adevărat norocos Și muncești foarte mult, poti 
fi exact cine eşti. 

lar asta îşi doresc cei mai mulţi oameni, oricum. 
Viziunile grandioase despre a deveni cineva cu un 
statut spectaculos — și spectaculos de îndepărtat de 
setul tău de abilităţi şi de personalitatea ta — exprimă 
cât de mult simţi că îţi lipseşte ceva esenţial în viaţă. 
Realitatea amuzantă este că oamenii care realizează 
lucruri incredibile nu le consideră niciodată 
incredibile — le consideră normale. Această integrare 
în „normalitate“ face ca realizările să devină un tipar, 


o rutină, un obicei. Această consecvență şi motivaţie 


se nasc dintr-un singur lucru: să faci ceva în 
concordanţă cu cine esti cu adevărat. Este și un 
privilegiu, dar şi o provocare extraordinară să-ţi 
cunoşti adevărata natură. Un privilegiu chiar mai 
mare este să ai pe cineva care te iubeşte pentru cine 
ești, un loc de muncă care e în acord cu sinele tău 
adevărat și o viaţă care actualizează pe deplin 


potenţialul tău. 

CE ŞTIU OAMENII 
CARE AU FOST PĂRĂSIŢI 


Oamenii care au fost părăsiți știu că, de fapt, 
iubirea cuiva nu e ceva ce pierzi. 

lubirea altcuiva e ceva ce doar experimentezi — orice 
altceva în plus înseamnă doar să te atașezi de o idee, 
de o speranţă, de un „ar trebui să fie“. Oamenii care 
au fost părăsiţi ştiu că exact acesta este punctul în care 
te pierzi pe tine însuţi — când începi să crezi că 
altcineva va lua o parte din tine cu el/ea atunci când 
pleacă. Când începi să cauţi salvarea chiar în persoana 
de care trebuie să te salvezi, când crezi că altcineva — 
altcineva decât tine — te poate salva. 

Oamenii care au fost părăsiţi știu că poţi pierde 
lucruri pe care nu le-ai avut niciodată cu adevărat, 
poţi pune capăt unor relaţii care nu au început 


niciodată cu adevărat, care nu au urmat niciodată 


cursul tuturor visurilor și planurilor pe care le-aţi avut 
împreună. Ei știu că poţi plânge după oameni care nu 
au fost niciodată cu adevărat lângă tine. 

Oamenii care şi-au pierdut iubirea stiu ce Înseamnă 
să umpli spațiile goale din patul tău cu perne în plus 
și golul din viața ta cu muncă sau cu întâlniri care nu 
contează prea mult sau cu simpla recunoaștere a 
tristeţii — ei cunosc beneficiul terapeutic de a o 
îmbrăţișa. 

Ei ştiu ce înseamnă să fii absolut sigur că nu vei iubi 
pe altcineva la fel de mult cum ai iubit persoana care 
te-a părăsit. Ei ştiu cum este să ţi se întoarcă pe dos 
conceptul de logică şi sens, de dreptate și 
corectitudine — și cât de mult doar să simţi că „ar fi 
trebuit să fie“. 

Ei ştiu că nu întotdeauna petreci o veșnicie cu 
persoana pe care o iubeşti cel mai mult, dar poţi 
petrece o veșnicie încercând să accepti acest fapt în 
mintea ta. 

ȘI, mai important decât toate astea, ei știu că a 
merge mai departe nu este mereu o alegere conștientă, 
ci mai degrabă ce se întâmplă atunci când încetezi să 
mai încerci. Când încetezi să te mai fortezi să uiţi. 
Pentru că uiţi abia când începi să te mai gândeşti la 
tine. 

Ei ştiu cum este să privească înapoi la lucrurile 
peste care credeau că nu vor trece niciodată și să-și dea 
seama că până şi cele mai grele lucruri se risipesc cu 
timpul, că pacea vine cu odată cu înţelegerea, 


eliberarea, odată cu cu conştientizarea. 


Ei știu ce forță îţi conferă să te vezi trecând prin ce 
este mal râu. 

Își analizează acţiunile înainte de a fi nesăbuiţi cu 
alti oameni. Ei ştiu ce este nepăsarea. Și devin iubiții 
blânzi şi pretendenţii precauţi ale căror ezitare și 
timiditate ar putea fi confundate cu indiferența — dar 
nu este indiferenţă. Ei ajung să înţeleagă cât de 
profund poate iubi o inimă umană şi cât de ușor se 
poate renunţa la ego. 

Oamenii care au pierdut persoana iubită cunosc 
acel sentiment de strângere, de junghi, de arsură în 
piept, gât şi picioare. Ei ştiu la ce adâncimi te poate 


conduce spaima de a fi singur. 


Ei ştiu că sufletele-pereche nu sunt ceea ce cred 
oamenii că sunt — de cele mai multe ori nu sunt 
fericite până la adânci bătrâneţi. Iubirea luminează 
fiecare parte a ta și expune straturile nevindecate — 
adevăratul tău suflet-pereche este cel care te dezvăluie 
pe tine ţie însuţi. 

Și ei ştiu că aceasta este adevărata miză. 

Ştiu că poţi iubi mult o persoană, dar întotdeauna îi 
vei duce dorul și mai mult dorul, când nu va mai fi 
lângă tine. Ştiu cum este să nu ai de ales decât să 
trăieşti în prezent, să fii nevoit să depășeşti mental 
hecare oră a zilei, pentru că altfel te vei intoarce la 
analizarea evenimentelor care au dus la despărţire, la 
îngrijorările privind viitorul, întrebându-se apoi dacă 
celor care nu mai sunt lângă ei le-a păsat vreodată cu 


adevărat. 


Ei ştiu să aprecieze lucrurile pe care le au cât timp le 
au. Știu că nu poate exista o durere mai profundă 
decât să vezi pe cineva pe care-l iubeşti îndrăgostit de 
altcineva. Sau, mai exact, să vezi că cineva despre care 
credeai că-ţi aparţine dintr-odară aparţine altcuiva. 
Pur şi simplu. Știu că, în ciuda oceanelor de 
sentimente profunde pe care ai simțit ca le 
îimpărtășeaţi, totul se poate termina într-o secundă. 

Ei ştiu cum este să-și imagineze că se vor întâlni din 
nou cu persoana care i-a părăsit. Ei stiu cum este să-ți 
alegi haine ţinând cont de iubirea pierdută, să repeti 
conversații singur în dormitorul tău, să-ţi tunzi părul 
și să alergi un kilometru în plus, de parcă o simplă 
schimbare de aspect ar putea face pe cineva să se 
îndrăgostească din nou de tine. 

Ei ştiu cum este să dai nas în nas cu iubita pierdută 
când este cu altcineva. Cu altcineva care e cu totul 
altfel decât ei în atât de multe privinţe. 

Din acea durere extraordinară, ei învață că 
dragostea pe care ţi-a oferit-o o persoană în trecut nu 
este diminuată sau amplificată de cât iubește acea 
persoană acum pe altcineva. lubirea nu este ceva 
consumabil, care există la o persoană într-o cantitate 


limitată. 


Și să înveți asta este o lecţie esenţială. 

Ei ştiu cum e să trăieşti cu fantoma a ceea ce ar fi 
putut și ar fi trebuit și poate încă ar putea să fie. Cum 
e să meargă pe stradă imaginându-și permanent ce ar 
spune, ce ar gândi, dacă ar fi acolo iubirea pierdută. 


Cum e să fii într-un bar, și gândul să ţi se abată de la 


conversaţie şi dintr-odată să nu te mai poţi concentra 
decât la gândul vag la ce ar fi dacă ea sau el ar sta 
lângă tine. Cum e să stai la coadă la magazin şi să auzi 
cântecul vostru și, dintr-odată, să-ţi imaginezi toate 
felurile în care el/ea se gândea la tine și că probabil 
acum se gândeşte la fel, trimite aceleași mesaje, face 
aceleaşi lucruri ca înainte — dar cu altcineva. 

Ei ştiu cum este să existe pe lume străini care știau 
cândva totul despre tine. 


Ei ştiu că într-un fel întotdeauna aducem în viața 


noastră exact ceea ce ne trebuie — cea mai dureroasă, 
cea mai transformatoare iubire dintre toate. 


Fi ştiu că nu pierzi niciodată iubirea. Ei știu că 


important este ceea ce experimentezi, cum evoluezi, ce 
iei din asta, ce înveţi, și vezi, și faci mai departe. 
Important nu e să ai acea iubire pentru totdeauna, ci 
să te laşi transformat de ea. 

Ei ştiu că, la început, îţi vei petrece timpul 
încercând să-ţi dai seama ce să faci cu toată dragostea 
care a rămas în urmă. Și mai știu că ar trebui să ȘI-O 


ofere lor. 

SIMPLITATEA 


Învață să-ți placă ceea ce nu costă mult. Acestea 
sunt lucrurile care merită timpul tău. Îţi poţi cumpăra 
lucruri și poţi plăti pentru a vedea locuri, dar nu poţi 
să cumperi experimentarea lor. Nu este vorba despre 
ceea ce faci, ci despre ceea ce percepi. O viaţă plină de 
sens nu înseamnă cât de des îţi poţi satura simţurile, 
ci cum te fac să te simți chiar ȘI cele mai simple ŞI mal 
modeste lucruri de zi cu zi. 

Învață să-ţi placă să citeşti. Învață să-ţi placă 
discuţiile şi oamenii, chiar și atunci când nu sunt la fel 
ca tine. Învață că adevărurile pot coexista. Acesta este 
singurul lucru care te va elibera în această lume. 

Învață să apreciezi alimentele simple şi să-ţi găteşti 
singur mâncarea. Învață să apreciezi mersul pe jos, 
câmpurile, copacii, campingul, focul, să priveşti cum 


începe ȘI cum se sfârșește ziua. Invaţă să apreciezi să 


scrii şi să aprinzi lumânări în serile ploioase de vară. 


Pee 


Învață să apreciezi lenjeriile curate, spălatul vaselor ș 


| e + 


băile fierbinţi, să bei apă și să faci excursii lungi ş 
anevoloase. 

Învață să-ţi păstrezi nevoile cât mai simple și 
dorinţele cât mai mici. Învață să respiri profund. Să 
savurezi mâncarea când o mănânci, să dormi adânc. 
Când râzi, fă-o cu poftă, până simţi că transpiri şi nu 
mai poţi respira. Când te enervezi, fii foarte supărat, 
lasă lucrurile să ardă. Cu cât încerci să închizi în tine 
mai puţin aceste lucruri, cu atât ies la suprafață mai 
puţin în cele mai nepotrivite și descreierate moduri. 
Nu furia sau tristeţea te controlează, ci rezistența la 
ele, care le ţine ascunse în sufletul tău. 

Învață să laşi gândurile negative să treacă, să se 
întoarcă în neantul din care au venit. 

Fă lucrurile pe care le poţi face fără efort. Lasă-le să 
se desfăşoare fără efort. Găseşte o iubire care nu 
presupune efort. Probabil ai fost învăţat să crezi că 
succesul vine după o muncă grea, obositoare, care îti 
nimicește sufletul, dar asta este mai degrabă ceva ce ne 
impunem, bazându-ne pe ideea că, dacă lăsăm 
lucrurile care se întâmplă fără efort să ne aducă succes, 
atunci ele sunt nemeritate. Așa creăm probleme acolo 
unde nu există. 

Decide să nu păstrezi nimic altceva decât ceea ce are 
sens şi scop în viaţa ta. Când te învârţi și te plimbi în 
spaţiul tău, atingând, văzând și folosind doar lucruri 
care îţi trezesc un sentiment de siguranţă, care îţi dau 


un sens și bucurie, viaţa ta de zi cu zi se umple de 


fericire. Când nu ai suficiente lucruri pentru a face 

dezordine, când nu ai mai multe decât poţi curăța, 

spăla şi muta, simţi că totul este cum trebuie. 
Complexitatea este adesea cea mai ușoară alegere. 


Este Ușor să ne lăsăm TăVășiți ȘI țintuiti de gândurile ȘI 


temerile noastre, de poveștile pe care ni le imaginăm și 
pe care apoi le lăsăm să se transforme în realităţile cu 
care trebuie să ne confruntăm. 

Simplitatea este dificilă pentru că presupune o 
gândire limpede. Este calea lungă şi grea către o 
percepţie curățată, neumbrită de condiţionări sau 
gânduri negative. Dar este la îndemâna ta şi depinde 
doar de tine. Poţi păstra toate cele o sută de bunuri pe 
care le ai pentru tot restul vieţii şi fiecare dintre ele va 
fi folosit, spart, înlocuit, luat, aruncat, considerat 
învechit. Dar percepţia despre cât de semnificative și 
utile sunt acele lucruri temporare, câr de mult le 
apreciezi și te bucuri de ele — este a ta. Și asta face 
alegerea unei vieţi înrădăcinate în simplitate: face ca 
obișnuitul să fie miraculos. 

Oamenilor le place aibă pretenţii mari legare de 
ceea ce le va aduce fericirea. Și fericirea, într-o 
anumită formă, este ceea ce căutăm cu totii, chiar 
dacă nu o etichetăm așa efectiv. Stabilitate, dragoste, 
bani. Căutarea constantă a fericirii, fenomenul 
ultimilor 25 de ani, a apărut cu adevărat pentru că ne- 
am propus să dobândim o fericire radicală, fără limite: 
eliberare religioasă, libertate, democraţie absolută. 

Totuşi, casele în care locuim, companiile pe care le 


conducem, relaţiile în care eşuăm pentru că așteptăm 


constant să fie mai mult, dorinţa de a maximiza 
plăcerea — ei bine, toate astea nu ne-au făcur mai 
fericiţi. 

Pentru că nu ne-am schimbat modul în care 
gândim — şi aceasta este singura schimbare reală care 
se întâmplă vreodată, pentru că este baza modului în 


care simțim. Amploarea Vieţii unei persoane este 


direct proporţională cu cât de profundă este percepţia 
sa asupra acesteia. Viaţa ta creşte odată cu tine. Ceea 
ce experimentezi este o reflectare a ceea ce ești. 

Nu uita că nu trebuie să faci schimbări în mod 
constant, pentru tot restul vieţii. 

Este ușor să-ți petreci încă o zi, o săptămână, o 
lună, un an căutând lumina în oamenii din jur sau 
acumulând tot mai mulți bani. Dar este mai ușor să-ţi 


petreci acel timp căutând lumina în tine, pentru că tu 


crezi că este ceea ce trebuie făcut. Nu găseşti lumina — 
cu alte cuvinte, capacitatea de a percepe — pentru că 
tu deja ești lumină. Munca este să scapi de tot ce stă 


în calea percepţiei tale. 

OPTSPREZECE 
MEMENTOURI PENTRU 
CEI CARE NU ȘTIU CE SĂ 

FACĂ CU VIAŢA LOR 


1. Nimeni nu ştie ce să facă cu viața lui. Unii 
oameni au o idee mai clară despre obiectivul pentru 
care lucrează, dar în cele din urmă, niciunul dintre noi 
nu poate anticipa sau rezuma cu exactitate care este 
sensul existenţei noastre. Nu încă. 

2. Tu decizi prin ce se defineşte viaţa ta. Nu când o 
iei pe lângă calea bătătorită ai sentimentul că ești 
„pierdut“, ci când pierzi controlul. E ceea ce se 
întâmplă când nu accepţi cursul evenimentelor 
trecute. Să te regăsești înseamnă să Îți asumi ce ţi s-a 


întâmplat și să continui să-ţi scrii povestea. 


3. ].K. Rowling nu ştia că va fi una dintre cele mai 
cunoscute scriitoare din lume — ea doar scria o 
poveste pentru copiii ei. Steve Jobs nu știa că va fi un 
pionier al modului în care umanitatea interacționează 
cu tehnologia — era doar un tip în garajul lui care 
făcea un computer. Oprah nu știa că va deveni 
deschizăroarea de drumuri pentru dezvoltare 
personală şi succes — ea încerca doar să facă o 
emisiune TV. Nu trebuie så ştii exact ce faci pentru a 
face ceva extraordinar. 

4. Nu poti să prezici sau să planifici ce anume se va 
întâmpla peste cinci ani. 

5. Dacă poţi, totuși, prezice şi planifica ce se va 
întâmpla pe o anumită perioadă de timp, atunci 
visează la ceva mai mare. Încearcă mai mult. 

6. Să-ţi planifici viaţa (sau să ai o idee coerentă 
despre „ce faci“) nu este neapărat ambiţie, este mai 
mult o reprezentare liniştitoare. Concentrează-te în 
schimb asupra a ceea ce vrei să faci cu fiecare zi a 
existenţei tale. Asta e ceva minunat. Asta merită. Asta 
te va duce undeva. 

7. Nu-i datorezi nimic eului tău mai tânăr. Nu ești 
responsabil pentru a fi persoana care credeai cândva că 
vei fi. 

8. Îi datorezi totul adultului care ești astăzi. Îi 
datorezi ţie să te întrebi ce îţi place, ce vrei, care îţi 


este chemarea, ce ai nevoie ȘI ce meriti. 


9. Ştii de ce nu ai lucrurile pe care cândva credeai 
că le vrei? Pentru că nu le mai vrei. Nu destul de 


mult. 


10. Este posibil să te afli undeva între a-ţi da 
seama că nu mai vrei ceea ce îţi doreai cândva și a-ţi 
da permisiunea să vrei ceea ce îţi doreşti acum. 

11. Dă-ţi permisiunea să vrei ceea ce vrei acum, nu 
ceea ce voiai în trecut. 

12. Dacă vrei să-ţi schimbi viaţa, nu te mai gândi 
că te simți pierdut, ci vino cu idei de acţiuni pe care 
le poţi întreprinde acum și care te pun pe o 
traiectorie pozitivă. Este mult mai greu să gândești un 
nou mod de a acţiona decât să acţionezi pentru a crea 
un nou mod de a gândi. 

13. Viaţa nimănui nu este atât de bună pe cât pare 
online. 

14. Nimănui nu îi pasă de prezenţa ta pe reţelele 
de socializare la fel de mult cât îţi pasă ţie. 

15. Retelele sociale ne-au făcut să fim din ce în ce 
mai preocupaţi de următorul mare „obiectiv“. Dacă 
simţi că nu știi încotro merge viaţa ta, probabil că, de 
fapt, nu știi care vrei să fie următorul tău „obiectiv“ 
impresionant. 

16. Nu trebuie să realizezi nimic pentru a fi un om 
valoros. Foarte puțini oameni sunt de fapt meniti să 
fie extraordinari. Asta nu înseamnă că nu poţi 
cunoaște multumirea, iubirea, bucuria și toate 


adevăratele minuni ale vieții. 


17. Viaţa ta este la fel de bună pe cât este percepţia 
ta despre ea. A re simţi pierdut sau a simţi că nu știi 
ce să faci se rezolvă doar învățând să gândești diferit 
lucrurile. Asta e tot. 

18. Nu te mai întreba: „Ce fac cu viaţa meat“, ci 


mai degrabă: „Ce fac eu astăzi?“ 

ARTA CONȘTIENTIZĂRII. 
SAU CUM SĂ NU TE 
URĂȘTI 


Toată ura este ură de sine. 

Și totul este feedback. 

Sper să îţi aminteşti de aceste două mici propoziții 
de fiecare dată când simţi că ţi se strânge inima, când 
eşti deznădăjduit ȘI neajutorat, când simţi că ai ajuns 
pe fundul prăpastiei. 


Totul este o reflectare a ta, pentru că tot ceea ce 


există pentru tine este ceea ce iel din acest tot, iar din 


acest tot nu poti lua decât ceea ce poti percepe 


conştient. Amploarea experientei tale este direct 
proporțională cu conștiința ta. Nimic nu este așa cum 
este — este aşa cum ești. (Acesta este un joc de cuvinte 


bazat pe un citat al lui Anaïs Nin.) 


Dacă nu esti acolo pentru a atinge, a mirosi ṣi a 
vedea o floare, aceasta nu este altceva decât o materie 
aleatorie care vibrează în gol. Recunoașterea ta îi 
conferă prezenţă şi frumusete. Nu ești în lume, lumea 
este în tine. Și, deşi sună ca o altă platitudine 
abstractă, nu este. Ea reflectă un adevăr mai profund, 
iar în aceste momente minuscule de recunoaştere si de 
conştientizare descoperim că ceea ce percepem 
imediat nu reprezintă tot ce există și că orice se simte 
ca fiind greu, „greşit“ şi „negativ“ nu are legătură cu 
ceea ce se întâmplă în afară, ci cu ceea ce nu vindecăm 
și nu schimbăm în interior. 

Conștientizarea este antidotul pentru rezolvarea 
atâtor probleme aparent de nerezolvat. Simplul fapt 
de a ști ca mintea ta egocentrică e cea care 
interpretează acţiunile celor din jur și le atribuie 
gânduri din cauza cărora te frămânţi este suficient 
pentru a o reduce la tăcere. 

Arta de a învăţa să fii constă în a nu asocia „bine“ şi 
„rău“, „corect“ și „greşit“ lucrurilor pe care le simţi, pe 
care le vezi sau pe care ţi le arată alții. La urma urmei, 
chiar si cele mai grele şi mai întunecate lucruri îti 
servesc în cele din urmă şi te deschid către un adevăr 
pe care nu l-ai fi luat în considerare înainte, dacă nu ai 
fi fost pus în contextul de a-l vedea. 

lată mai jos lucrurile pe care e bine să le iei în 
considerare, asupra carora e bine să reflectezi şi să revii 
atunci când te simţi groaznic: 

l. Acţiunile tale sunt mai puternice decât ceea ce 


poate spune cineva vreodată despre tine. 


Adâncirea într-o criză de neputinţă este de obicei 
însoțită de sentimentul că pierdem complet controlul 
asupra modului în care ne văd ceilalți oameni. 
Desigur, nu este altceva decât un reflex al modului în 
care ne vedem pe noi înşine, pentru că niciun cuvânt 
spus de cineva nu este mai puternic sau mai adevărat 
decât felul în care te comporţi și decât cine ești cu 
adevărat. Tu detii puterea. Tu iei deciziile. Modul în 
care vor să te perceapă alti oameni este problema lor, 
pe care vor trebui s-o rezolve singuri în cele din urmă. 


Problema ta este cât de mult vrei să permiti 


perceptiilor lor să te afecteze. 

2. Ceea ce crezi tu despre ce gândesc alții este mai 
important decât ce gândesc ei cu adevărat. (Te 
dezvăluie pe tine ție însuţi.) 

Odată ce ai constientizat că „ceea ce cred altii“ este 
o mare iluzie care nu-ţi aduce nimic benefic, începi să 
realizezi că modul cum re văd ceilalți se schimbă în 
funcţie de modul täu de a vedea lucrurile. E amuzant 
cum funcţionează, nu? 

3. Reacţiile tale contează mai mult decât contează 
acţiunile altora — şi poţi alege cum reacţionezi. 

Părerile, gândurile, sentimentele, emoțiile şi stările 
tale mentale nu trebuie să se bazeze pe ceea ce ai aflat 
sau pur și simplu ţi-ai imaginat că oamenii spun sau 
cred despre tine. Realitatea este că nu vei şti niciodată 
tot ceea ce spun, gândesc sau cred oamenii, iar aceste 
lucruri nu sunt treaba ta. Ele vor continua şi așa a fost 
întotdeauna, indiferent dacă eşti sau nu conștient de 


asta. Deci eşti liber să alegi cât de mult vrei să te 


schimbi pe baza ipotezelor tale despre ce cred ei. 
Pentru că ei pot spune ce vor. lar tu poţi reacționa 
cum vrei. 

4. În ceea ce priveşte relațiile romantice, sexul, 
dragostea, tipurile de corpuri, atracţia și alte lucruri 
din acest domeniu, oamenii care merită iubiţi, 
întâlniți şi alături de care e plăcut să te trezești sunt 
mult mai toleranţi și mai deschişi decât îţi închipui. 

Nu a existat niciodată o poveste de dragoste 
adevărată în istorie care să fi înflorit pentru că cineva a 
crezut că muşchii abdominali ai altcuiva arată 
impecabil. A căuta validare de la cineva care în mod 
inerent nu ţi-o va oferi niciodată este pierdere de 
vreme — ai putea folosi acest timp să fii cu cineva care 
te va iubi oricum. 

5. Ai motive să-ţi fie jenă de tine aşa cum erai în 
tinereţe. 

Este un semn al progresului. (Totuşi, nu înseamnă 
că trebuie să rămâi jenat.) Este bine, deoarece 
înseamnă că poţi să te uiţi înapoi şi să te întrebi: 
„Cum de am fost vreodată în acel loc?“ — ceea ce 
indică faptul că nu mai eşti acolo. Sper să nu ajungi 
niciodată într-un punct în care să te uiţi înapoi la 
sinele tău mai tânăr și să te gândeşti: „Uau, 
înţelesesem totul!“ Pentru că asta înseamnă că ai 
încetat să mai creşti. (Şi asta înseamnă că ai încetat să 
mai trăieşti.) 

6. Există probleme de fond și există simptome ale 


acestor probleme care apar în mod repetat. 


Majoritatea oamenilor își petrec întreaga viaţă 
abordându-le doar pe cele din urmă. De exemplu: 
pierderea în greutate nu îţi va rezolva problema pe 
care o ai cu imaginea ta corporală, indiferent cât de 
mult te convingi că faci ceea ce trebuie. Faci ceea ce te 
va ajuta să te încadrezi în percepţia ta despre imaginea 
„corectă“ în loc să înţelegi că iubirea autentică a 
propriului corp nu înseamnă ca stabilitatea ta mentală 
să fie afectată de ratarea unei şedinţe la sală sau de o 
bucată de pizza pe care ai mâncat-o. Este vorba despre 
a evalua în profunzime care este originea acţiunilor 
tale. Nu spun că este ușor să abordezi aceste origini 
sau să le găsești plăcute — spun că va trebui să o faci în 
cele din urmă. Poţi alege să o faci acum sau vei fi 
forţat să o faci mai târziu. 

7. Nu există teamă, îngrijorare, preocupare, 
paranoia sau nesiguranţă pe care le-ai putea simţi şi 
pe care să nu le fi simţit deja un milion de alte 
persoane. 

Problema cu ura de sine este că te izolează. Te face 
pe tine „diferit“, iar pe restul, „oameni cu judecată 
normală“. Știu că acest lucru poate fi puţin 
descurajator pentru egoul tău, dar ia-o încet: în 
general (și lăsând deoparte excepţiile logice), nu ai 
făcut sau simţit nimic care să nu fi fost făcut sau 
simţit înainte — undeva, cumva, la un moment dat. 
Structura condiţiei umane este universală. Gândul că 
suntem singurii care trăim anumite lucruri 
împovărătoare este ceea ce intensifică elementul de 


suferinţă. (Interesant cum funcţionează, nu?) 


8. În orice moment, ești în mare parte preocupat 
doar de cum eşti văzut de o anumită persoană (sau 
poate de două). 

Acei oameni tind să fie, de asemenea, cei care 
simţim că nu ne acceptă într-un fel sau altul. 
Încercăm să le dovedim ceva și ne raportăm mereu la 
ei. Ne facem griji că vom fi văzuţi într-un mod 
nemăgulitor. De obicei, e vorba de persoane cu care 
aproape că am avut o relaţie, de părinţi uşor 
dezaprobatori, de anumiți oameni pe care am visat så- 
i impresionăm ani la rând. Nu suntem capabili să 
gravităm în jurul mai multor oameni la un moment 
dat, chiar dacă pare că suntem îngrijoraţi de „oameni“ 
în ansamblu. Încearcă să dai o față acestei îngrijorări 
de fiecare dată când apare și vei descoperi că mulțimea 
de oameni fără chip este, de fapt, o persoană 
apropiată — sau poate două. 

9. Nimeni nu se gândeşte la tine atât de mult cum 
te gândești tu la tine. 

O mare parte din conversațiile interioare cu noi 
înșine au de-a face cu atenuarea fricii ȘI a panicii cu 
privire la modul în care suntem percepuți la un 
moment dat. Dar rareori conştientizăm că, în astfel de 
momente, nu facem decât să gândim din punctul de 
vedere al altora. Adică, de fapt, facem predicții și 
presupuneri care sunt puternic, dacă nu în totalitare, 
influențate de propriile noastre presupuneri despre noi 
înşine. Ca să sinterizăm: toti ceilalți îşi văd de vieţile 
lor, gândindu-se la ei înşişi la fel de mult cât de 


gândeşti tu la tine însuţi. 


10. Ai lucruri mai importante de făcut. 

Aşa că n-are rost să-ți pierzi timpul îngrijorându-te 
pentru lucruri care sunt nepermanente, neimportante 
şi, în fond, doar distrageri de la lucrurile care îţi aduc 
bucurie. 

11. Sentimentele tale de panică sunt direct legate 
de dorinţa de a te schimba pentru a te potrivi cu 
ideea altcuiva despre cine ești. 

Dacă nu ti-ar păsa să multumesti pe altcineva, dacă 
nu ai simți că trebuie să ai o relație bună cu acel 
altcineva pentru a te simţi bine, nu ai fi îngrijorat. 
Acest sentiment de panică și îngrijorare cu privire la 
modul în care te văd ceilalți este direct, deşi nu în 
totalitare, legat de cât de mult simţi că trebuie să te 
schimbi sau să îţi dovedeşti că greşeşti. La un nivel 
mai profund, înseamnă că ţi-ai exteriorizat simţul 
valorii și al scopului și, prin urmare, şi pe cel al 
stabilităţii — iar atât timp cât rămâne așa, nu poți duce 
O Viaţă autentică. 

12. Deci, dacă doreşti să depășeşti toate aceste 
lucruri externe și superficiale, trebuie să-ţi îndrepţi 
atenţia asupra lucrurilor care contează mai mult. 

Aceasta este cea mai adecvată soluţie, cel mai 
eficient antidot şi cel mai mare secret pentru a 
renunţa la sentimentul tău că nu ești în regulă: fă să 
conteze ceva mai mult decât modul în care te văd 
ceilalți. Dacă îţi pasă doar de un corp frumos, de un 
stil de viață elegant, de averi sau de aprobare 
exterioară, dacă tot ce crezi că poți oferi lumii este 


asta, atunci înseamnă că nu faci tot ce poţi și ar trebui 


să faci mai mult. Bineînţeles că o să începi să simţi 


anxietate, pentru că toate cele de mai sus sunt lipsite 
de sens. Momentul în care îţi dai seama că valorezi 
mai mult decât cum ești văzut, în care faci cu adevărat 
un bilanţ și descoperi că viaţa ta este mai importantă 
decât egoul rău este momentul în care preocupările 
mărunte ale tuturor celorlalți rămân în urma ta, 
devenind insignifiante. Devii surd la părerile lor, 
pentru că te concentrezi doar pe ceea ce contează cu 
adevărat: tu şi ce consideri tu că ai de oferit cu 


adevărat lumii acesteia. 

ZECE ÎNTREBĂRI PE 
CARE SĂ ŢI LE PUI CÂND 
NU ȘTII ÎN CE DIRECȚIE 
AR TREBUI S-O IA VIAŢA 

TA 


1. Dacă ai avea viaţa pe care crezi că ţi-o doreşti, 
cum ar fi ziua de mâine? Când îţi imaginezi viaţa pe 
care ti-o dorești, in loc să te concentrezi asupra 
discursului motivaţional („Eu vreau să fiu asta, să fac 
asta... ), concentrează-te asupra rutinei zilnice. Dacă 
al avea viaţa pe care crezi că [I-O doreşti, cum ar arata 
ziua ta mâine? Cât de diferită ar fi de ceea ce faci azi? 
Ce anume din acea viziune ideală poţi începe să faci 


de mâine? 


2. Dacă reţelele sociale nu ar exista, ce ai face 
diferit? Te-ai îmbrăca diferit, te-ai simţi prost pentru 
locul unde stai, ti-ar păsa cum arată apartamentul tău? 
Ce alegeri ai face dacă nu ai simţi că eşti supravegheat 
în tăcere de mulțimea de oameni care se află în fata 
ecranelor, urmărind reţelele sociale? Ce ar conta? Ce ai 
face? Cine ai fi? 

3. Dacă nimeni nu ar afla cum îţi vei petrece restul 
vieţii, ce ai face? Dacă viaţa ta nu ar fi deloc un 
spectacol pentru alţii — dacă nu ai putea obține din 
activitatea ta nimic altceva în afară de acţiunile în 
sine, cum ţi-ai petrece timpul? Ce ai fi interesat să 
faci? Ce te-ar energiza? 

4. Dacă ai fi murit ieri, care ar fi fost cel mai mare 
regret al tău? Nu îți mai imagina că ai muri mâine — 
ci că ai fi deja mort. Ce ai regreta cel mai mult? Ce ti- 
ai dori să fi făcut diferit, ce ai vrea să fi văzut diferit, la 
ce ţi-ai dori să fi răspuns diferit? 

5. Dacă ai putea alege cinci lucruri care contează 
cel mai mult pentru tine, care ar fi ele? Indiferent 
dacă Îți dai seama sau nu, Viaţa ta se construieşte în 
mod fundamental din puţinele lucruri de care îţi pasă 
cel mai mult. Dacă nu este așa, vei simţi, în cel mai 
bun caz, că este nealiniată cu felul tău de a fi, iar în cel 
mai rău caz, că e deviată de la cursul ei. Împlinirea 
înseamnă a trăi în conformitate cu ceea ce preţuim cu 
adevărat. 

6. Ce anume din viaţa ta simţi că îţi dă un 
„ghiont“ subtil, inexplicabil? Ce îţi oferă un 


sentiment de plăcere subtilă, inexplicabilă? Ce îți 


place, deşi nu înţelegi de ce îţi place? Acestea sunt 
lucrurile cărora trebuie să le acorzi atenţie. Acestea 
sunt lucrurile reale. Mintea ta răspunde la ceea îi 
place, emoţiile tale răspund la ceva cu care rezonează. 

7. Dacă ai şti că nimeni nu te va judeca, ce ai face 
cu zilele tale? Dacă ai fi lăudat doar pentru munca ta, 
pentru viaţa ta şi pentru alegerile tale, pe care le-ai 
alege? Ce ai face? 

8. Cu ce te lupti cel mai mult acum? În mod destul 
de interesant, lucrurile care te chinuie cel mai profund 
sunt semnale care îţi arată încotro trebuie să mergi 
mai departe. Dacă problema ta cea mai profundă este 
că nu ai o relaţie romantică, următoarea fază a vieţii 
tale va trebui probabil să implice cel puţin încercarea 
de a construi o astfel de relaţie. Lucrurile care te 
necăjesc cel mai mult acum îţi pot spune ce vrei cu 
adevărat şi în ce direcţie ar trebui să mergi. 

9. Care sunt lucrurile care simţi că deja 
funcţionează în viaţa ta în acest moment? Mantra 
oricărei schimbări majore în viaţă ar trebui să fie 
întotdeauna: „Începe de unde eşti, foloseşte ceea ce ai, 
fă ce poti.“ Nu există altă cale de a ajunge undeva. 

10. Dacă ar trebui să retrăieşti ziua de mâine până 
la sfârşitul vieţii tale, ce ai face? Altfel spus: dacă ai 
retrăi ziua de astăzi pentru totdeauna, unde te-ai afla? 
Ce ai realiza? Ti-ar merge bine la serviciu? Ţi-ai face 
timp pentru oamenii pe care îi iubeşti? Ai scrie o 
carte, ai face muzică sau ai cheltui banii într-un mod 
rațional? Te-ai îmbrăca așa cum îţi place, și te-ai 


bucura de răsăritul soarelui, și ai mânca într-un mod 


care să te ajute să rămâi în formă pe termen lung? 
Viaţa ta constă în zilele pe care le trăieşti. Nu în ideile 
tale despre acele zile. Obiceiurile tale se acumulează și 
încep să devină implicite. Să-ţi imaginezi că nu vei 


evolua niciodată în afara lor este o formă de stagnare. 

PIERDERILE NU TREBUIE 
DEPĂȘITE, 
CI DOAR ACCEPTATE 


Toate lucrurile sunt bune. 

Toate lucrurile sunt, în definitiv, concepute pentru 
a ne servi. 

Știu la ce te gândeşti. „Cum adică? Asta e o 
platitudine fără sens pe care încerci să mi-o servesti 
drept adevăr.“ 

Dar ce anume face să fie ceva „rău?“ Decizia (sau 
condiţionarea) noastră că un anumit lucru „nu este 


corect. Ce face ca un sentiment să fie „rău?“ Avem o 


mulțime de sentimente — de ce unele sunt bune, și 


altele rele? Unele ne arată că suntem pe drumul cel 


bun, iar altele ne arată cum, când și încotro trebuie să 


ne redirecţionăm viaţa. De ce ar fi primele mai bune 
decât cele din urmă? Nu sunt, de fapt, mai 
importante cele din urmă? 

Sentimentele rele devin rele când ne luptăm cu ele. 

Când, în loc să ne ascultăm pe noi înşine, în loc să 
permitem orice sentimente vor aparea, chiar dacă nu 
sunt neapărat confortabile, decidem să ne luptăm cu 
ele, atunci catalogăm drept „rele“ lucrurile care sunt 
menite să ne servească și să ne arate părțile din noi 
înşine care trebuie vindecate sau pericolele de pe 
drumul nostru pe care trebuie să le evităm. 

În schema generală a lucrurilor, binele și răul sunt 
valori subiective, specifice pentru fiecare persoană, 
familie, cultură, ţară, naţiune etc. Ceea ce este bine 
pentru unul este greşit pentru altul; ceea ce este bun 
pentru cineva este tragic pentru altcineva. Istoria nu 
este predată la fel în sălile de clasă din întreaga lume. 
Când realizezi că tu defineșşti ce este „binele“ în viata 
ta, poţi începe să te eliberezi. Pentru că toate lucrurile, 
chiar și cele mai greu de depășit, pot fi bune, dacă 
alegem să vedem de ce sunt prezente, ce sunt menite 
să ne arate. 

Este un lucru rar să iubeşti pe cineva necondiţionat. 
Însăși baza iubirii este găsirea cuiva care satisface un 
set de condiţii prestabilite. Când obiectul afecțiunii 
noastre nu le respectă aşa cum am crezut cândva, 
sentimentele noastre încep să se clatine. 

De aceea, relaţiile cele mai profunde devin cele mai 


orele — Crezi că cineva se potriveşte ideii despre ceea ce 


îti doreşti și ai nevoie, iar apoi, de îndată ce nu se mai 
potrivește, ești absolut surprins. Nu faci ceea ce cred 
eu că ar trebui — cum poţi să-mi faci una ca asta?! 

Dar asta nu e iubire. lar cheia pentru a depăși 
această concepţie constă în a ne da seama că, de cele 
mai multe ori, nu vrem pur și simplu pe cineva ca 
hinţă, ca persoană, ca prezenţă în viaţa noastră, cl 
vrem pe cineva care să facă lucruri pentru noi. 

Suntem cusurgii din punctul acesta de vedere. 
Spunem că vrem iubire necondiționată și fericire, dar 
nu ne comportăm ca atare. Vrem dragoste și fericire 
când primim pe cineva lângă noi. De ce? Pentru că 
aruncăm pe umerii altcuiva responsabilitatea de a ne 
aduce fericirea ȘI de a o păstra în viaţa noastră. 

Primul pas în recâștigarea controlului asupra vieții 
tale este să accepti toate lucrurile care ţi se întâmplă. 
Acceptă iubirea, dar şi pierderea, acceptă fluxul, dar şi 
refluxul. Nu fi doar o serie de intenţii, ci și o serie de 
acţiuni. Necazurile noastre cele mai profunde dispar 
când ne concentrăm asupra trăirii în prezent. 

Potrivit filozofiei tao,  maleabilitatea este 
echivalentul vieţii. Corpurile înţepenesc atunci când 
mor. Copacii care se usucă sunt tăiați. Prin urmare, 
duritatea înseamnă moarte, iar flexibilitatea este viaţă. 

Când inimile ni se întăresc, când părţi din noi sunt 
blocate și pline cu emoţii neprocesate, suntem nevoiţi 
să le frângem. Copacii sunt tăiaţi, trupurile putrezesc. 
Duritatea poate dura doar pentru o vreme. 

Creierul are un mecanism prin care se concentrează 


asupra celei mai severe dureri și le blochează pe toate 


celelalte. Se concentrează asupra celei mai mari 
greutăţi și ne obligă să îi facem față. Chiar dacă ni se 
pare că atenuăm toate celelalte dureri concentrându- 
ne asupra uneia, nu facem asta. Doar avansăm pe 
calea deschiderii de sine. 

Ceea ce ai de făcut nu e să te desprinzi de un lucru, 
ci să accepţi că deja a plecat din viaţa ta. Uneori 
pierdem controlul și trebuie să găsim bucurie şi în 
haos — chiar dacă este dificil. Haosul nu durează la 
nesfârşit. Continuă doar atât timp cât ne opunem. 
Atât timp cât luptăm. Atât timp cât vrem să 
controlăm. Atât timp cât nu acceptăm că ceva deja a 


plecat din viaţa noastră. 

EŞTI O CARTE DE 
POVESTIRI, 
NU UN ROMAN 


Cine ai fost în trecut nu trebuie să-ţi afecteze 
devenirea. Adesea ne încetinim evoluţia, legându-ne 
felul de a fi din trecut de imaginea persoanei care 
credem că trebuie să devenim. Nu putem proiecta o 


traiectorie pentru viitorul nostru fără să avem în 


vedere ce ar avea sens pentru cel care am fost. 

Mi-am dat seama de acest lucru când am pus cap la 
cap trei obiceiuri pe care le-am observat la mine și la 
oameni în general. 

În primul rând, creăm probleme acolo unde ele nu 
există. De parcă trebuie să depăşim anumite obstacole 
pentru ca Viaţa noastră să aibă sens. Fericirea este o 


alegere pe care trebuie s-o facem în mod conştient; 


altfel ne-am crea realitatea pe care subconștient 
credem că o merităm. Nu pentru că presupunem că 
felul nostru de a fi merită asta, ci din cauză că, undeva 
pe parcurs, am fost condiţionaţi de alti oameni (şi de 
propriile noastre presupuneri) să considerăm că am fi 
doar atât de buni cât s-a spus despre noi. 

În al doilea rând, evităm lucrurile „prea“ aproape de 
perfecțiune. Dacă sunt astfel, le distrugem, mental sau 
altfel. 

În al treilea rând, rezumăm lucrurile în capul 


nostru. Ori de câre ori suntem pe cale să facem o 


alegere (legată de orice), ne spunem în minte cum ar 
suna: „A absolvit facultatea şi a început acest job la 20 
de ani...“ — sau orice altceva. De parcă deciziile 
noastre pot fi acceptabile doar dacă sunt formulare 
corect şi dacă vor continua să sune corect de-a lungul 
timpului, indiferent dacă sunt sau nu potrivite pentru 
cum suntem în acel moment. 

Dar rezumatele pe care le creionăm în minte se 
referă la un fel de a fi al nostru care nu mai există. Nu 
poţi face întotdeauna legătura între ce ai fost, ce ești și 
cum ar trebui să fii. Nu poţi înţelege mereu cum 
coexistă adevărurile tale; poţi şti doar că toate sunt 
valabile. Și nu poţi evita lucrurile bune pentru că, 
undeva pe parcurs, personajul pe care ţi l-ai conturat 
singur nu crede că merită ceea ce ai. 

Când evităm — altfel spus, când ne sustragem —, ne 
limirăm fericirea. Nu ţi-a fost dar să reprezinţi o 


poveste care se desfăşoară într-un mod plăcut din 


punct de vedere nostalgic. Viața nu este un flashback 


în tonuri sepia. Viaţa este vie, schimbătoare, reală și 
imprevizibilă. De nedescris. Fără altă intrigă decât cea 
pe care o trim în acest moment, aici şi acum. Nici 
măcar nu realizăm cât de des ne alegem experienţele 
actuale pe baza vechilor credinţe pe care încă le avem 
subconștient despre noi înşine. Pentru că ce gândim 
despre noi înșine se transformă în ce ne permitem să 
hm, iar ce ne permitem să fim limitează ceea ce 
experimentam, adică viaţa. lar Viaţa este un tot Ca O 
carte de povestiri care nu trebuie să aibă legătură una 
cu alta. Care nu trebuie să fie povestite la fel. Care pot 
f scurte sau lungi, trunchiate sau confuze sau 


incitante, după cum îţi doreşti. 


Ideea este că tu deţii controlul asupra modului în 
care se desfășoară existenţa ta, iar naraţiunea interioară 
recurentă, vocea şoptită care îţi spune povestea vietii 
tale, trebuie să renunţe la vechile capitole pentru a le 


scrie în mod autentic pe cele noi. 

SEMNE ZILNICE CARE NE 

ARATĂ CĂ LUMEA TRECE 

PRINTR-O PERIOADĂ DE 
TREZIRI ALE 
CONȘTIINȚEI 


Există o teorie socială conform căreia dezvoltarea 
omenirii nu este o progresie liniară, ci, mai degrabă, 
are loc în cicluri. Civilizaţiile se dezvoltă, și apoi 
decad; de fiecare dară când se întâmplă acest lucru, 
inteligenţa colectivă atinge vârfuri tot mai înalte. O 
scurtă trecere în revistă a istoriei și o înţelegere 
generală a naturii ar face ca acest lucru să pară 
oarecum logic — evoluăm spectaculos, şi apoi intervine 


catastrofa. 


E o idee veche. Se știe din timpuri preistorice că 
poziţia Pământului se schimbă după echinocţii. De 
hecare dată când ajunge în punctul cel mai apropiat 
de centrul universului — unde concentraţia de energie 
este cea mai mare —, ne apropiem de trezire. 
Momentan suntem în creștere. 

Indiferent ce se spune în mitologie, în prezent se 
întâmplă ceva interesant în lume. Constiinta noastră 
colectivă se extinde. Suntem mai conștienți de ce se 
întâmplă (bun sau rău), ne străduim să ne înţelegem 
pe noi înșine, învăţăm să lucrăm cu emotiile noastre ȘI 
să ne construim vieți care să reprezinte ceea ce 


pretuim, nu ce suntem obligați să fim. Oricare ar fi 


cauza, iată câteva dintre efectele zilnice ale acestui 
fenomen: 

1. Oamenii încep să-și dea seama de puterea lor. 
Felul în care își definesc singuri capacităţile, 
individualitatea şi autonomia sunt considerate 
fundamentale pentru a trăi o viaţă completă și 
împlinită. 

2. Psihologia pozitivă, inteligența emoțională, 
tipurile de personalitate şi alte concepte care servesc 
la autoînţelegere devin din ce în ce mai populare. 
Psihologia pozitivă a avut un apogeu mediatic în 
ultimii 15 ani, de la Teoria celor cinci trăsături 
principale de personalitate şi testul de personalitate 
Myers-Briggs până la astrologie, tipologiile bazate pe 
Enneagramă și altele de acest gen — toate arată că 


suntem foarte preocupaţi de constientizarea de sine. 


3. Mai mult ca oricând, problemele de justiţie 
socială sunt subiect de articole, iar cei care nu 
consideră toate fiinţele ca fiind egale sunt descriși 
drept „ignoranţi“. Desigur, aceasta nu este prima dată 
în istorie când dorim să ne eliberăm de sistemele 
opresive, dar, cu ajutorul tehnologiei, este prima dată 
când ne gândim că normele sociale sănătoase 


presupun egalitate şi incluziune. 


4. Yoga şi meditaţia au devenit practici comune în 
Occident. În timp ce cu doar câteva decenii în urmă 
aceste lucruri ar fi fost considerate ciudate, cursurile 
de yoga sunt disponibile acum aproape peste tot, iar 
cercetările arată că meditaţia chiar schimbă creierul. 

5. Cunoştinţele generale se extind într-un ritm 
neatins înainte de apariţia internetului. În timp ce 
cândva ştiam doar atât cât ne puteam aminti, acum 
avem posibilitatea de a cerceta practic orice. Mass- 
media ne ajută să citim articole şi să accesăm idei la 
viteze record. Învăţăm în moduri cu totul noi şi mult 
mai repede decât am putut vreodată. 

6. Există un interes crescut pentru alimentele 
organice și remediile homeopate. Oamenii sunt 
îngrijorați de organismele modificate genetic, de 
antibiotice şi de alte substanţe chimice cu care ne sunt 
imbibate alimentele. 

7. Toată lumea poate avea o voce. În timp ce 
înainte singurele mesaje comunicate prin intermediul 
mass-media erau create de câţiva aleși, acum toată 


lumea poate să vorbească şi să aibă un punct de 


vedere. Că e bine sau rău, fiecare poate împărtăși ceea 
ce crede și, deși poate părea frustrant uneori, este un 
bun indiciu al nivelului nostru colectiv de dezvoltare. 

8. Oamenii pun la îndoială sistemul şi învaţă să 
gândească de unii singuri. E drept că unele 
conversații sunt mai constructive decât altele, dar e un 
semn bun că punem sub semnul întrebării tot mai 
multe lucruri și nu le mai acceptăm drept „adevăruri“ 
absolute . Devenim din ce în ce mai sceptici faţă de 
marile structuri sociale, şi acesta este un semn bun. 

9. Ne bazăm relaţiile pe compatibilitate, nu pe 
obligaţie. S-au dus zilele căsătoriei şi ale procreării 
pentru „că așa trebuie“. Acum vrem parteneri de viaţă 
compatibili, sarcini programate şi structuri familiale 
fericite (oricare ar fi structura lor). 

10. Vorbim — public şi onest — despre probleme 
care până acum au fost ignorate: depresie, abuz 
sexual etc. Îndepărrăm încet rușinea și stigmatizarea 
din jurul bolilor mintale și a abuzului și îi înţelegem 
mai mult pe cei care au nevoie de ajutor — Îi 
încurajăm să se destăinuiască, să relaţioneze, să înveţe 
și să se vindece. 

11. Ne-am cam săturat de modelul de angajare 
standard. Recunoaştem că a munci până la moarte nu 
înseamnă o viață bună, dar ne dăm seama şi că, 
pentru a supraviețui, suntem în esență robii 
capitalismului. Chiar dacă au apărut jobul cu 


jumătate de normă și posibilitatea de a munci ca 


liber-profesionist, iar echilibrul dintre viata 
profesională si cea personală este un subiect tot mai 


popular, structura generală rămâne în picioare. 


12. Devenim din ce în ce mai intuitivi. Suntem 
mai empatici, mai curiosi, mai informaţi şi mai 


toleranti cu cei care sunt diferiţi de noi. 


13. Recunoaştem deficitul de reprezentare al 
jumătăţii feminine. Vedem cât de deliberat a fost 
asuprită femeia în societate și înţelegem importanţa 
echilibrului între masculin şi feminin pentru buna 
funcţionare a fiecărui aspect al vietii (și al societăţii). 

14. Spargem tiparul genului binar. Nu ne mai 
definim pur şi simplu prin ceea ce părem a fi — devine 
din ce în ce mai acceptabil să-ţi stabilesti o identitate 
de gen netradiţională, în loc să accepti cine pari a fi 
din exterior. 

15. Devenim din ce în ce mai preocupaţi de 


efectul pe care îl avem asupra climei. Nu mai tratăm 


Pământul ca pe un lucru, ci ca pe o entitate vie, reală. 
16. Analizăm efectele emoţiilor multă vreme 
reprimate. În ultimii cinci ani, probabil că ai avut un 
prieten sau un membru al familiei care a trecut prin 
schimbări radicale şi intense în ceea ce priveşte 
propria identitate — dacă nu cumva ai trecut tu însuţi 
prin astfel de schimbări! Nu mă refer la faptul că am 
trecut prin momente grele și le-am depășit — ci că am 
trecut prin momente grele și am Câpatat o conștiință 


de sine mai profundă. 

DE CE PUNEM ATÂTA 
PREȚ 
PE SUFERINŢA NOASTRA? 


Suferinta este un rău necesar. Dar inevitabilitatea sa 
nu rezultă din faptul că este ceva natural pe care 
trebuie să-l procesăm în timp util. Suferinta nu este o 
experienţă în care jucăm un rol pasiv. Este rezultatul 
unei carențe de dezvoltare personală — este un 
catalizator pentru a ne semnala că mai avem multe de 
făcut. Asta înseamnă că noi detinem controlul. Noi 
suntem cei care îi permitem să joace un rol important 
în viețile noastre. Mai exact, le permitem părtilor 
nevindecate din noi să ne controleze existenţa. Dacă 
nu ne dăm seama că originea ei și, deci, calea de a o 
vindeca sunt interne, începem să credem că o 


meritam. 


Oricare dintre noi își poate aminti de situaţii în 
care am distrus în mod inutil o zi care de altfel mergea 
bine, îngrijorându-ne și fiind anxioşi fără motiv. 
Aproape că ne forţăm să intrăm în panică — e un 
reflex. Dacă nu avem niciun motiv, găsim noi unul, 
deoarece ni se pare că merităm să suferim. 

De unde vine totuși această presupunere? De 
obicei, are foarte mult de-a face cu emoţiile reprimate. 
Acumulăm aceste sentimente pe care nu le acceptăm 


sau pe care nu le confruntăm, şi ele devin 


fundamentul pe care ne construim convingerile despre 
noi înşine. Atât timp cât suntem atașați de o idee 
despre ceea ce este „în neregulă“ şi ne lăsăm controlaţi 
de ea, vom fi înclinați să credem că nu suntem 
suficient de buni. Cheia este să ne dăm seama că ne 
facem asta singuri. 

Trăim prinşi în structurile mentale pe care le-am 
permis circumstanțelor externe să le construiască în 
noi, pentru că niciodată nu ne-am dat seama că le-am 
putea demonta. Când ne aflăm într-o situaţie care 
activează una dintre acele amintiri, care atinge oO 
problemă nevindecată, nerezolvată, nu ne oprim să o 
vedem obiectiv; doar ne dezlănțuim împotriva a ceea 
ce a declanşat problema actuală — în loc să tratăm 
cauzele profunde. 

Nu putem lăsa durerea să ne dicteze dialogul 
interior şi nu trebuie să fim sclavii gândurilor 


obsesive, involuntare. De fiecare dată când facem asta, 


permitem acelei emoții să ne submineze 


conştientizarea ȘI să se transfere în experienţa noastră 


actuală. Proiectăm ceea ce a fost peste ceea ce este. 

Ai nevoie să te detașezi de structurile tale mentale. 
Trebuie să conştientizezi că ceea ce trăieşti acum nu 
este un eveniment din prezent, ci doar o proiecţie 
subiectivă, temporară a unei credinţe din trecut — în 
cazul de fară, că ar trebui să suferi. 

Foarte important de știut e că opusul durerii nu 
este bucuria, ci acceptarea. Rezistenţa doar pune paie 
pe foc. Te readuce în locul în care erai când ai 
reprimat durerea inițial. Rezistenţa nu demontează 
structura, o întăreşte. Și tu permiti asta, luptând cu 
ea. 

Ne este greu să credem că merităm fericirea, așa că 
ne străduim continuu să atragem și să provocăm 
durere. Această dihotomie este naturală şi este umană, 
dar trebuie să înţelegi anumite lucruri pentru a o 
depăși. Dacă vrei să crezi că este imposibil, vei 
continua să suferi doar din cauza asta. Dacă vrei să 
continui să apreciezi acea suferință ca pe ceva care te 
face mai uman, e în regulă — dar realitatea este că ne 
face oameni nu ceea ce ne distruge, ci ceea ce ne ajută 
să ne reconstruim. 

După cum spunea Marcus Aurelius: „Alege să nu fi 
rănit și nu te vei simţi rânit. lar dacă nu te simți rănit, 


atunci nu ai fost.“ 

CE GĂSEȘTI ÎN 
SOLITUDINE 


Singurătatea este doar o idee. 

Implică faptul că eşti la un moment dat deconectat 
de cei din jurul tău. Este ceea ce se întâmplă atunci 
când, pentru a te înţelege și a fi în regulă cu tine 
însuți, depinzi de interacțiunea cu ceilalți. 

Pentru că interacţiunea are mai puţin de-a face cu 


modul în care te tratează ceilalți şi mai mult cu modul 


în care te percepi pe tine în funcţie de tratamentul lor. 
Nu este vorba despre câţi oameni sunt de fapt în jurul 
nostru sau despre câţi ne oferă dragoste, ci despre ce 
inseamnă dragostea respectivă pentru noi şi despre 
felul în care aceasta ne modifică perspectiva asupra a 


ceea ce facem sau asupra cărui aspect trebuie să ne 


concentrăm. A fi în compania cuiva înseamnă nu doar 
coexistenţa și conexiunea cu ceilalți, ci și obţinerea 
aprobării şi acceptării lor. 

Poţi să fii singur într-o cameră aglomerată și poţi să 
te simţi conectat cu restul lumii într-o singurătate 
absolută. 

Ne simţim „singuri“ nu doar pentru că suntem 
fiinte separate, ci şi pentru că suntem conștienți de 
existenţa noastră ca indivizi de sine stătători. În 
esenţă: ești atât de singur pe cât crezi că eşti. 

Odată ce trecem peste ideea că solitudinea 
înseamnă a fi singur, putem să-i înţelegem 
importanţa: există ceva straniu şi inefabil la care ai 
acces în acest tip de inactivitate sacră. Când încetezi să 
lucrezi şi începi să fii. Când nu te mai defineşti după 
rolurile pe care le joci pentru alții — și pentru tine. 
Încetezi să te mai vezi în contextul unei societăţi. Nu 
te mai judeci prin comparaţie. Nu te mai preocupi de 
ce ar fi acceptabil pentru alţii. Începi nu doar să-ţi 
auzi vocea, Cl ȘI sa-ţi dai seama că ești o persoană care 
îşi ascultă mintea. 

Și începi să comunici cu tine însuţi în moduri mult 
mai profunde, mai cuprinzătoare decât permite 


limbajul. După cum spunea Huxley: În ciuda 


limbajului, inteligenţei, intuiției și simpatiei, nu se 
poate comunica cu adevărat nimic nimănui. 
Substanţa esenţială a oricărui gând şi sentiment 
rămâne incomunicabilă, închisă în cochilia tare, 


impenetrabilă a sufletului și trupului individual. Viaţa 


noastră este o sentinţă de izolare perpetuă.“ 


Însă acesta nu este un lucru rău. 

În felul acesta descoperi cine ești pentru că nu mai 
ești cineva pentru altcineva. Exişti doar pentru tine. 
Încetezi să te mai comporti pentru a te potrivi unui 
standard şi începi să actionezi de dragul supravieţuirii, 
al vieţii, al umanităţii. În mod obişnuit, nu-ţi dai 
seama cât de mult din viaţa ta de zi cu zi, câte dintre 
acțiunile tale cotidiene sunt concepute numai pentru 
a fi „acceptabil“ pentru lumea din jurul tău — și nici 


cât de mult te pot deconecta de la tine aceste acţiuni 


care nu sunt intemeiate pe autenticitate. 


Solitudinea este cea mai importantă practică dintre 
toate. Te conectează la ce este real şi te ajută să scapi 
de ce crezi că ar trebui să fie. Este pe cât de enervantă, 
pe atât de eliberatoare tocmai din acest motiv: te lasă 
în pace să vezi cine eşti şi ce faci; mai important, te 
lasă în pace să vezi esenţa reală a ceea ce înseamnă să 
fii o persoană, cu bune și cu rele, cu trăsături ciudate 
și urâte. Nu îţi dă de ales, te obligă să contempli 
imaginea de ansamblu, structura de bază, felul în care 
stau lucrurile. 

Singurul moment când vedem clar întreaga 


structură este atunci când ne îndepărtăm de ea. 

CUM SĂ CREȘTI O 
GENERAȚIE DE COPII 
FĂRĂ PROBLEME DE 
ANXIETATE 


Majoritatea oamenilor nu cred că sunt obsedaţi să- 
și controleze emoţiile pentru că nu se gândesc în mod 
conștient la sentimentele lor. În schimb, se gândesc la 
orice altceva care trebuie să fie „corect“, astfel încât să 
nu fie nevoiţi să mai simtă nimic. 

Își imaginează cum prind viaţă cele mai cumplite 
coşmaruri. Se întreabă neîncetat câţi bani trebuie să 
câştige ca să aibă „succes“ şi de la câtă mâncare trebuie 
să se abţină pentru a-și menţine silueta. Se preocupă 
de modul în care le răspund ceilalţi, astfel încât să se 


poată comporta într-un mod care să-i facă simpatici. 


Se gândesc la prezenţa lor pe reţelele sociale, dacă ceva 
este sau nu „potrivit“ pentru ei, cât de frumoasă pare 
să le fie casa. 

Se bazează pe frică pentru a se convinge să fie 
„buni“. 

Nu ne gândim la aceste lucruri ca fiind o formă de 


control emoţional, deoarece sunt aspectele fizice sau 


mentale ale vieţii noastre. Si totuşi, nu putem controla 
lucrurile fizice din viaţa noastră câtă vreme nu ne 
putem controla emoţiile; controlăm lucrurile fizice 
din viaţa noastră pentru a ne controla emotiile. 

Credem că, dacă găsim un „sufler pereche“, nu ne 
putem alege cu o inimă frântă, dacă suntem 
atrăgători, vom fi respectaţi, dacă ceilalți se gândesc la 
noi cu drag, așa ne vom gândi și noi mereu la noi 
înșine. 

După cum vă poate spune oricine se luptă cu 
emoţii intense sau iraționale, rădăcina anxietáții şi 
panicii este, în general, teama de a trăi anxietate ȘI 
panică. 

Ne negăm sentimentele nu refuzând să le simţim, ci 
folosind alte lucruri pentru a încerca să le evităm. 

Când suntem obsedaţi să controlăm rezultatele, să 
reducem riscurile și să ne asigurăm că nu trăim nimic 
„rău“, nu trăim o viață autentică. Suntem euri 
fragmentate, exprimând doar părţile cu care ne 
simţim momentan confortabil. 

Această disociere emoţională începe în copilărie, ca 


rezultat al pedepsirii pentru emoţiile „rele“. Copiii nu 


stiu să-si autoregleze emotiile. Ei nu se întelege pe ei 

înșiși, nu înţeleg cum le funcţionează corpul sau ce 
înseamnă să ai maniere la masă sau de ce e bine să-i 
tratezi pe ceilalți cu respect; trebuie să fie învăţaţi, dar 
cel mai adesea, nu reușesc să facă toate astea. 

În schimb, sunt învățați că un comportament 
nepotrivit va atrage o pedeapsă și astfel începe ciclul 
de reprimare. Ei învaţă că părinţii lor îi vor iubi mai 
mult atunci când sunt „buni“, aşa că îşi reprimă 
părţile din ei înșiși despre care se tem că sunt 
inacceptabile. 

Reacționează la retragerea iubirii. Urmăresc 
dragostea şi confirmarea părinţilor lor. Dacă aceasta 
nu este oferită în mod natural, ei vor încerca să 
manipuleze modul în care îi vede părintele, astfel 


incât să creeze această dragoste. Din păcate, în acest 


proces, ei se disociază de o parte importantă din ei. 

Și aşa evoluează în adulţi panicaţi şi anxioși, care îi 
judecă pe ceilalţi şi care nu pot funcţiona în relaţii. 
Aşa învaţă că este esential să controleze totul în jurul 
lor — dacă nu declanșează un sentiment în interiorul 
lor, nu trebuie să se ocupe de el. 

Modul în care creştem adulţi care nu luptă cu 
anxietatea este să fim noi adulți care acceptă 
anxietatea. [rebuie să fim vocea raţiunii pe care ei nu 
o au încă. Vocile pe care le aud de la noi — mai ales în 
momentele lor cele mai  înfricoșăroare și mai 
vulnerabile — vor deveni cândva vocile din capul lor. 

Putem crește adulți care nu se luptă cu anxietatea 


dacă suntem noi adulți iubitori, amabili și care nu îi 


judecă pe alţii. Copiii nu fac ce le spunem noi, ci ce 
facem noi. Dacă vrem ca lumea să se schimbe, trebuie 
să ne schimbăm pe noi înşine. 

Dacă vrem să-i inspirăm pe copii să-şi gestioneze 
sentimentele, trebuie să învăţăm să facem faţă 
propriilor noastre sentimente. 

lar noi avem privilegiul unic de a învăţa cum se 
face. Putem dobândi inteligenţa emoţională necesară 
pentru a ne gestiona anxietatea. Avem potenţialul de a 
le oferi copiilor noștri şi copiilor lor darul cunoașterii 
de sine, care nu poate veni decâr din momentul în 
care ni-l dăruim nouă înșine. (Nu așa se procedează 


mereu?) 

GHIDUL 
ÎNCEPĂTORULUI 
PENTRU DOBÂNDIREA 
INTELIGENȚEI 
EMOTIONALE: 

DE CE AVEM NEVOIE DE 
DURERE 


Plăcerea nu poate vindeca durerea. Aceasta este una 
dintre cele mai greşite concepţii psihologice din câte 
există. Plăcerea nu poate vindeca durerea, deoarece 
acestea se află la capetele opuse ale aceluiaşi spectru. 
Din punct de vedere biologic, atât răspunsurile 
noastre de plăcere, cât și cele de durere își au sediul în 


aceeaşi parte a creierului. „Chimicalele plăcerii“ care 


ne aduc bucurie sunt implicate și în perceperea 
durerii. Alan Watts spune că acesta este preţul pe care 
îl plătim pentru creșterea conștiinței noastre. Pur și 
simplu, nu putem fi mai sensibili la o emotie fără să le 
trăim pe celelalte la același nivel de intensitate. 

Se spune că, dacă nu ar fi zile ploioase, nu le-ai 
putea aprecia pe cele însorite. De fapr, adevărul e că, 
dacă nu ar fi zile ploioase, cele însorite nu ar exista. 
Aceasta se numeşte dualitate. lrăim în dualitate. 
Existăm din cauza dualității. Sună ca un termen la 
modă, dar acesta este un lucru foarte important de 
înţeles. Corpurile noastre există în dualitate: plămânii 
noștri, inimile, testiculele, toate funcţionează pentru 
că au o jumătate opusă și egală. Același lucru este 
valabil şi pentru natură: ea se susţine printr-un ciclu 
de creaţie şi distrugere, la fel ca viaţa umană. Este 
important să înţelegem că nu suntem diferiţi de 
anatomia universului. Nu există bine fără rău, sus fără 
jos sau viață fără durere. Problema nu este prezența 
durerii, ci incapacitatea de a vedea scopul acesteia. 

Credem că „fericirea“ este starea permanentă de a te 
simţi „bine“. Din cauza acestei convingeri nu suntem 
fericiţi. Oamenii fericiţi nu sunt oameni care „se simt 
bine“ tot timpul; ei sunt indivizii care pot fi ghidaţi de 
emoţiile lor negative, iar nu paralizaţi de ele. 

Fericirea nu înseamnă „cât de bine re simţi“, ci de 
ce simţi asta. O viaţă construită pe un sens şi un scop 
aduce satisfacţie — dar și o viaţă construită pe lăcomie 
şi egoism aduce satisfacţie. Și totuși, una este mai 


bună decât cealaltă. De ce? Lăcomia și egoismul sunt 


trăsături de bază ale cuiva care caută un sentiment 
extatic pentru a elimina durerea. Sensul, munca și 
urmărirea unui scop sunt trăsături ale oamenilor care 
şi-au acceptat durerea și au ales să lucreze cu ea — nu 
împotriva ei. Primul tip de viaţă este distructiv și nu 
ne împlinește. Cel de-al doilea este mai dificil, dar 
merită. 

Durerea noastră ne ajută. Este o forță crucială, 
călăuzitoare. Suferinta capătă proporții atunci când nu 
îi dăm ascultare. Imaginează-ţi ce se întâmplă când 
pui mâna pe o sobă aprinsă. Simţi durere deoarece 
corpul tău îţi semnalează să-ţi mişti mâna înainte ca 
aceasta să se carbonizeze. La fel se întâmplă şi în viaţa 
noastră emoţională, cu excepţia faptului că, în primul 
caz, înțelegem consecinţele de a ne ţine mâna pe sobă, 


în timp ce, în cazul vieţii emoţionale, nu înţelegem de 


ce ne fereşte durerea noastră. 

Vedem durerea ca fiind în opoziţie cu bunăstarea 
noastră, mai degrabă decât o componentă-cheie în 
crearea acesteia. 

Primul pas pentru a îndreptarea acestei concepţii 
este să înţelegem că nu vrem în mod inerent să evităm 
durerea. De fapt, multe din ce credem că vrem nu 
reprezintă deloc ceea ce ne dorim. (Unii dintre cei mai 
goi şi ncîmpliniţi indivizi din punct de vedere 
emoţional sunt aceia pe care îi idolatrizăm pentru că 
sunt bogaţi sau „de succes".) 

Mai departe, trebuie să ne schimbăm obiectivele: de 
la dorinţa de a evita durerea la încercarea de a obţine 


un mediu emoţional neutru. Unii numesc asta 


„schimbarea referinţei“. De obicei, evităm munca 
reală de ajustare a receptivităţii noastre mentale sau 
emoţionale, deoarece asta elimină posibilitatea de a 
atinge „sentimentul extatic“ produs de atingerea unui 
obiectiv extern. Ne închipuim că renunţăm la visurile 
si speranțele noastre despre care am crezut că ne-ar 
face să ne simţim incredibil. În realitate, renunțăm 
doar la iluzia că acele lucruri vor aduce fericire 
continuă, în favoarea unei schimbări a percepţiei. 

Foarte simplu spus, numim aceasta stare neutră 
„pace“: atunci când nu există nici dorinţa de extaz, 
nici reprimarea sentimentului de eşec. Când ţi-ai 
schimbat referinţa de la „supravieţuieşte“ la „prosperă“ 
şi te-ai detașat de rezultate, te poţi bucura de ce-ţi 
aduce fiecare zi. 

Odată ce ieşi din cursa nestârșită a urmăririi fericirii 
greu de atins, îţi dai seama că nu ai alergat niciodată 
către ceva mai bun, doar încercai să te depășeşti pe 
tine însuţi. De asemenea, vei realiza că doar din cauza 
durerii ai putut înţelege acest lucru. Durerea ta a 
bătătorit calea; te-a îndreptat tot timpul spre această 


înţelegere. 

FIECARE RELAŢIE PE 
CARE O AI ESTE 
O RELAȚIE CU TINE 
ÎNSUŢI 


Este interesant că, dintre toate speciile cunoscute, 
doar omul poate avea o relaţie cu el însuși, dar este și 
mai interesant că omul este singura fiinţă care poate 
avea o relaţie cu el însuşi prin intermediul altor 
oameni. 

Altfel spus, perceptiile noastre despre cum ne văd 
ceilalti dictează în mare măsură modul în care ne 
vedem pe noi înşine. 

Ce ne leagă în dragoste, în prietenie, în 
parteneriate?  Familiaritatea. Sentimentul că ne 
înţelegem la un nivel profund. Adică faptul că ne 


vedem pe noi înşine în altcineva Și, mai important, că 


ne schimbăm naraţiunea interioară atunci când știm, 
vedem și simţim că altcineva ne iubeşte, ne acceptă şi 
ne aprobă orice ar fi. Cu toţii facem asta. (Sunt 
convinsă că este un mecanism de supravieţuire.) 

Cele mai semnificative relaţii tind să fie cele în care 
ne oglindim cel mai bine, pentru că la asta servesc 
relaţiile: să ne deschidă spre noi înşine. Recunoaștem 
acest lucru doar în relaţiile mari, copleșitoare, de 
obicei sfâşietoare, dar acest lucru este adevărat pentru 
fiecare relaţie. Şi este esenţa problemelor noastre 
dincolo de supraviețuirea de bază: cum suntem în 
relaţie cu ceilalți. Cum suntem în relaţie cu noi înșine. 

Relaţiile în care suntem cei mai fericiţi sunt cele în 
care adoptăm presupusa naraţiune a celeilalte 
persoane — ceea ce credem că ei cred despre noi. 

Ne simţim cel mai iubiţi atunci când ne simţim 
înţeleși, când ne gândim că altcineva gândește în 
concordanţă cu ce avem nevoie să auzim Şi să credem. 
Ne simţim cel mai iubiţi atunci când credem că 
cineva are o părere bună despre noi — eforturile și 
manifestările lor de afecțiune demonstrându-ne acest 
lucru. 

Acesta este motivul pentru care nu oricine poate 
afirma despre noi că suntem în regulă, ci doar oamenii 
cărora le-am atribuit importanţă. Cineva cu care 
simţim deja o legătură fizică sau psihologică. Cineva 
pe care îl privim ca pe un partener pentru noi, cineva 
care este ca nol, cineva care ne întelege. 


Acesta este motivul pentru care „să te iubeşti mai 


întâi pe tine“ este cel mai comun, cel mai greu de 


înţeles şi cel mai profund sfat pe care cineva îl poate 
da. Pentru că asta nu înseamnă, de fapt, să simţi 
dragoste pentru tine, ci să fii suficient de puternic 
încât imaginea ta de sine să nu depindă de naraţiunea 
pe care o are altcineva despre tine. 

Acesta este motivul pentru care lucrurile dor atât de 
tare când ne identificăm cu ele. loată ura este ură de 
sine. Acesta este motivul pentru care sfârșim cu inima 
frântă. Nu putem pierde oameni — putem doar să ne 
pierdem pe noi într-o idee despre ei. Am decis cum ne 
simţim în legătură cu noi înșine prin ei, așa că, atunci 
când percepem că starea lor de spirit se schimbă de la 
a ne iubi la a iubi pe altcineva, propria noastră 
stabilitate se duce de râpă. 

Cel mai eliberator lucru pe care îl putem face este să 
realizăm că fiecare dintre noi are un eu complex, în 
care se reflectă diverse fragmente de lumină, 
dezvăluindu-ne o mulţime de lucruri despre noi 
înşine — dar fiecare are lumina lui. Iar fiecare relaţie pe 
care o ai este o relaţie cu tine însuţi. Fiecare persoană 
care îţi transmite tihna de a fi „acasă“ te oglindește de 
fapt pe tine. 

Întotdeauna te regăseşti pe tine la final. Cu cât te 
confrunţi mai repede cu tine, cu atât mai puţin ai 
nevoie de alți oameni pentru a umple golurile. (Nu 
poți să strecori pe cineva în partea ta lipsă și să te 
aştepţi ca asta să te facă întreg.) Cu cât te confrunţi 
mai devreme cu tine însuţi, cu atât mai repede vei 
ajunge în punctul în care acţiunile celorlalți nu te mai 


afectează negativ — starea ta de spirit nu depinde de ei. 


Tu nu depinzi de ei. Relaţiile nu servesc pentru a-ţi 
oferi fericire veșnică, perpetuă. Ele servesc pentru a te 
face mai conștient de tine însuţi. Cu cât îţi dai seama 


mai devreme de asta, cu atât îţi va fi mai uşor. 


82 


CINCISPREZECE 
MODURI PRIN CARE SĂ 
AI O RELAŢIE MAI 
PROFUNDĂ CU ORICE 
PERSOANĂ 


l. Petrece o zi dimineață de duminică împreună cu 
ea cu persoana respectivă. Nu o sâmbătă seara, când 
e multă lume, când atmosfera e relaxată și 
zgomotoasă. Petrece o duminică dimineaţa cu ea, 
obosit si mahmur și fără planuri pentru ziua res- 
pectivă. Luaţi micul-dejun împreună fără să îti 
aranjezi părul. Bucuraţi-vă unul de celălale fără a fi 
nevoie să vă distrati. 

2. Simte-te confortabil cu tăcerea. Mergi într-o 


călătorie lungă și permite momentelor de liniște să se 


instaleze așa cum se ivesc în mod natural. A fi prezent 
în tăcerea cuiva înseamnă a fi prezent in cea mai 


intimă parte a vieţii sale. 


3. Sună-i când nu eşti bine. Acceptră-le promisiunea 
de a fi acolo pentru tine indiferent de situaţie. Spune- 
le adevărul. Lasă-i să te consoleze. Spune-le că eşti 
alături de ei, dacă vor avea nevoie vreodată. Tine-ti 
această promisiune. 

4. Oferă-le loc să se manifeste. Ascultă tot ce au de 
spus. Fără a anticipa răspunsul, fără a-ţi verifica 
telefonul, fără a cădea pe gânduri. Dă-le roată energia 
ta. Nu există nimic mai preţios, mai sacru şi mal rar. 

5. Vorbeşte despre idei. În ce crezi. Ce teorii ai 
despre viaţă sau despre ce ti-ar putea rezerva soarta în 
următorii cinci ani. Lreci dincolo de a discuta despre 
oameni, şi evenimente, şi nemulțumiri mărunte, 
zilnice. 

6. Citeşte cărţile preferate ale celuilalt. Schimbaţi 
exemplarele personale — cele pe care ai subliniat şi ai 
făcut adnotări, la care coperta aproape se desprinde 
complet după ce a fost lăsată deschisă de atâtea ori. 
Împărtășește CU ei ceva care ţi-a deschis inima şi ţi-a 
hrănit mintea. 

7, Creați ceva impreună. Începeti o mică afacere, 
sau lucraţi la o poveste, sau pictaţi tablouri pentru a 
vă distra. Faceti împreună voluntariat, sau construiți o 
măsuţă de cafea, sau redecorati-vă bucătăriile. 
Organizaţi ceva în care faceti echipă pentru o cauză 


nobilă. 


8. Acordă atenţie lucrurilor mărunte. Observă ce îi 
deranjează cel mai des, care este aroma lor preferată de 
înghețată. Află ce le place să comande de la 
restaurantul preferat, astfel încâr să îi poţi surprinde 
aducându-le mâncarea favorită. Nu toată lumea este 
în mod natural orientată spre detalii, așa că propune- 
ţi să fii atent. Oamenii apreciază astfel de lucruri mai 
mult decât îţi dai seama. 

9. Participaţi împreună la o slujba religioasă sau la 
altă manifestare spirituală. Pentru a-i înţelege mai 
bine, mergi într-o duminică la slujba de la biserica lor, 
sau arată-le cum meditezi, sau întreabă-i în ce cred ei 
și de ce. Lasă-i să fie ghidul tău către ceva ce altfel nu 
ai cunoaște. Există ceva absolut extraordinar în a 
învăţa despre cultura, dogma sau stilul de viaţă al 
altcuiva, în coexistenţa plină de dragoste. 

10. Planificaţi o călătorie scurtă. Nu trebuie să fie 
ceva elaborat sau costisitor. Exploraţi un oraş 
învecinat pentru o zi sau faceţi o drumeţie. Planificaţi 
în avans, astfel încât să aveţi ceva pe care să-l aşteptaţi. 

1 1. Integrează-i în celelalte cercuri sociale ale tale. 
Cheamă-ţi prietenii pentru o seară de degustare de 
vin, indiferent cât de profund convins ai fi că nu vor 
avea nimic în comun. Există ceva foarte intim și 
special în a aduna toate părţile separate ale vieţii tale 


într-un singur loc. 


12. Fii mereu prezent. La petrecerile de botez, la 


vernisajele de artă, la absolviri şi la zilele când se mută 


în altă locuinţă. Nu pentru că asta fac „prietenii 
buni“, ci pentru că asta faci atunci când îţi pasă de 


fericirea altcuiva la fel de mult ca de a ta. 


13. Planificaţi-vă întâlnirile. Cu cât îmbărrânești 
mai tare, cu atât devine mai neconvenabil să stai la 
poveşti până la ora trei dimineaţa (pentru că trebuie să 
mergi dimineaţa la muncă sau la cumpărături, să îţi 
suni părinţii etc.) Aşa că, dacă trebuie, plănuiește din 
timp. Hotărâţi să faceţi o petrecere în pijamale şi să 
lăsaţi ziua următoare fără program, astfel încât să 
puteţi sta treji şi să dormiţi până târziu şi să retrăiţi 
zilele de glorie ale şcolii gimnaziale. 

14. Vorbiţi despre familiile voastre şi despre cum a 
fost copilăria şi adolescenţa. Una este să faci 
cunoștință cu rudele prietenului, iubitului sau iubitei, 
și cu totul alta este să auzi le toată povestea, să vezi 
imaginea de ansamblu — neretușată, imperfecră — a 
vieţii lor. Acesta nu este un mod de a spăla rufele 
murdare în vecini, ci mai degrabă de a înţelege că nu 
cunoşti cu adevărat pe cineva decât dacă înţelegi 
adevărul care stă la baza fiinţei lor. 

15. Arată-te fără filtru. Nu îți cenzura cuvintele, nu 
îti adapta opiniile, nu prezenta doar partea din tine pe 
care o consideri „acceptabilă“. Dacă nu te doresc pe 
de-a întregul, pe tine cel adevărat, oricum nu sunt 
potriviti pentru tine. Și, mai important, oamenii pot 
simţi autenticitatea şi vor înţelege la nivel 
subconștient că sunt şi ei liberi să fie cine sunt cu 


adevărat în prezenţa ta. 

ÎNGĂDUIE-ŢI SĂ FII MAI 
FERICIT 
DECÂT CREZI CĂ MERIȚI 


Dacă toate lucrurile măreţe sunt realizate printr-o 
serie de lucruri mici puse laolaltă, atunci viețile 
grozave sunt create printr-o serie de momente mici 
reunite, dintre care pe majoritate le ratăm, pentru că, 
de obicei, suntem preocupaţi sa scriem mal degrabă 
rezumatul întregii vieţi decâr paragrafele din fiecare 
capitol în parte. 

E ca şi cum am trăi pentru a ne scrie un elogiu. 
Obţinem diplome prestigioase, ne luăm soţi și soţii 
care ne fac să arătăm bine şi ne dorim să avem destine 
care să aibă sens și să curgă fluent, iar în cele din 
urmă, scriem poveşti frumoase și admirabile, însă doar 


pe cele pe care ni le spunem nouă înşine. Nu suntem 


niciodată ţinuţi minte decât pentru cine am fost, și pe 
cine am iubit, şi cum ne-am trăit viaţa. Restul, adică 
lucrurile mari, de ansamblu, evenimentele marcante 
nu contează şi poate că n-au contat niciodată. 

Ratăm momentele pentru că suntem  distrași. 
Distrași de singura persoană pe care o căutăm într-o 
mulțime, temându-ne că este acolo, chiar și atunci 
când e la ore sau chiar ţări distanţă — așadar imposibil 
să fie unde sperăm noi. Distraşi de cineva care este 
mereu în mintea noastră când scriem, creăm, luăm 
decizii, călătorim cu trenul sau ne pregătim de 
culcare — și ne comportăm ca şi cum ar fi cu noi şi ne 
relatăm mental povestea în funcţie de ceea ce ar 
spune, simţi şi gândi dacă ar fi cu noi, deşi suntem 
conştienţi că nu vom ști niciodată asta. 

Există întotdeauna o sarcină descurajantă, o listă de 
sarcini care nu include nimic din lucrurile pe care 
vrem de fapt să le facem — nu pentru muncă, nu 
pentru credite, nu din responsabilitate, ci doar pentru 
că vrem să fim fericiţi. Mereu mai este o promovare, o 
mișcare de făcut, încă o mare dragoste de găsit înainte 
să putem fi fericiți. 

Dar nu suntem. Pentru că nu alegem să fim. Nu 
credem că o merităm. Continuăm să căutăm, 
continuăm så povestim, continuăm să traim ca ȘI cum 
am avea o zi de mâine pentru a trăi toate aceste 
fantezii măreţe și promisiuni pentru noi înşine, când 
realitatea este că, dacă nu ne oprim astăzi, vom trăi 
pentru totdeauna din promisiunea altei zile. Acestea 


sunt visuri cu ochii deschişi. Sunt viziuni, speranțe şi 


probleme care nu există. În momentul în care începi 
să te gândești la trecut sau viitor, realizezi că nu sunt 
decât idei pe care le producem în prezent. Un prezent 
pe care îl ratăm. 

Ziua de mâine nu ne schimbă niciodată. Slujbele 
noastre nu ne schimbă niciodată. Nici relaţiile noastre 
nu o fac. Problemele noastre se schimbă la fel ca 
lucrurile din viaţa noastră. Problemele cu care ne 
confruntăm sunt reflectarea a ce este în neregulă cu 
noi, oamenii pe care îi urâm ne reflectă nesiguranța. 
Indiferent câte lucruri vin și pleacă, ne confruntăm cu 
aceleași probleme şi urâm aceiași oameni din aceleași 
motive și nici nu stăm pe gânduri ca să ne dăm seama 
că nu pe ei îi urâm — ci părţile din noi pe care ne 
obligă să le recunoaștem. 

Trebuie să încetezi să trăieşti pentru modul în care 
altii își vor aminti de tine. Nu mai trăi spunându-ţi 
povestea pe care crezi că ceilalţi oameni vor fi bucuroși 
să o citească. Pentru că este una goală şi lipsită de viaţă 
și te privează de lucrul pe care îl cauţi cel mai mult 
atunci când o faci. Cel mai important lucru este să 
faci ce-ţi aduce fericire — și să înţelegi că fericirea ta 
este alegerea ta și responsabilitatea ta. Nu depinde de 
o zi anume sau de o slujbă, de o relaţie sau de o 
schimbare — poţi să ai parte de ea chiar acum. Singura 
ta sarcină este să elimini blocajele care te împiedică să 
trăieşti. Singura schimbare care trebuie să se întâmple 
este cu tine. 

Milioanele de mici momente inefabile contează. Nu 


este vorba de a avea un loc de muncă, ci de a avea o 


viaţă pe care vrei să o trăieşti. Nu este vorba de a avea 
o diplomă, ci de nopţile în care ai simţit în sfârșit 
opusul singurătăţii. Nu este vorba de a avea o relație, 
ci de a fi într-una. Și nu e vorba de a trăi o viaţă pe 


care alți oameni o pot rezuma confortabil, ci despre a 


avea o viaţă în care acele milioane de momente se 
armonizează şi îţi aduc satisfacţie. Nu vei fi acolo 
pentru a auzi poveştile şi elogiile despre tine — eşti aici 


pentru a trái acum. 

CUM SĂ GÂNDEȘTI 
SINGUR: 
UN GHID ÎN OPT PAȘI 


Majoritatea gândurilor pe care le ai într-o zi nu 
sunt unice sau autogenerate. Mintea noastră e ca un 
program de calculator: caută, repetă şi crede ce i se 
spune. Puţini oameni recunosc cât de profund e 
condiţionată gândirea lor şi presupun că gândurile şi 
sentimentele lor ulterioare sunt parte din ce sunt ei (şi 
astfel le apără cu pasiune). A învăţa să gândeşti singur 
e ceva ce trebuie să alegi în mod conștient ṣi puţini 
oameni o fac. lată câţiva paşi pentru a te ghida în 
acest proces, presupunând că analizezi fiecare idee (sau 
o opinie) pe rând: 

1. Descifrează originea opiniei. Amintește-ţi prima 


dată când ai formulat-o. 


De exemplu, dacă îţi amintești că erai în clasa a 
doua și ai auzit un părinte spunând că cine nu susţine 
avortul este un criminal, probabil că ai avut o reacţie 
foarte puternică la asta, având doar șapte ani. 
Înțelegerea originii gândurilor, ideilor și credințelor 
tale îți arată cât de des ele nu sunt propria ta 
construcţie sau descoperire, ci ceva impus de 
altcineva. 

2. Stabileşte dacă dovezile tale se bazează sau nu pe 
emoție sau rațiune. 

Care sunt argumentele care îţi susțin opinia sau 
ideea? Dacă sunt bazate pe emotii, sentimentele sunt 
ale tale sau ale altcuiva? Dacă răspunsul este nici-nici, 
care sunt faptele pe care ţi se bazează convingerile? 


3, Intreabă-te cine beneficiază de pe urma opiniei. 


Tu, cei din jur sau binele general al omenirii? 

4. Analizează de ce ideile opuse ar putea fi valabile. 

Aceasta este probabil cea mai importantă parte, și 
totuşi foarte puţini oameni au mijloacele de a lua în 
considerare și de a discuta idei opuse fără să se simtă 
absolut furioși. (Este ceea ce se întâmplă atunci când 
ne identificăm prea profund cu gândurile noastre.) 
Oricum, analizează serios şi încearcă să înţelegi logica, 
motivul sau teama de opinii opuse fără a judeca. 

5. Recunoaște de ce simţi așa cum o faci. 

Cu excepţia cazului în care eşti un expert instruit pe 
un anumit subiect, orice emoţii puternice care îţi 
însoțesc opinia despre acesta sunt de obicei strict 
personale (şi, prin urmare, te împiedică să fii obiectiv 


și realist). Ar fi nevoie de câțiva ani şi de multă 


cercetare (cum ar fi înscrierea la doctorat) pentru a fi 


în măsură să înţelegem cu adevărat o problemă 


specifică şi pentru a avea opinii foarte întemeiate 
despre ea. 

6. Documentează-te. 

Dacă eşti așa de pasionat pe cât pretinzi că ești în 


legătură cu o anumită idee, cerceteaz-o şi asiguraă-te că 


ideile tale nu sunt nefondate. Citeşte reviste de 
specialitate, documentează-te din surse imparţiale și 


consultă site-urile centrelor de cercetare pentru a 


rămâne la curent cu ce se descoperă și se discută în 
lume. 

7. Întreabă-te care ar fi rezultatul dacă toată lumea 
ar gândi ca tine. 

Este cel mai bun mod de a determina dacă o idee 
aduce beneficii doar egoului tău. 

8. Imaginează-ţi cel mai desăvârșit sine al tău: ce 
ar gândi, dacă ar gândi diferit? 

Să îţi imaginezi ce ar spune cel mai bun sine al tău 
despre o problemă este o modalitate destul de 
eficientă de a determina în ce direcţie ar trebui să îti 


schimbi perspectiva. 

CEL MAI IMPORTANT 
MOTIV PENTRU CARE 
ALEGEM SĂ IUBIM 
OAMENI CARE NU NE 
POT IUBI LA RÂNDUL 
LOR 


Scopul unei relaţii nu este să fii iubit perfect sau 
pentru totdeauna. Nu este să avem fiecare Capriciu Și 
dorinţă îndeplinite. Nu este să ne completăm sau să 
ne simţim mintea și inimile alimentate de stimularea 
hormonală despre care credem că este sentimentul de 
iubire. Scopul unei relaţii nu este modul universului 
de a spune: „Meriti iubire! Iată pe cineva care îţi 


demonstrează asta.“ 


Scopul unei relaţii este să ne vedem complet pe noi 
înşine. Este să vedem părţile din noi înşine de care 
altfel suntem inconștienţi. Scopul unei relaţii este să 
ne înfurie, să ne bucure și să ne descompună, astfel 
încât să putem vedea ce ne enervează, ce ne 
emoţionează și unde trebuie să ne dăruim iubirea. 
Scopul unel relații nu este să ne repare, să ne vindece 
sau să ne facă întregi și fericiţi — este să ne arate unde 
avem nevoie de reparaţii şi ce părți din noi sunt încă 
frânte. Și poate că miza ei fundamentală e asta: să ne 
înveţe că nimeni nu poate să ne facă fericiţi în afară de 
noi înșine. 

Alegem să iubim oamenii care nu ne pot iubi 
pentru a ne învăţa că suntem, de fapt, demni să fim 
iubiţi la rândul nostru. Alegem acești oameni pentru 
că reprezintă părţile din noi pe care nu le iubim — de 
ce altfel ne-am pierde timpul cu oamenii care la 
rândul lor nu ne iubesc? Alegem să-i iubim pe acești 
oameni pentru că ei sunt singurii cu care împărtăşim 
o conexiune intimă suficient de profundă încât să ne 
trezească şi să ne lumineze cele mai întunecate colțuri 
ale fiinţei — și sunt singurii care, prin plecarea lor, ne 
obligă să facem ce trebuie: să ne rezolvăm problemele 
și să ne vindecăm pe cont propriu. 

Oamenii nu se luptă cu iubirea, ci cu ideea lor 
despre ce are trebui să facă iubirea. Cea mai mare 
parte a chinurilor noastre vine din faptul că nu ni s-a 
spus niciodată că dragostea ne va frânge inima pentru 
a ne deschide către noi înșine — şi că ne vom arunca 


iar şi iar în această luptă. 


Partenerii nostri de viaţă sunt oamenii care vin 
după ce dragostea ne-a deschis inima. Marile noastre 
iubiri sunt iubirile care apar după ce credem că le-am 
pierdut deja. Ele vin după ce suntem gata, după ce 
deja am procesat pierderile, doar după ce am învăţat 
ce înseamnă să ne iubim pe noi înșine. În felul acesta 
ne dăm seama că iubirea înseamnă să împărtăşim ce 
avem deja, nu să ne bizuim pe altcineva care să ne 
ofere ceva care ne completează. În felul aceasta, ne 
dăm seama cât de important a fost să iubim oamenii 
care nu ne-au putut iubi la rândul lor. Nu erau meniti 
să o facă, iar restul depinde doar de cât timp ne ia să 


ne dăm seama de asta. 

NU TOŢI TE VOR IUBI 
INTR-UN MOD 
PE CARE SĂ ÎL ÎNTELEGI 


O mare parte din tensiunea care se transformă în 


divergențe şi o mare parte din divergenţele care 


creează diferenţe de opinie în relaţiile noastre are de-a 
face cu felul în care percepem iubirea, cu modul în 
care ne aşteptam să fie şi cu gradul in care dragostea 
pe care credem că o merităm se potriveşte sau nu cu 
ce primim. 

Pentru o mulțime de oameni, esentialul nu e dacă 
sunt sau nu îndrăgostiţi de cineva — ci dacă sunt sau 
nu prezente nuanțele care vin împreună cu a fi 
îndrăgostit. Deci e vorba de modul de a concepe 
iubirea, de dramul de incertitudine despre care ni s-a 


spus că nu ar trebui să existe. Mulţi își spun că sunt 


încă tineri. Că ar putea apărea cineva care să nu aibă 
problema asta sau cealaltă, care să fie mai bun decât 
persoana cu care e acum. Ne închipuim că există 
cineva mai bun. Ne gândim că fostul era mai potrivit, 
punem distanţă, ne e teamă de un nou angajament. 
Suntem distraşi, avem impulsul de a încerca altceva. 

Și fiecare dintre noi ştie cum este să dai târcoale 
acestor idei, cum e să fii prins între a iubi pe cineva şi 
a dori să alegi pe altcineva. 

Problema este că ne dăm seama rar că inima nu este 
un lucru ce poate fi oferit o singură dată. Nu poţi să 
aşezi pe cineva în inima ta ȘI să te aştepţi ca asta să-ţi 
vindece rănile. Trebuie să realizezi că, de multe ori, 
lupta pe care o ducem este că vrem să plecăm, deşi îi 
iubim, şi ne luptăm, deşi îi iubim, și le greşim, deși îi 
iubim, şi nu pentru că nu-i iubim suficient, ci pentru 
că toate aceste lucruri pot coexista în noi, iar prezenţa 
unei iubiri nu face o alta din trecut să dispară. Dar 
nici nu vindecă rana de la rădăcină. Cel mult, o poate 
masca puţin. 

Ne putem aștepta ca inimile noastre să poata primi 
înăuntrul lor mai mult de o persoană, mai mult de un 
sentiment — dar nu ne putem aștepta ca toate să 
coexiste perfect. Dragostea evoluează şi te face să cresti 
din interior spre exterior. le extinde, dar această 
extindere nu elimină orice altceva a existat acolo 


anterior. 


Deci lucrurile nu arată întotdeauna așa cum credem 
noi că ar trebui. Există spaţii și adâncimi ascunse în 
noi, iar iubirea are uneori un traseu diferit atunci când 
trebuie să traverseze acele părți ale noastre. 

Unii oameni iubesc în tăcere. Unii iubesc fără să-şi 
dea seama pe deplin de sentimentul lor. Iubirea poate 
fi mascată de frică, forțată să se ascundă și să provoace 
crize de furie şi dezamăgire. Uneori se manifestă prin 
incapacitatea de a te gândi la cineva după ce a plecat, 
alteori se manifestă prin a te gândi obsesiv la acea 
persoană, iar de cele mai multe ori se manifestă 
printr-un balans între aceste două atitudini. Uneori 
iubirea pedepseşte precum părinţii care încearcă să ne 
oblige să ne conformăm, fără să-și dea seama că nu 
poţi forţa oamenii să se schimbe, că exprimarea furiei 
lor este un mecanism al egoului lor, nu al iubirii lor. 
Nu suntem în mod inerent întregi odată ce am găsit o 
altă persoană care să se potrivească în noi. Nimeni nu 
poate face asta pentru noi. lrebuie să umplem aceste 
goluri noi înșine. 

Deci uneori iubirea e greșit înţeleasă. Dar trebuie să 
ne consolăm cu gândul că nu contează ce înţelegem 
greşit despre iubire, ci contează modul în care lăsăm 
această înţelegere greşită să ne deschidă şi să ne 
extindă. Lasi dragostea şi toate modurile întortocheate 
în care este distorsionată şi pângărită să te oblige să te 
transformi pe tine şi viaţa ta. În cele din urmă, 


realizezi că iubirea te-a creat, nu durerea care este 


rezultatul iubirii pierdute. Nu al iubirii pe care cineva 
nu ţi-a oferit-o, ci al iubirii pe care trebuia să o găsești 
in tine. 

Ce contează e să lăsăm dragostea să facă ce trebuie: 
să ne dea mai mult din ea, chiar și — sau mai ales — 
atunci când înseamnă că trebuie să ne-o oferim nouă 
înşine. Uneori alegem oameni care să ne arate părțile 
noastre ascunse. Alteori alegem oameni despre care 
știm că ne vor răni. Este singurul mod prin care ne 
putem familiariza cu eul nostru interior și, deși nu ne 
dăm seama, este adesea cel mai sincer și frumos mod 


în care ne iubim pe noi înşine. 

CUM SĂ ÎȚI CONTROLEZI 
DEMONII INTERIORI 


Obișnuiam să cred că îmblânzirea demonilor 
interiori însemna să-i  depăşești, să-i elimini. 
Obișnuiam să cred că ideea chinuitoare de „insuficient 
de bun“ va fi redusă la tăcere atunci când voi reuşi să- 
mi depășesc perspectiva interioară, pentru că, desigur, 
demonii dinăuntrul nostru nu există în realitate. 


Demonii interiori ne lovesc în punctele dureroase. 


Ei ne recită toate lucrurile pe care ne temem că 
oamenii le vor interpreta drept cine suntem. Ne ţin 
blocaţi în ideea că ce percep ceilalți oameni este 
realitatea, deși, desigur, acele percepții nu sunt decât 
extensii ale acelor oameni. 

Am crezut că vor dispărea de îndată ce am încetat 
să-mi privesc viaţa analitic și am început să mă concep 


ca pe o persoană care ÎȘI experimentează gândurile ȘI 


sentimentele, nu ca pe o persoană care este suma 
gândurilor și sentimentelor sale. Dar ceea ce am 
înţeles pe parcurs a fost că fiecare parte din mine are 
un rol în existența mea. Și, de îndată ce a trebuit să 
fac ceva care presupune gândire analitică, m-am Întors 
de unde am plecat, şi demonii au revenit. 

Nu trebuie să treci peste nimic şi nu trebuie să 
ignori nimic. Anumite lucruri trebuie doar 
recunoscute şi înţelese, iar apoi cultivate într-un alt 
mod. Pentru că modul de gândire se cultivă şi, în acest 
sens, este o alegere. Îl putem schimba. Dacă nu o 
facem, vom rămâne la capriciul actiunilor altor 
oameni şi al propriilor noştri demoni iratționali care 
nu fac altceva decât să ne împiedice să trăim ce ştim 
că este adevărat. Şi când aceste două forţe se ciocnesc 
și se perturbă una pe cealaltă, ne vom scufunda în 
hăul anxietăţii și depresiei, pentru că ceva încearcă să- 
și croiască drum afară din noi, și altceva îl împiedică 
să facă acest lucru. 

Antidotul în acest caz este conştientizarea. De 
îndată ce realizezi că gândul tău vine dintr-un loc al 
iraționalităţii și al fricii, ai făcut un pas spre a-l reduce 
la tăcere. De îndată ce descoperi că nu trebuie să 
asculti acea voce şi că nu ești acea voce, nu mai ești 
controlat de ea. 


Vei începe să înţelegi că a avea îndoieli este uman. 


Temerile iraționale sunt şi ele parte din a fi uman. Nu 
e nimic ciudat, nefiresc sau greşit în asta, Tine pur și 


simplu de natura umană. Dar, dacă vrem să depăsim 


temerile și îndoielile, trebuie să începem să alegem. Să 


alegem ce consumăm, cum ne structurăm zilele şi cu 
ce ne petrecem timpul. Căror lucruri le arribuim 
valoare şi semnificaţie şi cât de multă. 

Nu trebuie să operăm pentru tot restul vieţii 
noastre în baza setărilor noastre naturale, implicite. 
Cu cât petrecem mai mult timp lăsându-ne copleșiți 
de fiecare gând autodepreciativ care ne trece prin 
minte, cu atât vom ne îngropa mai mult în aceste 
credinţe, şi ele vor deveni reale. 

Pentru că nu e realist să credem că, într-o bună zi, 
nu ne vom mai critica și judeca în sinea noastră. Nu e 
realist să ne închipuim că nu ne va mai păsa niciodată 
de ce cred alţii, fie şi într-o mică măsură. Aceste 
aspecte ale naturii umane sunt universale, 
neschimbate și programate în anumite scopuri. Dar 
aceste scopuri nu au de-a face cu năzuinţa noastră spre 
fericire. lar noi trebuie să facem alegerea pentru noi 
înşine. Vor răsuna mereu autocritici în mintea 
noastră, dar ce contează este dacă vom acţiona sau nu 


pe baza lor. 

DE CE RESPINGEM 
GÂNDIREA POZITIVĂ 


Motivul major pentru care oamenii resping 
dezvoltarea personală sau psihologia pozitivă ca pe o 
cacealma este convingerea că pare imposibil ca ele să 
dea rezultate. Dar gândirea pozitivă este cât se poate 
de simplă, aşa că de ce avem atâtea probleme cu ea? 

Ei bine, răspunsul este şi nu este simplu: există o 
mulțime de idei preconcepute  subconştiente 
împotriva gândirii pozitive, iar acestea se acumulează 
după perioade lungi de timp şi ne întăresc 
convingerile negative. Pentru a adopta un mod de 
gândire pozitiv trebuie să depăşim perioada inițială de 
neîncredere. Mai jos sunt enumerate alte câteva 
motive pentru care respingem pozitivitatea: 


1. O percepem drept naivitate. 


Asociem în mod fals  „negativismul' cu 
„profunzimea“, așa că a fi conştienţi de negativ (sau a 
f lipsit de entuziasm, non-emoţional sau pasiv) 
înseamnă şi a fi „cool“. (De aceea când ne gândim la 
„copiii cool“ din şcoală credem că nu le păsa prea 
mult.) 

2. Ne consolidăm constant credinţa subconștientă 
în negativ. 

Esenţa unei credinţe personale este „ceea ce s-a 
dovedit adevărat pentru noi în baza experienţei 
avute“. lar când căutăm subconștient dovezi care să 
susțină ideile noastre negative vom găsi, desigur, 
numai experienţele negative, ignorându-le pe cele 
pozitive. 

3. Suntem mai fascinaţi de latura negativă a lumii, 
pentru că nu o înţelegem. 

Deoarece nu înţelegem scopul sau motivul durerii și 
al răului, îl considerăm misterios, drept care ni se pare 
că este mai important să ne ocupăm de el. Suntem 
fascinaţi de intensitatea unui lucru pe care nu îl 
înţelegem, așa că ajungem să îl alimentăm tot mai 


mult, prin simplu fapt că îi acordăm atenţie. 

FILOZOFIA 
NEÎMPOTRIVIRII: 
DIFERENȚA DINTRE „A 
TE LĂSA DUS DE VAL“ ȘI 
A ACCEPTA ORICE 


În anii 1950, când filozofia zen a fost importată în 
cultura occidentală (o mișcare inaugurată de Alan 
Watts), scopul era exact cel recomandat de învățăturile 
antice: să o adoptăm în stilul nostru de viaţă. Cu toate 
acestea, Occidentul a denaturat esenţa filozofiei zen. 
Am început să interpretăm această spiritualitate din 
perspectiva egoului, deşi nu a fost concepută pentru 
asta, ȘI nu ne-am dat seama că o facem pentru că este 


singurul lucru pe care îl știm. 


Să luăm, spre exemplu, conceptul de neîmpotrivire, 
care este procesul de eliberare conștientă de așteptări și 
de atașamentul față de rezultate (despre care taoiștii 
susțin că reprezintă rădăcina tuturor suferințelor). 

Cu toate acestea, nu înţelegem cu adevărat ce 
înseamnă să nu te împotrivești, așa că o considerăm 
un fel de „predare a egoului“, iar ideea de a te detașa 
de rezultate este înțeleasă drept acceptarea oricărui 
lucru, oricât de groaznic ar fi. Aşa se naște percepţia 
greşită că spiritualitatea este pasivă și leneşă. 

Dar, la origine, practicarea neimpotrivirii înseamnă 
găsirea unui echilibru fin între ceea ce poţi şi ceea ce 
nu poți controla în viaţa ta. Exprimându-ne 
metaforic, înseamnă a conduce corabia în sensul 
curentului, nu împotriva lui. Nu înseamnă să renunti 
la orice control sau efort, înseamnă pur și simplu să 
actionezi cu mai multă înţelepciune. 

Acesta este modul benefic de a concepe natura 
egoului, pentru că, aşa cum ne învață tradiția, egoul 
nu este „rău“ (un alt stereotip occidental). Egoul are 
un rol absolut esenţial, trebuie doar să-l recunoaștem 
și să-l lăsăm să lucreze, nu să cedăm în faţa fricii şi a 
ignoranței noastre. Deci trebuie să înţelegem că 
neîmpotrivirea nu înseamnă să acceptăm complet 
„orice ni se întâmplă“ în viaţă. lreaba noastră este să 
discernem cum ne putem exercita controlul și să rea- 
lizăm că valul realităţii este de multe ori mai puternic 
decât noi. În loc să luprăm neîncetat cu acest val și să 
pierdem la nesfârşit, mai bine ne lăsăm purtaţi de el, 


controlând doar ceea ce putem controla. 

FII CEL MAI BUN CU 
TINE 

ATUNCI CÂND PARE CĂ 

MERITI CEL MAI PUȚIN 


Credem că a fi cruzi cu noi înșine este o tactică de 
autoconservare. Ne criticăm defectele pentru că 
suntem supraviețuitori din fire. Ne consumă să fum 
conştienţi de ceea ce alți oameni ar putea considera 
nedemn şi insuficient la noi. Așa că ne oprim asupra 
oricărui posibil defect pe care cineva ar putea să-l 
descopere și să-l folosească împotriva noastră. Dar asta 
nu ne face niciodată mai puternici. Nu devenim 
imuni doar pentru că am criticat primii acel defect. 
Autocritica nu ne oferă o apărare împotriva celor din 


jur. 


Trebuie să încetezi să mai crezi că ai nevoie de 
permisiunea altora pentru a fi în regulă cu tine însuți. 
Că a te conforma cu ceea ce preţuiesc alţii îţi 
determină valoarea. Că faptul că lumea este sau nu 
bună cu tine constituie o reflectare directă a cât de 
mult meriţi acea bunătate. Trebuie să fii tu bun cu 
tine însuţi. Chiar şi atunci — şi probabil mai ales 
atunci — când pare că meriţi cel mai puţin. 

A ne spune noi înşine tot ceea ce alti oameni ar 
putea folosi împotriva noastră nu ne „anesteziază“. Ne 
face doar să credem că merităm acele cuvinte și că 
acele acuzatii ar fi valabile. În plus, există atât de 
multe variabile pentru ca cineva să te onoreze sau nu 
cu aprobarea și laudele sale, încât este aproape 
imposibil să satisfaci complet pe toată lumea. Căutăm 
în exterior o validare pe care nu o putem găsi în noi 
înşine. 

Dar opiniile oamenilor, în special cele negative, 
provin în mare măsură din ceea ce știu că nu au și nu 
pot face. În cele din urmă, trebuie să încetezi să-ţi 
bazezi stima de sine pe nesiguranța altora și să începi 
să te bazezi pe propriile tale convingeri autentice, 
indiferent de cât timp îţi ia până le găseşti. Am știut 
întotdeauna că nu propria-mi convingere că nu merit 
a fost motivul pentru care am jucat rolul propriului 
meu adversar. Motivul era frica mea de a fi rănită de 
alți oameni. 

Singura modalitate prin care poţi să te vindeci cu 
adevărat sau să găseşti un sentiment de mulțumire 


autentică este să-ţi narezi viaţa așa cum ar face-o 


cineva care te iubeşte. Pentru că ar trebui să te iubeşti. 
Aşa că azi, în timp ce mă îndoiam de ceva ce am scris 
(pentru că așa funcţionează viaţa uneori), eram pe cale 
sa-i trimit un mesaj singurei mele prietene care mă 
încurajează mereu şi îmi spune să continui, când mi- 
am dat seama: „De ce nu pot să-mi spun singură ce 
imi va spune ea? De ce trebuie să aştept ca altcineva 
să-mi spună acele cuvinte? Nu este vorba că nu ar 
trebui să apreciez încurajările ei, dar de ce preţuiesc 
gândurile și opiniile altor oameni mai mult decât pe 
ale mele?“ 

Deci e vorba de o schimbare a modului de gândire. 
În acest sens, este o alegere. Să alegi să obţii ajutor, să 
te îndepărtezi, să închei o relaţie, să reaprinzi o iubire 
veche. Să te hrăncşti și să te asiguri că dormi suficient. 
Să fii tandru, să-ţi reaminteşti constant că o să-ţi fie 
bine; nu pentru că ai delira, nu pentru că asta spune 
toată lumea, ci pentru că tuturor o să ne fie „bine“. 
Nu pentru că ne-o spune altcineva. Ci pentru că o 


descoperim singuri şi învăţăm să o credem singuri. 

CELE MAI COMUNE 
CINCISPREZECE TIPURI 
DE GÂNDIRE 
DISTORSIONATĂ 


A gândi bine înseamnă a gândi obiectiv şi concret. 
Creierul uman este conectat pentru a se afirma; 
suntem programaţi să găsim dovezi care susţin ceea ce 
ne dorim cel mai mult să credem. Acesta este modul 
în care ne creăm cele mai ferme convingeri. Dacă am 
fost crescuţi crezând că suntem proscriși din punct de 
vedere social, căutăm întotdeauna dovezi că suntem, 
de fapt, neagreaţi de semeni. 

Ca majoritatea lucrurilor, gândirea distorsionată 
tinde să apară sub forma unor tipare. Nu suntem 
singurii care vedem într-un anumit mod lucrurile care 


ne chinuie, ne fascinează sau ne sperie cel mai 


profund şi, de fapt, probabil că veţi găsi liniștitor 
faptul că există termeni pentru aceste tipare. In 1981, 
Matthew McKay, Martha Davis și Patrick Fanning au 


arătat exact ce sunt acestea Și cum tind să se 


manifeste. 18 


lată cincisprezece dintre cele mai predominante 
tipuri de gândire distorsionată: 

l. Filtrarea. Acest tipar de gândire înseamnă 
alegerea de a avea o perspectivă informată selectiv. 
Asta înseamnă să iei detaliile negative ale unei situaţii 
și să le amplifici, eliminând aspectele pozitive. 
Alegerea unui singur detaliu și zugrăvirea întregului 
eveniment în funcţie de acesta separă experienţele 
„bune“ şi „rele“ între ele şi, prin urmare, acestea devin 
de o mai mare anvergură şi mai îngrozitoare (sau mai 
bune) decât sunt în realitate. 

2. Polarizarea. Semnul distinctiv al distorsiunii 
este o încredere exagerată în dihotomii. Lucrurile 
sunt fie bune, fie rele, fie corecte, fie greşite, fără cale 
de mijloc între ele. Înseamnă să percepi totul în alb şi 
negru şi să te opui oricăror nuanţe de gri. Acest lucru 
tinde să se manifeste cel mai puternic în percepțiile 
asupra sinelui: fie eşti perfect, fie eşti un ratat. 

3. Suprageneralizarea. Ajungi la concluzii bazate 
pe o singură dovadă sau o singură experienţă. Dacă 
ceva rău se întâmplă o dată, de teamă că se va 
întâmpla din nou, te aştepţi să reapară, ceea ce te 
„pregăteşte“ pentru asta. Limbajul pe care îl implică 
de obicei acest tip de gândire este folosirea cuvintelor 


„întotdeauna“ sau „niciodată“ pentru a ilustra o 


problemă. Acest tip de distorsiune poate duce la o 


viață limitată: eviţi experienţele pentru că evaluezi 
eşecul pe baza unui singur eveniment sau a unei 
singure situaţii. 

4. Citirea gândurilor. Presupui că ştii ce simt 
oamenii și de ce se comportă așa cum o fac, mai ales 
când vine vorba de ceea ce simt pentru tine. Acest 
lucru se datorează de obicei propriilor tale proiecţii și 
idei preconcepute. Poţi doar să înţelegi că oamenii 
simt aşa cum ai face şi tu şi răspund așa cum faci tu în 
anumite situaţii, pur și simplu pentru că nu ești 
familiarizat cu nimic altceva. 

5. Tendința de a vedea doar catastrofe. 
Întotdeauna presupui că se va întâmpla ce este mai 
rău. Înseamnă să luăm circumstanţe aleatorii și să ne 
imaginăm că ele indică cel mai dezastruos rezultat. 
Este un simptom al lipsei de încredere în tine și al 
convingerii că nu ai capacitatea de a te adapta la 
schimbare. Dacă îţi imaginezi că se va întâmpla tot ce 
este mai râu, nimic nu te poate șoca sau surprinde. 

6. Personalizarea. Interpretezi tot ce se întâmplă în 
contextul modului în care te afectează şi ţi se aplică 
ție. Crezi că tot ce spun, fac sau deduc oamenii este 
pro sau contra ta. Este incapacitatea de a realiza că 
există o lume exterioară care nu are legătură cu modul 
în care interacţionezi tu cu ea. Alte simptome sunt 
încercarea de a te compara cu ceilalți, de parcă 
inteligenţa sau atractivitatea altcuiva ar putea spune 


ceva despre propria-i inteligenţă sau atractivitate. 


Eroarea de bază a acestei gândiri este că interpretezi 


hecare experienţă, fiecare conversaţie, fiecare aspect ca 
un indiciu a ceea ce meriţi şi valorezi. 

7. Erorile de control. Există două modalităţi prin 
care se manifestă erorile de control: fie te simţi 
controlat din exterior (te vezi neputincios sau victima 
destinului), fe te simţi controlat din interior, ceea ce 
înseamnă că te gândeşti că ești responsabil pentru 
durerea și fericirea tuturor celor din jurul tău. Ambele 
sunt de obicei simptome ale lipsei de preluare a 
controlului asupra vieţii tale într-un mod sănătos și 
productiv, 

8. Falsa nedreptate. Crezi că știi ce este corect, 
drept şi just, şi că singura problemă este că alți oameni 
nu sunt de acord cu tine. Nu înţelegi că adevărurile 


pot coexista şi, în virtutea faptului că îţi vezi propriile 


opinii ca fiind valide (experienţa a dovedit că sunt), 
presupui că sunt valabile și pentru toţi ceilalți, iar dacă 
ei le-ar adopta pur și simplu, problemele lor s-ar 
rezolva. 

9. Învinovăţirea. Problema simetrică cu cea a 
proiecției. Sau îi învinovăţești pe cei din jur, făcându-i 
responsabili pentru durerea ta, sau te învinovăţești pe 
tine pentru toate problemele care apar. În ambele 
cazuri, este un mod distorsionat de a atribui 


responsabilitatea. 


10. Regulile de tipul „trebuie“. Ai o listă de reguli 
cu care ai crescut referitoare la ce ar trebui și la ce nu 


ar trebui să facă oamenii — ȘI crezi că sunt adevărate 


mai presus de orice îndoială. Acestea ti-au fost impuse 
prin cultură, familie, religie, şcoală erc. Oamenii care 
încalcă aceste reguli te enervează și faci totul pentru a 
evita să le încalci și tu. Crezând că regulile sunt 
indiscutabile, te pui în postura de a putea să judeci şi 
să găseşti vina la toţi ceilalți din jurul tău. 

11. Raționamentul emoţional. Crezi că ce simţi 
trebuie să fie adevărat, fără să te bazezi pe nicio 
dovadă. Dacă te simţi plictisit, neiubit, neinteligent, 
fără succes — chiar și pentru moment —, presupui că 
este adevărat doar pentru că ai simţit-o. Multe 
conflicte interne apar din incapacitatea de a ne 
reconcilia emoţiile cu procesele noastre de gândire. 

12. Eroarea schimbării. Te aştepţi ca alți oameni să 
poată să se schimbe și că trebuie să o facă, pentru că 
de asta depind speranţele tale de fericire. Acest lucru 
te face să pui multă presiune pe oameni, când, în 
realitate, pur și simplu îţi distrugi relaţia cu ei. 
Presupunerea de bază a acestui stil de gândire este că 
fericirea ta depinde de acţiunile celorlalți. Fericirea ta 
depinde de fapt de miile de alegeri mari şi mici pe 
care le faci în viaţa ta. 

13. Etichetarea globală. Generalizezi una sau două 
calități pe care le identifici în cercul rău social apropiat 
ca fiind o judecată privind întreaga umanitate. 
Ftichetarea globală creează o lume stereotipă și 


unidimensională. In plus, a te eticheta în acest fel pe 


tine însuţi este un impediment pentru stima de sine; 
etichetarea altora în acest fel duce la probleme în 
relaţii și la prejudecăţi. 

14. Sentimentul că ai dreptate. Simti că eşti mereu 
pus să dovedești că opiniile, acţiunile și alegerile tale 
sunt corecte sau, cel puţin, mai bune decât o 
alternativă dată. A greşi este asociat cu a fi „rău“ sau 
nedemn. Nevoia ta de a avea dreptate duce adesea la o 
viziune limitată, deoarece atitudinea defensivă nu-ţi 
lasă loc să te gândeşti la o altă idee, poate una care este 
mai informată decât a ta. 

15. Sofismul referitor la recompensa divinității. Îi 
imaginezi că cineva ţine cont de toate faptele greșite şi 
corecte din viaţa ta. Te aştepţi ca sacrificiul tău, 
binefacerile sau renunţarea la sine să fie răsplătite, 
chiar dacă nu există o modalitate clară și logică pentru 
acest lucru. Faci constant „lucrul corect“, chiar dacă 
nu ai chef. Acest lucru duce la epuizare fizică și 
emoţională, deoarece nu există o recompensă reală în 


sacrificiu şi negare de sine. 

18 Martha Davis, Patrick Fanning, Matthew McKay, Thoughts and 
feelings: Taking control of your moods and your life, New Harbinger 
Publications, 2011 [Martha Davis, Patrick Fanning, Matthew 
McKay, Mesaje. Ghid practic pentru dezvoltarea abilitătilor de 
comunicare, traducere de Adriana Orban, ALL, 2016] 

101 LUCRURI MULTI MAI 
IMPORTANTE 
DECÂT FELUL ÎN CARE 
ARĂŢI 


1. Cât ești de amabil cu oamenii care nu pot face 
nimic pentru tine. 

2. Să fii conștient de faptul că măsura hainelor tale 
este ultimul lucru pe care cineva și-l va aminti după 
ce vei muri. 

3. Înțelegerea faptului că ceea ce suntem pe sub 
piele este mai important decât ceea ce punem pe 
piele sau decât grosimea stratului de celule adipoase. 

4. Conștientizarea faptului că judecata emisă de 
altcineva referitoare la ceea ce este sau nu este corpul 


tău nu îl face să fie altceva şi altcumva decât este. 


5. Cu câtă graţie poţi accepta lucruri la care nu te 
aşteptai. 

6. Cât de mult ești dispus să lupţi pentru lucrurile 
pe care ți le dorești. 

7. Că accepti corpurile altora așa cum sunt. 

8. Că îi accepti pe ceilalți așa cum sunt. 

9. Că cel mai bun lucru pe care îl putem face cu 
corpurile noastre este să le folosim pentru a-i ajuta 
pe oamenii care au nevoie de calităţile noastre. 

10. Că poţi gusta mâncarea ta preferată și să te 
bucuri de ea ori de câte ori dorești. 

1]. Să știi că nimic nu este permanent pe această 
lume, în special corpul nostru. Viaţa noastră este 
doar o plimbare. Maşina trebuie să funcţioneze ca să 
te ducă la capătul drumului. Oamenii te vor judeca 
cât vor, dar judecata lor va fi a lor, nu a ta. 

12. Să știi că avem nevoie, la un nivel de bază, de 
iubirea și acceptarea necondiționată a altor oameni. 
Nu a tuturor. Nu a multora. Dar, în principiu, a 
cuiva. Capacitatea noastră de a oferi iubire si acceptare 
cântărește cu mult mai mult decât felul în care arătăm 
în timp ce le oferim. 


13. Că poți mânca pizza din când în când. 


14. Că nu-ţi poţi accepta corpul doar atunci când 
arată şi se simte aşa cum vrei tu. E în regulă ca uneori 
să te simţi incomod cu tine însuţi şi nu trebuie să 


depinzi de nivelul de confort al altcuiva. 


15. Că ai capacitatea să înţelegi cine este o 
persoană, precum şi un corp prin care să le arăţi că îi 
înţelegi. 

16. Că te poţi cuibări alături de animalele tale de 
companie. 

17. Că îţi plătești singur facturile. 

18. Faptul că avem o busolă interioară și că, atunci 
când simţim o atracţie inexplicabilă, îi dăm curs, 
pentru că fiinţa noastră profundă știe mai multe 
decât poate mintea noastră să conceapă. 

19. Faptul că (unii) oameni pot aduce pe lume o 
altă ființă, dacă aleg să o facă. (Asta în sine reprezintă 
un miracol nemaipomenit.) 

20. Că poţi să înoţi, să alergi, să plângi, să ţipi, să 
dansezi, să pluteşti pe apă şi să te simţi imponderabil 
şi liber. 

21. Că gura ta poate spune oamenilor pe care îi 


iubeşti că îi iubesti... 


22. ...Şi că îi poate săruta. 

23. Că eşti capabil să evoluezi și să te schimbi. 

24. Că poţi lua decizii conştiente pentru tine. 

25. Că eşti conștient. 

26. Că ştii să te detașezi și să te distrezi al naibii de 
bine. 

27. Că ai capacitatea de a renunţa la ataşamentul 
faţă de modul în care crezi că lucrurile ar trebui să 
arate și să le iei aşa cum sunt. 


28. Că frumuseţea nu este cuantificabilă. 


29. Că îţi dai seama că mâncarea nu este dușmanul 
tău. 

30. Că înţelegi cât de artificială este ideea noastră 
despre frumuseţe, cum a fost gravată în mintea 
noastră în tăcere, prin fotografii, insinuări și 
așteptări pe care le-am învăţat de la colegi și mentori, 
intenţionat sau nu. 

31. Că nu trebuie să accepţi niciodată o definiţie 
restrânsă a ce este frumos. 

32. Că înţelegi că oamenii te vor iubi mai mult 


pentru că te iubeşti pe tine însuţi. 


33. Că ştii că a te iubi pe tine însuţi înseamnă să 
accepţi că nu eşti total de acord cu unele părţi din 
tine tot timpul. 

34. Că îţi poţi cultiva convingerile prin propriile 
experienţe, învăţăminte și prin orice îţi sună a fi 
adevărat. 

35. Că poţi lua — și chiar iei — decizii pentru tine. 

36. Că poţi să îţi susţii opiniile atunci când 
pasivitatea nu mai este o opţiune. 

37. Că poţi să îi sustii pe altii când pasivitatea nu 
mai este o opţiune. 

38. Că doar oamenii mici sufleteşte simt nevoia de 
a face comentarii despre aspectul altor persoane. Că 
un astfel de act vine dintr-un loc de profundă 
nesiguranţă şi pe o astfel de persoană nu ar trebui să te 
enervezi, ci să-i arăţi dragoste, pentru că are nevoie de 


ca. 


39. Faptul că îti poţi folosi corpul pentru a citi 
cărţile favorite — şi că citeşti chiar acum aceste 
rânduri. 

40. Că trupul tău te ajută să ai lucrurile pe care le 
iubeşti cel mai mult în viață. Picioarele îti permit să 
călăroreşti, iar braţele îmbrățișează oamenii pe care îi 
iubeşti. 

41. Că nu vei şti niciodată cu adevărat ce lucruri 
extraordinare te aşteaptă şi — deși necunoscutul poate 
părea înfricoșător — nici nu ar trebui să ştii. Faptul că 
viitorul e neclar face ca lucrurile să pară incredibile 
atunci când se întâmplă. 

42. Cât de sincer poţi să fii cu tine însuţi în ceea ce 
te priveşte. 

43. Cât de sincer poţi fi în ceea ce te priveşte faţă 
de ceilalți. 

44. Că îţi poţi folosi corpul pentru a te juca cu 
copiii mici din viaţa ta și să le spui (şi să le arăţi) că îi 
iubeşti. 

45. Că prin corpul tău experimentezi fericire și 
bucurie. 

46. Că prin corpul tău experimentezi tristeţe și 
durere, şi că poţi creşte şi învăţa din asta. 

47. Că eşti capabil să trăieşti extazul fără precedent 
care vine din realizarea faptului că milioanele de 
lucruri care aparent nu au funcţionat în trecut te-au 
adus exact în locul potrivit, care e cu mult mai bun 
decât locul în care ţi-ai imaginat vreodată că vei fi. 
(Se va întâmpla dacă nu s-a întâmplat încă. Aşteaptă 


doar.) 


48. Că ai capacitatea de vedea compasiunea fără 
precedent care se manifestă zilnic în lume, deși 


uneori este umbrită de lucruri negative. 


49. Că ai ochi pentru a-ţi privi iubirea vieţii, mâini 
care să le ţină pe ale sale şi o gură pentru a-i vorbi, că 
instinctul îţi spune că este sufletul tău pereche, iar 
mintea ta înţelege că sentimentul este reciproc. 

50. Cât de bine te descurci la locul de muncă. 

51. Cât de ferm susţii ceea ce crezi. 

52. Cât de tenace urmărești ceea ce simţi că îţi este 
chemarea. 

53. Cât de sincer poţi râde de tine. 

54. Cât de sincer ești dispus să fii cu privire la 
neajunsurile tale și ce faci prin prisma acestei 
conştientizări, nu în ciuda ei. 

55. Micile acte de bunătate şi curaj pe care le 
facem zilnic, pentru că, în fond, acesta poate fi 
singurul nostru scop aici. 

56. Cât de des îţi faci timp să duci la îndeplinire 
lucrurile pe care le doreşti, nu lucrurile care se 
aşteaptă de la tine. 

57. Că nu mai judeci și mustri oamenii pentru 


imperfecţiunile lor. 


58. Că ai capacitatea de a asculta muzica pe care o 


iubeşti. 


59. Că, dacă nu o poţi auzi, ai capacitatea de a 


simţi vibraţiile muzicii. 


60. Că ştii că lipsa unui simţ, a unui talent, a unei 
abilităţi nu te diminuează, ci te definește ca pe cineva 
croit pentru o provocare mai presus de ceilalți. 

61. Că înţelegi că urmărirea frumuseţii fizice va fi 
în cele din urmă inutilă — toţi ne deformăm, ne 
ridăm şi îmbătrânim la fel în cele din urmă. 

62. Înțelegerea autentică a faptului că, de cele mai 
multe ori, nu poţi pune egal între sănătatea ta și 
aspectul tău. 

63. Înțelegerea autentică că nu ai dreptul să judeci 
sănătatea altcuiva după aspectul său. 

64. Că îţi poţi folosi corpul pentru a face lucrurile 
pe care îţi place cu adevărat să le faci (să scrii, să 
dansezi, să cânţi sau orice vrei). 

65. Că îţi foloseşti corpul pentru sex: pentru a face 
sex consimţit, sex pasional când vrei, unde vrei și 
niciodată din alt motiv decât pentru că asta îţi 


doreşti. 


66. Că trupul tău nu există pentru satisfacerea 
altora şi că nu există niciodată vreun motiv să-i faci 


ceva care nu te face fericit, dar îi multumeste pe alţii. 


67. Că nu eşti de vină pentru modul în care 
societatea vede aparențele fizice, dar ai 
responsabilitatea faţă de tine însuţi de a sfida 


constient această percepţie. 
e] 3 


68. Că ştii ce să spui când oamenii pe care îi 
iubeşti suferă cel mai intens şi au nevoie de cuvinte 
de mângâiere. 

69. Că ştii când trebuie doar să asculti şi să fii 
alături de cei dragi. 

70. Că ştii cum să te întristezi şi să plângi pentru 
lucrurile care vor trece inevitabil. 

71. Că ştii cum să îmbrăţișezi și să te bucuri de 
lucruri care vor trece invariabil. 

72. Că donezi lucrurile de care nu ai nevoie 
oamenilor care au nevoie de ele. 

73. Că nu adopţi cuvintele limitative şi crude ale 
altor persoane ca și când ar fi ale tale. 

74. Că îţi câştigi banii pe care îi cheltuiești după 
cum crezi de cuviinţă. 

75. Cât de des le spui oamenilor pe care îi iubești 
că îi iubesti, cât timp îi ai lângă tine, în fiecare zi, în 


orice fel poţi — pentru că nu se ştie niciodată. 


76. Că te sacrifici atunci când trebuie făcut un 
sacrificiu. 

77. Că ai capacitatea de a simţi căldură sufletească 
şi de a-ţi aminti mirosul casei în care ai copilărit şi că 
simțurile tale ştiu să-ţi amintească de oamenii de 
care altfel ai fi uitat. 

78. Că îmbrăţișezi iubirea, oricât de înfricoșătoare 
ar fi. 

79. Că eşti o persoană onestă: în cuvânt, în 


promisiune, în muncă și în inimă. 


80. Cât eşti de capabil să-ţi laşi egoul deoparte şi 
să ceri scuze când se impune să o faci. 

81. Cât de sincer ceri scuze — asta spune multe 
despre o persoană. 

82. Cât de bine ai grijă de tine când ai cea mai 
mare nevoie să te ingrijești. 

83. Că faci cadouri, înregistrezi CD-uri cu diferite 
compilaţii, scrii mesaje și trimiți scrisori oamenilor, 
doar de dragul de a-i face să zâmbească. 

84. Cât de sincer îi vezi pe toţi oamenii ca fiind 
egali. 

85. Că nu te mai scuzi pentru că faci ce vrei cu 


corpul tău. 


86. Că îti dai seama că mintea ta are o capacitate 
3 


nelimitată, dacă alegi să o urmezi. 


87. Că accepţi cu toată fiinţa să laşi deoparte 
rațiunea când vine vorba de lucruri care presupun în 
mod inerent aportul sentimentelor tale instinctive. 

88. Că există în viaţa ta lucruri mărunte care te fac 
cu adevărat fericit. 

89. Că ai curajul să te întorci şi să te împaci când 
eşti în impas, și cineva trebuie să cedeze. 

90. Că te poţi bucura de succesele altora. 

91. Şi că nu te bucuri de eșecurile altora. 

92. Că atunci când cineva te priveşte în acel mod 
foarte specific care spune „te iubesc“, corpul tău este 
capabil să înţeleagă asta, şi că ești atât de norocos să 


ai parte de asta. 


93. Că îţi petreci viaţa făcând ceva mai important 
decât să cauţi simple trăiri hedonistice. 

94. Că îţi dai seama că, pentru a-i ajuta pe alţii, 
trebuie mai întâi să te ajuţi pe tine. 

95. Că înţelegi cum cerinţele din fraza de mai sus 


se contrazic Și converg în același timp. 
96. Că dormi suficient. 


97. Și că mănânci destule legume (scuze că te 
cicălesc, dar chestiile astea sunt importante). 

98. Cum te simţi faţă de corpul tău. 

99. Că îi ierţi pe oamenii care te judecă pentru 
corpul tău și că îţi dai seama că și ei suferă, de fapt, 
din cauza propriilor frustrări și că oamenii atacă doar 
ceea ce atinge o coardă sensibilă în ei. 

100. Că te ierţi pentru că ai fost crud cu tine în 
legătură cu propriul tău corp. 

101. Că îţi foloseşti corpul pentru a scrie lucruri 


de genul acesta şi a trimite mesajul mai departe. 

ȘAPTE PRINCIPII ZEN 
(ŞI CUM SE POT APLICA 
ÎN VIAŢA MODERNĂ) 


Cea mai mare aversiune a noastră faţă de sistemele 
de îndrumare psihologică — religioase sau nu — tinde 
să fie generată de scepticismul cu privire la presupusa 
lor inaplicabilirare. 

În schimb, avem încredere în reviste de lifestyle, în 
postări pe blog şi în standardele culturale colportate 
de mass-media. Acest lucru se întâmplă doar pentru 
că au sens pentru noi. Ele devin un „adevăr“ evident 
atunci când le putem aplica cu ușurință problemelor 
noastre. 

Dar nu luăm prea des în considerare sursa, intenţia 
sau semnificaţia pe termen lung a ceea ce începem 


să credem. Când filozofia noastră personală este, în 


esenţă, să facem doar ce ni se spune fără să ne punem 
întrebări, ajungem să slujim consumerismul, sau 
egoul, sau personalităţi religioase fără profunzime, sau 
dorinţa de control a altcuiva. 

Un derivat din învăţătura budistă, zen reprezintă 
pur și simplu arta conștientizării de sine. Nu îi 
dictează ce ar trebui să simți sau să crezi, cum ar 
trebui să fii sau ce ar trebui să faci — ci doar că ar 
trebui să fii conștient de experienţa ta, cufundat pe 
deplin în ea. 

Din acest motiv, principiile zen sunt universale — 
ele se pot aplica, în esenţă, oricărei dogme sau stil de 
viaţă. Așadar, iată opt învățături zen şi cum să le 
implementăm în lumea modernă. 

1. Experienţa ta este construită de mintea ta. 


Doctrina Yogâcâra explică, în esenţă, modul în care 


percepțiile minţii noastre ne creează experienţele. Prin 
urmare, trebuie să realizăm că, în ciuda dispoziţiei 
noastre, putem crea o experienţă diferită pur şi simplu 
schimbând şi alegând asupra cărui aspect să ne 
concentrăm. Suntem crescuţi să credem că nu putem 
alege la ce ne gândim, când, de fapt, putem. Nu orice 
sentiment de frică sau gând negativ este o invitaţie de 
a le explora în profunzime. 

2. Conceptul tău despre sine este o iluzie (şi tot un 
construct al minţii). 

„Cine eşti” este o esenţă. O energie. De aceea, 
esența ta nu este niciodată un anumit „lucru“ prea 


mult timp sau de-a lungul a numeroase contexte. 


De aceea este atât de greu să te înţelegi pe tine 
însuţi — ești mai mult decât definițiile limitative 
rezultate din rolurile, obiceiurile și locurile tale de 
munca. 

Cu toate acestea, cei mai mulți dintre noi ne 
înţelegem pe noi înşine doar așa cum ne imaginăm că 
ne văd ceilalţi. (Scriitor, profesor, mamă, student, 
baschetbalist, „persoană bună“ etc.) 

Majoritatea problemelor noastre vin din 
preocuparea pentru ego, din încercarea de a ne 
exacerba sau de a ne face mai vizibil sinele. Încercăm 
să reorientăm și să schimbăm modul în care credem că 
ne văd ceilalți oameni (prin urmare, modul în care 
credem că existăm în realitate ŞI, deci, cum ar trebui să 
ne vedem pe noi înșine). 

Să stăpânești ideea de sine înseamnă să știi că poţi 
juca rolurile care îţi sunt atribuite, fără a te identifica 
cu ele atât de profund, încât să ajungă să te 
controleze. 

3. Nu trebuie să crezi în nimic, trebuie doar să fii 
atent la ce simţi că este adevărat în acest moment. 

Problema cu aderarea la un anumit sistem de 
credinţe fără a le pune la îndoială este că atunci când 
preţuieşti (sau iei în considerare) ideile care ti-au fost 
implantate de dogmele sau de învăţătura altcuiva, 
începi să ai încredere în ele mai mult decâr în tine 
însuţi, și vei ajunge să te simţi debusolat și foarte 
confuz, ducând o luptă între ceea ce crezi că este 


corect Și ceea ce simți că este adevărat. 


Dacă nu-ţi Urălești viaţa în funcţie de ce ştii că este 
adevărat, nu-ţi urmezi binele superior. Dä-ti voie să te 
extinzi și să crești gândind și simțind dincolo de ceea 


ce „permite“ dogma ta actuală. 


4. Calea supremă către fericire este detașarea faţă 
de viaţa ta. 

Da, probabil îţi e greu să înţelegi de ce a nu te atașa 
de rezultatele vieţii tale te va face fericit, dar trebuie să 
înţelegi că lipsa de atașare înseamnă mult mai mult (şi 
e totuși mult mai simplă) decât „a nu-ţi păsa“ cum 
decurg lucrurile. 

Ideea este să înţelegi că toate lucrurile sunt 
experienţe care te ajută. Lucrurile „rele“ te învaţă și îţi 
arată cum să te vindeci pentru a te deschide și mai 
mult față de lucrurile „bune“. Atât de simplu este. 

5. „A face“ nu este la fel de important ca „a fi“ pur 
și simplu. 

Stările meditative pot fi atinse printr-o varietate de 
practici, dar poate cea mai insuficient utilizată dintre 
ele este „inactivitatea“. Arta de a nu face „nimic“ este 
profundă. Îşi linisteste mintea, scoate la iveală ceea ce 
trebuie să fie recunoscut și vindecat și te menţine 
conectat cu tine însuţi, nu cu ataşamentele și 
responsabilităţile pe care le ai în viaţa ta. 

Ideea este simplă: nu ești ceea ce faci, ci pur și 
simplu exiști. Pe lângă practicarea meditaţiei, este 
foarte important să-ţi oferi timp să te relaxezi, să te 


recuperezi și să reflectezi. 


6. Poţi fi un observator obiectiv al minţii și al 
vieţii tale. 

Este important să ştii că poţi să-ţi alegi gândurile, 
dar și mai important e să realizezi că poţi decide chiar 
tu pe care să le preţuiești, dacă poţi să le vezi obiectiv 
pe toate, 

Practicile de meditaţie ghidată te vor face adesea să 
observi gândurile pe măsură ce trec, ca un privitor din 
afară. Ideea meditaţiei este să te înveţe că nu ești 
aceste gânduri. Nu ești sentimentele tale. Tu ești fiinţa 
care experimentează acele gânduri și sentimente, care 
decide pe care să le aprecieze şi pe baza cărora să 
acţioneze. 

7. Starea ta naturală este unitatea. 

Ideea la care vom ajunge, în cele din urmă, este că 
toţi suntem unul. (Aceasta este baza iluminării.) 
Suferim din cauza iluziei separării. Suntem învăţaţi să 
credem în individualism, dar la final ne vom întoarce 


la starea noastră naturală, unitatea cu toţi oamenii. 

ȘASE SEMNE CARE ÎȚI 
ARATĂ CĂ AI 
O SENSIBILITATE 
SOCIALĂ SĂNĂTOASĂ 


Într-o lume care pare să creadă că extraversiunea 
este standardul, iar introvertiţii există în cadrul unei 
contraculturi care trebuie justificată şi explicată la 
fiecare pas, se pare că avem nevoie să regândim ce 
înseamnă sensibilitate socială normală şi sănătoasă. 

Să nu îţi placă toată lumea, sau să-ţi doreşti 
singurătate, sau să preferi un prieten apropiat în locul 
unui grup format din mai mulți oameni nu înseamnă 
că suferi de o disfuncţie socială. Folosim prea des 
termeni precum „antisocial“ sau „anxios social“, care 


sunt termeni extremi, dacă nu chiar clinici, pe care 


poate ar fi bine să ne gândim de două ori înainte de 
să-i folosim. lată câteva modalităţi de a determina 
dacă sensibilitatea ta socială este sau nu firească: 

l. Experimentezi un grad de anxietate socială în 
situaţii nefamiliare. 

Anxietatea socială înseamnă, de obicei, să ai 
suficientă previziune pentru a recunoaște cum te pot 
judeca oamenii sau ce pot presupune despre tine. 
Dacă nu este ţinută sub control, te poate paraliza mai 


degrabă decât să te ajute să fii conştient de sine. Este 


normală — ba chiar e un indiciu al unei inteligente 
ridicate. 

2. Îţi doreşti singurătatea pentru că starea de 
solitudine te îmbogățește emoţional. 

E normal să simţi asta. le izolezi pentru că preferi 
să fii singur, nu pentru că ţi-e frică de ceilalți sau te 
simţi nedemn să le ţii companie. 

3. Te bucuri doar de compania câtorva oameni 
aleşi de tine. 

Nu trebuie să placi pe toată lumea. A spune că placi 
„pe toată lumea“ ar însemna să negi şi să respingi 
părţile din tine care s-ar putea să nu simtă cu adevärat 
așa și, după cum știm cu toţii, disocierea nu este bună. 
Suntem meniti să iubim și să ne bucurăm cu adevärat 
doar de câţiva oameni ŞI să tolerăm încă vreo câţiva. 

4. Spui „nu“ planurilor când chiar vrei să spui 
„nu“ planurilor. 

Nu mergi undeva doar pentru că te simţi obligat 


sau presat. Eşti capabil să spui „nu“ oamenilor pe care 


nu vrei să-i vezi și să nu faci lucruri pe care nu vrei cu 
adevărat să le faci, atunci când preţul ar fi bunăstarea 
ta mentală sau emoţională. 

5.  Analizezi atent situațiile pentru că 
raţionamentele pripite s-ar putea să nu fie bine 
întemeiate, nu pentru că doreşti să-ţi confirmi 
anxietatea sau să te simţi mai bine prin autoamăgire. 

Te autoevaluezi pentru a-ţi da seama care alegeri și 
obiceiuri ale tale sunt inconștiente. Nu supraanalizezi 
cu intenția de a ajunge la o concluzie diferită, 
inventată sau de a crea o perspectivă alternativă care să 
susțină o idee iraţională: „S-a uitat ciudat la mine. 
Stiam eu că mă urăște. 

6. Îşi faci griji că anxietatea ta socială este 
anormală. 

Să îți faci griji că ai sau nu un nivel de anxietate 
prea ridicat în anumite situaţii sociale este probabil cel 
mai normal lucru. Aceasta nu este urmarea faptului că 
ai „avea o problemă “ — este un produs al dorinţei de a 
fi suficient de conştient pentru a gestiona acest aspect, 


dacă există. 

PREZENTUL ESTE TOT 
CEAI 


După tot timpul pe care l-am petrecut analizându- 


mă excesiv (lucru pentru care sunt unica vinovată), 


îmi dau seama că baza tuturor problemelor mele este 
aceeași: mi-e greu să gestionez momentele de 
disconfort. Nu știu cum să mă bucur de lucrurile 
bune fără a fi complet descurajată de experienţa celor 
rele. Este ceva ce trebuie să depăşesc, pentru că, în 
mod sigur, nu este ceva ce poate fi rezolvat. Pentru 
Că... aşa e viaţa. Si cred că trăim într-o lume care 
întreţine această mentalitate pentru noi. 

Am problema de a vedea părţi din viaţa mea doar ca 
pe etape care îmi înlesnesc ajungerea în următorul 
punct al Vieţii. lar realitatea ingrozitoare este că, 
întrucât multe zile trec astfel, întreaga ta viață devine 


un joc al aşteptării. Acum am reuşit să remediez în 


mare nevoia aceea sâcâitoare şi persistentă de a evada 
din prezent, însă, desigur, din când în când, tot se 
furişează în mintea mea. Așa că nu mă pot abtine så 
nu fiu interesată de asta. 

Acest interes vine din convingerea că, la un 
moment dat, vom dobândi o fericire care va dura 
pentru totdeauna. Ireci peste durere, și apoi te bucuri 
că te-ai vindecat, te simţi împăcat şi schimbat, ești 
iarăşi întreg. Dar viaţa nu este o simplă deplasare de la 
întuneric la o lumină nesfârșită. Ci o succesiune de 
pendulări între lumină și întuneric, de traversări ale 
unor zone gri. Sunt zile în care te-ai adâncit atât de 
mult în întuneric, încât nici ţie nu-ţi vine să crezi că 
te-ai lăsat să ajungi acolo, iar apoi vin zile în care uiti 
că ai fost vreodată nefericit. Să fii timorat de această 
pendulare — să-ţi fie frică să avansezi şi încă mai frică 
să te întorci — este calea sigură de a nu progresa. 

Pentru că tot ce avem până la urmă este o 


succesiune de clipe prezente care se vor aduna, 


ducându-ne de la conştientizarea unei experienţe la 
alta. Deci trebuie să ne apreciem toate experienţele 
zilnice, nu doar ieșirile din rutină, pentru că 
alternativa este să nu ne mai asumăm viaţa. lar asta ne 
face să stagnăm, să nu mai trăim în mod autentic. Și 
lăsăm lucrurile să treacă pentru că disconfortul ne face 
să simţim că dăm înapoi, că ne îndepărtăm de acea 
„lumină“ spre care ne îndreprăm mereu. Considerăm 
că ducem o viaţă proastă pe baza câtorva experienţe 
proaste, pentru că nu reuşim să bifăm lista de lucruri 


pe care le aveam în minte ca premise pentru a ne simţi 


mulțumiți sau... fericiţi. Dar fericirea nu este un 
proces mental artificial pe care ţi-l permiti atunci când 
crezi că lucrurile sunt corecte. Este o experienţă, o 
emoție, şi tot ce ai este momentul prezent pentru a 
(ră! aceasta experienţă. 

Și văd astfel de modele de gândire facilitate în mare 
măsură de societatea noastră. Ne închipuim că vom 
trăi fericiți până la adânci bătrâneţi după ce vom fi 
suferit suficient și că prezentul este o planificare 
pentru bucuria de mâine. Ca să fac o comparaţie de 
milenială (nu pot să cred că folosesc acest exemplu), 
concepţia noastră despre fericire seamănă cu postările 
de pe Tumblr și cu panourile de pe Pinterest, care sunt 
colecții de imagini cu lucrurile pe care ni le dorim și 
care ne inspiră. Și este minunat să te uiţi la acele 
lucruri frumoase și să decizi că le vrei. Dar câţi dintre 
noi fac ceva pentru a le obţine — chiar dacă e vorba de 
ceva simplu, cum ar fi o cafea bună şi o carte de citit 
lângă pervaz? Nu mulți. Ne plângem că nu avem 
vieţile la care visăm și ducem mai departe, zi de zi, 
aceeași viaţă — parcă ni se șterge memoria ȘI O luăm 
mereu de la capăt. 

Prezentul este tot ce avem, prieteni. Trebuie să 


alegem prezentul. Trebuie să trăim în realitatea 


sfâşietoare care este exact ceea ce vedem și percepem 
în acest moment: dezordinea, neînțelegerile care duc 
la confruntări, dragostea şi pacea, armonia și 
schimbarea. Din păcate, uneori te simţi atât de 
deprimat, încât tot ce poţi să mimezi ca scop este să 


continui să respiri — și apoi să realizezi că asta este 


oricum tot ce există. Poate că e vorba despre a ajunge 
la capătul abisului și a lăsa momentul prezent să fie 
mai mult decât suficient. Să înţelegi că lucrurile sunt 
întotdeauna la fel de plictisitoare și banale pe cât le 
lăsăm să fie. Că există mistere, experienţe și părți 
fascinant de străine ale vieţii pe care nu le vom vedea 
până când nu ne vom cufunda în sinele nostru 
profund, acea latură din noi care nu este preocupată 


de ziua de mâine. 


96 


ARTA NEPĂSĂRII 


Mulţi oameni au scris texte frumoase despre 
importanţa mindfulness-ului, a trăirii conştiente în 
prezent — o practică străveche și presupusul antidot 
modern pentru nemulţumirea noastră perpetuă. Altfel 
spus, trăieşte clipa, fii conștient de fiecare senzaţie din 
experienţa ta zilnică. Acest tip de conştientizare, în 
opinia mea, este mal mult decât o soluţie propusă 
pentru condiţia noastră umană, este ultima frontieră, 
este locul în care ne vom găsi cu toţii, la un moment 
dar: sau acceptând fiecare clipă așa cum vine, sau 
lăsându-ne duşi de val — nepăsători. Dar când spun că 
trebuie să exersăm nepăsarea, în niciun caz nu mă 
refer la a nu fi constienti. 

Vorbim despre importanţa stării de mindfulness în 
sensul de a fi conştienţi și prezenţi, complet cufundaţi 


în experienţa noastră. Asta este esențial. Dar este, de 


asemenea, esenţial să realizăm că, pentru a face asta, 
trebuie să ne putem transcende mintea. Trăim într-o 
cultură şi într-o perioadă a existenţei umane care 
accentuează prea mult ceea ce gândim despre lucruri. 
Deşi rațiunea este esenţială pentru dezvoltarea 
noastră, uneori ne neagă instinctele, dorințele și 
plăcerile, înlocuindu-le cu așteptări şi cu ceea ce 
înţelegem prin „normalitate“. Nu putem fi surprinși 
că, atunci când încercăm să îngrădim realitatea fluidă, 
naturală, de nesupus a unui suflet uman, ajungem să 
suferim așa cum o facem. 

Suntem o specie deconectată. În ciuda tuturor 
progreselor tehnologice pe care le-am făcut, 
capacitatea noastră de a ne conecta la nivel uman este 
la kilometri distanţă de starea sa naturală, primitivă. 
Discutiile noastre zilnice sunt profund impregnate de 
valoarea acordată mijloacelor făcute de mâna omului, 
ne concentrăm foarte mult pe ce poate face omul și 


nici pe departe suficient pe ce este omul. Ne 


îndepărtăm constant de conceptele religioase, asociind 
credința Și încrederea cu ignoranta, în opoziție cu 
inteligenţa. Pur şi simplu nu pretuim realitatea 
existenței noastre umane, partea din noi care trebuie 
interpretată, parţial pentru că este necunoscută și mal 
ales pentru că nu putem fi de acord cu nimic sau nu 
putem ști nimic cu siguranţă, așa cå o negâm mai 
degrabă decât să o acceptam cu tot ce ne este 
necunoscut. 

Devenim ceea ce gândim. Şi dacă ne luăm după 


ceea ce devenim, e clar că ne gândim mult prea mult 


la lucrurile care nu contează și nu lăsăm loc 
incertitudinii, disconfortului, lucrurilor care sunt într- 
adevăr necunoscute, dar care duc la cele mai bune 
rezultate. Cele care într-adevăr depășesc înţelegerea 
minţii noastre. 

În conştientizarea noastră neîncetată (nu prin 
meditaţie, ci doar prin procesare psihologică), 
începem să etichertăm, să clasihcăm și să definim 
lucrurile. Ne obişnuim cu ce este cunoscut și ignorăm 
ce este necunoscut. Acest lucru nu lasă loc pentru 
acceptarea oamenilor și a lucrurilor care nu sunt ca 
noi. Renunţăm la responsabilitate și îi așezăm pe alţii 


mai prejos de noi. Declarăm că sentimentele lor sunt 


gresite şi nedrepte şi, prin urmare, suntem superiori. 
Trăim într-o cultură care produce mijloace şi bunuri 
prin sfâșierea reciprocă dintre oameni şi funcţionează 
sănătos pentru că noi picăm în această capcană. Ne 
place să vedem că unii nu sunt la fel de buni ca noi, să 
îi putem clasifica sub noi şi să ne simţim confortabil 
știind că stăm bine pentru că suntem mai buni decât 
ei. Dar sfârșim prin a ne închide singuri în cușcă. 
Ajungem inevitabil să facem ceea ce am etichetar 
drept „greşit , pentru că suntem oameni — iar mintea 
care nu lasă loc de şovăială pentru suflet este un 
teritoriu periculos. 


Nu trebuie să îi obligăm pe copii să-și reprime 


crizele de nervi pentru că ne fac pe noi, îngrijitorii lor, 
să arătăm rău, ci trebuie să-i învăţăm să proceseze 
emoţiile negative fără a fi certati şi rușinaţi pentru ele. 


Trebuie să devenim activ și conştient informaţi în 


legătură cu ce cumpărăm, pe ce dăm click, cu ce ne 
asociem Şi ce susţinem, mai ales atunci când asta nu 
face altceva decât să rănească o altă persoană (chiar 
dacă nu ne dăm seama la momentul respectiv). 
Trebuie să încetăm să etichetăm oamenii. Să acceptăm 
disconfortul faţă de necunoscut și să ne instalăm ferm 
în el, pentru că este o certitudine că viaţa e plină de 
incertitudini. Trebuie să ne dăm seama că schimbările 
majore se pot întâmpla doar la scară mică. Fiecare 
individ pe rând. Trebuie să ne depăşim minţile și să ne 
mutăm în inimile noastre. Ceea ce ne face 
asemănători este ceva ce mintea noastră poate că nu va 
înţelege niciodată. Trebuie să renunţăm la încercarea 
de a înţelege lucruri care nu ne sunt necesare pentru a 


duce o viaţă împlinită. 


97 


DIFERENȚA DINTRE 
CUM TE SIMŢI 
ȘI CUM CREZI CĂ TE 
SIMŢI 


Imaginează-ţi ultima dată când ai avut un răspuns 
emoţional puternic la ceva. A fost rezultatul faprului 
că ai stat cu trăirea pentru un moment, procesând-o şi 
interiorizând-o, şi apoi ţi-ai analizat corpul pentru a 
determina cum te-ai simţit? Probabil că nu. Când ne 
întrebăm unul pe altul: „Ce simţi în legătură cu 
asta?“, în esenţă ne întrebăm: „Ce părere ai despre 
asta?“ 

Emoţiile sunt simple și subtile. Când ne analizăm 
corpurile, descoperim că, de fapt, emoţiile sunt 
senzaţii și, în cele din urmă, se rezumă la una din 


două: senzaţia de apăsare sau senzația de relaxare. 


Interpretând această tensiune sau ușurâtate, cream 
gânduri care apoi ne exacerbează emoţiile intense, 
vesele, paralizante — orice emoție extremă. 

Altfel spus, creăm felul în care credem că simţim 
pur şi simplu atribuind un sens senzaţiilor. Există o 
diferență între cum ne simțim și cum credem că ar 
trebui să ne simţim. Așa se explică multe fenomene 
psihologice, de la spiritul de turmă la condiționarea 
socială. Acesta este, de asemenea, în mare parte 
motivul pentru care oamenii se simt „blocați“ într-o 
tulburare emoţională care pare inevitabilă. Nicio 
emoție nu durează pentru o perioadă foarte 
îndelungată — nu așa sunt concepute. Doar modelul 
cognitiv este cel care ne face să realimentăm un 
sentiment în mod repetat sau care ne împiedică să 
alegem linia de conduită către care ne ghidează 
emoția. 

Suntem învăţaţi ce ar trebui să ne simţim despre 
aproape orice în viața. Formarea noastră culturală, 
religioasă şi familială dictează un set de lucruri care 
sunt „bune“ şi „rele“, iar egoul nostru, dorinţa noastră 
de supravieţuire, superioritate, iubire și acceptare 
completează restul. Sfârşim prin a obţine un ecosistem 
mental de acţiuni și reacții. 

Aceste „emoţii mentale“, așa cum le numesc cu, 
sunt în mare parte motivul pentru care suferim, în 
ciuda faptului că suntem mai evoluaţi decât oricând. 
Nu ne mai controlează sentimentul trecător de foame 
sau dorinţa de împerechere, ci, de pildă, gândurile 


noastre despre ce semnificaţie are faptul că cineva nu 


ne iubeşte: mintea noastră subconștientă caută 
confirmarea că acest lucru este adevărat, repetarea 
acestor Căutări creează o convingere, lar aceasta ne 
controlează viața. 

Am fost învăţaţi că, în orice direcţie ai merge, o 
viaţă care merită trăită este una plină de emoţii. Este 
plină de dragoste sau plină de pasiune sau una în care 
ai trecut printr-o suferinţă incredibilă, dar pe care ai 
depășit-o. Credem că trebuie să avem opinii despre 
lucruri din jur pentru a şti cine suntem și, mai rău, 
credem că ar trebui să avem un răspuns emoţional din 
partea celorlalți pentru a simţi că vocile noastre sunt 


luate în considerare. Asta este ce ne face să simţim că 


suntem valoroși — asta este ceea ce face ca viata noastră 
să pară valoroasă. 

Data viitoare când simţi că te afli într-o împrejurare 
inevitabilă, analizează-ţi cu sinceritate corpul şi vezi ce 
găseşti acolo. O senzaţie de neliniște sau un nod în 
stomac este doar atât — puţin stres. Nimic mai mult. 
Asta este tot ce îţi poate face la nivel fizic acel 
sentiment. Verifică după o oră, după o zi... probabil că 
va dispărea. 

Ceea ce vei realiza este că nici măcar „sentimentele“ 
tale, instinctele tale cele mai puternice nu sunt valuri 
emoţionale uriașe, copleșitoare. Acesta e motivul 
pentru care le numim „mica voce interioară“. 

Uneori nu ne simţim confortabil cu liniștea 
inerentă din noi și astfel creăm straturi de haos pentru 


a ne distrage atenţia de la ea. Dar odată ce haosul 


devine obositor, tot ce trebuie să faci este să stai cu 
tine şi să te lași să simţi ceea ce simţi, nu ceea ce crezi 
că simţi. 

Ceea ce vei realiza este că, și atunci când emoţiile 
tale îşi spun cu tărie: „Nu este în regulă!“, „Irebuie să 
te schimbi!“, modul în care comunici în mod inerent 
cu tine însuţi este întotdeauna moale, blând, iubitor — 
vocea interioară încearcă mereu să te ajute. 

Ceea ce vei realiza este că nu ai o aversiune naturală 
față de emoţiile tale. Nu sunt „rele“. Nu le simţi 
„rele“, chiar dacă creierul tău nu a fost învăţat să le 
eticheteze drept „bune“. Ne bucurăm de tristeţe, 
durere și orice altceva la momentul potrivit, în măsura 
potrivită. Ne bucurăm de asta pentru că este vorba 
pur şi simplu despre a permite emoţiilor noastre să 
exIste. 

Nu gândurile noastre ne creează viaţa, ci modul 
cum ne folosim gândurile pentru a diseca sensul 
emoţiilor noastre şi cum, pe baza afirmațiilor noastre, 
decidem ce este „bine“ și „rău“, „corect“ şi „greșit. 
Niciunul dintre aceste lucruri nu există în mod 
inerent. Simfonia care rezultă din orchestrarea lor este 
cea care ne creeaza percepţia dacă trăim sau nu o Viaţă 


bună. 

PUTEREA GÂNDIRII 
NEGATIVE 


Dacă vrei să fii liber emoţional, există un singur 
lucru pe care trebuie să-l înţelegi: orice problemă crezi 
că ai acum, nu este problema reală. Problema este că 
nu știi cum să te gândești corect la problema ta. 

Da, te-ai săturat de astfel de formulări. Dar nu poti 
să ignori această afirmaţie. Nu este doar un sfat care 
poate fi aplicabil doar anumitor persoane, uneori și în 
anumite situaţii. Nu este doar o idee bună care te 
poate linişti într-o zi grea. ÎNu este doar ceva pe care te 
poţi baza atunci când ai epuizat toate celelalte opţiuni. 

Scopul experimentării unui lucru este să înveţi cum 
să gândeşti diferit despre el. Când nu înveţi să 
gândeşti diferit, devii blocat. 

Cu cât experimentăm mai mult, cu atât suntem mai 


capabili să vedem lumea prin diferite lentile, să 


gândim multidimensional, luând în considerare 
posibilităţi care înainte erau de neconceput. Educaţia 
adevărată nu înseamnă să înveţi la ce să te gândeşti, ci 
cum să gândeşti în general. 

A învăţa cum să ignori mai bine gândurile negative 
nu înseamnă să înveți cum să gândești — ci să înveţi 
cum să te disociezi. Gândurile noastre negative ne 
folosesc la fel de mult ca și cele pozitive. În loc să ne 
he frică de ele, putem învăţa să le vedem ca pe nişte 
directive sau, cel puţin, putem decide dacă contează 
pentru noi şi in ce măsură. 

În asta constă puterea gândirii negative. 

Așa cum stoicii practicau vizualizarea negativă 
(imaginându-și cele mai proaste rezultate posibile, şi 
apoi pregătindu-se pentru ele), să înveţi cum să 
gândeşti este arta de a alege modul în care dai sens 
vietii și emoţiilor tale. 

Si dacă nu decizi în mod conştient ce contează şi ce 
nu, îţi vei petrece restul vieţii simțind în tipare, 
răspunzând la ce ai fost condiţionat când erai tânăr. 

Soluţia nu este concentrarea excesivă asupra 
pozitivităţii (cum te-ar face să crezi psihologia pentru 
mase), ci să înveţi cum să transformi părțile umbrite 
ale minţii tale în forţe care determină schimbarea și 
inspiră evoluţia. 

Libertatea emoţională și liniştea interioară provin 
din a ști ce să faci atunci când apar gândurile și 
sentimentele negative — pentru că vor apărea. 

După cum explică Jonah Lehrer, ne reglăm emoţiile 


oândindu-ne la ele. Cortexurile noastre prefrontale ne 


permit să ne gândim la propriile noastre minţi. 
Creierul nostru se gândește la el însuși. Psihologii 
numesc acest proces „metacogniţie . 

Ştim când suntem supăraţi, pentru că fiecare 
sentiment vine cu un grad de conştientizare de sine, 
astfel încât să ne dăm seama de ce simţim ceea ce 
simţim. Fără această conştientizare, nu am ști că ne 
este frică de leul care ne atacă în sălbăticie, așa că nu 
am fugi ca să scăpăm de el. Dacă nu am fugi de el, 
care ar fi rostul sentimentului? 

Dar, mai important, dacă un sentiment nu are 
sens — dacă porţiunea din creier numită „amigdală“ 
evaluează că este vorba de o „pierdere acceptabilă“ —, 
atunci poate fi ignorat. „Cortexul prefrontal poate 
alege în mod deliberat să ignore creierul emoţional” — 
dacă determină că nu există niciun avantaj în a atribui 
sens și importanţă unei emoţii. 

Asta înseamnă că, de obicei, adevărata problemă nu 
e situaţia pe care o numeşti „problemă“, ci faptul că o 
evaluezi ca fiind o problemă mai degrabă decât un 
semnal la care refuzi să răspunzi sau un produs al 
supraarribuirii unui sens, al extrapolării, al gândurilor 
iraționale care au creat emotii iraționale, care continuă 
să rămână neverificate şi tot așa. 

Problema este că vezi o situaţie ca pe o problema 
mai degrabă decât ca pe o eroare a înţelegerii, 
concentrării sau percepţiei tale. 

Problema nu este problema, ci modul în care te 


gândești la ea. 


Dacă vrei să funcţionezi, trebuie să înveţi cum să te 
gândeşti la sentimentele tale. Diferenţa dintre genul 
de anxietate care te paralizează și genul de neliniște 
care însoţeşte orice lucru curajos şi util este 
discernământul, care presupune practică. Diferenţa 
dintre oamenii care își transformă obstacolele în 
oportunităţi şi oamenii care sunt zdrobiţi de greutatea 
propriei incertitudini o reprezintă cunoaşterea și 
conştientizarea. 

Când ne simţim inconfortabil, suntem obligaţi să 
ne gândim la opțiuni pe care nu am fi fost nevoiţi să 
ni le imaginăm înainte. 

Acesta este motivul pentru care o inimă frântă este 
esenţială pentru evoluția umană. Obstacolul care 
devine calea. Oricine se poare bucura de lucrurile 
pozitive din viața lui, însă doar câţiva pot sonda 


negativul pentru a găsi ceva mai profund în el. 

CE TREBUIE SĂ FACI 
PENTRU A ELIMINA 
ANXIETATEA DIN VIAŢA 
TA 


1. Opusul dependenţei nu este abstinenta, ci cone- 


xiunea. Același lucru este valabil şi pentru anxietate. 


Anxietatea este deconectată de momentul prezent, de 
alti oameni sau de tine. De obicei, de toate trei. 


Trebuie să te reconectezi cu viaţa ta. 


2. Trebuie să-ţi dai permisiunea să vrei ceea ce îţi 
dorești cu adevărat. Nu există nicio cale de a ocoli 
asta. Fie că este un iubit, un loc de muncă mai bun, 
nişte bani în plus, apreciere pentru munca ta, 


recunoaște și accepta acest lucru, chiar dacă iți 


închipui că socletatea spune că asta înseamnă că ești 
superficial, distrus sau că nu te „iubeşti pe tine însuţi” 


suficient. 


3. Dacă nu îţi poţi da seama ce îţi dorești cu 
adevărat, uită-te direct la temerile tale cele mai 


profunde. Ce este dincolo de ele? Asta e ceea ce vrei. 


4. Fii recunoscător pentru disconfortul tău. Lucrul 
trist şi ciudat este că oamenii fericiţi sunt de multe ori 
inactivi. A te simţi inconfortabil este semnalul că te 
afli pe cale să descoperi ceva nou şi mai bun, dar 


trebuie să actionezi. 


5. Fă în așa fel încât prietenii tăi cei mai buni să 
devină structura ȘI productivitatea. Nu este vorba 
despre bifarea unei liste de sarcini cât mai lungi, ci 
despre a şti că ai realizat în fiecare zi ceva (orice!) care 


contribuie la bunăstarea ta. 


6. „Anxietatea iraţională“ se vindecă, de obicei, 
făcând lucruri foarte practice. Lucrurile absurde din 


cauza cărora te îngrijorezi sunt de obicei proiecţii 


amplificate ale preocupărilor tale reale pe care nu le 


procesezi. 


7. Trebuie să începi de unde eşti, trebuie să 
foloseşti ce ai şi trebuie să faci ce poți. Orice altceva 
înseamnă să fugi de problemele tale și să îti 


abandonezi viaţa și pe tine însuţi. Schimbarea reală 


este un produs al evoluţiei — a gândi altfel este o iluzie 
care te va ţine separat de lucrurile pe care trebuie să le 


vindeci. 


8. Fă un efort conștient de a te conecta ȘI de a te 
reconecta cu oamenii pe care Îi ai deja în viaţa ta — 
chiar dacă există o singură persoană în care ai 
încredere şi cu care te conectezi. Astfel vei începe să 
formezi din nou ataşamente emoționale sănătoase. Nu 


eşti slab dacă ai nevoie de iubire. 


9. Cumpără-ţi un carnet pe care să îl foloseşti 
exclusiv drept jurnal de vreme rea, adică un jurnal în 
care să scrii ori de câte ori te simți distrus pe interior. 
Scrie orice îţi vine în minte — orice gânduri 
îngrozitoare, teribile, de ură de sine și jenante care 
apar, scoate-le afară. După ce faci asta de câteva ori, 


crede-mă când îţi spun că te va elibera. 


10. Singurul lucru pe care ar trebui să încerci 
vreodată să-l faci când eşti foarte anxios sau panicat 
este să te linișteşti. Nu poţi gândi clar și nu ar trebui 
să faci presupuneri sau să iei decizii cu privire la viaţa 
ta în acea stare. Alege ceva care te linişteşte (o gustare, 
o baie, să vorbeşti cu cineva, să faci ceva pentru tine 
care te bucură cu adevărat) și eliberează-re de acea 


energie înainte de a face orice altceva. 


11. Va trebui să-ţi dai seama cum să trăieşti clipa, 
chiar dacă asta pare plictisitor, imposibil, terifiant — 


sau toate trei la un loc. Anxietatea este semnul de 


avertizare că stăm prea mult în trecut sau în viitor — ȘI 
a rămâne acolo mental ne afectează modul în care 


facem alegeri în prezent. 


12. Va trebui să iei măsuri cu privire la lucrurile 
care te opresc de la urmărirea scopurilor pe care le 
vrei cu adevărat. După cum spune Cheryl Strayed: 
„Schimbarea reală are loc la nivelul unui gest. Pentru 
asta, ai nevoie să faci ceva diferit faţă de făceai 


înainte. 


13. Citeşte. Daca nu citeşti, nu este pentru că nu 
îti place cititul; este pentru că nu ai încercat nimic 
care să te intereseze. Ceea ce citeşti acum va afecta 
persoana care vei fi în deceniile următoare. Citeşte 
articole și eseuri online despre modul în care oamenii 
fac faţă fricilor — din ele vei afla cât de mulți se simt la 
fel ca tine, că există o comunitate nevăzută. Citeşte 
despre lucruri pe care nu le înţelegi, care te sperie şi te 


fascinează. Doar citeşte! 


14. Poţi schimba felul în care te simţi. Asta este 
ceva ce trebuie să ţii minte. Este la fel de simplu ca: 
„Vreau să mă simt diferit în legătură cu lucrul ăsta, așa 


că mă voi concentra pe un aspect diferit al lui.“ 


15. Dacă accepti ideea că nu poţi „alege“ fericirea 
sau cum simţi sau ce gândești, te condamni la o viaţă 
extrem de grea şi ar trebui să schimbi această 
mentalitate acum, pentru că a face aceste lucruri este 


singura modalitate de a te salva. 


16. Vei simţi mereu anxietate. Intotdeauna vei 
simți frică. Dacă îţi pasă de viaţa ta sau dacă acorzi cea 
mai mică atenţie la ce se întâmplă pe lumea asta, îţi 


vei da seama că sunt multe lucruri din pricina cărora 


să te îngrijorezi și să te temi. Scopul final nu este acela 
de a elimina aceste sentimente, ci de a întări mușchiul 
mental care îţi va permite să alegi să fii fericit în ciuda 
lor, să nu devii paralizat atunci când sunt prezente. 


Asta e tot. 


17. Pentru unii oameni, întărirea acelui mușchi va 
avea nevoie de o simplă schimbare de perspectivă. 
Pentru alţii, vor f ani de medicamente şi terapie și 
mai multă muncă şi efort decât au depus vreodată 
pentru orice altceva. Este lupta fiecăruia dintre noi și 
lucrul pe care ni-l datorăm cel mai mult nouă înșine. 
Dacă ai de gând să alegi o singură bătălie pe care să o 


duci, alege-o pe aceasta. 


18. Problema nu este problema. Problema este 
cum te gândești la ea. Sistemul tău intern de ghidare 
trage un semnal de alarmă, pentru că ceva nu este în 
regulă. Asta nu înseamnă că te îndrepţi spre o viaţă de 
suferinţă perpetuă, inevitabilă. Înseamnă că, undeva 
în adâncul sufletului, știi că există un alt mod — un 
mod mai bun — de a trăi. Înseamnă că știi ce vrei, 


chiar dacă ţi-e frică de asta. 


19. Trebuie să alegi dragostea. Sună ca un sfat 
enervant, dar nu poţi renunţa la oamenii care te 


luminează în interior, la lucrurile pe care îţi place să le 


faci (chiar dacă nu funcţionează perfect), la ceea ce îţi 
doreşti pentru tine. Trebuie să alegi iubirea, chiar dacă 
te sperie. (De fapt, frica ta de a face ceva este 


proporțională cu dragostea ta pentru acel lucru.) 


20. Trebuie să înveţi cum să exprimi durerea 
atunci când o simţi. Asta nu înseamnă că poţi 
justifica prin asta un comportament nesăbuit ȘI 
necontrolat; înseamnă că trebuie să înveţi cum Să-ţi 
recunosti durerea, să o comunici clar altora şi să O 


tratezi pe măsură ce apare. 


21. Trebuie să înveţi cum să scapi de orice 
toxicitate emoţională construită în interiorul tău. De 
exemplu: dacă nu te lași să simţi și să accepti că ai fost 
rănit grav de fostul partenere, vei proiecta în mod 
constant idei despre cum te va răni noua ta relaţie și 
cum nici nu ar trebui să încerci, recreând astfel 
situaţia de care îţi este cel mai frică. Vindecarea 
înseamnă a vedea, a simți și a accepta. Viaţa este 
uneori brutală, nedreaptă și nespus de îngrozitoare. 


(„Suntem cu toţii în noroi, dar unii dintre noi se uită 


la stele.“ — Oscar Wilde) 


22. Separă senzațiile din corpul tău de ceea ce 
gândeşti că înseamnă ele. Când ești foarte supărat, 
întreabă-te: „Ce simt în corpul meu acum? Ce simt, 
de fapt?“ Sunt șanse să nu fie altceva decât o mică 
tensiune sau un mic disconfort. Restul panicii tale este 


interpretarea pe care al dat-o acelei senzaţii. 


23. E bine să nu ai încredere în toate sentimentele 
tale. Intelepciunea convenţională spune să ai încredere 
în ele, dar asta este o nebunie, având în vedere cât de 


multe dintre aceste sentimente provin din gânduri 


iraționale, din experiente trecute și aşa mai departe. 
Dacă ai încredere orbeste în toate sentimentele tale, 
vei fi aruncat de colo-colo de ele în mod constant. 


Decide care dintre ele înseamnă ceva şi care nu. 


24. Utilizează cel mai puternic instrument de 
evolutie dintre toate: „Munca la sinele tău viitor.“ 
Dacă te întrebi dacă să faci sau nu un copil, 
imaginează-ţi viata ta la 75 de ani. Vrei propria ta 


familie în preajma ta sau ţi-e bine pe cont propriu? 


Imaginează-ţi viața peste trei ani de acum încolo. Vei 
fi multumit că nu te-ai străduit mai mult în relația pe 
care o ai acum, sau că nu ai economisit bani, sau că ți- 
ai pierdut timpul pe Netflix când ai fi putut să scrii 
cartea la care visezi, sau să începi o afacere, sau să faci 
muzică, sau orice altceva îţi dorești cu adevărat? 
Imaginează-ţi viaţa din perspectiva persoanei care 


speri să fii. Va clarifica multe lucruri. 

NU MAI ALERGA DUPĂ 
FERICIRE 


Alan Watts ne-a învăţat că dorinţa de securitate şi 
sentimentul de nesiguranţă sunt unul şi același: „A-ţi 
ţine respiraţia înseamnă a-ţi pierde respirația“. 
Budismul zen tradiţional ar fi de acord: A dori 
împlinire înseamnă a nu avea împlinire, fericirea nu 
este ceva ce cauţi, ci ceea ce devii. 

Aceste idei sunt drăguțe (deși probabil doar 
banalităţi pentru majoritatea oamenilor), dar ele dau 
în vileag nebunia din spatele înţelepciunii comune de 
„a merge în căutarea fericirii“. După cum a spus 
Andrew Weil, ideea că oamenii ar trebui să fie în mod 
constant fericiţi este „o idee unică modernă, unic 
americană, unic distructivă“. 

Dorinţa noastră de fericire perpetuă este cea care 


impulsionează consumul, atenuează faptul că ne 


îndreptăm cu toţii spre moarte și ne motivează sa fim 
mai mult. În multe privinţe, această năzuinţă — alături 
de frica noastră de moarte și suferinţă — este motivul 
pentru care am inovat și am dezvoltat societatea în 
care trăim. Lipsa noastră de împlinire a fost 
determinantă, deoarece căutarea fericirii nu încetează 
si nu va înceta. 

Acest lucru se datorează în mare măsură adaptării 
hedoniste, care înseamnă mai exact doar că oamenii se 
obişnuiesc cu ce li se întâmplă. Ne schimbăm, ne 
adaptăm, ne acomodăm, tânjim după mai mult. 
Psihologii vorbesc, în această privinţă, de „nivelul de 
referinţă“ al fiecăruia, în funcţie de care ne reglăm 
pentru a reveni la „neutru“ după ce au loc diferite 
evenimente în viața noastră. 

A urmări fericirea înseamnă a încerca să ne 
menţinem o frecvenţă sporită a evenimentelor de viaţă 
„pozitive“ în loc să ajustăm nivelul de referinţă. A ne 
motiva cu speranța că vom obţine un sentiment 
constant de „bine“ nu este doar nesănătos, ci și 
imposibil. 

Dacă vrei să fii fericit, nu trebuie să mai alergi după 
fericire. Fericirea este un produs secundar, care vine 
din realizarea unor lucruri provocatoare, 
semnificative, frumoase şi care merită. 

Este mai înțelept să petreci o viaţă încercând să 
acumulezi cunoştinţe sau să dobândeşti abilitatea de a 
gândi clar și multidimensional decât să urmăreşti o 
„stare de bine“ perpetuă. Este mai înţelept să 


urmăreşti genul de disconfort care vine dintr-un 


proiect amplu şi semnificativ, care îţi schimbă viaţa. 
Este mai înțelepr să răstorni balanţa decât să 
echilibrezi lucrurile care nu îţi plac doar pentru că ai 
senzaţia că echilibrul re va face „fericit“. Este mai 
înţelept să faci lucruri dificile care te fac să te simţi 
vulnerabil şi plin de amărăciune decât să le eviti, 
deoarece confortul îți aduce doar o stare temporară, 
trecătoare de bine. 

La final, să eviţi durerea înseamnă să eviti fericirea. 
(Sunt forţe opuse în cadrul aceleiaşi funcţii.) Când ne 
anesteziem o parte a capacităţii noastre de a simţi 
înseamnă să ne închidem cu totul. Și ajungem să 
urmărim doar genul de fericire goală care nu ne 
umple niciodată cu adevărat — sfârșim doar ca niște 


carcase ale oamenilor care am fost meniti să fim. 

CE AR TREBUI SĂ ȘTII 
DACĂ TE CONFRUNȚI 
CU METANOIA - O 
SCHIMBARE A GÂNDIRII, 
SIMȚIRII, SINELUI SAU A 
MODULUI DE VIAŢĂ 


Fie că este vorba despre o simplă schimbare prin 
care te angajezi să tratezi oamenii cu mai multă 
bunătate, fie că este conştientizarea brutală (și 
eliberatoare) că eşti responsabil pentru propria ta 
fericire, să încerci să înţelegi mai bine lumea este o 
sarcină grea, şi suntem puși în Situația să o facem de 
multe ori în viaţă. Există un cuvânt frumos pentru 
asta: se numește „metanoia” și provine dintr-un 


cuvânt grecesc care înseamnă „schimbarea modului de 


gândire sau a scopului“. Într-adevăr, nu contează care 
este direcţia schimbării, ce contează este că orice fel de 
schimbare psihologică sau emoţională importantă 
presupune circumstanţe similare și lupte comune. lată 
câteva lucruri pe care trebuie să le știi dacă treci 
printr-o astfel de schimbare: 

l. Dacă ești într-o relaţie care a provocat o 
revoluţie în viziunea ta asupra lumii, să știi că această 
relaţie și-a îndeplinit probabil scopul. Mulţi oameni 
se ţin de catalizatorul „trezirilor“ lor personale, 
deoarece confundă „marea dragoste“ cu „dragostea 
pentru totdeauna“. Nu sunt același lucru. 

2. Nu trebuie să fii supărat pentru vechile 
convingeri  limitative: schimbarea constă în 
construirea a ceea ce urmează, nu în demontarea a 
ceea ce a fost. Nu trebuie să stai să zăbovești asupra 
dezamăgirii că ai pierdut mult timp fără să realizezi că 
există mai multe în viaţă decât ai presupus. Ce 
contează este că, în cele din urmă, ti-ali dat seama. 

3. Baza oricărei catastrofe personale sau a dorinţei 
de înţelegere mai profundă este de obicei aceeași: 
conştientizarea că tu, şi numai tu, ești responsabil 
pentru viaţa ta. Nimeni şi nimic nu poate face în 
locul rău munca reală, obositoare pe care o presupune 
găsirea  alinării într-o lume care este complet 
nepermanentă. Nicio slujbă, nicio sumă de bani, nicio 
relaţie, nicio realizare nu pot să facă asta în locul tău. 
Mai întâi trebuie să atingi o stare de pace — abia 


atunci te poţi bucura de restul. 


4. „A te iubi pe tine însuţi“ este o acţiune, nu un 
sentiment. Când ne gândim la iubiri romantice, ne 
gândim la fluxul de hormoni care ne dă o stare de 
extaz. Rareori ne gândim la sarcinile și angajamentele 
zilnice necesare pentru a face ca bunăstarea altcuiva să 
he la fel de importantă ca a noastră. Același lucru este 
valabil și pentru a te iubi pe tine însuţi: credem că este 
emoția care vine odată cu a-ţi acorda respect, când de 
cele mai multe ori este mai degrabă un efort: să îţi 
susții punctul de vedere, să ai curajul să continui, să ai 
curajul să renunţi, să găseşti fericirea, în ciuda 
nepermanenței şi lipsei de fiabilitate a lucrurilor şi așa 
mai departe. 

5. Nu trebuie să ai și nici nu vei avea niciodată 
toate răspunsurile. Niciodată nu este vorba despre cât 
de sigur ești, cl despre cât de dispus eşti să incerci. 
Nimeni nu cunoaște abisul misterios din care venim ȘI 
în care, până la urmă, ne întoarcem — și totuși, vieţile 
atât de multor oameni — precum şi mersul SOCIETĂȚII ŞI 
al culturii — sunt construite pe baza unei învățături 
despre acest necunoscut. lotul este speculație, desigur, 
dar unele speculaţii duc la o lume mai fericită, mai 
bună şi mai pașnică (iar altele nu). Nu contează cine 
știe ceva sigur, contează cine este dispus să facă tot ce 
e necesar pentru a obține cea mai bună versiune a 
realităţii pe care o avem acum. 

6. Nu trebuie să crezi în nimic, dar trebuie să fii 
capabil să asculti ce pare adevărat în momentul de 
faţă şi să ai suficientă obiectivitate pentru a vorbi şi a 


acționa cu respect şi bunătate faţă de tine şi față de 


cei din jur. lar dacă ești instruit sau presat să crezi 
într-un lucru care nu rezonează cu tine în fiecare 
celulă a fiinţei tale, să ştii că sistemul tău de ghidare 


intern spune: „Ba nu e chiar așa.“ 


7. Luptele tale vor fi cele care te vor face ceea ce 
eşti. Disconfortul reprezintă de obicei presiunea 
necesară pentru a ne face să acţionăm într-un mod în 
care altfel nu am face-o. La prima vedere, este un 
lucru înfricoșător, pentru că presupune să ne aruncăm 
în necunoscut. Dar cele mai dificile momente din 
viaţa ta vor fi catalizatorii devenirii tale. Provocările re 
vor transforma într-o persoană despre care nu ţi-ai 


imaginat că poţi fi. Lucrurile „rele“ din viaţa ta vor fi 


treptele necesare pentru a ajunge la lucruri mai bune 
decât îţi poţi imagina. Vei fi recunoscător că lucrurile 
nu au ieșit aşa cum ţi-ai imaginat. Vei fi recunoscător 
pentru luptele tale odată ce vei ajunge de cealaltă 


parte. 


